
Celebra autoare a fenomenului 
internațional AFTER revine cu un 

roman incitant despre o tânără 

aflată în căutarea dragostei și | 
despre obstacolele pe care tre- 

buie să le înfrunte. 


Karina cunoaște bine realitatea dură a vieții mili- 
tare. După o copilărie petrecută din garnizoană în 
garnizoană, ea a înțeles că soldaţii se întorc de pe 
front cu amintiri dureroase. De aceea a ales să se țină 
departe de armată, ducând o existenţă liniștită în 
căsuţa ei. Dar n-a întors spatele familiei — nici tată- 
lui său când a fost plecat în misiuni, nici fratelui său, 
Austin, în frecventele lui probleme cu legea. 


Karina știe că trebuie să aibă grijă de ea și că nu 
poate repara întotdeauna ceea ce nu funcționează. 
Dar când purtarea lui Austin se înrăutățește și 
reacțiile tatălui său sunt tot mai dure, Karina simte 
că și ea începe să cedeze. Atunci intră în viaţa ei 
misteriosul Kael, un soldat atrăgător și serios — 

o carte închisă pe care e disperată să o deschidă. 

Pentru Hugues de Saint Vincent, sper că poţi simţi 
pasiunea din această carte. Voi continua să te fac mân- 
dru de mine. Mi-e un dor cumplit de tine şi o să-ncerc 
să beau mai mult vin roşu, doar de dragul tău. <3 RIP 


Capitolul unu 


Karina, 2019 


Vântul vâjâie prin cafenea de fiecare dată când vechea uşă de lemn 
se deschide scârțâind. E neobişnuit de frig pentru luna septembrie şi 
sunt destul de sigură că asta e un fel de pedeapsă din partea univer- 
sului pentru că am acceptat întâlnirea cu el tocmai azi, dintre toate 
zilele posibile. Oare la ce mă gândeam? 

De-abia am avut timp să-mi întind un pic de fard peste pungile 
de sub ochi. Şi hainele pe care le port — când au fost spălate ultima 
oară? Din nou, oare la ce mă gândeam? 

Acum mă gândesc că mă doare capul şi nu sunt sigură că mai 
am vreun ibuprofen prin geantă. Mă mai gândesc şi că am fost inspi- 
rată când am ales cea mai apropiată masă de uşă, ca să pot s-o şterg 
repede, dacă n-o să am încotro. Locul ăsta din mijlocul cartieru- 
lui Edgewood? Neutru şi deloc romantic. O altă alegere bună. Am 
lost aici doar de câteva ori, dar e cafeneaua mea preferată din toată 
Atlanta. Nu sunt multe locuri — numai zece mese —, deci cred că 
vor să încurajeze consumul rapid. Sunt şi câteva detalii demne de 
Instagram, cum ar fi peretele colorat și faianța alb cu negru din 


spatele barmanilor, dar, una peste alta, e un loc destul de sobru. 
Cenuşiu auster şi beton peste tot. Se aude zgomotul blenderelor ames- 
tecând kale şi mai ştiu eu ce fructe sunt acum la modă. 

Există o singură uşă, care scârțâie: o unică intrare, o unică ieşire. 
Mă uit la telefon şi-mi şterg palmele de rochia neagră. 

Mă va îmbrăţişa? Îmi va strânge mâna? 

Nu-mi pot imagina un gest atât de formal. Nu din partea lui. La 
naiba. M-am dat de ceasul morţii să mă aranjez și el încă n-a sosit. 
Pentru a patra oară pe ziua de azi, simt cum panica mi se adună în 
coşul pieptului şi-mi dau seama că, de fiecare dată când îmi închipui 
întâlnirea noastră, îl văd aşa cum era în primul moment când l-am 
zărit. Nu ştiu care versiune a lui va apărea. Nu l-am mai văzut de 
astă-iarnă şi n-am nici cea mai vagă idee cine mai e. Şi, serios, oare 
am ştiut vreodată? 

Poate că am cunoscut o singură versiune de-a lui — o formă 
strălucitoare şi goală a omului pe care-l aştept acum. 

Presupun c-aş fi putut să-l evit pentru tot restul vieţii mele, dar 
gândul că nu-l voi mai vedea niciodată mi se pare mai rău decât 
faptul că mă aflu aici acum. Cel puţin pot să recunosc asta. lată-mă 
aici, încălzindu-mi mâinile pe ceaşca de cafea, aşteptându-l să intre 
pe uşa asta care scârțâie după ce i-am jurat lui, mie însemi, cui m-a 
ascultat în ultimele câteva luni că eu niciodată nu voi... 

Mai are cinci minute până când trebuie să ajungă, dar, dacă e 
acelaşi bărbat pe care mi-l amintesc eu, va veni cu întârziere şi cu o 
mutră încruntată. 

Uşa se deschide şi intră o femeie. Are părul blond strâns ca un 
cuib în creștetul capului micuţ şi ţine un telefon lipit de obrazul ei 
roşu. 

— Mă doare fix în cot, Howie. Rezolvă şi gata, se răsteşte ea şi-şi 
desprinde telefonul de ureche, cu un şir de înjurături. 

Urăsc Atlanta. Oamenii de aici sunt cu toţii ca ea, irascibili şi 
mereu grăbiţi. N-a fost mereu așa. Sau, mă rog, poate că a fost; eu 
insă nu am fost aşa. Dar lucrurile se schimbă. Iubeam acest oraş, mai 

ales centrul său. Restaurantele sunt nemaipomenite şi perfecte pentru 
o gurmandă care trăiește într-un orăşel — în fine, erau în sine un 
motiv de a mă muta aici. În Atlanta ai mereu ceva de făcut şi totul e 
deschis până mai târziu decât era în Ft. Benning. Dar cea mai mare 
atracție pentru mine era faptul că nu mi se reamintea tot timpul de 
viața militară. Nu tu haine de camuflaj peste tot. Nu tu uniforme pe 
bărbaţii şi femeile care aşteaptă la coadă la film, la benzinărie sau la 
Dunkin Donuts. Oameni care vorbesc cu cuvinte normale, nu cu 
abrevieri. Şi o grămadă de tunsori nemilitare la care să te uiţi. 

Iubeam Atlanta, dar el a schimbat asta. 

Noi am schimbat asta. 

Noi. 

E prima oară când recunosc că am şi eu o vină pentru tot ce s-a 
întâmplat. 


Capitolul doi 


— Te holbezi. 

Doar două cuvinte, dar se revarsă în mine şi peste mine, 
şocându-mi simţurile și rațiunea. Şi totuşi, e şi acel calm care pare 
că mă învăluie de câte ori se iveşte în preajma mea. Ridic privirea 
ca să mă asigur că e el, deşi ştiu deja că aşa e. Fireşte, stă în faţa mea 
privindu-mă cu ochii lui de culoarea alunei, cercetând... aducându-și 
aminte? Mi-aş dori să nu se uite aşa la mine. Încăperea mică e destul 
de aglomerată, dar mie nu mi se pare aşa. Îmi făcusem un scenariu 
clar pentru întâlnirea asta, dar el a perturbat totul şi acum mă simt 
descumpănită. 

— Cum faci chestia asta? îl întreb. Nu te-am văzut intrând. 

Mă gândesc îngrijorată că vorbesc de parcă l-aş acuza de ceva 
sau de parcă aş fi agitată, iar ăsta e ultimul lucru pe care mi-l doresc. 
Totuşi mă-ntreb — cum poate să facă asta? Întotdeauna s-a priceput 
atât de bine să tacă, să se mişte nevăzut. O altă abilitate dobândită 


în armată, presupun. 

Îi fac semn să se aşeze. Se strecoară pe scaun şi atunci îmi dau 
seama că are o ditamai barba. Liniile severe şi precise îi mărginesc 
pomeţii şi maxilarul îi e acoperit de fire negre de păr. Asta e ceva nou. 
Sigur că e: întotdeauna a fost obligat să se conformeze regulilor. Părul 
trebuie să fie scurt şi bine îngrijit. Mustaţa e permisă, dar numai dacă 
e tunsă regulamentar şi nu creşte peste buza de sus. Odată mi-a spus 
că vrea să-şi lase mustață, dar l-am făcut să se răzgândească. Chiar 
și cu o față ca a lui, mustața ar arăta sinistru. 

la meniul de pe masă. Cappuccino. Macchiato. Latte. Ciocolată 
albă. Neagră simplă. Când au devenit toate atât de complicate? 

— Acum îți place cafeaua? îl întreb, fără să încerc să-mi ascund 
mirarea. 

Scutură din cap. 

— Nu. 

Un zâmbet vag îi străbate chipul stoic, reamintindu-mi de toate 
motivele pentru care m-am îndrăgostit de el. Acum o clipă, îmi era 
uşor să privesc în altă parte. Acum îmi e imposibil. 

— Nu cafea, mă asigură el. Ceai. 

Nu poartă geacă, desigur, iar mânecile cămășii sale de blugi 
sunt suflecate până deasupra coatelor. Tatuajul de pe antebraţ se 
întrezăreşte şi ştiu că dacă i-aş atinge acum pielea, m-ar arde. Sunt 
absolut convinsă că n-o să fac una ca asta, așa că ridic privirea, 
uitându-mă peste umărul lui. Cât mai departe de tatuaj. Cât mai 
departe de gândul acesta. E mai bine aşa. Pentru amândoi. Încerc să 
mă concentrez la zgomotele din cafenea ca să mă obişnuiesc cu tăce- 
rea lui. Am uitat cât de tulburătoare poate fi prezenţa lui. 

E o minciună. N-am uitat. Voiam să uit, dar n-am putut. 

O aud pe chelneriță apropiindu-se, tenișii ei scârțâie pe podeaua 
de beton. Are o voce mică, de şoricel şi, când îi spune că e „musai 
obligatoriu“ să-ncerce noua mocha cu mentă, izbucnesc în râs, ştiind 
cât de mult urăște toate chestiile mentolate, inclusiv pasta de dinți. 
Mă gândesc cum lăsa resturile roşietice de scorţişoară în chiuveta de 
la mine de-acasă şi de câte ori ne-am ciondănit pe tema asta. Dacă 


aş fi ignorat aceste nemulțumiri meschine. Dacă aş fi fost mai atentă 
la ceea ce se-ntâmpla cu adevărat, totul ar fi stat altfel. 

Poate. Poate că nu. Sunt genul de persoană care şi-ar asuma 
vinovăția pentru orice — în afară de asta. Nu pot fi sigură. 

Nu vreau să ştiu. 

Altă minciună. 

Kael îi spune fetei că vrea un ceai negru simplu şi de data asta 
încerc să nu râd. E atât de previzibil. 

— Ce e atât de amuzant? mă întreabă după ce chelnerița pleacă. 

— Nimic, zic eu şi schimb subiectul. Deci, ce mai faci? 

Nu ştiu ce să spun ca să umplu întâlnirea asta la cafea. Ceea ce 
ştiu e că ne vom vedea şi mâine, dar pentru că a trebuit oricum să 
ajung astăzi în oraş, mi s-a părut o idee bună să organizez întâlnirea 
asta stânjenitoare fără public. O înmormântare nu e un loc potrivit 
pentru aşa ceva. 

— Bine. Date fiind împrejurările, spune el şi-şi drege glasul. 

— Mda, oftez, încercând să nu mă gândesc prea mult la ziua de 
mâine. 

M-am priceput mereu să mă prefac că lumea nu arde-n flăcări în 
jurul meu. Bine, în ultimele câteva luni, am mai avut şi eu scăpări, 
dar ani întregi a fost a doua mea natură, un lucru pe care am început 
să-l fac între divorțul părinților mei şi absolvirea liceului. Uneori simt 
că familia mea dispare. Devine din ce în ce mai mică. 

— Te simţi bine? mă întreabă el, cu o voce mai scăzută ca 
înainte. 

O aud aşa cum o auzeam în nopţile acelea înăbuşitoare în care 
adormeam cu fereastra deschisă — toată camera era înrourată a 
doua zi de dimineaţă, iar trupurile noastre erau umede şi lipicioase. 
Îmi plăcea la nebunie pielea lui fierbinte când îmi treceam vârfurile 
degetelor peste conturul delicat al obrajilor săi. Chiar şi buzele îi 
erau calde, febrile uneori. Aerul sudic al Georgiei era atât de gros că 
aproape îi puteai simţi gustul, iar Kael era atât de fierbinte. 

— Hmm, îşi drege el glasul şi mă trezesc din visare. 

Știu la ce se gândeşte, îi pot citi pe chip la fel de clar cum poţi 
citi semnul luminos pe care scrie But First, Coffee și care e prins pe 
peretele din spatele lui. Urăsc faptul că amintirile astea sunt cele pe 
care creierul meu le asociază cu el. Nu-mi ușurează deloc situaţia. 

— Kare, îmi spune cu o voce blândă și se-ntinde peste masă ca 
să-mi atingă mâna. Mi-o îndepărtez smucind-o atât de repede, încât 
ai crede că mă frige. E ciudat să mă gândesc la noi când eram împre- 
ună, cum nu mai ştiam unde se termină el şi unde încep eu. Eram 
atât de armonizaţi. Totul era atât de... diferit față de cum stau lucru- 
rile acum. A existat o vreme când îmi rostea numele, pur şi simplu, 
iar eu îi ofeream tot ce-şi dorea. Mă gândesc la asta preţ de-o clipă. 
Cum îi ofeream acestui bărbat orice şi-ar fi dorit. 

Credeam că începusem să-mi revin după despărțirea noastră, 
credeam că trecusem mai departe. Măcar cât să nu mă mai gândesc 
la felul în care-i suna vocea când trebuia să-l trezesc pentru antrena- 
mentul fizic sau cum urla noaptea. Capul începe să mi se învârtă şi, 
dacă nu alung aceste amintiri din minte, ele mă vor sfâşia chiar aici, 
pe scaunul ăsta, în cafeneaua asta mică, fix sub ochii lui. 

Mă silesc să dau din cap şi-mi iau paharul cu latte ca să mai câştig 
puţin timp şi să-mi adun curajul ca să vorbesc. 

— Mda. Adică, mă cam pricep la înmormântări. 

Nu îndrăznesc să-l privesc în față. 

— N-ai fi putut face oricum nimic. Nu-mi spune că te-ai gândit 
că ai fi putut... 

Se opreşte şi eu mă uit fix la ciobitura micuță de pe cana mea. 
Îmi trec degetul peste ea. 

— Karina. Uită-te la mine. 

Clatin din cap — n-am chef să alunec în gaura asta neagră cu 
el. Nu am puterea asta. 

— Mă simt bine. Serios. 

Mă opresc şi-i privesc atentă chipul. 

— Nu te uita aşa la mine. Sunt în regulă. 

— Tu eşti întotdeauna în regulă. 


Îşi trece mâna peste barbă şi oftează, sprijinindu-se de spătarul 
de plastic al scaunului. 

Nu e o întrebare şi nici o afirmaţie, ci aşa stau lucrurile. Are drep- 
tate. Eu voi fi întotdeauna în regulă. Toată chestia asta cu prefă-te 
până ieși la liman? O stăpânesc de minune. 

Am de ales? 

Karina, 2017 


Am avut baftă cu carul în privinţa slujbei. Nu trebuia să deschid 
salonul de masaj până la zece, așa că puteam dormi până mai târziu 
in majoritatea dimineţilor. Şi puteam să şi merg pe jos până acolo de 
la mine de-acasă, din capătul străzii — bonus! Îmi plăcea la nebunie 
strada aceea: magazinul de saltele, prăvălia de îngheţată, salonul de 
manichiură şi băcănia de dulciuri cu design vechi. Am economisit 
bani şi uite-mă aici, la 20 de ani, pe străduța mea, în căsuţa mea. Casa 
mea. Nu a tatei. A mea. 

Plimbarea pe jos până la serviciu dura cinci minute — insufi- 
cient ca să fie interesantă. În principal, încercam să stau deoparte 
din calea maşinilor. Aleea era largă cât să-ncapă pe ea un pieton şi o 
maşină în acelaşi timp. Mă rog, un Prius sau alt fel de mașină mică 
ar fi încăput la fix; din păcate, oamenii de aici au camionete masive, 
așa că aproape de fiecare dată mă lipeam de copacii care mărgineau 
aleea până când treceau. 

Uneori îmi inventam poveşti în minte, un pic de adrenalină îna- 
inte să-mi încep tura. Povestea din ziua aceea îl avea ca personaj 


central pe Bradley, patronul bărbos al magazinului de saltele de pe 
colţ. Bradley era un tip de treabă şi purta ceea ce ajunsesem să con- 
sider a fi uniforma tipului de treabă: cămașă în carouri şi panta- 
loni kaki. Conducea un Ford alb şi muncea chiar mai mult ca mine. 
Treceam pe lângă el în fiecare dimineaţă, era acolo deja, la magazinul 
lui, înainte să-mi încep eu programul, la zece. Chiar când lucram în 
două schimburi sau de noapte îi vedeam camioneta albă parcată în 
fundul aleii. 

Eram convinsă că Bradley era burlac. Nu pentru că n-ar fi fost 
dulce şi drăguţ, ci pentru că era întotdeauna singur. Dacă ar fi avut 
soţie sau copii, i-aş fi văzut măcar o dată în cele şase luni de când mă 
mutasem în partea aceasta a oraşului, dar nu. Nu conta dacă era ziua, 
seara sau în weekend — Bradley era întotdeauna singur. 

Soarele strălucea, dar nici măcar o pasăre nu ciripea. Niciun 
camion de gunoi nu huruia. Niciun om nu-și pornea maşina. Era 
o linişte bizară. Poate că de aceea Bradley părea şi mai ciudat în 
acea dimineaţă. M-am uitat din nou la el şi m-am întrebat de ce 
îşi pieptănase părul foarte deschis la culoare cu cărare la mijloc, 
de ce crezuse că era o idee bună să-şi expună atât de mult pielea 
capului. Dar de fapt voiam să ştiu unde se duce cu mocheta aceea 
rulată în spatele camionetei. Poate că văzusem prea multe episoade 
din CSI, dar nu ştie toată lumea că aşa scapi de un cadavru — îl 
înfăşori într-un covor vechi și-l arunci la marginea orașului? Exact 
când imaginaţia mea îl preschimba pe Bradley într-un criminal 
în serie, mi-a făcut prietenos cu mâna şi mi-a zâmbit cât se poate 
de sincer. Sau poate că se pricepea să fie fermecător şi, de fapt, 
avea de gând să... 

Aproape c-am făcut pe mine când m-a strigat. 

— Hei, Karina! A fost inundație! 

Şi-a coborât buzele subțiri într-o expresie posomorâtă și a făcut 
semn cu braţele în jur ca să arate cât e de supărat. M-am oprit și 
mi-am dus mâna la ochi, ca să mi-i feresc de soare. Strălucea cu 
putere, arzător. Georgia era teribil de fierbinte. Credeam c-o să mă 

viinulesc cu căldura după un an, dar nu. Tânjeam după răcoarea 
Melor seri petrecute în nordul Californiei. 
Am încercat să chem pe cineva de la compania de apă, dar 
oo amdată n-am avut noroc. 
A dat din umeri şi a ridicat telefonul, ca dovadă. 
O, nu. 
Am incercat să-i imit tonul supărat, dar, sincer, speram ca Mali 
"3 inchidă pentru tot restul zilei. Nu dormisem prea mult cu o noapte 
imite, aşa că mi-ar fi prins bine o oră în plus — sau douăzeci — 
ile somn, 
Ü să-i sun în continuare, s-a oferit el. 
şi-a dus degetele la catarama curelei. Părea că deja e transpirat 
il, când a ridicat covorul enorm din spatele camionetei, aproape că 
mham dorit să-l ajut. 
Mulţumesc, am zis. O să-i spun lui Mali. 


Capitolul patru 


Uşa era încuiată, luminile erau stinse — chiar şi becul de pe hol pe 
care de obicei îl ţineam aprins — şi înăuntru era extrem de frig. Am 
dat drumul încălzitoarelor pentru ulei și am aprins lumânările din 
hol şi din două dintre camere. 

Primul meu client era programat la zece şi jumătate. Elodie nu 
avea pe nimeni programat până la unsprezece. Încă sforăia când 
plecasem de acasă, ceea ce însemna că avea să dea buzna pe uşă la 
unşpe şi zece, zâmbind dulce şi scuzându-se în faţa clientului cu 
accentul ăla franțuzesc al ei atât de drăgălaş. Apoi avea să-și vadă 
de treaba ei. 

Elodie era unul dintre puţinii oameni din lumea asta pen- 
tru care aş fi făcut orice. Mai ales acum că era însărcinată. Aflase 
despre copil la numai două zile după ce soţul ei fusese trimis în 
Afghanistan. Chestia asta era ceva normal pe-aici. Am văzut asta la 
părinții mei, la Elodie... aproape toată lumea din garnizoanele astea 
ştia că era o posibilitate. Nu doar o posibilitate. Mai degrabă o rea- 
litate când te măritai cu un militar. 


20 Cele mai strălucitoare stele 


Anna Todd 2 


Am încercat să nu mă mai gândesc. Aveam nevoie de niște muzică 
in salon, Uram tăcerea. O convinsesem de curând pe Mali să mă lase 
să pun muzică mai bună în timp ce lucram. Nu mai puteam suporta 
incă o tură cu „melodii de relaxare“ puse ore întregi. Sunetele ador- 
imitoare de cascade şi de valuri mă enervau groaznic. Mă şi ameţeau. 
Am deschis iPadul şi, în câteva secunde, trupa Banks ştergea amin- 
Hirile acelei aiureli molatice şi visătoare. M-am dus la recepţie şi am 
pornit și calculatorul. Peste nici două minute a intrat şi Mali, cu două 
pungi imense în mâinile ei micuţe. 

Ce s-a întâmplat? m-a întrebat când i-am luat plasele din 
mâini, 

Aăă, nimic. Nu mă saluți? Nu mă-ntrebi ce mai faci, Karina? 
AM zis râzând şi m-am îndreptat spre camera din spate. 

Mâncarea din pungile alea mirosea grozav. Mali făcea cea mai 
bună mâncare thailandeză pe care o gustasem vreodată şi ne aducea 
mereu câte ceva lui Elodie şi mie. Ne răsfăța aşa de cel puţin cinci ori 
pe săptămână. Micul avocado — așa-i spunea Elodie burticii sale — 
vola numai tăieței condimentați. Din cauza frunzelor de busuioc. 
Hlodie devenise obsedată de ele de când rămăsese gravidă, astfel că 
le culegea de pe tăieţei şi le mesteca. Bebelușii te pun să faci cele mai 
ciudate lucruri. 

Karina, a spus Mali. Ce mai faci? Pari tristă. 
Asta era Mali. Ce s-a întâmplat? Pari tristă. Spunea direct ceea 
ce credea. 
Hei — sunt în regulă, am zis. Doar că nu m-am machiat. 
Mi-am dat ochii peste cap, iar ea m-a atins pe obraz. 
Nu e asta, a zis. 
Nu, nu era asta. Dar nu eram tristă. Şi nu-mi plăcea că masca îmi 
căzuse suficient de mult ca Mali să observe. Nu-mi plăcea asta deloc. 


Capitolul cinci 


S-a făcut zece şi jumătate şi clientul meu a venit la timp. Eram 
obişnuită cu punctualitatea lui, ca să nu mai vorbim de pielea lui 
delicată. Observasem că foloseşte uleiuri după duș și asta îmi înlesnea 
munca — îi masam pielea deja moale. Muşchii îi erau mereu foarte 
încordaţi, mai ales în zona umerilor, aşadar bănuiam că stă toată 
ziua la birou. Nu era militar. Mi-am dat seama de asta după părul 
lui lung, ondulat la vârfuri. 

Azi umerii îi erau atât de încordaţi, încât mă dureau degetele 
când am început să-i masez. Gemea — mulți clienți fac asta — şi sco- 
tea nişte sunete profunde şi răgușite în timp ce-i descâlceam nodu- 
rile din corp. Ora a trecut repede. A trebuit să-l bat pe umăr ca să-l 
trezesc când am terminat. 

Clientul meu de la zece şi jumătate — îl chema Toby, dar mie îmi 
plăcea să-i spun zece şi jumătate — dădea bacşişuri frumoase şi păs- 
tra lucrurile în limitele decenţei. Cu excepţia acelei ocazii când m-a 
invitat în oraş. Elodie şi-a ieşit din minţi când i-am spus. Mi-a zis să-i 
spun lui Mali, dar nu voiam să fac mare caz când nu era momentul. 

A acceptat refuzul meu — ceva neobişnuit din partea unui bărbat, 
Miu. Oricum, de atunci nu mai dăduse prea multe semne că ar fi atras 
ile mine, prin urmare bănuiam că între noi lucrurile erau în ordine. 

Era 11:45 şi Elodie tot nu venise. De obicei, trimitea un mesaj 
incă întârzia mai mult de cincisprezece minute. Bărbatul din sala 
ile așteptare era, probabil, nou, căci nu-l recunoşteam, iar eu nu uit 
Wiclodată un chip. Părea destul de răbdător. Mali însă nu. Mai avea 
vreo două minute şi urma s-o sune pe Elodie. 

Îl pot lua eu, dacă nu vine în cinci minute. O pot muta pe cli- 
anta următoare peste o oră, e Tina, i-am zis lui Mali. 

li cunoștea pe majoritatea clienţilor care intrau şi ieşeau din 
salonul ei; ţinea minte numele lor, aşa cum eu ţineam minte feţele. 

Bine, bine. Dar prietena ta întârzie mereu, m-a certat ea. 

Mali era cea mai de treabă femeie din lume, dar avea o fire vul- 
canică, 

E însărcinată, am spus eu, ca să-mi apăr prietena. 

Mali şi-a dat ochii peste cap. 

Eu am cinci copii şi muncesc fără probleme. 
- Touché. 

M-am abținut să nu râd și i-am scris Tinei s-o întreb dacă poate 
veni la unu. Mi-a răspuns imediat cu un da, aşa cum ştiam că va face. 

— Domnule, l-am strigat pe bărbatul din sala de aşteptare. 
Maseuza dumneavoastră întârzie deocamdată. Pot să vă preiau eu. 
Sau puteţi s-o aşteptaţi pe Elodie. 

Nu ştiam dacă ţinea la şedinţa cu ea dintr-un motiv anume sau 
voia pur şi simplu un masaj. Acum că eram pe Yelp şi acceptam 
programări online, nu mai ştiam niciodată când un client voia un 
maseur anume. 

S-a ridicat şi a venit la recepție fără să spună nimic. 

— E-n regulă? am întrebat. 

A ezitat preț de-o clipă, apoi a dat din cap. Bine... 

— În ordine... 

M-am uitat pe agendă. Kael. Ce nume ciudat. 


— Urmaţi-mă, vă rog. 

Practic, nu ni se aloca o cameră anume, dar eu aranjasem cea 
de-a doua încăpere exact după gustul meu, așa că pe aceasta o folo- 
seam cel mai des. Nimeni nu o ocupa decât dacă nu avea încotro. 

Îmi adusesem propriul dulăpior, propriile decorațiuni şi mă stră- 
duiam s-o conving pe Mali să-mi dea voie să zugrăvesc pereţii. Orice 
ar fi fost mai bine decât culoarea asta violet-închis. Nu era foarte 
relaxantă, în plus era monotonă şi acoperea pereţii acestei camere 
de vreo douăzeci de ani. 

— Puteţi să vă lăsaţi hainele pe umeraş sau pe scaun, i-am zis. 
Puteţi să vă dezbrăcați cât doriți, cât să vă simțiți comod. Întindeți-vă 
pe masă cu faţa în jos, iar eu mă-ntorc în două minute. 

Clientul n-a scos o vorbă, s-a postat lângă scaun, scoțându-şi 
tricoul gri peste cap. În mod categoric era soldat. Constituţia lui 
solidă şi capul aproape ras erau indicii clare în privinţa asta. Am trăit 
toată viaţa în garnizoane, aşa că-mi dădeam seama. Și-a împăturit 
tricoul şi l-a aşezat pe scaun. Când a început să-şi scoată pantalonii 
de trening, l-am lăsat să se dezbrace şi am ieşit. 

Capitolul şase 


Mi-am scos telefonul din buzunarul halatului şi am citit primul rând 
Al mesajului primit de la tata: Ne vedem diseară. Estelle pregăteşte 
üna dintre rețetele ei grozave! Puteam enumera cel puţin o mie de 
lucruri pe care aş fi preferat să le fac, dar asta făceam noi trei — une- 
Uri patru — în fiecare marți. Lipsisem de la o singură cină în familie 
We când mă mutasem, în urmă cu un an, şi asta se întâmplase când 
Iata o dusese pe Estelle cu maşina noastră de vacanţă la ceremonia 
dle absolvire a unei rude îndepărtate, aşa că, practic, nu eu eram cea 
care lipsise. Ei şi-au văzut de cina lor, în mica lor excursie, iar Elodie 
ji cu mine ne-am îndopat cu Domino's. 

Nu i-am răspuns tatei, pentru că ştia că voi fi acolo la şapte. 
„Noua“ mea mamă va fi în baie, ondulându-şi părul, şi cina nu va 
incepe la fix, dar eu voi fi acolo. Ca întotdeauna. 

Trecuseră trei minute de când îi spusesem clientului lui Elodie 
că mă voi întoarce, aşa că am tras draperia şi am intrat în cameră. 
Iuminile erau difuze şi totul era scăldat într-o nuanţă violetă de la 
pereţii ăia hidoşi. Lumânările arseseră suficient de mult ca aerul să 


se impregneze de mirosul curat de lămâiţă. Chiar şi după o noapte 
de nesomn, camera aceasta avea puterea de a mă linişti. 

El era întins pe masa din mijlocul încăperii, cu pătura albă trasă 
până la talie. Mi-am frecat mâinile. Aveam vârfurile degetelor prea 
reci ca să-i ating pielea, aşa că m-am dus la chiuvetă ca să le încăl- 
zesc. Am răsucit robinetul. Nimic. Uitasem deja de avertismentul lui 
Bradley şi în ultima oră mă descurcasem şi fără apă. 

Mi-am frecat din nou mâinile şi le-am aşezat pe încălzitorul pen- 
tru ulei de la marginea chiuvetei. Era un pic cam prea fierbinte, dar 
şi-a făcut treaba. Uleiul va fi cald când îi va atinge pielea și probabil 
nu va observa că nu curge apa. Nu era foarte la îndemână, dar mă 
puteam descurca. Speram ca persoana care lucrase în tura de aseară 
să fi pus proasoape curate în încălzitor înainte să fi plecat. 

— Aveţi anumite zone mai încordate pe care ați dori să mă con- 
centrez? am întrebat. 

Niciun răspuns. Adormise deja? 

Am aşteptat câteva fracțiuni de secundă înainte să-l întreb din 
nou. 

A clătinat din capul ras, pe care şi-l aşezase în suportul pentru 
faţă, şi a zis: 

— Nu-mi atinge piciorul drept. Te rog — a adăugat rugămintea 


la final ca şi cum s-ar fi gândit mai bine. 


Oamenii îmi cereau mereu să nu le ating anumite părți ale cor- 
pului. Aveau tot felul de motive, de la probleme medicale la temeri. 
Nu era treaba mea să-ntreb. Treaba mea era să-mi fac clientul să se 
simtă mai bine şi să-i ofer o experiență vindecătoare. 

Se părea că de fiecare dată când nu-i puneam să completeze un 
formular, veneau cu cereri speciale. Cu siguranță, Mali avea să mă 
certe pentru asta. 

— Sigur că da. Doriţi să vă masez mai uşor, mediu sau mai 
intens? am întrebat, înşfăcând sticluța cu ulei de pe raftul dulapului. 

Sticluţa era încă destul de fierbinte, dar ştiam că uleiul va avea 
temperatura perfectă când îi va atinge pielea. 

Din nou niciun răspuns. Poate că era tare de urechi. Şi cu asta 

eram obişnuită, unul dintre cele mai dure chestii din viaţa militară. 
Kael? i-am rostit numele, deşi nu ştiam de ce. 

Capul i-a zvâcnit în sus atât de repede, încât am crezut că l-am 
periat. Şi eu am tresărit puţin. 

Scuze, voiam să ştiu cât de tare vrei să te apăs. 
- Cât poţi? 

Nu părea să ştie ce doreşte. Poate că era prima lui şedinţă de 
masaj. Şi-a lăsat capul la loc în suportul special. 

- Bine. Spune-mi dacă apăsarea e prea moale sau prea fermă 
și-o să mă adaptez, i-am zis. 

Puteam avea mâna grea şi multor clienți le plăcea, dar nu lucra- 
sem niciodată cu tipul ăsta. 

Cine ştia dacă avea să revină? Aș spune că doar vreo patru din 
vece clienţi aflați la prima experienţă se întorceau şi numai doi din- 
treë ei deveneau clienți fideli. Salonul nostru nu era mare, dar aveam 
© clientelă stabilă. 

- Acesta e ulei de mentă. 
Am indicat spre sticluță cu arătătorul. 
O să te masez un pic cu el pe tâmple. Ajută la... 
Și-a ridicat uşor capul, clătinându-l uşor. | 
Nu, a spus. 

Vocea nu-i era tăioasă, dar mă anunţa că nu vrea sub nicio formă 

să folosesc uleiul de mentă. Bine... 
Bine. 

Am înșurubat dopul la loc şi am răsucit robinetul. La naiba. 
Apa. Am îngenuncheat şi am deschis încălzitorul pentru prosoape. 
Gol, Sigur că era gol. 

Aăă, doar o clipă, i-am zis. 

Și-a lăsat capul în jos, iar eu am închis ușa încălzitorului un pic | 
vam prea tare. Speram că n-o auzise din pricina muzicii. Nu era cea 

mai simplă şedinţă... 


Capitolul sapte 


Mali era pe hol când am dat la o parte draperia subțire ca să caut 
prosoape. 

— Îmi trebuie apă. Sau prosoape calde. 

Şi-a dus degetele la buze ca să mă facă să tac. 

— Nu e apă. Prosoape am. Cine nu le-a pus la loc? 

Am ridicat din umeri. Nu ştiam şi nici nu-mi păsa; voiam doar 
un prosop. 

— E la mine-n cameră de cinci minute şi încă n-am început. 

După ce i-am zis asta, s-a mișcat mai repede, dispărând în încă- 
perea din cealaltă parte a holului şi revenind cu câteva prosoape 
fierbinţi. Le-am înşfăcat din mâinile ei, mutându-le dintr-o mână 
în alta ca să le răcesc. 

Când m-am întors în cameră, am mai fluturat o dată prosopul și 
i l-am trecut peste partea de jos a picioarelor goale. Pielea îi era atât 
de fierbinte, încât am tras prosopul şi l-am atins pe laba piciorului 
ca să mă asigur că nu are febră sau ceva de genul ăsta. Nu-mi permi- 
team să mă îmbolnăvesc. 

La propriu. Curând, asigurarea tatei urma să expire şi nu-mi 
permiteam să-mi fac singură o asigurare de sănătate. 

Pielea îi era atât de fierbinte. Am ridicat puţin pătura și mi-am 
ilat seama că încă avea pantalonii pe el. Era o chestie... ciudată. Nu 
șllam cum să mă ocup de celălalt picior, cel pe care trebuia să-l masez. 

- Vrei să-ţi evit ambele picioare? l-am întrebat încet. 

A dat din cap că da. Am continuat să-i trec prosopul fierbinte 
peste partea de jos a picioarelor, un lucru pe care-l făceam ca să curăţ 
urmele de ulei sau de murdărie. Igiena clienţilor... în fine, să spunem 
că varia. Unii veneau purtând sandale după ce merseseră în ele toată 
viua. Dar nu şi tipul ăsta. Cred că făcuse duş înainte să vină aici. 
Am apreciat chestia asta. Ca maseuză, astea erau lucrurile la care te 
pândeai. Am început de la călcâie, apăsând acolo şi urcând spre sco- 
bitura piciorului stâng. Avea o dâră moale şi puțin umflată în talpa 
stângă, dar în întuneric nu puteam vedea cicatricea. Mi-am trecut 
uşor degetul mare peste scobitura din talpă, iar el a tresărit puţin. 

Eram obişnuită să-mi cronometrez perfect şedinţele de o oră, 
cam cinci minute la fiecare picior, aşa că am acordat mai mult timp 
umerilor. La mulţi, tensiunea se aduna în umeri, dar tipul ăsta... Dacă 
Aştia nu erau cei mai încordați umeri cu care lucrasem vreodată, cu 
siguranţă erau pe-aproape. Trebuia să mă opresc înainte de a inventa 
© poveste şi despre asta. 

Am continuat, ținându-i picioarele acoperite cu pătura şi 
masându-i gâtul, umerii, spatele. Avea muşchi bine definiți, dar nu 
voluminoși şi nici tari sub mișcările degetelor mele. Mi-am închipuit 
că trupul lui tânăr cărase o greutate în spinare multă vreme — un 
rucsac, poate. Sau poate viața însăşi. Nu se expusese suficient în faţa 
mea ca să-i inventez o viață, aşa cum făceam cu Bradley şi cu majo- 
ritatea necunoscuţilor din jurul meu. Era ceva la tipul ăsta care-mi 
bloca imaginaţia. 

Capul era ultima parte la care lucram. Masajul uşor îi făcea de 
obicei pe oameni să geamă sau măcar să ofteze, dar de pe buzele lui 
ñu s-a auzit niciun sunet. N-a scos un scâncet. Am crezut că poate 


adormise. Se întâmpla des şi-mi plăcea la nebunie. Însemna că făcu- 


sem o treabă bună. Când şedinţa s-a terminat, mi se părea că de-abia 
începuse. De obicei, cădeam în visare şi mă gândeam la diverse — la 
tata, la frate-meu, la muncă, la casă. Dar tipul ăsta avea ceva. Nu mă 
gândisem la nimic. 

— Mulţumesc, a fost totul OK? 

Uneori întrebam, alteori nu. Omul ăsta fusese atât de tăcut că 
nu ştiam dacă-i plăcuse sau nu. 

Îşi ținea faţa în suportul special, aşa că de-abia l-am auzit spu- 
nând „da“. 

OK... 

— Bine, o să ies şi o să te las să te îmbraci. Ne vedem în hol când 
eşti gata. Nu te grăbi. 

A dat din cap, iar eu am părăsit încăperea, destul de sigură că 
n-o să primesc niciun bacşiş. 

Am auzit-o pe Elodie în hol. Vorbea cu Mali, care o certa că întârziase. 
L-am preluat eu pe clientul tău, acum se îmbracă, i-am zis 
prietenei mele. 

Nu strica să ştie Mali că totul era sub control, că nu se petrecuse 
Nicio incurcătură. Elodie mi-a zâmbit şi şi-a înclinat capul într-o 
parte, Se pricepea de minune să scape basma curată din orice belea. 

Îmi pare tare rău, Karina. Mulţumesc. 

M-a sărutat pe amândoi obrajii. Mă obişnuisem cu asta din prima 
văplămână în care se mutase cu mine. Eu nu eram neapărat entuzi- 
sumată de atingerile exagerate, dar de ea era greu să mă feresc, aşa 
rum aș fi făcut în mod normal. 

N-am putut dormi azi-noapte. Micul avocado a început să 
idea din picioare. 

A zâmbit larg, dar după privirea ei mi-am dat seama că nu era 
“eloc odihnită. Nici eu, de altfel. 

Mali şi-a pus mâna pe burta lui Elodie şi a început să-i vor- 
heancă bebeluşului. Mă aşteptam oarecum să întrebe burtica ce s-a 


întâmplat, de ce nu zâmbeşti?, dar Mali era blândă şi amabilă în 
preajma copiilor, chiar şi în preajma celor care nu se născuseră încă. 
Mă stânjenea un pic felul în care o atingea pe Elodie, dar ideea că 
bebeluşul se mişcă era emoţionantă, aşa că am zâmbit. Eram foarte 
fericită pentru prietena mea. Mă-ngrijora faptul că era aici, singură, 
iar familia şi cei mai mulți prieteni ai ei erau de cealaltă parte a 
Atlanticului. Era tânără. Atât de tânără. M-am întrebat dacă apucase 
să-i spună lui Phillip că ieri i se păruse că a mişcat copilul sau dacă el 
a ajuns să-şi verifice astăzi e-mailul. Decalajul orar le îngreuna şansele 
de a vorbi cât de des şi-ar fi dorit Elodie sau altcineva cu un soldat 
în viața sa, dar gestiona situaţia cu graţie, aşa cum făcea mereu. Mă 
speria însă de moarte gândul că peste câteva luni va avea un copil. 

Elodie şi-a îndreptat privirea spre draperia din spatele meu 
şi s-a luminat dintr-odată, trecând pe lângă mine şi ducându-se 
direct la client. A rostit un nume pe care nu l-am auzit prea bine, 
dar nu semăna cu Kael deloc. L-a sărutat de două ori pe obraji şi l-a 
îmbrăţişat. 

— Eşti aici? Nu-mi vine să cred că ești aici! De unde-ai ştiut? 
a chițăit ea şi l-a îmbrățișat din nou. 

Mali a dat din cap spre următorul meu client, care tocmai intra 
pe uşă. 

— Tu întoarce-te la lucru, mi-a zis. 

lina era una dintre clientele mele preferate. Lucra de acasă ca tera- 
peut pe probleme de familie şi de multe ori mă lăsa să folosesc şedinţa 
vi de masaj ca pe propria mea terapie. Nu mă confesam în fața prea 
multor oameni, dar Tina n-avea cui să spună secretele mele. Totuşi, 
mA Întristam când mă gândeam cât de singură trebuia să se simtă 
In casa aia enormă şi pustie, luând cina singură în fața televizorului. 
Liar la fel era şi viața mea, aşa că poate n-ar fi trebuit să-mi fie prea 
milă de ea. M-am simţit un pic vinovată de ghimpele de teamă care 
i-a impuns — viitorul meu era viața Tinei? 

Sedinţa de azi cu ea părea să nu se mai sfârşească. M-am uitat 
ilin nou la ceas: mai erau zece minute. 

Deci, cum mai merg lucrurile cu fratele tău? m-a întrebat. 

l-am dat părul la o parte ca să mă concentrez pe muşchii 
incordaţi ai gâtului. Se tunsese de curând — o tunsoare asimetrică, 
i-l zicea ea —, dar nu-i plăcea deloc şi începuse să poarte pălării 
“are să-i acopere şuviţele brunete. Încă nu era destul de lung ca să-l 
prindă în coadă. 


Nu prea aveam chef să vorbim despre fratele meu. De fapt, m 
voiam să mă simt ca de obicei atunci când discutam despre el. 


— La fel. N-am prea mai primit veşti de la el de când stă] 
unchiul meu. Cine ştie când se întoarce? am oftat, mișcându- 
degetele peste gâtul Tinei. 

— Merge deja la şcoală acolo? m-a întrebat. 

— Nu. Tot spun c-or să-l înscrie, dar n-au făcut-o încă. 

Am încercat să nu mă gândesc prea mult la asta, dar mintea me 
nu funcționa aşa. Odată ce deschisesem această ușă, toate gânduri] 
au dat năvală. 

— Pare că nici nu prea au de gând, a spus Tina. 

— Mda. Mi-am dat şi eu seama. Nu vrea să vorbească despre ast 
cu mine şi bursa de la colegiul comunitar i-a expirat luna trecută. 

Simţeam fiori de nelinişte în umeri şi pe şira spinării. Înţelegea 
că Austin nu mai putea suporta să stea cu tata, dar sufletul îmi eră 
împărțit: era fratele meu geamăn, avea 20 de ani şi nu se-ndreptă 
nicăieri. N-ar fi trebuit să locuiască în alt stat, cu unchiul nostru i 
vârstă de 31 de ani, care mirosea a Cheetos şi se uita online la filme 
porno toată ziua, dar nici nu voiam să trăiască în aceeași casă € 
mine. Era complicat. Încă nu-mi venea să cred că tata îl lăsase să 
plece de la bun început. Dar nici nu-l puteam condamna pe fratele 
meu. Din nou, complicat. 

— Sincer, Karina, nu-ți poți asuma întreaga responsibilitate pen 
tru asta. Nu-ţi prinde bine şi, dacă stai să te gândeşti, fratele tău e de-0 
vârstă cu tine, cu cinci minute mai mic, dacă-mi amintesc bine, nu% 

— Cu şase. 

Am zâmbit şi mi-am mutat mâinile pe omoplaţii ei. 

Ştiam că are dreptate, dar asta nu-mi ușura deloc situaţia. 

Am apăsat-o cu mâinile pe piele. 

— Trebuie să iei decizia cea mai bună pentru tine, a spus. Începi 
un nou capitol în viaţa ta şi ar trebui să fie cel mai ordonat cu 
putinţă. 

Uşor de zis, greu de făcut. 

O să-l întreb pe tata dacă a mai primit vreun semn de viaţă 
e la el 
[ina n-a mai zis nimic. Cred că ştia şi ea că era cam mult pen- 
15 ine să discut despre cina de acasă de la „familia“ mea atât de 
vioi, aşa că a savurat restul şedinţei de masaj în timp ce gându- 
AE mele o luaseră deja razna. 


Capitolul zece 


Era aproape şase când mi-am terminat treaba. Mai avusesem încă 
trei clienți după Tina și fiecare mi-a ţinut mintea ocupată în alt fel, 
Stewart — îi spuneam așa după numele de familie cusut pe uni- 
formă — era o asistentă medicală militară care avea cei mai frumoşi 
ochi pe care-i văzusem vreodată. M-a ţinut de vorbă povestindu-mi 
despre viitoarea ei garnizoană, despre faptul că, având slujba respec- 
tivă, putea fi trimisă aproape oriunde în lume, așa că Hawaii părea 
marele premiu. M-am bucurat s-o văd atât de fericită. 

Unora le plăcea să se mute de colo-colo cu armata, iar Stewart 
era unul dintre aceştia. Era doar cu un an mai mare ca mine, dar 
fusese deja staționată în Irak — de două ori. Şi, frate, ce poveşti avea 
de-acolo. La 21 de ani, adunase nişte experienţe la care majoritatea 
nici nu-şi permit să viseze. Dar când acele experienţe s-au transfor- 
mat în amintiri... mă rog, au început să-i ruleze în minte într-o buclă 
neîntreruptă. Fără să pălească niciodată, mereu neliniştite, aceste 
amintiri au devenit zgomotul de fundal care i-au ocupat în cele din 
urmă creierul — tolerabile, dar mereu acolo. Ştiam totul despre asta. 

Mintea tatei era plină de aceeaşi larmă. Cu şase misiuni în Irak şi 
Suhanistan, zgomotul de fundal din gândurile lui răsuna prin toată 
ua noastră. Casa lui. 

MĂ gândeam la toate astea în timp ce Stewart era întinsă pe masă. 
Fia bucuroasă că se poate deschide în fața mea, că vorbind, mai scapă 
juițin de povară şi se eliberează de iureşul gândurilor. Ştiam foarte 
Vine că nu numai partea fizică a masajului reduce stresul şi ajută 
ivupul să se reînsuflețească. 

Felul în care Stewart vorbea despre viaţa ei era aproape poetic. 
imţeam fiecare vorbă pe care o spunea. Mă gândeam la lucruri pe 
„are Incercam de fapt să le las în urmă. Mă conecta la ceva anume 
ji, când îmi povestea despre toate lucrurile prin care trecuse şi tot ce 
sila, îmi deschidea în faţa ochilor o perspectivă diferită. 

De pildă, Stewart vorbea mult despre cum, în SUA, mai puţin 
ile 8% dintre cetăţeni şi-au făcut stagiul militar. Asta include toate 
ramurile — fiecare veteran care şi-a servit vreodată țara, în cel puţin 
i misiune. Din trei sute de milioane de oameni, mai puţin de 8%. 
Mi-era greu să-mi dau seama că felul în care am crescut, mutându-mă 
dintr-o garnizoană în alta, încercând să-mi fac prieteni noi, strădu- 
indu-mă să mă adaptez la necunoscuţi o dată la câțiva ani, nu era 
realitatea celor mai mulţi oameni. A celor mai mulți americani, în 
Wrice caz. 

Mai puţin de 8%? Mi se părea imposibilă cifra asta infimă. De 
la străbunicul meu la tata, la unchii și verii mei care erau răspândiţi 
prin toată ţara (în afară de ratatul de unchiu-meu la care locuia fratele 
meu), toată lumea din jurul meu purta uniformă sau trăia cu cineva 
care o purta. Lumea nu mi se păruse niciodată atât de mare până la 
Stewart şi la statisticile ei. 

Vorbea mult în timpul şedinţelor noastre, la fel ca Tina. Dar, 
spre deosebire de Tina, Stewart nu se aştepta să-i povestesc şi eu. 
Mă puteam ascunde în spatele experienţelor ei, dintre care multe 
Imi aduceau lacrimi în ochi. Poate că de aceea ședințele cu ea tre- 
ceau atât de repede. 


Capitolul unsprezece 


Apa a venit imediat după ce a plecat Stewart. Am spălat cearşafurile 
şi prosoapele şi, în timp ce mă pregăteam pentru următorul client, 
am făcut un nou playlist. 

Elodie reușea să fie ocupată cu un client de fiecare dată când eu 
terminam cu ai mei. Muream de curiozitate s-o întreb de unde îl 
cunoștea pe soldatul cu nume ciudat, dar nu apucam. De obicei, nu 
mă implicam în dramele altor oameni — a mea îmi era suficientă —, 
dar Elodie nu cunoştea multă lume pe aici. Celelalte soţii de militari 
cu care discuta erau pe Facebook. Următorul meu client era un som- 
noros, de obicei ațipea după primele cinci minute, ceea ce-mi lăsa 
o oră întreagă să mă gândesc la fratele meu. Ah — şi la cât îmi era 
de groază de cina din seara aceea. Eram uşor invidioasă pe Austin 
că se afla departe, în Carolina de Sud, dormind până după-prânz şi 
muncind cu jumătate de normă la Kmart. 

M-am mai gândit şi la prietenul lui Elodie, cum îşi ţinuse pan- 
talonii pe el în timpul ședinței și la faptul că tensiunea enormă din 

Irupul lui nu era deloc sănătoasă pentru un tânăr. Nu putea să aibă 
mal mult de 22 de ani. Poate nici atât. 

Ultima mea clientă pe ziua aceea a fost una fără programare şi mi-a 
lisat un bacşiş frumuşel pentru treizeci de minute de masaj prenatal. 
Hurta îi era aşa de umflată şi ea părea atât de obosită. Aproape că mi-a 
venit s-o-ntreb dacă se simte bine, dar nu voiam să fiu nepoliticoasă. 

Am trecut din nou pe lângă încăperea unde lucra Elodie. Uşa era 
inchisă şi, preţ de o secundă, mi-am închipuit că soldatul acela este 
In cameră cu ea. Cu siguranţă, imaginaţia mi-o luase razna. 

Înainte să mă duc acasă, am ajutat-o pe Mali să reaprovizioneze 
camera din spate şi încălzitoarele pentru prosoape şi am împăturit 
lenjeria. Nu mă grăbeam să ajung acasă, mai ales la aşa-numita cină 
in familie. 

Când am plecat în cele din urmă, am luat cu mine ce mai rămă- 
jese din mâncarea delicioasă gătită de Mali. Toată chestia cu femeile 
gravide care mănâncă pentru doi poate fi doar o invenţie, dar tot era 
important ca Elodie să se hrănească bine. Am luat mâncarea într-o 
mână şi cu cealaltă l-am sunat pe fratele meu. A intrat mesageria 
vocală. 

— Hei, eu sunt. Voiam doar să văd ce faci. N-am mai vorbit cu 
tine de câteva zile. Sună-mă. Mă duc la tata pentru cina de marți. 
şti naşpa că nu vii şi tu. 

Am închis şi mi-am băgat telefonul în buzunarul din față. 
Cerul arăta de parcă soarele nu se putea hotări dacă să apună sau 
nu, iar culoarea aceea portocalie care persista făcea ca totul să pară 
un pic mai frumos. Locurile de parcare de pe alee erau toate pline. 
Camioneta albă a lui Bradley era acolo — parcată pieziş, ocupând 
două locuri — şi în spate era burduşită de atâtea saltele, că mi-am 
reamintit de basmul cu prinţesa şi bobul de mazăre. Bradley a ieşit 
pe uşa din spate şi a mai aruncat o pernă peste morman. 

— A venit apa! mi-a strigat, făcându-mi semn cu mâna. 

— Mda... am zis, zâmbind. Mulţumesc că i-ai bătut la cap pe cei 
de la compania de apă! am adăugat. 


OK, a fost ciudat. Simţeam şi ştiam că acea scurtă discuţie o să-mi | 
stăruie în minte mai târziu în seara aceea. De obicei, așa funcționa 
creierul meu. Bradley nu părea să observe sau să se gândească prea 
mult la vorbele mele aşa cum mă gândeam eu, mi-a urat simplu 
noapte bună, a încuiat ușa magazinului și a urcat în camionetă. 

Portierele trântite, scrâşnetul cauciucurilor şi diverse voci mi-au 
însoţit scurtul drum spre casă. M-am gândit la cina care mă aştepta 
şi la ce conversaţie forțată trebuia să facem la toate cele trei feluri de 
mâncare. 

Trebuia să fiu acasă la tata la şapte, ceea ce însemna că trebuia să 
plec de la mine pe la şapte fără douăzeci. Aveam nevoie să fac un duş 
şi să-mi pun nişte haine ca lumea pe mine, chiar dacă nu mă interesa 
prea mult aspectul meu fizic. Soţia tatei încetase să mai comenteze 
cum arăt de când slăbisem suficient ca să-i fac pe plac. Satisfacţii 
meschine, cred. 

De fapt, mi-aş fi dorit să rămân acasă şi să mănânc resturile alea 
cu Elodie. Aveam acelaşi gând, mai mult sau mai puţin, în fiecare 
săptămână de când mă mutasem, şi anume, c-o să mă obişnuiesc cu 
programul ăsta. Dar nu. Nu mă obişnuisem şi nici nu cred că aveam 
să o fac vreodată. Desigur, să iau cina cu ei o dată pe săptămână era 
mult mai bine decât să locuiesc acolo — de departe. Dar uram cor- 
voada asta, faptul că toată săptămâna mă gândeam la cina de marţi, 
de la ora şapte. Când îmi spălam hainele, când mă spălam pe cap, 
când puteam să muncesc. Totul se învârtea în jurul acestei cine. Cred 
că nu eram atât de matură pe cât îmi imaginam. 

Capitolul doisprezece 


[ncepusem să urăsc Facebookul. De fiecare dată când îl deschideam, 
Jideam de un copil nou-născut, de o cerere în căsătorie sau de un 
ileces, Dacă nu erau astea, era politică, cu cineva care striga atât de 
iare, încât nu se înţelegea om cu persoană. Toată treaba era obosi- 
luare, iar eu nu mai postasem aproape nimic de luni întregi. Simţeam 
A nu am nimic de împărtășit cu nişte oameni pe care de-abia îi 
“unoşteam. Şi, spre deosebire de Sarah Chessman, care se mutase 
in ultimul an de liceu, nu simţeam că orice mâncare gătită la aburi 
iñu orice selfie erau demne a fi făcute publice. 

Dar dintr-o curiozitate malițioasă şi pentru că mai aveam câteva 
minute de pierdut în drum spre casă, am intrat pe pagina lui Sarah 
Chessman şi m-am uitat la viața ei plicticoasă. Totuşi, poate din cauză 
CĂ mergeam pe aleea zgomotoasă şi că mă dureau picioarele ca naiba, 
„nu poate fiindcă trebuia să bat la uşa tatei peste o oră, în momentul 
acela viaţa ei mi s-a părut în regulă. Avea un soț — un soldat proas- 
pt staționat în Texas — şi era însărcinată. M-am uitat la un filmuleţ 
de vreo zece secunde cu ea deschizând o cutie plină de baloane roz, 


dezvăluind astfel sexul bebeluşului pe care-l aştepta. Nu părea deloc 
înspăimântată, aşa cum aş fi părut eu. 

Am început să mă simt o mare ipocrită pentru că o judecam, 
aşa că am dat înapoi la pagina principală. Tata postase o poză cu el 


ținând un peşte într-o mână şi o bere în cealaltă. Îi plăcea să vâneze 


şi să pescuiască; fratele meu şi cu mine nu aveam inimă pentru aşa 
ceva. Austin mai ceva ca mine. A mers la vânătoare cu tata până când 
a terminat liceul şi a început să iasă cu fete. Fratele meu, cu care vor- 
beam zilnic până în urmă cu câteva luni, dar pe care acum de-abia 
îl mai prindeam la telefon, dăduse deja like la postarea tatei. La fel şi 
cineva cu un golden retriever la poza de profil. Prietenul cu retrie- 
verul comentase că tata părea „mai fericit ca niciodată“. 

M-a durut. Chiar m-a durut. Tot auzeam expresia asta de când 
se recăsătorise, în urmă cu trei ani. De la vecini până la casieriţele) 
de la magazin, toată lumea credea că e-n regulă să-l felicite pe tata 
pentru cât e de fericit. Nimeni nu părea să ia în seamă faptul că eu 
auzeam ce se spune, iar asta însemna că înainte era de-a dreptul 
nefericit. Nimănui nu-i păsa de mine, se părea. Atunci am început 
să mă agăţ de oameni, mai ales de băieţi. Unii de la mine din liceu, 
alții mai mari. Căutam ceva ce nu aveam acasă, dar nu ştiam exact ce. 

Dar cel mai mult mă agățam de Austin. Poate din cauză că eram 
gemeni, poate din cauză că părinţii noştri nu erau niciodată prin 
preajmă când aveam nevoie de ei şi sfaturile lor ar fi contat cu adevă- 
rat. Nu mă dezlipeam de fratele meu cu şase minute mai mic şi asta 
a părut să fie de folos pentru o vreme, dar când am terminat liceul, 
am început să mă gândesc că poate Austin nu era persoana pe care 
mi-o închipuisem eu. Una dintre cele mai ciudate faze atunci când 
creşti e că amintirile ți se schimbă. 

Ca atunci când Austin m-a luat la petrecerea aia din Chesapeake 
Manor, unde se distrau toți copiii ofițerilor. Mi-a zis că toți cei de vâr- 
sta noastră beau, deci ar trebui să mă relaxez. Apoi a leşinat într-unul 
dintre dormitoare cu o fată de la liceul din celălalt capăt al oraşului 
şi am fost forțată să dorm acolo, înconjurată de băieţi zgomotoși şi 

țivboinici. Atunci, unul dintre ei, cel care-mi spunea „sora lui Austin“ 
ji care avea o voce mult prea groasă pentru un puşti de liceu, a jurat 
că sunt îndrăgostită de el şi şi-a vârât limba pe gâtul meu — în mod 
repetat. Până când am început să plâng, iar el s-a declarat „băgat în 
iperieți“. 

Era ciudat cum, deşi îi spuneam să se oprească, văicărelile mele 
Heincetate, nu nu nu, te rog, nu nu erau suficiente. 

Într-un final, cele care l-au pus pe fugă au fost lacrimile sărate şi 
fierbinți care-mi curgeau pe faţă. În cele din urmă, am adormit pe o 
canapea, pe fundalul sonor al unui joc video cu împuşcături care se 
juca în cameră. Austin nu şi-a cerut iertare a doua zi dimineaţă. Nu 
m-a întrebat niciodată cum am dormit sau unde. Doar a sărutat-o 
pe fata aia pe obraz şi a făcut o glumă la care am râs amândouă, apoi 
ne-am întors acasă cu taxiul ca şi cum nimic nu s-ar fi întâmplat. 
Tata a ţipat la mine, nu la el, şi amândoi am fost pedepsiţi pentru o 
săptămână. 

Am intrat pe profilul lui și m-am gândit să-l sun din nou, dar 
exact atunci Elodie a deschis uşa de la intrare, luându-mă prin sur- 
prindere. Nici nu-mi dădusem seama că mă aflam pe veranda casei 
mele. 


Capitolul treisprezece 


Casa mea e micuță, așa că, după ce treci de ușa principală, eşti deja 
în living. E unul dintre lucrurile care-mi plac la ea, e confortabilă și 
caldă şi parcă totul mă aşteaptă să mă-ntorc. Luminile şi televizorul 
erau aprinse când am ajuns acasă în seara aceea, iar încăperea răsuna 
de vocea Oliviei Pope. Iar Elodie era acolo, în prag, întâmpinându-mă 
cu un zâmbet emoţionat. Ceva se-ntâmpla. 

N-o cunoşteam pe Elodie de prea mult timp, dar simțeam c-o 
cunosc bine. Nu sunt sigură cât de multe aveam în comun, în afară de 
faptul că eram de aceeaşi vârstă. Iar uneori, mă rog, eu mă simțeam 
cumva mai bătrână. Arătam mai matură. Elodie avea felul ăsta de-a 
părea mai tânără decât era în realitate, mai ales atunci când zâm- 
bea. Iar când era emoțţionată sau tristă părea că are 16 ani. Chiar mai 
tânără. lar asta mă făcea să am o atitudine protectoare față de ea. 

Elodie se străduia din răsputeri să fie soția perfectă de militar, 
dar era deja ţinta multor bârfe meschine. Nevestele din plutonul lui 
Phillip făceau glumiţe legate de accentul ei şi o numeau „mireasă la 
comandă“. Nici măcar nu era singura. O grămadă de soldaţi şi-au 

Imâlnit soțiile online, dar asta nu părea să conteze pentru femeile 
Alea, Poate că ar fi trebuit să discute cu Stewart. Cu siguranță, ea 
Ayen statistici despre câți militari şi-au găsit partenerele pe site-uri 
ken MilitaryCupid. 

În orice caz, aşa erau multe neveste de soldaţi — toată lumea 
ve ciondănea şi se lupta pentru poziţie. Vecinele lui Elodie erau 
Nişte javre care-şi petreceau timpul vânzând scheme piramidale 
pe Facebook şi care o necăjeau în legătură cu iarba de pe peluza ei 
care era cu un centimetru prea lungă. Nu e o exagerare. Eram odată 
impreună când „şefa“ complexului ei rezidențial şi-a oprit maşina cu 
scârțâit de cauciucuri şi a certat-o pe Elodie că a lăsat iarba să crească 
un centimetru în plus. 

Da, „şefa“ a măsurat. 

Nu, nu avea nimic mai bun de făcut. 

De asta prefera să-și petreacă nopţile pe canapeaua sau în 
patul meu, depinde unde adormea. Aveam senzaţia că-i place mai 
mult canapeaua. Când era acolo nu se trezea, întrebând unde e 
Phillip. 

Plănuiam s-o întreb pe Elodie cine era tipul de mai devreme. Era 
clar că-l cunoştea — dar de unde? Nu avea mulți prieteni, din câte 
știam eu, şi nu petrecea prea mult timp socializând. Poate că Phillip 
avea amici în afara plutonului. Nu era ceva prea obișnuit, dar nu era 
nici imposibil. 

Elodie s-a aşezat pe canapea şi şi-a strâns picioarele sub ea. 
Trupul ei trecea prin transformări, burta începea să i se umfle. M-am 
intrebat unde va dormi şi bebeluşul în casa mea micuță. 

Emisiunea americană preferată a lui Elodie, la acel moment, era 
Scandal. 

— La ce sezon ești acum? am întrebat-o. 

— Doi, a spus ea încet. 

Era foarte tăcută. Mi-am scos pantofii şi, când am scăpat unul 
pe podea, ceva s-a mișcat într-o parte şi mi-am dat seama că în casă 
se mai află cineva. 


Un țipăt subțire mi-a ieşit de pe buze când am dat cu ochii de el. 
Se uita fix la mine, era clientul monosilabic de mai devreme. Stătea 
pe fotoliul meu — acum roz-închis, odinioară roşu —, cel pe care 
bunica mi-l dăruise înainte să ne mutăm în Georgia. 

— Ăăă, bună? am spus când inima mi s-a oprit din tumbele pe 
care le-a făcut după unda de şoc. 

Cum de nu văzusem un ditamai omul la mine-n living? Mă 
simţisem ruptă de realitate în ultimele săptămâni, dar în ziua aceea 
era cu totul altceva. 

— Cum a fost la muncă? m-a întrebat Elodie, uitându-se la tele- 
vizor, apoi din nou la mine şi jucându-se cu materialul pantalonilor. 

— Bine... 

M-am uitat fix la Kael ăla, iar el s-a uitat fix la mine. Când îmi 
aminteam de momentul ăsta mai târziu, de prima dată când s-a aflat 
în căsuţa mea albă, amintirea se transforma dintr-o rană usturătoare 
în pură binecuvântare şi apoi la loc — din nou şi din nou şi din nou. 


Dar în viața reală s-a întâmplat repede. Înainte să însemne ceva pen- 


tru mine — înainte să însemne totul — era doar un străin tăcut, cu 
un chip lipsit de expresie şi privire distantă. Avea un aer neînduple- 
cat, ceva atât de impenetrabil, incât nici măcar nu-mi dădeam seama 
cum i-aş putea inventa o viață. Ura uleiul de mentă şi nu m-a lăsat 
să-i ating piciorul — acestea erau singurele indicii pe care le aveam 
în privința lui. 

Am simţit miros de popcorn chiar înainte ca porumbul să-nceapă 
să pocnească. 

— Fac popcorn, a anunţat Elodie. 

Era agitată. Ce se petrecea aici? 

— Bine... am zis eu. O să fac un duş. Trebuie să fiu acasă la tata 
la şapte. 

Am ieşit pe hol. Elodie a venit după mine, muşcându-şi buza 
de jos. 

— Deci? am întrebat. 

— De-abia a ajuns acasă azi-noapte. A fost cu Phillip. 


46 Cele mai strălucitoare stele 


Anna Todd 47 


Vorbea cu glas scăzut şi mi-am dat seama că-şi face curaj să-mi 
venră ceva. Mama făcea așa, când îşi dorea ceva. 
— Poate să stea aici câteva zile până când îşi revine puțin... 


S-a întrerupt preţ de o clipă. 
— Până când se poate duce la el acasă. Îmi cer scuze că te întreb 


Așa, eu... 
— De unde-l cunoşti pe tipul ăsta? 
Voiam să mă asigur că primesc un răspuns sincer. 
— Ah — l-am cunoscut înainte ca ei să plece. E un tip de treabă, 
Karina. Serios. E cel mai apropiat prieten al lui Phillip de acolo. 
— De ce s-a întors? am întrebat-o. 


A clătinat din cap. 

— N-am întrebat. Să-l întreb? 

A tras cu ochiul în living. 

— Eu n-o să-l întreb, i-am spus. Poate sta aici, dar dacă se 


dovedeşte că e un ciudat, pleacă. Și tu la fel, am necăjit-o. 
Mi-a zâmbit şi mi-a atins braţul. Era întotdeauna atât de afec- 


tuoasă. Eu însă nu prea. 
— Mulţumesc. Eşti cea mai... 


Am ridicat mâna ca s-o opresc. 
— Ştiu, ştiu. Sunt cea mai bună. Acum trebuie să fac un duş ca 


să nu întârzii la tata. 
Şi-a dat ochii peste cap. 
— Da, ar trebui să-mi mulțumești. 
Am izbucnit amândouă în râs şi i-am trântit uşa de la baie în nas. 


Capitolul paisprezece 


Căsuţa mea avea nevoie disperată de câteva... reparaţii. Aşa fusese 
de când mă mutasem, cu câteva luni în urmă. În fiecare zi era acelaşi 
dans, aceeaşi țopăială de pe un picior pe altul pe gresia rece, așteptând 
complet dezbrăcată, ca apa să se încălzească. Şi asta nu era nici măcar 
partea cea mai rea. După ce se încălzea, apa nu rămânea aşa — nu 
pentru prea mult timp, în orice caz. 

Era ba fierbinte, ba rece, ba fierbinte din nou. De-abia mai puteam 
suporta. Îmi plăcea la nebunie căsuţa mea modestă, dar erau o gră- 
madă de lucruri care trebuiau reparate şi urma să dureze mult până 
le puneam pe toate la punct. Încercasem să fac câteva mici renovări 
cu mâna mea. Cum ar fi gresia de la duş pe care o cumpărasem într-o 
după-amiază aventuroasă de sâmbătă, de la Home Depot. Am cum- 
părat cutii cu vopsea, tuburi mici cu adeziv ca să astup găurile din 
pereţii de pe hol, câteva mânere ca să le înlocuiesc pe cele de la dula- 
purile din bucătărie şi nişte plăci de faianţă pentru baie. Am reuşit 
să montez mânerele. Trebuia să recunosc că dulapurile arătau mai 
bine aşa, exact cum spuseseră cei de la magazin. Super! 

Am zugrăvit pereții bucătăriei. Şi asta a fost super. Apoi m-am 
apucat de gresia de la baie. Adică am scos jumătate din plăci și am 
pus la loc poate... şase. 

Le-am numărat. 

OK, deci opt. 

Oricât de convenabil ar fi fost să folosesc „renovarea“ ca să-l 
descurajez pe tata să mai apară pe neaşteptate, trebuie să încetez cu 
amânările. Casa asta era felul meu de a dovedi că-mi pot purta sin- 
pură de grijă. Nu ştiam cui încercam să-i dovedesc asta mai mult, 
mie însemi sau tatei. Şi oare conta cu adevărat? 

Apa era, în sfârşit, suficient de caldă cât să mă spăl pe păr. S-a 
oprit doar de câteva ori. Când am închis-o, duşul încă picura în spa- 
tele meu în timp ce-mi ştergeam părul cu un prosop. M-am gândit 
din nou la prietenul lui Elodie, străinul din casa mea. Părea destul 
de amabil, dar atât de tăcut. Am înfăşurat un prosop în jurul robi- 
hetului care picura. M-am întrebat dacă Phillip era genul de bărbat 
care să se supere că amicul lui stă cu nevasta lui gravidă. 

Am început să mă simt uşor neliniştită în timp ce-mi uscam 
vârful şuviţelor de păr. Era imposibil să mă usuc pe păr în mai puțin 
de treizeci de minute şi mai aveam zece minute până când trebuia să 
plec. Trebuia să fie suficient. 

Trebuia să spăl şi rufele — şi încă repede. Nu era nevoie sămă 
imbrac la patru ace pentru tata şi soția lui, dar ştiam că ţinuta mea va 
[i subiectul conversaţiei de la cină. În afară de haine şi de obișnuita 
intrebare: „Ce filme ai mai văzut în ultima vreme?“, mama mea 
vitregă nu prea avea ce să-mi spună. Ca să fiu cinstită, nici eu nu 
prea aveam ce să vorbesc cu ea. 

Rămăsesem fără haine curate în dulap, aşa că am căutat în plasa 
de la Forever 21 de lângă noptieră. Oare eu voi avea 21 de ani pentru 
totdeauna? Bănuiam că aveam să aflu luna următoare, de ziua mea. 
Nu prea era nimic folositor acolo: o pereche de jeanşi cu o măsurăprea 
mare şi o cămaşă maronie care-mi venea bine, dar care-mi irita pielea. 

În timp ce mă îmbrăcam, auzeam vocea lui Elodie. Pirea 
că încearcă să-i explice Scandal amicului ei soldat şi mă făcea să 


râd pentru că nu se pricepea deloc să explice filme sau emisiuni. 


Întotdeauna încurca numele şi dezvăluia finalul fără să-şi propună 
asta. Cum mie nu-mi plăcea deloc să aflu ce se-ntâmplă, n-o mai 
întrebam niciodată nimic despre filmele pe care le văzuse deja. 

În cele din urmă, am intrat în living cu vreo cinci minute îna- 
inte să fiu nevoită să plec. Kael stătea în același loc, cu tricoul lipit de 
umerii săi laţi. Ochii lui păreau pe punctul de a se închide în orice 
clipă. Era ciudat cât de mic părea fotoliul sub greutatea lui. 

Elodie a apărut din bucătărie cu un castron mare de popcorn 
în mâini. 

— Pleci? m-a întrebat. 

Am dat din cap şi mi-am vârât mâna în castron. Muream de foame. 

— O să întârzii, am zis cu un oftat. 

— Ce s-ar întâmpla dacă nu te-ai duce? 

Elodie şi cu mine glumeam deseori despre cina mea de marți. 
În fiecare zi de marţi, ca să fiu exactă. 

— M-ar dezmoşteni. 

Am privit spre Kael. Nu se uita la noi, dar cumva mi-am dat 
seama că ne aude. Era soldat, la urma urmelor. 

— Deci n-ar fi atât de rău, nu-i aşa? 

Şi-a şters degetele pline de unt pe pantalonii scurţi şi apoi şi le-a 
lins. Ca să fie sigură, presupun. 

Nu e rău deloc. Hei. 

Am deschis frigiderul să-mi iau ceva de băut. Elodie exagerase 

puţin cu sarea peste popcorn. 
Vrei să-ţi aduc desert? 

A dat din cap, zâmbind cu gura plină. 

Mă-ntorc pe la nouă. Poate mai târziu, dar să sperăm că nu, 
le-am spus celor doi oaspeți. 

M-am trezit că mă întrebam ce aveau să facă după ce plecam eu. 
Imaginile din capul meu m-au deranjat un pic, dar nu ştiam exact de 
ce. Înainte să analizez chestia asta mai profund, vocea lui m-a luat 
prin surprindere chiar înainte să ajung la ușă. 

Pot să folosesc duşul? 
Vocea lui era blândă ca ploaia. Mă privea răbdător, ca şi cum ar fi 
ișteptat ceva. Era o privire pe care ajunsesem s-o cunosc foarte bine. 
Kael îmi era familiar într-un fel în care doar un necunoscut poate 
li, Nu-l mai văzusem înainte de ziua aceea, dar deja îi memorasem 
chipul. Sprâncenele groase, cicatricea micuță de deasupra ochiului. 
De parcă l-aş mai fi întâlnit undeva sau cândva. Poate că-l văzu- 
sem în trecere, la un magazin sau pe stradă, la coadă la cafea sau la 
jopoşi. Sau poate avea una dintre acele feţe care ne par cunoscute. 
sunt oameni de genul ăsta. 
- Pot? a întrebat el din nou. 
M-am fâstâcit un pic. 
- Ăăă, da. Sigur. Sigur că poţi face duş. Şi poate vrei și ceva de 
mâncare? Nu e prea multă, dar simte-te ca acasă. 
Mi-am dat seama că Elodie aştepta ca el să plece din cameră 
ca să poată să înceapă să vorbească, dar eu nu aveam la dispoziţie 
nici măcar cinci minute de pălăvrăgeală adorabilă. Îl cunoşteam pe 


tata şi, dacă întârziam fie şi cinci minute, tata ar fi pierdut alte zece 


ținându-mi o predică. Trebuia să plec. 

— Mulţumesc, a mormăit Kael şi s-a ridicat în picioare. 

Părea atât de mare pe lângă mica mea canapea de piele. De 
fapt, părea mare pe lângă orice obiect din casa mea. Chiar şi prin 
comparaţie cu dulapul meu pentru porțelanuri pe care-l cumpăra- 
sem de pe Craigslist, înainte să-mi dau seama cât e de periculos să 
te-ntâlneşti cu diverşi necunoscuți în spatele parcării de la Walmart. 
Aveam multe chestii în casă, multe dintre ele vechi şi la mâna a 
doua — m-am gândit cu un fior de nelinişte la tipul ăsta din casa 
mea. Oare observase mormanul de rufe care așteptau cu disperare 
să fie spălate, mormanul de vase murdare din chiuvetă? 

Şi de ce îmi păsa? 

— Dacă e plăcintă din aia... cum se spune... 

Elodie se chinuia să găsească acel cuvânt în engleză. 

— Cea cu puţin rouge... 

Şi-a ridicat degetele, iar eu am terminat fraza în locul ei. 

— Cireşe? 

Rouge era unul dintre puţinele cuvinte pe care mi le amin- 
team de la orele de franceză din liceu. Elodie a dat din cap, dar nu 
mai era nevoie. Ştiam că poate mânca o întreagă plăcintă cu cireşe 
dintr-odată — o văzusem făcând asta. Şi cine putea s-o condamne? 
Estelle, soţia tatei, era o bucătăreasă pricepută. Dacă aș fi plăcut-o 
mai mult, aş fi recunoscut că de fapt îmi place cum gătește. Dar nu 
era cazul. 

— Da, da! Cireşe. 

Elodie şi-a lins buzele. Am râs, pentru că îndeplinea toate clişeele 
despre femeile gravide de care auzisem vreodată. 

Mi-am luat din nou la revedere de la ea, iar Kael a dat din cap 
spre mine, aproape fără să mă privească înainte de a se îndepărta pe 
coridor. M-am trezit așteptând ca ușa de la baie să se închidă. 

— Mereu e aşa de tăcut? am întrebat-o pe Elodie. 

Apoi am strigat, destul de tare ca să audă: 

— Prosoapele sunt în dulapul din spatele uşii! 

Elodie a ridicat din umeri. 

— Nu ştiu... 

A tresărit un Pic. Am oftat. 

— Da, nu-mi aduce aminte. 

Și-a muşcat buza aşa cum făcea întotdeauna, iar eu am încercat 
"ii-i zâmbesc liniştitor. M-am grăbit să plec. 


Capitolul saisprezece 


Intârziam, Nu genul de întârziere cauzată de un accident minor în 
trafic sau de un telefon de ultim minut al tatei ca să mă roage să cum- 
păr un suc de pe drum. Era o întârziere gravă, de genul acela care-i 
provoca tatei oftaturi dramatice şi care-l determina să-mi ţină o pre- 
dică despre cum Estelle trebuise să țină cuptorul aprins ca să încăl- 
sean ă mâncarea, dar acum puiul se uscase şi să mă-ntrebe dacă mă 
pănleaim vreodată și la altcineva în afară de mine. Trebuia să ajung 
a AA ln lata În zace minute și eu eram tot pe aleea casei mele. Cum 
spunea, între lasem 

Mu prea gilam ce lac ai olo, stând în maşină şi holbându-mă în | 
AEP iam doar că uram zilele de marţi şi că mi-era 
5 iul Uram toate obligaţiile astea pe care nu 
Ni plăcea să mi se spună ce să fac şi unde 
BE p i HI lăsa pe tata să pună toată povara asta pe umerii 
me F asese isi isa — tar eu nu făcusem nimic | 


ES H | Spiss 

Mi-am verificat din nou telefonul: un apel ratat de la un număr 
necunoscut. Când am încercat să sun înapoi, mi s-a spus că era o 
convorbire cu taxă inversă. Mai exista asa ceva? 

Am intrat pe Instagram, fără niciun motiv precis, şi m-am uitat 
la pozele fetelor pe care le cunoscusem in liceu şi care nu erau nici ele 
la facultate sau în armată. Nu mulți oameni cu care fusesem colegă 


de liceu merseseră la facultate. Din cauza banilor sau din alte motive, 


pur şi simplu nu era o normă pe care s-o respecţi ca în filme. M-am 


oprit la o fotografie ce înfăţişa o plajă, cu o apă de un albastru-stră- 
lucitor şi nisipuri albe. Pe acest fundal, se vedeau nişte şezlonguri 
aflate sub umbrele de plajă, iar în coltu] pozei apăreau două mâini 


b )oamne, dacă aveţi impresia că Peisajul ăsta e frumos, aşteptaţi 


până când o să postăm fotografii diseară!!! Cerul de aici e atâââât 
de frumos!“ urmată de o grămadă de emoji cu inimioare ochioase. 
Contul era al unei fete, Josie Spooner, o Narcisistă socială totală care 


posta ceva de câte ori ieşea din casă. Ceaşca ei zilnică de cafea cu un 


citat despre cum e ea „gata să rupă gura zilei de luni!“ şi „Ah, oame- 
nii sunt naşpa. Tare naşpa. N-am chef să vorbesc despre asta!“ îmi 
umpleau pagina deseori. Nu ştiam de ce n-o şterg, pur și simplu. Nu 
mai vorbisem cu ea de când ne mutaserăm din Carolina de Nord. 
Dar dacă aş fi şters pe toată lumea care mă enerva pe rețelele de soci- 
alizare, aș fi rămas cu zero prieteni. 

Tocmai îmi dădeam ochii peste cap când am văzut ceva cu coada 
ochiului. Era Kael, îmbrăcat în uniforma lui cafenie de camuflaj, 
ieşind pe trotuar. Am coborât geamul și l-am strigat. 

— Hei! 

A venit spre maşina mea, aplecându-se puțin ca să mă vadă. 

— Unde te duci? l-am întrebat, inainte să-mi dau seama ce ton 
plângăcios aveam. 

— La garnizoană. 

Vocea aceea plăcută din nou. 

— Acum? Mergi pe jos? 


De parcă ar fi fost treaba mea. 


A ridicat din umeri. 

— Da. Maşina mea e acolo. 

Şi-a privit uniforma. 

— Şi hainele. 

— Dar e atât de departe. 

A ridicat din nou din umeri. 

Voia să meargă cinci kilometri pe jos? 

M-am uitat la micul ceas digital de pe bord: şapte fix. Ar fi tre- 
buit să bat la ușa tatei chiar acum, dar uite cum stăteam pe alee, 
intrebându-mă dacă să-l duc sau nu cu maşina. Mergeam amândoi 
în aceeași direcţie, la urma urmelor... 

Mă rog, poate că mergeam. Ft. Benning nu era atât de mare ca, 
să zicem, Et. Hood, dar era suficient de întins. 

Kael s-a îndreptat, trunchiul dispărându-i din raza mea vizu- 
ală când s-a îndepărtat. L-am strigat din nou, aproape din instinct. 

__ Vrei să te duc cu maşina? Eu trec prin Poarta de Vest, unde 
e compania ta? 

S-a aplecat din nou. 

— Lângă Patton, aceeaşi poartă. 

— E chiar lângă casa mea — adică a tatei. Urcă. 

Am observat felul în care îşi frământa mâinile. Îmi reamintea de 
felul în care se agita Austin când trebuia să mergem la mama. Stătea 
pe bancheta din spate, jumulindu-şi pielea din jurul unghiilor până 
când sângera. 

Mi-am repetat oferta. Urma să fie ultima. 

Kael a dat din cap, fără să spună nimic, doar s-a apropiat de por- 
tiera din dreapta — şi de fapt s-a dus spre locul din spate. 

__ Ăsta nu e Uber, i-am zis, doar pe jumătate în glumă. 

S-a aşezat lângă mine. Era ceva diferit. De obicei, singurul meu 
pasager era micuța Elodie, dar acum tipul ăsta masiv stătea lângă 
mine, cu genunchii atingând bordul şi mirosind a gelul meu de duș 
cu nucă de cocos. 

— Poţi să-ți aranjezi scaunul, i-am zis. 

Am băgat în marşarier şi schimbătorul de viteze mi s-a blo- 
cat preţ de o secundă. Tot făcea asta în ultima vreme. Maşina mea 
de încredere, marca Lumina din 1990, fusese singura mea maşină 
de când o cumpărasem cu 500 de dolari — sumă aproape integral 
strânsă din bacşişurile de la pizzeria La Rosa, unde lucrasem după 
ore şi-n weekenduri. 

Eram singura printre prietenii mei care avea o slujbă în liceu. 
Mica mea gaşcă se tot Plângea, încercând să mă sustragă de la muncă 
pentru a mă duce la petreceri, la lac, sau ca să fumăm iarbă în par- 
carea şcolii elementare unde o ardeam noi. Da, şcoala elementară. 
Eram nişte mici infractori, dar măcar cu puteam să plătesc pentru 
propria-mi delincvență. 

— Ahhh, am oftat şi am zgâlțâit schimbătorul. 

Kael a rămas tăcut lângă mine, dar jur că i-am văzut mâna ridi- 
cându-se din poală de parcă ar fi vrut să se întindă şi să mă ajute 
dacă nu mă descurcam. Dar m-am descurcat, Cauciurile au Scârțâit 
pe pietrişul de pe alee şi am pornit la drum. 

Nu i-am scris tatei că întârzii. De ce l-aş fi anunțat, când ştiam 
Că o să-mi ţină o prelegere prin SMS şi apoi şi faţă în față, ca să fie 
“igur că-şi impune punctul de vedere? Era fix genul ăsta de persoană. 

Ura pentru zilele de marţi! 


Capitolul șaptesprezece 


Aleea părea pustie. Ca şi cum toată lumea ar fi dispărut în ultima 
oră, ceea ce probabil că se și întâmplase. Kael şi-a prins centura de 
siguranţă peste piept. Am ignorat micul clinchet pe care l-a scos. 
maşina, reamintindu-mi să-mi pun şi eu centura, aşa cum făceam 4 
mereu. Din fericire, era o mașină veche, aşa că mă avertiza o singură | 
dată, uneori de două ori. 

Mă gândeam să încep o conversaţie, dar, din câte îmi dădea 
seama, tipul ăsta n-ar fi fost prea încântat. l-am aruncat o privire şi 
am pornit repede radioul. Nu mă mai aflasem niciodată în preajmă 
cuiva care să mă facă să mă simt atât de ciudat. Nu puteam explică 
exact starea — nici măcar nu puteam spune că-mi displăcea — da 
simțeam c-ar trebui să zic ceva. Ce era asta, nevoia de a străpunge 
aerul, de a umple spaţiul cu cuvinte? Poate că el avea dreptate, ia 
noi, restul, ne înşelam. 

La radio era o melodie pe care n-o mai auzisem niciodată, da 
am recunoscut vocea lui Shawn Mendes. Am dat muzica puţin mă 
tare şi am înaintat în tăcere, apropiindu-ne de garnizoană. 

Speram că regimentul se afla unde credeam eu. Încercam să nu 
vin la garnizoană decât dacă eram nevoită sau dacă mergeam la doc- 


imense pentru militari!“ promitea vocea cu un țipăt aproape isteric. 

— Poţi să schimbi postul dacă vrei, i-am spus, ca o gazdă primi- 
toare ce eram. Ce fel de muzică îți place? 

— E-n regulă. 

— Bine. 

Am ieşit de pe autostradă şi m-am bucurat să văd că nu era coadă 
la intrarea în baza militară. Îmi plăcea să locuiesc în partea mea de 
oraş, destul de aproape de garnizoană, dar suficient de departe de 
tata ca să pot respira. 

— Am ajuns, am zis, de parcă el n-ar fi văzut luminile străluci- 
toare din faţa noastră, 


— La naiba. 

Mi-am vârât degetele în locul strâmt şi am reuşit să prind livretul 
chiar când era rândul meu să mă apropii de paznici. 

— Bine aţi venit în acest Loc Grandios, a zis soldatul de la poartă. 

— Pe bune? l-am tachinat eu fără să mă pot abține. 

De când soldaţii erau obligați să recite acest motto ridicol, îi luam 
peste picior. Nu mă Puteam stăpâni. 

— Da, pe bune, a spus el, pe un ton neutru. 

Ne-a inspectat cardurile de identitate şi abțibildul standard lipit 
pe parbriz. 

— Seară bună să aveți, ne-a zis, deşi ştiam că puţin îi pasă lui 
de seara noastră. 


Probabil credea că suntem împreună, că eram prostituata regi- 
mentului, care se duce în cămăruța acestui tip ca să facă sex în timp 
ce colegul lui de cameră doarme în patul lui. 

— Nu ştiu unde să mă duc, i-am spus lui Kael. 

EI a oprit radioul. 

— Ia-o la dreapta, a mormăit, chiar când treceam pe lângă o 
străduță la dreapta. 

— Chiar acum? 

Am tras de volan ca să fac la dreapta în timp util. El a dat din cap. 

— Următorul semafor. Fă la stânga acolo. Acolo! 

Ca şi când n-ar fi fost suficient că întârziasem atâta şi că maşina 
mea rămânea fără benzină. Îmi simţeam palmele transpirând pe 
volan. Kael m-a privit chiar când îmi ştergeam mâinile pe jeanşi. 

— Sunt aici, pe dreapta. E o clădire mare şi maronie, mi-a spus. 

Clădirile erau toate aproape identice. Singurul lucru care le 
diferenţia era numărul vopsit pe lateral. 

— Mda, toate clădirile sunt mari şi maronii aici, în Locul acesta 
Grandios. 

Jur că am auzit un râset vag, un pufăit mic, destul cât să-mi arate 
că era uşor amuzat de comentariul meu. Fireşte, când i-am aruncat 
o privire, am văzut — urma unui surâs pe buzele lui. 

— Chiar aici. 


A arătat spre o parcare imensă. Şi-a ridicat degetul spre o cami- ` 
onetă bleumarin aflată în spatele parcării aproape goale. Am oprit 1 
aproape de ea. 

— Mulţumesc... 

M-a privit de parcă ar fi căutat ceva. 

— Karina, i-am zis, iar el a dat din cap. 

— Mulţumesc, Karina. 

Stomacul mi-a tresărit un pic şi mi-am spus că era doar din pri- 
cina emoţiilor, că nu avea nimic de-a face cu felul în care îmi rostise 
numele. Am încercat să potolesc roiul de albine care mă cotropise 
pe dinăuntru, iar el s-a dat jos din maşină fără niciun alt cuvânt. 

Din îngrijorată, expresia i-a devenit supărată. Şi-a şters faţa cu 


o mână; cu cealaltă încă ţinea telefonul. Nu-mi dădeam seama ce 
spune, dar am rezistat ispitei de a cobori geamul ca să-l aud. Avea 
ceva special şi trebuia să ghicesc ce anume. 

Cu cât îl priveam mai mult, plimbându-se în sus şi-n jos şi 
ducându-şi telefonul de la buzunar la ureche, cu atât îmi doream 
mai mult să aflu cine e. 

Eram pe punctul să caut pe Google Districtul Clayton, Georgia, 
dar el a deschis portiera şi s-a aplecat. 

— Poţi să pleci, mi-a zis. 

Aproape nepoliticos. Dacă n-ar fi avut probleme cu mașina, aş 
fi zis şi eu ceva ironic, dar pur şi simplu n-am putut. 

Am privit spre camionetă şi apoi m-am uitat la el. 

— Eşti sigur? Nu poţi să intri în maşină? 

A oftat din greu şi a scuturat din cap. 

__ Cheile mele trebuiau să fie aici. Mă-ntorc eu cumva înapoi, 
e-n regulă. 

__ Am întârziat deja la chestia asta la care trebuia să fiu. 

— Cina, mi-a zis el. 

Deci fusese atent. 

— Mda, cina. Nu te pot lua înainte de ora... dar poate îl sun pe 
tata şi anulez. Nu e ca şi cum... 

Kael m-a întrerupt. 

— E-n regulă, serios. 

Nu-l puteam lăsa acolo, pur şi simplu. I-am zis asta. 

— De ce? 

Am deschis portiera şi am coborât din maşină. 

— Nu ştiu, am răspuns cu sinceritate. E drum lung înapoi. Aiun 
alt set de chei pe undeva? Sau vreun prieten care să te ajute? 

— Toți prietenii mei sunt în Afghanistan, a zis. 

Pieptul mi-a luat foc. 

— Scuze, am zis, sprijinindu-mă cu spatele de maşină. 

Pentru ce? 

Ne-am uitat unul în ochii celuilalt până când el a clipit. M-am 
uitat repede în altă parte. 

— Nu ştiu. Pentru război? 

A sunat atât de stupid, venind din gura mea. O fiică de militar 
cerându-şi scuze unui soldat pentru un război care începuse înainte 
ca oricare dintre ei să se fi născut. 

— Majoritatea oamenilor nu m-ar fi întrebat de ce exact acum. 

Kael şi-a trecut limba peste buza de jos; apoi şi-a muşcat-o cu 
dinţii. Luminile din parcare, de deasupra noastră, s-au aprins, bâzâ- 
ind şi rupând tăcerea. 

— Eu nu sunt ca majoritatea. 

— Îmi dau seama. 

Luminile străluceau prin ferestrele barăcilor aflate de-a lun- 
gul străzii, dar el nu părea să locuiască aici. Asta însemna fie că 
e însurat, fie mai mare în rang decât i-o arăta vârsta, Soldaţii cu 
grade inferioare puteau locui în afara garnizoanei numai dacă erau 
căsătoriţi, dar nu-mi închipuiam că un bărbat însurat ar dormi în 
fotoliul meu imediat după ce se întoarce din misiune. În plus, nu 
purta verighetă. 

Mă uitam la uniforma lui ca să-i aflu gradul când l-am surprins 
privindu-mă. 

— Vii cu mine, sergent, sau mă faci să stau în parcare până chemi 
un lăcătuş pentru maşină? 

M-am uitat la ecusonul de pe pieptul lui. Numele de familie era 
acolo cu litere mari: Martin. Era prea tânăr ca să fie sergent. 

— Haide. 

Mi-am împreunat mâinile a rugăminte, 

— Nu mă cunoşti, dar uite ce se va întâmpla dacă te las aici, 
tiind că vei veni pe jos acasă. Te voi lăsa aici şi peste două secunde 
© să mă simt vinovată şi o să mă gândesc la asta tot drumul până la 
lata şi la cină, i-am explicat. O să-i trimit mesaje de scuze lui Elodie, 
Apoi ea se va stresa pentru că-și face griji pentru toată lumea, iar eu 
Mă voi simți şi mai vinovată pentru că stresez o femeie gravidă. Apoi 


te-ai întors până atunci. E 


ă te găsesc, dacă nu 
ult mai uşor dacă ai... 


o să vin cu maşina s 
el, şi, sincer, ar fi m 


o mare bătaie de cap, Ka 
— Bine, bine. 
Şi-a ridicat mâinile, apărân 
de victoria mea, şi 


dat din cap, Zăm- 


du-se amuzat. Am 
e că şi el mi-a 


bind, mândră ştiţi ceva? Aproap 


zâmbit. 

Indiferent de locul în care eram staționaţi, tata prefera să locuiască în 
interiorul garnizoanei, din Texas până în Carolina de Sud sau Georgia. 
Nu mă deranja prea tare când eram mică, pentru că toţi prietenii 
mei locuiau în apropiere, dar cum ne mutam foarte des, m-am plic- 
tisit repede. Am început să urăsc fundăturile bine îngrijite şi cozile 
de maşini de la fiecare poartă de acces. Tatei îi plăcea să fie atât de 
aproape de poștă, de magazinul alimentar fără taxe şi de compania 
pentru care lucra în fiecare zi. Se simțea în siguranță, dar pe măsură 
ce Austin şi cu mine am crescut, am început să ne simţim captivi. 

Îmi amintesc cum mama se plimba în sus şi-n jos prin case, prin 
fiecare dintre ele, în timpul zilelor de vară. Erau orele ei de nebunie, 
când perdelele erau mereu trase şi canapeaua se transforma în patul 
ei. La început, schimbarea a fost subtilă, dura numai cât tata era la 
serviciu. Avea două personalităţi şi putea trece de la una la alta în 
câteva secunde. Dar la un-moment dat, în timpul verii dinaintea clasei 
a opta, nebunia a pus stăpânire pe ea. Se trezea târziu, făcea câteva 
dușuri, nu mai dansa şi nici nu se mai plimba prin casă. 


Luam cina târziu, apoi aproape deloc, iar vocile părinţilor noştri 
se auzeau în noapte, din ce în ce mai ridicate. 

— XĂăă, Karina? 

Vocea lui Kael m-a trezit din amintiri. Se uita la culoarea verde 
a semaforului de deasupra noastră. Am apăsat pe accelerație. 

— Scuze, m-am bâlbâit eu, dregându-mi glasul. 

Pieptul mă durea, dar m-am scuturat de gânduri. 

— Bine, aşadar mergem acasă la tata şi el e cam... 

Am oftat adânc, încercând să descriu un om tare complicat 
într-un singur cuvânt. 

— E cam... 

— Rasist? a-ntrebat Kael. 

— Poftim? Nu! 

Am simțit că răspund exagerat de defensiv la întrebarea lui, până 
când m-am răsucit şi i-am văzut expresia — îmi spunea că-şi dăduse 
într-adevăr seama de ce aveam să spun. 

Nu ştiam ce să cred. 

— Nu e rasist, am zis, conducând mai departe. 

Nu-mi dădeam seama ce-ar fi putut să spună sau să facă tata ca 
să cred că ar fi rasist. 

— E doar un soi de dobitoc. 

Kael a dat din cap și s-a lăsat pe spate. 

— De obicei, durează vreo două ore. Prea multă mâncare pentru. 
trei oameni. Prea multă pălăvrăgeală. 

Am ieşit în strada principală, cea care străbătea întregul Ft, 
Benning. Mai aveam mai puţin de cinci minute până acasă la tata, 
Întârziaserăm 26 de minute. O să fie bine. Eram om în toată firea şi. 
intervenise ceva. Or să treacă peste asta. Îmi tot repetam asta şi am 
început să inventez o scuză care să nu-l implice neapărat pe străinul 
care stătea acasă la mine. 

Telefonul a început să-mi vibreze în suportul pentru pahare din 
tre noi şi m-am întins după el când am văzut că mă suna Austin. Ni 
nu-mi mai aduceam aminte de când nu mă mai sunase. 

— Trebuie să răspund, e... 

N-am mai apucat să-i explic lui Kael. 

— Alo? am zis la telefon, dar m-a întâmpinat tăcerea, 
Mi l-am dezlipit de obraz, 

— La naiba. 


O floare sau dacă se ducea la ziua copilului altcuiva, iar eu puteam 


:»E minunat, Kare, dar e 


un Sat mic. Austin a salvat odată un sat un Pic mai mare şi Estelle a 


inființat două sate“ 


Nu era deloc sănătos să mă compare cu soţia lui şi nici cu fra- 


dar felul în care simţeam că ea era 


— Două ore? a zis el clipind. 

— Ştiu. Ştiu. Poţi aştepta în mașină dacă vrei. 

Kael a deschis portiera din dreapta şi s-a aplecat să-mi spună 
ceva. 

Mi-am privit părul în oglindă. Aproape se uscase. Aerul era 
umed şi greu. 

Mi-am luat telefonul. Austin nu mă mai sunase. 

— Ziceam şi eu, oricât de nasol crezi că va fi, e de fapt mai rău. 

— Mhm, mi s-a părut că-l aud spunând. 

Am privit spre portiera care se-nchidea. Începusem să-mi dau 
seama cât de proastă a fost ideea de a aduce un străin la cina de marți. 

Eram agitată şi-mi ştergeam palmele de picioare. Mereu făceam aşa 
când aveam emoţii. 

— Lasă-mă pe mine să vorbesc, i-am zis lui Kael când ne-am 
apropiat de uşă. Să explic de ce am întârziat. De ce am întârziat 
eu. 

Apoi mi-am dat seama cu cine vorbeam. Cu un soldat care nu 
avea nicio problemă cu tăcerea. 

Am intrat în bucătărie, care era plină de arome de miere şi 
scorţişoară. Simţeam şi un miros uşor de friptură. Mirosea a săr- 
bătoare. 

— Scuze de întârziere, am spus. Am mai rămas un pic la muncă, 
Măă... şi apoi l-am ajutat pe prietenul lui Elodie. 

M-am răsucit ca să-l prezint pe Kael. 

Tata stătea în capul mesei când am intrat. Nu citea ziarul, nu 
asculta radioul. Doar asculta. M-am uitat la el, cum stătea acolo, cu 
© mutră tăioasă și cu părul lui rar şi alb. Se rărea de-a binelea deja. 


lar pielea îi devenea aspră. Toţi cei din familia tatei încărunțeau 
devreme. La femei arăta minunat — cel puţin în fotografii —, dar 
eu sperasem mereu să semăn cu mama. Dar rămânea de văzut dacă 
aşa avea să se întâmple. 

Tata şi-a luat ochii de la mine şi s-a uitat la Kael, care a făcut un 
pas în spate. Instinct sau emoții — cine ştia? În ciuda faptului că avea 
un pic peste 1,52 înălțime, tata era intimidant. Putea fi blând dacă-şi 
propunea. Și când nu-şi propunea, era tăios ca un cuțit. 

— Martin, îmi pare bine... 

Tata i-a strâns mâna lui Kael. Aşteptam predica despre întârziere, 
când Estelle a intrat în bucătărie, ducând un castron din care ieşea 
o lingură mare de lemn. 

— Hei! m-a salutat ea ca de obicei. 

Entuziastă. Falsă. 

Estelle purta întotdeauna versiuni uşor diferite ale aceleiași ţinute: 
jeanşi un pic evazaţi şi un tricou cu nasturi şi model. Întotdeauna. 
Bluza de azi era cu dungi albastre şi roşii. Ca toate celelalte, și asta 
avea pliuri la talie şi la bust ca să „creeze o siluetă aerodinamică“, aşa 
cum spunea ea. Nu mă interesau deloc hainele lui Estelle — de fapt, 
nimic legat de ea —, dar îmi spusese într-o zi că-şi cumpără genul 
ăsta de bluze pentru că-i pun în valoare silueta. Îşi răsucise trunchiul 
ca un fotomodel când o spusese, ca şi cum se distra socializând cu 
fiica iubitului ei. A fost ceva îngrozitor. 

Era ciudat cum Estelle nu-şi schimba niciodată stilul. Îmi plăcea 
consecvenţa, dar nu din partea ei. Nu voiam nimic de la ea. 

— O, ia te uită... Bună! Eu sunt Estelle. 

Nu se pricepea deloc să-și ascundă uimirea în fața necunoscu- 
tului din încăpere. Kael a aşteptat-o să lase jos castronul înainte să-i 
întindă mâna. 

— Deci, ăăă, Kael e prietenul soţului lui Elodie. Tocmai s-a întors 
ieri din misiune. 

Am evitat să-l privesc pe tata. 

la masa cu noi, OK? A rămas pe dinafară din maşină. 

Estelle i-a făcut semn lui Kael să ia loc lângă scaunul imens al 
tatei, dar m-am așezat eu acolo mai întâi, astfel încât Kael să stea 
lângă mine. Nu era obligat să ocupe scaunul fierbinte. 

— Presupun că ai vorbit cu fratele tău, a zis tata. 

Mi-am scos telefonul. 

— Am avut un apel pierdut de la el. 

— Vine încoace. 

— Poftim? 

Tata a sorbit prelung din paharul cu apă. 

— A fost arestat aseară. 

Am sărit de pe scaun. 

— Cum? Pentru ce? 

Ochii tatei erau o copie mai întunecată a ochilor fratelui meu. El 
era ca tata. Eu eram ca mama. Auziserăm asta toată viaţa. Asta nu 
însemna că era adevărat. Exemplu: arestarea asta. 

— Nu ştiu exact. Nu mi-au zis de la secție. Dacă ar fi fost pe pro- 
prietate guvernamentală, aş fi aflat cu ușurință, a pufnit el. 

Era nervos — supărat şi dezamăgit. Vedeam cum situaţia îl 
copleşeşte şi ştiam că simte că dăduse greş ca părinte. Aici nu-l 
puteam contrazice. 

— Şi cum ajunge aici? am întrebat. 

— Cu maşina. Ar trebui să ajungă în vreo două ore. 

Kael privea în pământ, frământându-şi degetele şi încercând să 
fie discret. 

— Unde o să stea? 

— Aici, a răspuns tata pe un ton hotărât. 

Am oftat. 

— El ştie asta? 

Mi-am luat telefonul şi l-am sunat pe frate-meu, dar a intrat 
direct căsuţa vocală. Nu m-am obosit să-i las vreun mesaj. Tata şi-a 
incruntat sprâncenele groase. 

— Contează? A intrat în bucluc de-a bindea. Asta nu mai e joacă 
de copii, Karina. Sunteţi oameni în toată firea acum. 


— Amândoi? m-am strâmbat. Nu eu am fost arestată. lar Austin 
nici măcar nu e aici ca să se apere, deci nici asta nu-i prea corect. 

Estelle se agita protector în jurul tatei în timp ce noi ne certam. 
Aşa făcea de fiecare dată. Îi pregătea mâncarea tatei în timp ce noi 
discutam viitorul singurului lui fiu. El şi cu mine ridicam glasul, 
dar ea era aceeaşi persoană enervantă. Kael s-a foit jenat pe scaun. 

— Vrei nişte friptură? l-a întrebat Estelle pe Kael. 

Era exact ce-i trebuia tatei. Cineva care să poată ignora haosul 
şi să joace rolul nevestei ascultătoare în cea de-a doua jumătate a 
vieţii lui. Mama era un uragan, în timp ce Estelle nu era nici măcar 
o ploicică. 

— Sosul e reţetă de familie. Uite, trebuie să încerci. 

A ridicat un vas pentru sos în stil colonial, plin de lichid siro- 
pos şi închis la culoare. Când cumpărase chestia asta de pe eBay, îmi 
spusese că era de pe o „plantație adevărată“, fără să-i pese că era pur 
şi simplu grosolan să gândeşti şi să vorbeşti aşa. 

Kael i-a mulțumit că-l ajută să-şi pună în farfurie. I-am zis tatei 
că n-ar fi trebuit să-l trimită pe frate-meu de-acasă, că era vina lui. 
El mi-a răspuns că toată vina îmi aparţine. 

— Nu mi-e foame, i-am spus lui Estelle când mi-a întins friptura. 

Stomacul mi-a chiorăit, dându-mă de gol. 

— Nu fi copil, mi-a zis tata. 

Mi-a zâmbit, o tentativă jalnică de a-şi îndulci cuvintele. 

— Tocmai ai spus că sunt un om în toată firea. Acum spui că 
sunt un copil. Hotărăşte-te. 

Detestam să mă ciondănesc aşa, dar tata scotea tot ce-aveam mai 
rău în mine. Mai ales când era vorba de fratele meu. 

— Sunt derutată când te comporţi de parcă nu e mare scofală, 
am zis. Pentru că e. E o problemă foarte gravă. 

— Ştiu, Karina, dar nu e pentru prima oară. 

— E doar a doua, m-am răstit. Nu e un criminal în serie. 

— Hai să nu ne batem capul până când nu ajunge, bine? Niciunul 
dintre noi nu poate face nimic de-aici. E un bărbat de 20 de ani. 

Reacţia tatei la cea de-a doua arestare a fratelui meu era extrem 
de rațională. 

Aş fi vrut să-mi blochez şi eu emoţiile astfel. Îmi lua o vreme 
să-mi schimb dispoziţia. Tata putea jongla cu trăirile extreme, exact 
ca mama. Ea era mai rea. Adică mai bună. Cred că totul depindea 
de cum priveai problema. 

Stomacul mi-a chiorăit din nou, aşa că am cedat şi am început 
să-mi pun mâncare în farfurie. Kael tocmai ducea la gură o furculiță 
plină de piure. M-am gândit că sesizase că începuserăm să ne cal- 
măm şi încercam să ne revenim la normal. Nu că asta ar fi durat prea 
mult — aveam să ne ciondănim din nou. 

Mi-am pus telefonul pe masă, cu ecranul în sus, în caz că Austin 
imi dădea vreun mesaj. Apoi m-am străduit să nu mă mai gândesc la 
el, gonind cu maşina, de unul singur, speriat că a fost arestat, speriat 
că trebuie să dea ochii cu tata. 

— Aşadar, Kael, te-ai întors acasă definitiv? 

Estelle era directorul de scenă, care abătea conversaţia departe 
de dramele familiei noastre. De data asta aproape că i-am fost recu- 
noscătoare. 

— Aşa cred. Nu sunt sigur deocamdată, doamnă. 

Avea maniere impecabile. Voiam să aflu mai multe despre bărba- 
tul ăsta. Pariez că mama lui era o femeie de treabă. De mult nu mai 
auzisem pe cineva de vârsta mea adresându-i-se cuiva cu „doamnă“. 

L-am privit cum răspunde politicos la fiecare întrebare pe care i-o 
adresa ea. Din ce batalion făcea parte? Unde anume în Afghanistan 
fusese staționat? El răspundea scurt, dar sincer şi buzele îi înveleau 
liecare cuvânt pe care-l rostea. Mi-aş fi dorit să-i placă să vorbească 
mai mult decât părea s-o facă. 

Când am ajuns la desert, uitasem deja că întârziaserăm. Arestarea 
lui Austin distrăsese atenţia tuturor de la mine. Nu era prima oară 
când chestia asta funcţiona în favoarea mea. 


Capitolul douăzeci și unu 


— Fi bine, a fost plăcut, a zis Estelle. 

Stătea jenată, așteptând s-o îmbrăţişez. Uneori o făceam. Alteori nu. 

— Anunţă-mă când ajunge Austin. Aş sta să-l aştept, dar lucrez 
mâine-de-dimineaţă. 

Tata a dat din cap. Kael stătea în prag. Tata m-a îmbrățișat. 

— Ce planuri ai pentru weekend? Mergem la Atlanta, dacă vrei să... 

— Lucrez. 

Îmi plăcea la nebunie Atlanta, dar nici nu-mi trecea prin cap să 
mă duc cu ei. Şi nu voiau să-şi schimbe planurile, acum că Austin 
se-ntorcea în oraș? 

— Mi-a părut bine să te cunosc, Kael. Să conduceţi cu grijă. 

Estelle a zâmbit. Mă-ntrebam dacă îşi imaginase că era iubitul 
meu. Nu îl prezentasem aşa, dar ea era nespus de surâzătoare şi un 
pic cam prea curioasă când s-a uitat după noi şi eu l-am înghiontit 
să deschidă uşa. 

N-am mai lăsat pe nimeni să spună nimic. Am ieșit pe verandă 
şi practic am luat-o la goană pe alee. 

— Doamne, urăsc cinele astea. 

Chiar şi după câte suportase, Kael nu avea nimic de zis. 

— Tu ai familie? 

Am bănuit că nu va răspunde, dar orice era mai bun ca tăcerea. 

— Dacă am familie? a repetat. 

— Adică e clar că ai familie, altfel n-ai exista. Dar şi ei sunt la fel? 

Am făcut un semn din cap spre casă. 

— Nu, a zis el, holbându-se pe geamul maşinii. Deloc. 

— În sensul bun sau rău al cuvântului? am întrebat. 

— Amândouă. 

A ridicat din umeri, prinzându-şi centura de siguranţă. 

— Cred că mă deranjează atât de mult pentru că Estelle e atât de dife- 
rită de mama. Era foarte amuzantă când era tânără. Mama, nu Estelle, 
am clarificat, deşi nu mă întrebase nimic. Râdea mult și asculta muzică. 
Dansa prin living ascultând Van Morrison, fluturând din braţe de parcă 
era o pasăre sau un fluture. Mi se pare că a trecut o viață de atunci. 

Mă gândeam la cealaltă versiune a mamei, cea cu păr lung şi 
unduitor, fluturând în bătaia vântului. Era la fel de lipsită de griji şi 
acum, dar nici pe departe la fel cum era pe vremuri. 

— Îşi ridica mâinile şi le trecea prin păr, lăsându-l să se reverse 
în jurul ei. Mă gâdila mereu pe faţă şi râdeam, iar ea își legăna părul 
şi dansa în jurul meu. 

Zgomotul motorului străpungea aerul încărcat şi numai asta 
auzeam. Nu remarcasem niciodată sunetele astea; nu avusesem timp 
să le aud. 

— Şi zilele mele de naștere! Făcea tot ce-i stătea în putere pentru 
petrecerile acelea. Era o chestie grandioasă, mai degrabă săptămâna 
zilei de naştere. Nu aveam prea mulţi bani sau ceva de genul ăsta, dar 
era foarte creativă. Într-un an a decorat toată casa cu luminiţe din 
acelea de la Spencer, mai ţii minte magazinul? 

Kael a dat din cap. 

— Aveau luminile astea de discotecă și mama le-a înşirat pe toate 
in living şi bucătărie. Au venit toți prietenii mei. Adică, aveam vreo 


trei prieteni în total, dar majoritatea veneau pentru Austin. Şi casa 

noastră era mereu plină. Aveam un iubit — cred că-l chema Josh? Și 

el mi-a adus o turtiţă cu mălai. Ăsta a fost cadoul de ziua mea. 
Habar n-aveam de ce intram în astfel de detalii, dar eram atât 


de pierdută în amintiri încât nu-mi puteam ţine gura. 

— Nu ştiu de ce mi-a adus o turtiţă cu mălai. Poate că mama lui 
o avea prin casă? Habar n-am. Dar ţin minte că am primit un aparat 
de karaoke şi m-am gândit că e cel mai tare cadou din lume, iar mama 
s-a dus în camera ei şi a încuiat ușa, ca să ne simțim mai mari decât 
eram şi să nu fim supravegheați tot timpul. Desigur, am început să 
jucăm un joc cretin de petrecere şi a trebuit să-l sărut pe un băiat pe 
nume Joseph, care a murit de supradoză de heroină acum câteva luni... 

Simţeam privirea lui Kael asupra mea, dar era cel mai ciudat 
lucru din lume — nu mă puteam opri din vorbit. Ne opriserăm la 
un semafor. Cerul era negru ca smoala şi luminile roșii se reflectau 
pe pielea lui întunecată. 

— Oau, ce mult vorbesc, i-am zis. 

M-a privit. 

— E-n regulă, a zis cu glas blând. 

Ce bine era tipul ăsta? Atât de răbdător, atât de tăcut, totuşi atât 
de conectat la realitate. Am încercat să mi-l imaginez pe Phillip, soțul 
lui Elodie, purtând o conversaţie cu el. Phillip era vesel şi prietenos, 
iar Kael... ei bine, habar n-aveam ce naiba să cred despre el. 

Trecuse mult timp de când avusesem genul ăsta de conversație 
cu cineva, dacă-l avusesem vreodată. Fratele meu era singura per- 
soană cu care depănam amintiri despre părinţii noştri. Dar chiar şi 
el încetase să-şi mai dorească să retrăiască alături de mine copilăria. 

— Mama ne-a crescut pe mine şi pe sora mea în Riverdale’. 

Vocea lui Kael a răsunat, acoperind zgomotul motorului şi sune- 
tul vântului. 

— Îmi place la nebunie emisiunea aia, i-am zis şi el a zâmbit. 


: Serial Netflix, dar și orășel din statul Georgia. (N. t.) 

Un zâmbet pe care l-am remarcat înainte de a se evapora. M-am 
prins de fază. 

— E-n regulă. 

— Emisiunea sau orașul? am întrebat. 

— Amândouă. 

N-a mai zâmbit. 

— Câţi ani are sora ta? 

M-am gândit să profit cât se arăta neobişnuit de vorbăreț. 

— Mai mică decât mine. 

— Fratele meu la fel. 

Voiam să-l întreb exact câţi ani are sora lui, dar ne apropiam de 
mica mea casă albă. 

— Cu vreo şase minute. 

Cei mai mulți oameni râdeau când le spuneam asta. Kael n-a zis 
nimic, dar din nou ştiam că mă priveşte. 

Vântul mi-a adus praf pe parbriz când am parcat pe alee. Imediat 
pavarea aleii a devenit prioritatea mea numărul unu. Am oprit şi 
mi-am cerut încă o dată scuze pentru că mă certasem cu tata în fața 
lui. A dat din cap, mormăind ceva de genul „E-n regulă“. 

M-am aplecat să-mi iau geanta de pe jos, din spatele scaunului. 

— Măcar nu va trebui să treci prin asta din nou. Dar eu mă voi 
intoarce acolo marţea viitoare, la şapte fix. 

Am spus „fix“ atât pentru mine, cât şi pentru Kael. Dacă întâr- 
ziam şi la cina de săptămâna următoare, ar fi ieşit mare scandal. 

Aleea era atât de întunecată în nopțile fără lună, încât de-abia vedeam 
veranda. Kael şi-a pornit telefonul şi lumina ne-a călăuzit până acolo. 

— Trebuie să pun nişte becuri afară. 

Kael mergea pe lângă mine şi am văzut cum se uită prin curte, 
de-a lungul aleii, până la marginea grădinii. Îşi răsucea brusc gâtul. 
Dar nu era o mişcare alarmantă, doar cerceta în tăcere împrejuri- 
mile. Am încercat să mi-l imaginez în Afghanistan, cu o armă grea 
prinsă de corp şi cu toată greutatea lumii pe umeri. 

— Sora mea are 15 ani, apropo, a spus, intrând pe lângă mine în casă. 


Capitolul douăzeci și doi 


Elodie dormea pe canapea, cu trupul ei mic răsfirat în unghiuri ciu- 
date. Mi-am lăsat geanta jos, mi-am scos pantofii şi am acoperit-o 
cu pătura ei preferată. Bunica ei i-o făcuse pe când Elodie era copil. 
Acum era uzată de-a binelea, aproape destrămată, dar ea dormea cu 
pătura aceea în fiecare zi. Bunica ei murise cu câţiva ani în urmă; 
Elodie plângea de fiecare dată când vorbea despre ea. 

Mă întrebam dacă-i era dor de familia ei. Era însărcinată, departe 
de ei, iar Phillip era şi el departe, la război. Nu prea vorbea despre 
părinţii săi, dar aveam impresia că nu erau foarte încântați că fugise 
în State cu un tânăr soldat pe care îl cunoscuse pe internet. 

N-aş fi putut spune că-i condamn. Elodie s-a mişcat puţin când 
am oprit televizorul. 

— Voiai să te uiţi? l-am întrebat pe Kael. 

Am uitat că urma să doarmă aici şi mă gândeam s-o trezesc pe 
Elodie ca să se mute la mine-n pat. 

— Nu, e-n regulă. 

Oh, omul ăsta vorbăreţ. 

— Atunci o să pun plăcinta asta în frigider şi-o să mă dwc la cul- 
care, am continuat. De dimineață mă duc la muncă. Dacă ai nevoie 
de ceva de la magazin, scrie pe lista de pe frigider, i-am proPus. 

Kael a dat din cap şi s-a aşezat în fotoliul meu roşu. Avea de gând 
să doarmă acolo? 

— Ai nevoie de o pătură? l-am întrebat. 

A ridicat din umeri şi a zis foarte încet: 

— Dacă ai. 

Am luat o cuvertură veche din dulapul de pe hol şi i-am adus-o. 
Mi-a mulțumit, iar eu i-am spus noapte bună. Eram trează de tot 
când am ajuns în pat. Mă tot gândeam cum se purtase Kael cu tata şi 
cu Estelle, cum făcuse astfel încât cina să fie un pic mai suportabilă. 
M-am gândit la felul amabil şi neașteptat în care îmi umplus€ Tezer- 
vorul şi apoi, desigur, pentru că exagerez mereu, m-am gândit c-ar 
trebui să-i dau înapoi banii pe benzină, deşi refuza să-i primească. 

Mă simţeam atât de agitată. M-am răsucit, am înșfăcat o pernă şi 
am încălecat-o, strângând-o tare în braţe. M-am gândit că ar fi fru- 
mos să am un trup cald în pat, lângă mine. Măcar să am pe cineva 
cu care să vorbesc când nu pot dormi. Cum ar fi Kael. Am zâmbit 
acestui gând, imaginându-mi cum ar fi fost cu el la mine-n pat... 

M-am oprit înainte să fabulez mai departe. 

Ce naiba era cu mine de mi-l închipuiam pe Kael în patul Meu? 
Aveam nevoie de contact fizic, ăsta trebuie să fi fost motivul pentru 
care, indiferent cât încercam să mă gândesc la altceva — sau la alt- 
cineva —, mi-l închipuiam întins lângă mine, holbându-se în tavan 
aşa cum se holba la parbriz, în drum spre casă. 

Trecuse aproape un an de când nu mă mai apropiasem de cineva 
care să nu aibă legătură cu jobul, cu familia mea sau cu Elodie: Nu 
că aş fi fost obișnuită ca asta să se întâmple des sau constant dar 

Kael mă făcea să visez cu ochii deschişi la mine şi la el. De obicei, 
cei de vârsta mea cunoșteau oameni noi în cluburi sau la şcoală sau 
prin intermediul prietenilor, dar eu nu prea avusesem experienţe 
de genul ăsta. 


Brien şi cu mine am avut suişurile şi coborâşurile noastre — 
s-a mai întâmplat să ne pupăm în maşină după ce îmi promisesem 
că nu mai vorbesc niciodată cu el. Ultima oară când am permis să 
se-ntâmple una ca asta a fost în camera lui de la garnizoană, când 
m-am rostogolit pe o parte şi ceva m-a înghiontit într-o parte. 

Un cercel. M-am simţit ca-ntr-un film pentru că, unu la mână, 
cine pierde un cercel în timp ce şi-o trage şi nu observă? Şi, doi la 
mână, jucasem rolul fetei singuratice şi leşinate după un strop de 
atenţie care ştia că iubitul ei se distrează cu alte fete, dar i-a trebuit 
un cercel rotund hidos ca să recunoască asta față de ea însăși. 

Ne-am certat. El a zis că e probabil cercelul iubitei colegului său 
de cameră şi n-a mai avut ce să spună când i-am reamintit că l-am 
văzut pe colegul lui cuplându-se cu multe persoane, dar niciuna din- 
tre acestea nu era femeie. 

Mi-am luat telefonul şi am intrat pe Facebook ca să mi-l scot 
pe Brien din cap. Am tastat numele lui Kael în lista cu prietenii lui 
Elodie, dar nu a apărut niciun rezultat, aşa că l-am căutat din nou. 
Am găsit un profil cu mai puţin de o sută de prieteni, ceea ce mi s-a 
părut ciudat. Nu vorbeam cu 99% dintre oamenii cu care eram „pri- 
etenă“, dar tot aveam peste o mie. Părea cam mult — ca o mie de 
oameni cu care nu vorbeam să aibă acces la viaţa mea. 

La poza de profil era o fotografie de grup în care erau Kael şi alți 
trei soldaţi. Erau cu toții îmbrăcaţi în uniforme şi stăteau lângă un 
tanc. Kael surâdea în poză, poate chiar râdea, atât de strălucitor îi 
era zâmbetul. Era ciudat să-l văd aşa, cu braţul peste umerii unuia 
dintre tipi. Dar, în afară de fotografia de profil, n-am mai aflat nicio 
informaţie de pe pagina lui. Totul era privat. Aproape că am vrut 
să-i trimit o cerere de prietenie, dar am simţit că aș fi obsedată să-i 
cer prietenia pe Facebook în timp ce el dormea pe fotoliul din living. 

Am ieșit de pe profilul lui şi am început să mă uit la prietenii 
mei de pe Facebook, scoțând din listă oamenii pe care de-abia îi 
cunoșteam. Am şters vreo sută înainte să adorm. 

M-am trezit îmbrăcată, cu telefonul pe piept. Mi se părea că e por- 
nită centrala, deşi nu umblasem la ea. M-am uitat la ceas: aproape 
patru dimineaţa. Trebuia să mă trezesc la opt ca să pot da o fugă la 
magazin înainte să mă duc la serviciu, la zece. Mi-am pus telefonul 
la încărcat şi m-am ridicat în capul oaselor. Mi-am păstrat tricoul 
pe mine, dar mi-am desfăcut sutienul şi mi-am scos jeanşii. Era atât 
de cald la mine-n cameră şi aveam gâtul uscat. Simţeam transpiraţia 
de pe ceafă când mi-am prins părul des şi ondulat. 

M-am gândit să-mi pun pe mine niște pantaloni înainte să mă duc la 
bucătărie după apă, dar era patru dimineaţa, iar Kael şi Elodie dormeau, 
fără-ndoială. Era atât de cald, că mi se părea de neconceput să-mi trag 
nişte pantaloni de pijama chiar atunci pe mine, așa că m-am asigurat că 
ies pe hol şi intru în bucătărie în tăcere deplină. N-am aprins lumina de 
pe hol şi m-am bazat pe becurile de veghe vârâte în prizele din bucătărie. 

Am scos carafa cu apă din frigider şi am turnat în mine până 
când n-am mai putut. Am închis frigiderul şi aproape am scos un 
țipăt când l-am văzut pe Kael aşezat la masa din bucătărie. 


— La naiba, m-ai speriat. 
M-am şters la gură cu dosul mâinii. Apoi m-am simțit aiurea 
pentru că ştiam că l-am făcut să se simtă prost. 


— Scuze că te-am trezit. E atât de cald aici, i-am zis. 

— Eram treaz. 

M-am apropiat puţin de el şi am observat cum îmi măsoară tru- 
pul din priviri, până la coapsele goale, şi atunci mi-am amintit că 
nu am decât chiloţii pe mine. Am încercat să-mi acopăr fundul cu 
mâinile, dar n-avea niciun sens. Trebuia să-mi pun o pereche de pan- 
taloni pe mine. Sau măcar nişte chiloți din care nu-mi ieşea fundul. 

— De ce eşti treaz? De ce stai aici pe întuneric? Scuze că n-am 
haine pe mine. Credeam că dormi. 

Kael şi-a înclinat capul puţin, ca şi cum ar fi fost derutat de ceea 
ce spusesem, şi s-a uitat în jos, la picioarele mele. Am simţit imediat 
un val de nesiguranță, gândindu-mă la gropiţele de celulită care-mi 
acopereau coapsele. Şi-a ridicat privirea spre fața mea. 

— Îmi dai şi mie nişte apă? m-a întrebat. 

M-am înroşit, nu doar pentru că eram în continuare pe jumătate 
dezbrăcată, ci şi pentru că mă văzuse cum bag în mine apă direct 
dintr-o carafă de trei litri. Am dat din cap şi am deschis frigiderul. 

— E doar apă de la robinet. Cumpăr una din astea — am ridicat 
carafa pe care scria Apă de Izvor — din când în când şi o reumplu 
apoi cu apă de la chiuvetă. Deci, de fapt nu e apă de izvor. 

De ce băteam câmpii? 

— Am stat în Afghanistan câteva luni, cred că mă descurc cu 
apa de la robinet din Georgia. 

Sarcasmul lui m-a surprins. I-am zâmbit şi mi-a zâmbit şi el — 
o altă surpriză. Mi-a luat carafa din mână şi și-a dus-o la gură, fără 
s-o atingă cu buzele. 

— Deci de ce te-ai trezit? Te obişnuieşti cu diferența de fus orar? 
l-am întrebat. 

Mi-a înapoiat carafa şi am mai luat o gură de apă. Mi-era tot cald, 
dar în bucătărie era mai răcoare decât la mine-n dormitor. Gresia 
rece de sub tălpi îmi dădea o senzaţie plăcută. 

— Nu dorm prea mult, a răspuns Kael în cele din urmă. 

— Niciodată? 

— Niciodată. 

M-am aşezat în faţa lui la măsuţă. 

— Din cauza locurilor în care ai fost? 

Simţeam cum începe să mă doară stomacul de la buric înspre 
gâtlej când mă gândeam la bărbatul ăsta tânăr şi tăcut, care fusese 
trezit de atâtea ori din cauza bombelor sau a rachetelor sau a oricărei 
alte traume prin care trecuse. A dat din cap. 

— E ciudat să fiu din nou aici. 

Mi se părea că visez simțindu-i sinceritatea şi văzând expresia 
vulnerabilă care-i umbrea chipul. 

— Trebuie să te-ntorci acolo? am întrebat, sperând că va spune nu. 

În mintea mea se aprinsese o alarmă, ţipând ca să mă averti- 
zeze în privinţa sentimentelor pe care începeam să le am faţă de el. 
Îl cunoşteam de mai puţin de 24 de ore, dar voiam să-l protejez, să 
nu se mai întoarcă niciodată acolo. 

— Nu ştiu, mi-a răspuns şi am tăcut amândoi. 

— Sper să nu te-ntorci. 

Cuvintele mi-au ieşit pe gură înainte să-mi pese cum au sunat. 

Într-un fel, simțeam că îmi trădam copilăria, pe cei de dina- 
intea mea, care fuseseră soldaţi şi piloţi, dar nu cred că puteam da 
dovadă de atâta patriotism pe cât se aştepta familia mea. Nu dacă 
asta însemna să fii patriot. | 

Când Kael şi-a aşezat capul peste brațele încrucişate şi a spus: 
„Şi eu“, tot trupul mi-a tresărit. Viaţa militară este atât de nedreaptă 
uneori. Voiam să-l întreb dacă se gândise la ce anume se înhamă sau 
dacă, la fel ca mulți tineri soldaţi pe care-i cunoşteam, fusese convins 
să se înroleze din pricina sărăciei din jurul lui, de promisiunea unui 
salariu constant şi a unei asigurări de sănătate. 

— Îmi pare r..., am dat să spun, dar a închis ochii. 

M-am uitat la el în întuneric, preţ de câteva secunde, înainte să 
aud cum scoate un sforăit uşor. 


Capitolul douăzeci și patru 


— Porţi întotdeauna uniforma? l-am întrebat când am ajuns la stan- 
dul cu cereale. 

Căruciorul pe care-l aleseserăm scârțâia și se bloca la viraje. Îi 
dădusem lui Kael lista de cumpărături în parcare, rugându-l să aibă 
grijă de ea. N-a zis nimic, așa că am presupus că mă aprobă. 

— Nu, a răspuns, luându-mă prin surprindere. 

L-am privit şi cumva l-am presat să spună mai multe. 

— Mie aşa mi se pare. 

Am încercat să-mi îmbunez vorbele zâmbindu-i, dar el nu s-a 
uitat la mine. 

— Nu am nicio altă haină. 

Rahat. 

— Ah. Scuze. Nu m-am gândit la asta. Unde-ţi sunt hainele? Vrei 
să mergem să le luăm? 

A înşfăcat o cutie de Cinnamon Toast Crunch. Cel puţin avea 
gusturi bune la cereale. Își ținea cumpărăturile în coşul din fața 

căruciorului, acolo unde de obicei stau copiii, în vreme ce părinții 
se străduie să-i distreze şi să-i facă să stea cuminţi. 

— Nu ştiu unde sunt. 

Părea confuz. Zi de zi, învăţam tot mai mult să-l ghicesc. Firește, 
trecuseră doar două zile, totuși... Începusem să-l descifrez, încet, dar 
sigur. Chipul lui era, de fapt, destul de expresiv. 

— Voiam să mă duc mai târziu la mall. Sau la Kohl. Cum o fi. 

Am trecut pe lângă un om mai în vârstă care s-a uitat după noi 
un pic prea mult. Am observat cum ne priveşte îndelung, ba pe unul, 
ba pe celălalt, şi firele de păr de pe ceafă mi s-au ridicat. Bărbatul a 
dispărut după colţ. Când m-am dus să-i spun asta lui Kael, am înce- 
put să mă întreb dacă nu eram cumva paranoică şi am decis să nu-i 
acord şi mai multă atenţie moșului morocănos. 

— Lucrez până la patru, dar apoi putem da o fugă după hainele 
tale, i-am propus. 

La magazin era aglomerat ca întotdeauna. Preţurile mici ale pro- 
duselor şi taxa zero nu prea meritau efortul de a te lupta cu mulțimea. 
Preferam să lucrez un schimb în plus decât să aştept la coadă în urma 
cărucioarelor pline ochi. 

Kael a arătat spre rândul următor, unde începeau produsele con- 
gelate. 

— Ştii că există Uber şi taxiuri şi chestii de genul ăsta, nu? 

M-am uitat urât la el. 

— Încercam să fiu drăguță. 

— Ştiu. Râdeam şi eu de tine. 

Vocea îi era relaxată și avea un ton diferit de tot ce-i ieşise până 
acum de pe buze. Mi-a făcut pielea să se înfioare. M-am uitat în altă 
parte. 

— Ha, ha, l-am necăjit şi eu. 

Mă durea gâtul. Îmi amintesc mereu chestia asta, felul în care 
din cauza lui mă dureau diverse părţi ale corpului, într-un fel pe care 
nu-l mai simţisem niciodată. O să-i fiu întotdeauna recunoscătoare 
pentru asta. 


— Deci, vrei să te duc sau nu? Poţi să iei pizzele alea mici? Cutia 


roşie. 

Am arătat în spatele lui. 

— Dacă vrei. Adică stau deja pe canapeaua ta, mă bag peste cinele 
tale de familie, îţi mănânc batoanele de granola. 

— Mi-ai mâncat batoanele de granola? 

A râs. Dacă nu s-ar fi răsucit, i-aş fi ratat zâmbetul. Atât a fost 
de rapid. 

— O să-ţi cumpăr altă cutie. 

Nu-i plăcea să ia lucrurile altcuiva. 

— În mod normal, aş fi spus că e-n regulă doar ca să fiu politi- 
coasă, dar factura de la electricitate e imensă luna asta, deci dă-i bătaie. 

L-am înghiontit în umăr și s-a încordat un pic. A fost o schim- 
bare aproape imperceptibilă, dar eu am simţit-o ca un fior pe şira 
spinării. 

S-a îndepărtat puţin de mine. Muzica era mai zgomotoasă, aşa 
mi s-a părut. M-am simțit stânjenită. Jenată. Ca şi cum ceva nou ar fi 
început cu o noapte în urmă. Bănuiesc că o discuţie în chiloți la trei 
dimineaţa poate face asta. Kael era diferit azi. Mai deschis. Aproape 
vorbăreţ. Totuşi, mă-ntrebam: oare flirta cu mine? Nu mă gândisem 
deloc la asta, dar aşa mi se părea. 

— Scuze, am zis în cele din urmă, după un minut de tăcere. 

Stăteam în dreptul rândului cu chipsuri. Încercam să mă hotă- 
răsc între nişte covrigei aromaţi şi Doritos Cool Ranch, dar Kael a 
înșfăcat o pungă de Funyuns și a aruncat-o în cărucior. 

— Îmi plăceau la nebunie când eram mai mică, i-am spus. 
Prietena mea cea mai bună, Sammy, şi cu mine mâncam din astea 
tot timpul. O, Doamne, de-astea și Mountain Dew. Mama nu mă lăsa 
să beau, dar mama lui Sammy avea mereu versiunea de la Kroger, 
care era de fapt şi mai bună. 

Băteam câmpii cu graţie. 

Kael părea mai relaxat. Nu l-am privit atât de mult pe cât mi-aş 
fi dorit şi nici nu i-am spus cât de dor îmi era de Sammy de când se 

măritase şi se mutase în celălalt capăt al țării — cum mi-aş fi dorit. 
Nu partea cu măritişul, ci faptul că, la naiba, se mutase în altă parte. 

N-am mai vorbit şi am plătit separat. A trebuit să arătăm actele 
de identitate — al lui de soldat activ, al meu de membru de familie a 
unui militar. A fost foarte drăguţ şi m-a ajutat să-mi car cumpărătu- 
rile la mașină, a dus plasele în casă şi chiar m-a întrebat dacă vreau 
să mă ajute să despachetez. Uram faptul că mintea mea încerca să-şi 
dea seama de ce e atât de amabil. De parcă n-aș fi putut accepta pur 
şi simplu gesturi amabile sau complimente de la oameni, de parcă 
nu le-aș fi meritat. 

Dar oricât de mult m-ar fi tulburat şi oricât de paranoică aş fi fost, 
începea să-mi placă oarecum felul în care mă simțeam în preajma lui. 
Atâta timp cât nu se gândea că vom sfârși combinaţi. Nu pomenise de 
nicio iubită sau de altcineva din viaţa lui, dar nici nu fusese tocmai 
îndrăzneţ. Totuși, nu făceam nimic greşit. Nimic. Doar mergeam la 
cumpărături şi locuiam împreună timp de câteva zile. 

Dacă aş fi fost iubita lui, nu m-aş fi bucurat prea tare să aflu că 
stă cu două femei. Chiar dacă una dintre ele era gravidă. 

De ce presupuneam că are o iubită? Sau că mă place? 

La naiba, nici nu-l cunoșteam suficient ca să-mi placă de el în 
felul acela. Iar el părea genul de bărbat de care era atrasă orice femeie. 
Mi-am dat seama că sunt mai interesată de el decât voiam să recu- 
nosc. Asta mă speria oarecum, iar el stătea pe locul de lângă mine. 
Îi simțeam privirea pe chipul meu. 

— Totul e-n regulă? m-a întrebat după ce toate cumpărăturile 
au fost aşezate la locul lor. 

Am economisit jumătate din timp fiindcă m-a ajutat şi nici măcar 
n-a trebuit să-i spun să recicleze hârtia şi plasticul. 

Acum stăteam amândoi la masă. Se uita în telefon, iar eu mân- 
cam al doilea baton de granola și mă pregăteam să plec la serviciu. 
Auzeam duşul din capătul culoarului — asta însemna că se trezise 
şi Elodie. Slavă Cerului! Nu ştiam ce i-aş fi spus lui Mali dacă Elodie 
ar fi întârziat din nou. 


Am încercat să-l privesc pe Kael printre gene, fără să observe. Dar 
m-a observat imediat, ca un soldat priceput ce era. Am simţit cum 
vorbele îmi vin șuvoi în minte şi nu le puteam opri. Trebuia să ştiu. 

— Ai o iubită? am izbucnit. 

— Nu. Tu ai? Un iubit sau o iubită, vreau să zic? 

Am scuturat din cap. Degetele aproape că-mi tremurau pe spă- 
tarul rece al scaunului. 

— Nu, nici una, nici alta. 

A oftat şi s-a ridicat. L-am urmărit din priviri cum se duce la 
frigider, apoi la dulap să-şi ia un pahar, apoi din nou la frigider. Și-a 
turnat nişte lapte, vărsând un pic pe podea. Mi-aş fi dorit să spună 
ceva, orice, în acel moment. Îmi simţeam gâtul de parcă mi-ar fi luat 
foc. Tot trupul parcă mi-ar fi luat foc. 

— Deci, noi o să fim plecate până mai târziu, dar avem telefoanele 
la îndemână. Dacă vine fratele meu, lasă-l să intre, bine? 

Kael a dat din cap. M-am uitat cum şterge de pe podea urmele 
de lapte, deşi eu îmi imaginasem că se vor usca acolo, alături de toate 
chestiile vărsate de când dădusem ultima oară cu mopul, în urmă 
cu vreo două săptămâni. 

Elodie a apărut — din păr îi picura apă. 

— În sfârşit, duşul a fost reparat! 

— Cum adică? 

M-am dus la baie. 

— Temperatura! Ai potrivit-o cum trebuie? m-a întrebat. 

Am trecut pe lângă ea, scuturând din cap. Fireşte, când am intrat 
în baie şi am deschis duşul, apa caldă a venit imediat. Am mutat pe 
apă rece. Imediat s-a răcit. Presiunea era mai puternică, exact ca la 
un duş normal. Ce desfătare! 

— Nu ştiu cum s-a reparat. Oricum, mă bucur pentru că..., am 
început să spun. 

Ochii mi-au căzut asupra lui Kael, iar el și-a lins buzele, 
întorcându-şi puţin obrazul. 

— Tu! 

Atunci mi-am dat seama. 

— Tu l-ai reparat? 

Ştiam că el îl reparase, deşi era un concept total străin pentru 
mine. Kael a dat timid din cap. 

— N-a fost mare brânză. Era doar o ţeavă slăbită. Mi-a luat mai 
puţin de cinci minute. 

Elodie s-a dus spre el, cu stropi de apă curgându-i din păr. 

— Eşti atât de drăguţ. Ah, de-abia aştept să-i spun lui Phillip. 
Mulţumesc, mulțumesc, i-a spus, strângându-i unul dintre braţe la 
piept. 

Mai întâi benzina, apoi duşul. Sigur că era drăguţ din partea lui, 
dar mă făcea să mă simt neajutorată. 

— Cum zice ea. 

Eram enervată şi amândoi s-au prins de asta. 

— OK, trebuie să plec, o să întârzii. Ne vedem la unşpe. 

Am îmbrățişat-o pe Elodie şi am ieşit pe ușă. 

Nu m-am uitat la Kael când am plecat. Ştiam că aveam să mă 
simt vinovată dacă l-aş fi privit. Făcuse un gest frumos pentru mine. 
Nu doar atent, ci şi practic. Îl apreciam din tot sufletul, dar nu voiam 
să se poarte cu mine ca şi cum aveam nevoie să mă ajute cineva să 
repar lucruri. Cumpărasem casa asta ca să demonstrez că nu sunt o 
domniţă aflată la ananghie. 


Capitolul douăzeci și cinci 


Dimineaţa mea a fost la fel ca întotdeauna: doi pensionari în vârstă 
şi un soldat însurat care venea aproape în fiecare săptămână, cam 
la aceeași oră. Nu-şi făcea niciodată programare, dar eu îi ţineam 
mereu un loc liber. Era de treabă, dădea bacșișuri bune şi nu gemea 
sau ofta cât îmi făceam treaba. 

Acum aveam „timp liber“ să fac curat prin salon şi să-i evit pe 
cei veniți fără programare — pe cât puteau fi evitaţi. Nu-mi plăcea 
nesiguranța asta. Era greu să le faci pe plac şi se întâmpla rar să se 
întoarcă. Până şi cele mai bine clădite trupuri îşi răspândeau temerile 
prin încăperea mea de lucru. Era liniştitor şi descurajator în acelaşi 
timp să aflu că şi alții aveau aceeaşi impresie dăunătoare despre tru- 
pul lor cum aveam şi eu despre al meu. 

Scoteam a doua rundă de prosoape din uscător şi mă gândeam cum 
înfăşuram pe vremuri tacâmurile de argint, pe când eram chelneriță 
la restaurant. Presupun că toate slujbele vin cu sarcini suplimentare. 

— Te-a căutat tipul ăla, mi-a zis Mali în timp ce împătuream 
prosoapele. 

— Care tip? 

— Ăla de care-ţi plăcea, a zis ea. 

Felul în care a rostit „plăcea“ m-a făcut să mă simt ca un copil. 

Ah. Brien. Minunat. 

— Când? 

— Cu vreo zece minute înainte să ajungi. 

Am lăsat prosopul peste grămadă înainte să-l împăturesc. 

— Poftim? De ce nu mi-ai spus? 

A chicotit. 

— Pentru că mi-era teamă că-l vei suna şi nu putem permite 
una ca asta. 

A ridicat din umeri. Am făcut ochii mari de uimire, am înşfăcat 
prosopul şi l-am aruncat spre ea. 

— N-o să-l sun, apropo. 

Poate că am avut o atitudine prea defensivă. Oricum, nu cred că 
l-aş fi sunat, chiar dacă eram curioasă să ştiu de ce trecuse pe acolo. 
Ştiu că nu eu îmi lăsasem cercelul pe pat, asta e sigur. Presupun că-l 
puteam suna după pauza de prânz. 

Deci probabil că Mali avea dreptate până la urmă. 

— Hmm... 

A dat din cap, cu buzele strânse într-o expresie sarcastică. 
Ridurile adânci de pe pielea ei bronzată o făceau să pară extrem 
de serioasă, deşi ştiam că mai mult mă necăjeşte. Nu-l simpatizase 
niciodată pe Brien şi chiar tăiase lumina în hol când el venise să mă 
vadă prima oară după ce ne despărțiserăm. Dar plângeam şi el mă 
acuza de o chestie pe care nici măcar nu mi-o mai aminteam. Asta 
însemna că eram nevinovată, nu-i aşa? 

Adevărul era că nu fusesem atât de tristă după ce ne-am despărțit, 
aşa cum credea toată lumea că voi fi. Adevărul era că-l folosisem ca 
să umplu ceva frânt dinăuntrul meu. De fapt, la asta se reduc toate 
relaţiile. 

Eram pierdută în amintirile amare despre Brien, când Mali m-a 
întrerupt. 


— A venit cineva fără programare, mi-a zis. 


S-a aplecat ca să se uite la micul ecran care afişa imaginea înre- 
gistrată de camera de supraveghere. Nu-mi dădeam seama dacă e 
un bărbat sau o femeie, dar ştiam că Elodie tocmai îşi începuse pro- 
gramarea de la două şi jumătate şi eram singure până la patru, când 
alți trei terapeuţi veneau pentru schimbul de seară. 

— Îl iau eu. Nu mai am alte programări azi. 

Sincer, speram să nu mai fie clienţi fără programare ca să pot 
spăla rufele, să fac curat în camera mea şi s-o ajut pe Mali la conta- 
bilitate, în loc să fac cuiva un masaj, dar asta îmi era meseria. Asta 
alesesem. Asta-mi spuneam de câte ori mă dureau degetele sau îmi 
bubuia capul de la mirosul înălbitorului de pe prosoapele proaspăt 
spălate. 

Am tras la o parte perdeaua dinspre hol şi am dat de Kael care se 
plimba în sus şi-n jos pe-acolo. Erau doar câteva scaune în hol, dar 
ocupau aproape tot spaţiul până la recepție. L-am privit cum măsura 
holul cu pași mari înainte să trag perdeaua de tot. 

— Bună, l-am salutat, cu un ghem în stomac. 

— Bună. 

Stăteam acolo, în mirosul greu al bețişoarelor aromatice şi în 
lumina difuză din încăpere. Calculatorul vechi bâzâia între noi, pe 
podea. 

— E totul în regulă? 

Când l-am întrebat, mi-am dat seama că venise aici dintr-un 
motiv îndreptăţit. 

— Da, da. Am venit pentru un masaj. 

Şi-a ridicat mâinile. 

— Pe bune? 

— Mda. E-n ordine? 

Vocea îi era blândă, nesigură și întrebătoare. Am dat din cap şi 
mi-am dus mâna la buze. Nu ştiu de ce zâmbeam, dar nu mă puteam 
opri. 


02 Cele mai strălucitoare stele 


+ 


Capitolul douăzeci şi şase 


Am tras la loc perdeaua de la camera mea. 

— Îţi dau două minute să te dezbraci şi mă-ntorc, i-am spus. 

Kael s-a aşezat lângă masă cu braţele încrucișate. Pantalonii de 
trening îi atârnau pe şolduri şi pielea îi sclipea în lumina lumână- 
rii. Nu-mi mai aminteam ultima oară când îmi plăcuse să mă uit la 
cineva aşa cum îmi plăcea să mă uit la Kael. Mă fascina. Mă fascina 
de-a dreptul. Nu ştiam ce anume avea special, dar devenea din ce în 
ce mai atrăgător de fiecare dată când îl priveam. 

Am ieşit pe holul întunecat şi am inspirat profund. Mi-am zis 
că nu va fi deloc ciudat. Făceam asta în fiecare zi, de dimineaţă până 
seară. Era un client obişnuit, de-a dreptul un străin. De-abia îl ştiam 
şi, colac peste pupăză, îi făcusem deja un masaj. Mi-am scos telefonul 
din buzunar să văd dacă mă sunase Austin. Nimic. l-am scris tatei. 
Orice ca să-mi abată atenţia. 

O auzeam pe Mali vorbind cu soțul ei, pe hol. Ceva despre extin- 
derea unei promoţii pe care o aveam luna aceasta. Mereu încerca 
să inventeze promoţii noi şi marketing semigratuit pentru mica lor 


afacere. Era impresionant s-o văd cum încerca să facă să avem o 
clientelă stabilă, deşi era plin de saloane de genul ăsta. La cele mai 
multe, o şedinţă costa în jur de trezeci de dolari, mai mult sau mai 
puţin. Unele erau dubioase, altele nu. 

Un mesaj de la tata mi-a apărut pe ecran. 

Austin e OK. Acum doarme. 

Mi-am strecurat telefonul în buzunarul uniformei. Trecuseră 
două minute. Dacă nu şi mai mult. 

— Pot să intru? 

Am atins draperia. 

— Da. 

Era întins cu faţa în jos pe masa de masaj, cu capul în suportul 
special şi cu cearşaful alb tras peste mijloc. 

— Mai ţii minte ce ţi-a plăcut şi ce nu ţi-a plăcut data trecută? 
l-am întrebat, mai mult pentru liniştea mea. 

— Totul a fost bine. 

— OK, atunci o să procedez la fel şi mai vedem de-acolo? am zis. 

A dat din cap. Am luat prosopul şi mi-am văzut de treabă. 
Prosopul cald a alunecat uşor peste partea de jos a picioarelor lui. 
Purta din nou pantalonii de trening, iar materialul negru ieşea de sub 
cearşaful alb. Aproape că i-am ridicat un pic ca să-l pot masa mai bine 
pe glezne, dar ceva mi-a spus să nu fac asta. Purta pantalonii dintr-un 
motiv şi, deşi puteam să recunosc că muream de curiozitate să-l aflu, 
nu voiam să-l fac să se simtă stânjenit sau să depăşesc nişte limite. 

Mi-am apăsat degetul mare peste pernuţele de sub degetele lui 
de la picioare, iar el a gemut. Am lăsat-o mai moale şi trupul lui ten- 
sionat s-a relaxat. Şi-a rotit glezna ca să scape de senzaţie. Era un loc 
delicat pentru mulți oameni. 

— Scuze. De obicei eliberează tensiunea. 

M-am dus spre partea cealaltă a mesei şi m-am întins să-mi iau 
uleiurile. 

— Fără mentă, corect? l-am întrebat. 


— Da, mulțumesc. Urăsc mirosul. 

Bine atunci. 

— O să folosesc unul fără aromă. Îţi convine? 

A aprobat dând din cap. Mi-am turnat ulei pe mâini şi am înce—s 
put de la baza gâtului. Muşchii de acolo și cei de pe umeri erau foartesy 
incordaţi. Într-un fel, părea un om clădit să lupte, să protejeze, darza 
uneori era atât de copilăros, chiar prostuţ, cineva pe care să-l aperit 
din calea răului. 

— Elodie e aici, i-am spus. 

A rămas tăcut când mi-am mișcat mâinile peste pielea lui fină. & 
Umerii îi erau mai puţin tensionaţi ca ieri. La naiba, trecuse doar © 
zi de când intrase aici căutând-o pe Elodie! 

— Am cunoscut-o la cursul la care mi-am luat diploma de tera- 
peută. De-abia venise din Franţa după ce şi-a căutat soț în armată, „ 

Îmi amintesc cât de tăios mi se părea atunci accentul ei minunata 

— Era atât de hotărâtă şi-şi luase în serios prima ei zi. M-a atras 
aproape imediat. 

El a râs un pic. A ridicat din umeri, ușor amuzat. 

— Phillip e drăguţ aşa cum cred eu că e? l-am întrebat, dacă too 
ajunseserăm la subiectul ăsta. 

A tăcut câteva secunde. 

— E de treabă. 

— Promiţi? Pentru că a adus-o aici din altă ţară, fără nicio rud b 
şi fără niciun prieten. Îmi fac griji pentru ea. 

— E un tip de treabă, a repetat. 

Trebuia să încetez să-l descos şi să-mi fac doar treaba. Mă t©3 
gândeam ce să-i mai spun. Dar el nu venise aici ca să vorbim. Venissi 
pentru un masaj care să-i aline durerea din trup. 

Am coborât pe spate şi pe braţe, intrând în ritmul meu obișnuiă z 
Făceam acelaşi lucru cam la toate tratamentele, presiune medie, cu wy 
pic mai mult ulei decât folosesc în mod normal terapeuții. Se auzes 
o melodie mai veche de-a lui Beyonce şi am lăsat muzica să umpeg 
încăperea liniştită mai mult de douăzeci de minute, după care l-ar n 
rugat să se întoarcă cu faţa în sus. 


A închis ochii când s-a răsucit şi mi-am luat libertatea de a-i 
studia fața. Maxilarul tăios, barba scurtă. A inspirat profund când 
mi-am vârât mâinile sub spatele lui şi i le-am trecut peste piele, apă- 
sând şi întinzându-i muşchii de pe spinare. 

Am deschis gura să-l întreb ce să cumpărăm în seara aceea. Apoi 
am închis-o la loc. 

Câteva secunde mai târziu, mi-a venit să-l întreb ce i-ar plăcea 
la cină. Apoi mi-a stat pe limbă să-i spun că-mi plăcea la nebunie 
melodia care se auzea şi-n mintea mea îi ziceam cum mă lasă Mali 
cu muzica mea la mine-n încăpere. Avea ceva care mă făcea să-mi 
doresc să-i vorbesc. Aproape. 

Nu ştiam ce să fac. 

Am oftat. 

Nu puteam pălăvrăgi tot timpul cât era întins la mine pe masă. 
Nu era o dovadă de profesionalism. Mi-am repetat chestia asta de 
câteva ori. 

M-am uitat la ceas. Trecuseră doar două minute de când îi 
spusesem să se întoarcă. Să mă ia naiba. Voiam să-i spun că tim- 
pul trece atât de încet. Sau să-l întreb dacă poate simți mirosul 
lumânării cu aromă de caramel care ardea de când deschisesem 
salonul. 

— Totul e-n regulă? am întrebat, în cele din urmă. 

A dat din cap. 

— Ce face fratele tău? 

Întrebarea lui m-a luat prin surprindere. 

Credeam c-o să vină la mine acasă imediat după ce soseşte în 
oraş, dar presupun că nu e cazul, am zis. Acum doarme acasă la tata. 
Incă n-am apucat să vorbesc cu el între patru ochi. E foarte enervant, 
fiindcă eram atât de apropiaţi. 

Kael îşi ținea ochii închiși. Mi-am trecut pumnii peste umerii şi 
braţele lui. A strâns tare din pleoape. 

— Scuze, vorbesc atât de mult. Mi se-ntâmplă des. 

Am râs, dar a sunat fals. Probabil pentru că aşa era. 

Kael a deschis ochii preţ de o clipă şi a ridicat privirea, for- 
țându-mă să-l privesc şi eu. 

— E-n regulă. Nu mă deranjează. 

M-am uitat în altă parte, iar el şi-a lăsat capul jos la loc. 

— Mulţumesc, cred, l-am tachinat eu şi am simțit un fior când 
mi-a dăruit cel mai larg zâmbet pe care-l zărisem pe chipul lui până 
atunci. 


+ 


Capitolul douăzeci şi șapte 


Îl aşteptam pe Kael când am primit de la Elodie un mesaj cu un link 
din Buzzfeed. Era regina testelor de genul „E vina ta că eşti necombi- 
nată?“ sau a articolelor de tipul „Se impun femeile pe piața afacerilor 
de sine stătătoare?“. Asta era ceva cu „25 de lucruri pe care trebuie să 
le ştii despre magazinul Target!“. Eram pe punctul să aflu ceva nou 
despre Pringles sau Tide PODS sau poate cum să depistez cea mai 
scurtă coadă, când Kael a apărut în hol. 

— Bună, i-am zis. Sper că a fost totul în regulă. 

— Da, mulțumesc, a răspuns. 

Am încasat şi i-am întins chitanţa s-o semneze. Nu mă simțisem 
niciodată neliniştită văzând cum un client îşi mâzgăleşte numele 
de-a lungul liniuţei negre, aşa că asta era ceva nou pentru mine. 
Şi, desigur, Kael nu s-a dat de gol cu nimic, ceea ce mi-a lăsat loc 
de interpretări. Mai întâi m-am întrebat dacă se va întoarce pentru 
încă o şedinţă. Apoi: Ce-o să se întâmple după ce n-o să mai doarmă 
la mine pe canapea? 

Mi-a lăsat 12 dolari bacşiş la un masaj care costase 45. Era mai 
mult decât generos. Cu siguranță era mai mult decât primeam de obi- 
cei. M-am simțit un pic cam ciudat, de parcă mi-ar fi dat de pomană 
sau ceva de genul ăsta. Sau de parcă m-ar fi răsplătit pentru timpul 
meu. Dar aveam nevoie de bani, aşa că i-am luat zâmbind. Bine, zâm- 
betul meu era mai mult forțat, dar el nu şi-a dat seama. Cel puţin, 
aşa mi s-a părut. 

M-am gândit la cum am trăncănit aproape tot timpul cât durase 
şedinţa de masaj. Probabil că n-a fost cea mai relaxantă experiență. 

— Îmi cer scuze că am vorbit atât de... 

Kael m-a întrerupt înainte să apuc să termin. 

— Nu, a zis pe un ton prietenos şi a ridicat din umeri. E-n ordine. 

Începeam să-l învăţ, dar tot nu-mi dădeam seama dacă minte sau 
nu. Nu era nici măcar un pic enervat că îndrugasem vrute şi nevrute? 
OK, mi-a pus o întrebare sau două, dar eu eram aceea care a vorbit 
despre turele mele și despre cum mă stresa enorm fratele meu fiindcă 
fusese arestat a doua oară. Aproape că mi-am petrecut următoarele 
câteva minute vorbind despre frate-meu şi despre cât de îngrijorată 
eram pentru el, dar, măcar o dată, nu voiam să fie totul despre Austin. 
Poate că voiam să par mai matură decât eram sau poate că voiam să-l 
protejez pe Austin de părerea unui străin. Oricare ar fi fost motivul, 
am trecut la alt subiect. 

— În ce culoare ar trebui să zugrăvesc pereţii ăştia? îl întrebasem. 

— În ce culoare vrei să-i zugrăveşti? răspunsese. 

Şi... 

— E încărcat decorul de aici? întrebasem. 

— N-am observat, răspunsese. 

Sis 

— Ţi se pare că eşti la un salon scump dintr-un oraş mare, în loc 
de centrul ăsta comercial mic? 

A ridicat din umeri. 

Kael mi-a răspuns cu un cuvânt sau două din când în când, dar 
mai mult vocea mea se auzea în cameră. Acum eram în hol — nu 


era un spaţiu tocmai terapeutic —, dar în continuare el emana o 
forță tăcută. 

— Vrei chitanţă? 

Am citit ecranul aparatului POS. 

— Sigur. 

A întins mâna. 

— Sigur? Atâta siguranţă pentru o chitanță? l-am tachinat. 

Începea să-mi placă la nebunie să fac asta. Reacţiona de fiecare 
dată diferit. Era fascinant. 

— Responsabil, a zis el. 

Aproape că a zâmbit când şi-a strecurat chitanța în portofelul 
de piele, cafeniu şi uzat. 

— Sigur, am pufnit. Cum zici tu. 

— Să sperăm că nu vă vine vreun control financiar. 

De data asta n-a mai zâmbit, dar a ridicat din sprânceană spre 
mine. 

Mali observa totul din apropiere. Când Kael a ieşit în hol după 
şedinţa de masaj, îşi găsise ceva de lucru pe-acolo, fredonând în barbă 
şi ştergând amprentele de pe uşa de sticlă. Acum nici măcar nu se 
mai prefăcea că e ocupată. 

— Ne vedem diseară? am întrebat. 

— Da. Cu siguranţă. 

Mi-a făcut cu mâna şi şi-a luat politicos la revedere de la Mali, 
spunându-i doamnă și tot tacâmul. Uşa s-a închis, iar ea şi-a îndrep- 
tat atenţia spre mine. 

— Hm? 

Ştiam la ce se gândeşte. 

— Ce hm? 

Am închis casa şi mi-am băgat bacşişul în buzunar. 

S-a uitat spre ușa închisă şi un zâmbet imens i s-a întins pe față. 

— A, nimic. 


— Nu mai bârfi, i-am zis şi am dispărut pe coridor. 

Voiam să ajung acasă pe lumină — măcar o dată. De-asta n-am mai 
rămas să fac curat aşa de meticulos ca de obicei. Am pus o tură de 
prosoape în uscător, am deschis câteva cutii cu produse şi le-am 
aranjat, dar colegii mei puteau face mai multe eforturi să păstreze 
locul curat. Nu aveam nimic împotrivă. 

Aleea era plină cu oameni când am plecat. Bradley ajuta un client 
să încarce o saltea imensă în portbagajul camionetei şi mi-a făcut cu 
mâna, prietenos ca de obicei. 

Am scos telefonul ca să mă uit pe Instagram, când numele fra- 
telui meu a apărut pe ecran. 

— Austin, ce mama naibii se-ntâmplă? Eşti bine? 

Nu m-am obosit să-l mai salut. N-aveam timp de amabilităţi. 

— Sunt bine. E-n regulă. Pe bune, Kare, nu e mare brânză. A 
fost doar o încăierare. 

— O încăierare? Cu cine? 
A oftat. 


— Cu unv’. Nu ştiu. Eram prin oraș şi tipul ăsta făcea mişto de 
O tipă de la bar. 
Mi-am dat ochii peste cap exasperată şi m-am lipit de un 


COpac care mărginea aleea, ca să poată să treacă o dubiţă plină 
CU copii. 

— Deci îmi spui că toată povestea asta a plecat de la cavaleris- 
mul tău? 

Austin era bun să te-nvârtă pe degete. Ar fi fost un agent minu- 
nat pentru o celebritate fițoasă — şi un soţ teribil. 

— Da. Exact asta spun, a zis el râzând. 

Glasul lui era liniștitor, ca şi cum aş fi auzit un cântec pe care 
uitasem că-l ador. Chiar îmi fusese dor de el. 

— Bine. Deci cam cât de tare ai intrat în belea? 

— Nu ştiu. 

A făcut o pauză. Mi s-a părut că aud foșnetul unei brichete 
aPrinse. 

— Tata m-a scos pe cauţiune... ceea ce e nasol, pentru că acum îi 
datorez bani. Incredibil. Mi-ar fi plăcut să am talentul lui de a privi 
în direcţia cealaltă şi de a nu-mi face probleme pentru nimic. Ştia c-o 
va scoate la capăt — sau că-l va scoate altcineva din bucluc — înainte 
ca situaţia să devină prea gravă. 

— Da, pentru că asta ar fi cea mai nasoală problemă. 

— N-am omorât pe nimeni, bine? A fost doar o încăierare 
obișnuită într-un bar. 

Am izbucnit în râs. Simțeam cum magia lui funcționează. 
Incepusem să mă resemnez oarecum la gândul arestării lui și cer- 
neala de pe actele lui de eliberare nici nu se uscase bine. 

— Cum ai intrat în bar? Faci 21 de ani abia luna viitoare. 

De data asta a fost rândul lui să se amuze. 

— Nu vorbeşti serios. 

— Ba da! 

Dar de fapt glumeam. Era o graniţă fină între grijile pe care mi 
le făceam pentru fratele meu şi faptul că doar voiam să mă distrez 

cu el. Nu eram deloc o obsedată sau vreo super-responsibilă; eram 
doar la ani-lumină distanţă de fratele meu geamăn. Diferenţa era 
incredibil de evidentă. 

Ştiam că ratatul de unchiu-meu îl ducea pe Austin în baruri cu 
prietenii lui mai bătrâni şi scârboşi, probabil prezentându-l unor 
femei care beau prea mult, se machiau prea strident, aveau prea multă 
experienţă... în toate sensurile. 

— Îţi faci prea multe griji. Tu şi cu tata. 

Am oftat. Nu voiam să-mi fac atâtea griji. Nu voiam să fiu sora 
pisăloagă cu şase minute mai mare. Şi cu siguranţă nu voiam să 
semăn deloc cu tata. 

— Nu mă bate la cap cu tata. Haide. Nu vreau să intri în belea. 
Atâta tot. 

Eram aproape acasă. 

— Mda, nu vrem să periclităm viitorul ăsta al meu strălucitor. 

Ar fi trebuit să fie amuzant, dar i-am simțit tristeţea din glas. 

— Vrei să treci pe la mine diseară? Mi-e dor de tine. 

— Nu pot diseară. Mă-ntâlnesc cu cineva. Dar mâine? Tata şi 
Estelle se duc la Atlanta în weekend, aşa că toata casa e a mea. 

— Petrecere la domiciliu! 

Am râs când mi-am adus aminte de şirul de petreceri ratate pe 
care le dăduse Austin de-a lungul liceului. Cei mai mulţi puşti de 
vârsta noastră se temeau prea tare de poliția militară şi nu veneau la 
petrecerile din garnizoană, dar faptul că veneau mai puţini le făcea 
mai distractive. 

— Corect. 

— lar eu glumeam. N-o să dai o petrecere acasă la tata. 

— Ăăă, ba da, o să dau. 

N-avea cum să vorbească serios. Tata şi-ar fi ieşit din minţi dacă 
Austin ar fi organizat o petrecere acasă la el. Nici nu mă puteam 
gândi la consecinţe. 

— Ba nu dai. O petrecere la numai câteva zile după ce ai fost 
arestat? Ce-ai în cap? Nu mai suntem la liceu! 


Astea erau lucrurile care mă făceau să mă întorc la teoria despre 


familia mea, şi anume că Austin era cel care moștenise tot farmecul 
mamei. Frăţiorul meu era o persoană foarte sociabilă. Se lansa în 
orice situaţie posibilă şi oamenii se strângeau în jurul lui. Cum era 
vorba aia, ca muștele la miere? El era numai miere. Eu — eu eram 
opusul. Mă învârteam în jurul oamenilor ca Austin, uşor de ferme- 
cat, exact ca tata. 

— Vorbeşte pentru tine. 

— Cum de cunoşti măcar atâţia oameni cât să dai o petrecere? 
Adică... 

— Uite, trebuie să-nchid. Ne vedem cândva mâine. Ar trebui să 
treci pe-acasă. Te iubesc. 

A închis înainte să mai apuc să zic ceva. 

Ah, Austin. Te iubesc, dar uneori faci niște alegeri de viață de-a 
dreptul tâmpite. 

Am fost puţin surprinsă când am găsit uşa de la intrare încuiată. 
Am scotocit după cheie şi am descuiat, luând corespondenţa din 
cutie. Cutia mea poştală se prăbuşea. Alt lucru care trebuia reparat. 
M-am uitat printre plicuri şi am observat o broşură imobiliară cu 
case fițoase şi scumpe din Atlanta. Am căutat-o pe agenta zâmbitoare, 
Sandra Dee, așa scria c-o cheamă. Preţul unei case în Buckhead, cu 
o piscină scânteietoare, era de două milioane de dolari. Da, aş vrea 
eu, Sandra. 

Până când câştigam eu la loterie sau până când ideile mele de a 
deschide un lanţ de saloane spa de lux şi cu preţuri decente urmau să 
prindă viață, aveam doar căsuţa asta cu o cutie poştală dărăpănată. 
Când am intrat, în casă era o tăcere apăsătoare. M-am uitat prin 
restul chestiilor venite cu poşta — nimic interesant, mai degrabă 
facturi şi fluturaşi — şi, pentru că toată casa mirosea a popcorn de 
la Elodie şi stomacul a început să-mi chiorăie, am luat nişte covrigei 
din cămară. 


Casa părea cu totul altfel în deplină linişte. Era ciudat să nu aud 


numele Oliviei Pope din minut în minut. Eram complet singură. Nu 
tu Elodie. Nu tu Kael. Nu conveniserăm asupra unei ore sau ceva de 
genul ăsta, dar credeam că va fi cineva acasă când voi termina munca. 

Unde s-or fi dus? 

Am încălzit la microunde resturile de mâncare de la Mali. Am 
încărcat maşina de spălat vase. M-am aşezat la masa din bucătărie. 
Am luat cartea pe care o citeam şi am încercat să reiau lectura de 
unde o lăsasem. M-am tot gândit la Kael, întrebându-mă cum va 
fi când vom merge la cumpărături. Va fi mai vorbăreţ sau va fi un 
drum tăcut? 

Îmi plăcea să mă torturez cu tot felul de gânduri, aşa că acum 
meditam la faptul că poate înțelesesem greşit toată situația şi Kael 
avea impresia că-l las baltă să se ducă singur la cumpărături. Apoi 
m-am convins că mă autoinvitasem, iar el probabil mă considera 
ciudată sau insistentă. Sau amândouă. 

Zece minute mai târziu, m-am întors la realitate. Kael nu avea 
cum să se gândească prea intens la discuţia noastră — oriunde ar fi 
fost. Exageram rău de tot. 

Gândeam prea mult. Exageram. Nu erau exact calităţile pe care 
le-aş fi trecut în CV. Am lăsat cartea jos fără să fi citit un cuvânt, apoi 
am luat telefonul şi am intrat pe Facebook, căutând Kael Martin. 
Nicio schimbare pe pagina lui. Şi tot nu mă hotăram să-i trimit o 
cerere de prietenie. 

Am ieşit de pe profilul lui şi am intrat pe adresa mea de e-mail, 
de parcă aş fi așteptat vreun mesaj important sau ceva de genul ăsta. 
Am început să mă plimb prin cameră fără să-mi dau seama ce fac, 
cuprinsă de îngrijorare. M-am oprit încremenind în loc când m-am 
zărit cu coada ochiului în oglindă. Cu părul negru dat pe spate, cu 
o privire disperată, semănam cu mama. Înspăimântător de mult. 

M-am întins în pat şi am luat cartea din nou, dar în curând am 
simțit nevoia să schimb peisajul, aşa că m-am dus în living şi m-am 
trântit pe canapea. M-am uitat la ceas pe telefon. Aproape şapte. Am 

luat cartea cu pagina întoarsă — n-am fost niciodată de genul de fată 
care să folosească semne de carte — şi am lăsat povestea brutală a lui 
Hemingway să mă poarte în vremea Primului Război Mondial. Nu 
era genul de relaxare la care sperasem, totuşi. Cu cât mă cuprindea 
mai tare somnul, cu atât chipul lui Kael apărea suprapus peste mai 
multe personaje. Era sergent de instrucție. Un soldat rănit. Un şofer 
de ambulanță. Şi mă privea de parcă-mi recunoştea ochii. 

M-am trezit pe canapea, cu soarele bătându-mi strălucitor în față. 
M-am uitat în jur prin living, adunându-mi gândurile. 

Kael nu se întorsese. 


Capitolul treizeci 


L-am revăzut după alte trei zile. Când ne-am intersectat din nou, 
eu stăteam pe verandă, încercând să mă încalţ cu o pereche nouă de 
pantofi pe care-i văzusem pe Instagram. Ştiam că modelul pe care-l 
urmăream era probabil plătit să-i poarte, dar tot trebuia să-i am. 
La descriere citisem „Cei mai buni!“ şi „ATÂÂ ÂT de confortabili!!! 
*emoji cu inimioare*“. Pentru ea, poate. Eu de-abia reușisem să mă 
încalț cu primul. Al naibii, nu-mi trecea peste călcâi. Trăgeam de 
pantof, aplecându-mă pe spate ca o idioată, când Kael a apărut în 
jeepul lui gigantic. Frumoasă sincronizare. 

Cred că până la urmă fusese la cumpărături, căci era îmbrăcat 
în civil din cap până-n picioare. Jeanşi negri, rupți într-un genunchi 
şi un tricou alb de bumbac, cu mâneci gri, aproape identic cu unul 
de-al meu. Singura diferenţă era că pe tricoul meu scria „Tomahawks“ 
şi avea un desen cu un tomahawk? pe el. 


= Topor specific indienilor americani. (N. t.) 

Mi-l dăduse cea mai bună prietenă de-a mea din Carolina de 
Sud. Era de la fostul ei liceu, de undeva din Indiana. Mă-ntrebam 
dacă nu cumva casa ei din Vestul Mijlociu semăna cu locul unde 
crescuse mama, un orăşel lovit greu de progresele tehnologice, care 
făcuseră ca fabricile să se închidă definitv, una după alta. Ştiam de 
asemenea şi poveştile de groază din acel loc, unde elevii neascultă- 
tori se duceau în vizită la cimitirele indienilor americani — pe care 
le numeau „Movilele indiene“ — şi le călcau în picioare, fiind învățați 
o istorie falsă, a unor sălbatici periculoși. Nu li se spusese că aceştia 
fuseseră victimele genocidului sau că li se luaseră pământurile şi că 
fuseseră obligați să trăiască în sărăcie până în ziua de azi. 

Dacă mă gândeam bine, nu prea mai voiam să port tricoul 
acela. 

Kael s-a oprit lângă verandă. 

— Hei, străine, i-am zis. 

A strâns din buze şi a dat din cap. Cred că era felul lui de a mă 
saluta. 

— O cauţi pe Elodie? 

Viitoarea mămică îşi petrecea serile de vineri la întrunirea comi- 
tetului de întâmpinare pentru brigada lui Phillip. Era hotărâtă să 
le facă pe celelalte soţii s-o placă înainte de nașterea copilului. N-o 
învinovăţeam. Avea nevoie de tot sprijinul pe care-l putea primi. 

— O să-i spun că te-ai oprit pe aici. 

— Nu, de fapt, eu doar... Kael a făcut o pauză. Am fost să-mi fac 
un masaj, dar tu nu lucrai. 

S-a uitat de-a lungul aleii, spre salon. 

— Ah. 

Asta chiar era o surpriză. 

M-am dat un pic în spate şi i-am făcut loc lângă mine. Într-un 
fel. Suflasem puf de păpădie cât mă jucasem de-a Cenuşăreasa, aşa 
că a fost nevoit să adune codițele înainte să se aşeze. Mi le-a pus uşor 
în palmă. 

— Şi mie mi-ar prinde bine nişte dorințe de-astea, a zis el. 


— Mai sunt, dacă vrei. 


Am arătat spre grădina mea sălbatică. Nu voiam să am atâtea 


păpădii, margarete sălbatice şi alte chestii agățătoare, dar ajunseseră 


până în colţurile terasei mele de beton. O înconjuraseră. 


— E OK, mi-a spus. 

Arăta atât de diferit în haine obişnuite. 

— Văd că te-ai dus la cumpărături. 

Eviden, Kael se simţea bine dacă nu vorbea, dar eu voiam să fac 


conversaţie. În plus, voiam să aflu unde dispăruse. 


S-a tras de tricou. 

— Da, îmi cer scuze. Au fost câteva zile tembele rău de tot. 
Trebuia să întreb. 

— Tembele? În ce sens? 

A oftat, culegând o păpădie de pe scări. 

— E mult de spus. 

M-am sprijinit pe palme, lăsându-mă pe spate. 

— Mda. 

— Când mai lucrezi? m-a întrebat, o clipă mai târziu. 

Un avion a trecut pe deasupra noastră chiar când mă pregăteam 


i răspund. 


— Mâine. Dar doar pentru două ore. Îi ţin locul cuiva. 

— Ai ceva liber? 

Mă privea cu ochii lui întunecaţi, umbriți de gene lungi. 

— Poate. 

— Poate? 

A ridcat din sprânceană, iar eu am izbucnit în râs. Era simpatic 


azi. Îmi plăcea versiunea aceasta relaxată a lui. Kael civilul. 


— Mă duc la o petrecere diseară, i-am spus. Acasă la tata. 
S-a strâmbat. 
— Da. Exact. Doar că e mai rău de data asta pentru că frate-meu 


e un idiot şi dă o petrecere cât tata şi soția lui sunt la Atlanta, cazați 


la Marriott, mâncând cozi de homar şi bând vin scump. 


Mi-am dat ochii peste cap. 

Tata n-o ducea pe mama nicăieri de genul ăsta. Nu şi-au petrecut 
viaţa de adulţi fără fratele meu şi fără mine. Unul dintre numeroasele 
motive pentru care relaţia lor nu a mers. Pe lângă faptul că erau cel 
mai puţin compatibili oameni de pe pământ. 

— Tatăl tău nu pare genul de om care vrea o petrecere la el acasă, 
a remarcat Kael. Mai ales când el nu e acolo. 

Dacă ar fi ştiut... 

— O, nu e deloc. De-asta mă duc să supraveghez lucrurile. 

A scos un sunet — ceva între mormăit şi hohot de râs. De fapt, 
era chiar amuzat. Chiar îmi plăcea asta, felul în care începusem să-i 
citesc trăsăturile şi să ghicesc la ce anume se gândea. 

— Nu eşti prea tânără ca să-i supraveghezi? 

— Ha. Ha. 

Am scos limba la el... apoi am tăcut brusc, dându-mi seama ce 
făcusem. Flirtam cu el! 

Şi nu ştiam cum să mă opresc. Cine era persoana asta, care sco- 
tea limba în fața unui băiat? 

— Tu câţi ani ai, domnule Expert în Demografie? 

— Nu asta înseamnă demografie, m-a corectat el cu un zâmbet. 

M-am strâmbat. Eram în egală măsură fermecată și uimită. 

— Bine, domnule Atotştiutor, câți ani ai? 

A zâmbit din nou. Atât de blând. 

— Am 20 de ani. 

Am izbucnit: 

— Serios? Oare să fiu mai mare ca tine? 

— Tu câţi ani? m-a întrebat. 

— Douăzeci şi unu luna viitoare. 

Şi-a lins buzele rozalii şi s-a muşcat de cea de jos. Observasem 
că făcea des asta. 

— Eu împlinesc 21 de ani mâine. Am câştigat. 

Am rămas cu gura căscată de uimire. 

— Nu te cred. Arată-mi buletinul. 

— Pe bune? s-a mirat el. 


— Da, pe bune. Dovedeşte-o. 


Şi apoi, pentru că nu mă puteam abţine, am adăugat: 

— Vreau documente. 

Şi-a scos portofelul din buzunarul de la spate al jeanşilor şi mi 
l-a întins. Primul lucru care mi-a sărit în ochi a fost o poză cu două 
femei. Una dintre ele era mai în vârstă decât cealaltă cu douăzeci de 
ani sau poate mai mult, dar asemănarea era izbitoare. 

Am ridicat privirea spre el, cerându-mi scuze pentru intruziune. 
Fotografia era categoric veche şi importantă, altfel nu s-ar fi aflat la 
el în portofel. Lângă poza cu cele două femei era actul lui militar de 
identitate. M-am uitat la data nașterii. Ziua lui era mâine, chestia 
asta era cât se poate de sigură. 

— Deci eşti mai bătrân ca mine cu o lună, am capitulat. 

— Ţi-am spus eu. 

— Nu te mai lăuda. 

M-am sprijinit de el şi am repetat gestul ăla ciudat de la magazin, 
lovindu-l cu umărul. Doar că de data asta nu s-a mai ferit de mine şi 
nici n-a încremenit. De data asta, pe terasa mea însorită, cu jeanşii 
lui sfâşiaţi şi cu ochii lui blânzi, şi-a lipit umărul de al meu. 

— N-am mai stat demult pe verandă. Chiar e plăcut. 

Eram doar eu şi Kael, şi din când în când mai trecea câte o mașină. 

— Stăteam aici aproape în fiecare zi când m-am mutat. Nu-mi 
venea să cred. Veranda mea. Locşorul meu. 

Am tăcut o clipă. 

— E plăcut, ştii? Strada în fața ta, casa în spatele tău. 

Să stau de vorbă cu Kael semăna într-un fel cu a scrie într-un jurnal. 

— Mereu mi-a plăcut să stau în fața casei. Nu doar aici. Ai observat 
balansoarul de pe veranda tatei? Nu ştiu dacă l-ai văzut, dar în copilărie, 
de fiecare dată când ne mutam, luam balansoarul cu noi. Ne-a însoțit 
din garnizoană în garnizoană, din casă în casă — exact ca fotoliul tatei. 

Simţeam cum Kael mă ascultă, încurajându-mă să continui. 

— Când ne-am mutat prima oară în Texas, nu aveam o terasă 
prea mare, aşa că-l ţineam în magazie. E din lemn greu... a plesnit în 
câteva locuri şi i s-au uzat puţin braţele. Nu e ca mobila de grădină 
de plastic din zilele noastre. Cum se numeşte — roşină? 

— Răşină, a zis el, ajutându-mă un pic. 


— Asta e — răşină. 


Mă gândeam la mama, cum stătea în fața casei pe întuneric și 
se uita la cer. 

— Mama trăia practic pe verandă, cât era anul de lung. Mi-a 
spus odată că ea credea că Dumnezeu e făcut din toate stelele şi că, 
atunci când una se stinge, un strop din binele din lume moare cu ea. 

Kael mă privea şi mi-am dat seama cum mi se înfierbântă obrajii. 
Felul în care vorbeam... mă rog, parcă aş fi gândit cu voce tare. Nici 
nu-mi dădusem seama. Ştiam că sună siropos. Citisem lucruri de 
genul ăsta în cărți sau le văzusem în filme şi nu mi se părea posibil. 
Ce clișeu. Dar iată-mă şi pe mine, deschizându-mi sufletul în fața 
unui necunoscut. 

— Adică sigur a fost mult mai complicat de-atât. Asta era versi- 
unea rapidă. Au existat civilizaţii întregi bazate pe toată galaxia de 
planete şi stele. Mama îmi povestea totul despre ele. Adică, are sens, 
nu-i așa? Ele au fost aici primele. 

— Au fost? a zis Kael. 

Cuvintele sale păreau importante, atât de puţine erau. Cred că 
de aceea, când îmi punea vreo întrebare, voiam să mă gândesc bine 
la răspunsuri. 

— Nu sunt complet sigură, am zis în cele din urmă. Tu ce crezi? 

A clătinat din cap. 

— Eu cred că e-n regulă, i-am zis. Sunt atât de multe religii dife- 
rite... prea mulți oameni ca să fie de acord cu un singur lucru. Cred 
că e bine să ai răbdare, ca să înveţi mai multe. Tu nu crezi asta? 

Sub o întrebare simplă, se ascundea una atât de grea. 

A oftat adânc. Auzeam cum şoaptele îi ies de pe buze, dar nu 
le înțelegeam cum trebuie. Cu cât se gândea mai mult, lingându-şi 
uşor buzele şi mușcându-se de obraz pe interior, cu atât anticipam 
mai mult răspunsul. Timpul nu mai exista cât aşteptam să vorbească. 

— Uite ce cred, a zis, după o eternitate. Vreau doar să fiu un om 
bun. Ştiu o mulțime de oameni, bisericoşi sau nu, care sunt și răi, şi 
buni. Sunt atât de multe lucruri pe lume care ne depăşesc... Prefer 

să mă concentrez mai degrabă la cum să fac totul mai bine decât să 
mă-ntreb cum am ajuns noi aici. Cel puţin deocamdată. 

Părea atât de convins. 

A continuat să vorbească. Cel mai mult dintre toate ocaziile în care 
ne întâlniserăm. De obicei, eu eram aceea care nu putea să-și ţină gura. 

— Nu ştiu ce cred în acest moment, a spus. 

A făcut o pauză lungă înainte să continue. S-a auzit o portieră trân- 
tită şi telefonul mi-a bâzâit — un mesaj de la Elodie. Se ducea acasă la 
cineva pe nume Julie, unde toată lumea bea ceva, în afară de ea. Am 
închis ecranul şi mi-am aşezat telefonul cu faţa în jos pe veranda de beton. 

— Nu ştiu, a repetat. Dar ştiu că am foarte multe lucruri de reparat. 

Vocea i s-a frânt puţin spre final şi mintea mea a încercat să 
priceapă sensul vorbelor sale. Gravitatea celor spuse de el mă rodea. 
Gâtul mă ardea şi am înghiţit în sec, încercând să respir normal, 
dar nu mergea. Mă durea fizic când mă gândeam la ce fel de lucruri 
văzuse Kael la vârsta lui — la vârsta noastră. Cel mai simplu ar fi fost 
să nu simt nimic, dar nu puteam face asta. 

Întotdeauna simțeam atât de multe lucruri, de când eram copil. 
Mereau ardeam sau pluteam, trecând de la o extremă la alta. „Karina 
simte lucrurile în profunzime, spunea mama despre mine. Pune totul 
la inimă.“ 

Kael şi-a dres glasul. Voiam atât de mult să-l întreb ce vrea să 
repare, dar ştiam că nu-și doreşte asta. Îl simțeam lângă mine, fier- 
bând, dar mi-am ţinut ochii ațintiți asupra cerului. Am clipit, privind 
cum albastrul se combină cu nuanțele portocalii. Mi l-am imaginat cu 
arma peste piept și cu un zâmbet copilăros. Nu ştiam prin ce trecuse 
acolo, dar expresia aceea goală de pe chipul său... Trebuia să spun ceva. 

— Nu cred că așa merg lucrurile. Cred că eşti în siguranță. 

Cuvintele mele au sunat fragil când le-am rostit, dar dacă şi-ar 
fi dat seama ce simt față de el în acel moment, ar fi ştiut că nu era 
deloc adevărat. 

— În siguranţă? a repetat, în timp ce norii pluteau deasupra noas- 
tră. Faţă de cine? 


Capitolul treizeci și doi 


Când am ajuns, nici n-am auzit muzică zgomotoasă, nici n-am văzut 
lumini puternice. Şi nimeni nu vomita pe peluză. Cred că era un 
semn bun. 

— Nu pare foarte rău, am zis. 

Bungaloul se afla în cel mai îndepărtat cotlon al fundăturii, cu 
un câmp în spate şi împrejumuit de case. Am fost nevoită să parchez 
pe stradă pentru că pe alee se aflau deja trei mașini — două dintre ele 
pe care nu le-am recunoscut. În plus acolo era şi duba tatei, o chestie 
albă şi urâtă de care nu se atinsese de cel puţin un an. Ajunsesem să 
urăsc dubita aceea. Nu fusese mereu așa, dar amintirile plăcute ale 
singurei noastre excursii la Disney fuseseră de mult timp înlocuite de 
certuri urâte şi de resentimente care se revărsau de pe locul din faţă. 

Părinţii mei nu aveau partidele de ţipat obişnuite dintre soț şi 
soţie. De mică ajunsesem să-mi doresc furia sinceră pe care o auzi- 
sem în alte familii. A lor era mult mai rea. Mama folosea o voce rece, 
plată, ca să-şi verse replicile. Lovea cu forţă şi ştia instinctiv unde să 
lovească, cum să provoace mai multă durere. Eu eram o fetiţă alintată 

și voiam ca furia ei să mă asigure că-i pasă. Cred că tata voia același 
lucru, dar ea fie nu putea, fie nu voia să ne dea satisfacţie. Tata şi cu 
mine ne negociam pierderile diferit. 

Ecranul telefonului lui Kael s-a luminat. A coborât privirea şi l-a 
băgat în buzunar. M-am simţit importantă. Eram arogantă, dar tot 
m-am simţit importantă. 

Mergeam pe iarbă când cineva pe care nu-l recunoşteam a ieşit 
din casă şi a venit spre stradă. L-am văzut pe Kael urmărindu-l din 
priviri până când am intrat în casă în siguranţă. Nu era nimic evi- 
dent, doar o înclinare a capului, o privire aproape imperceptibilă, 
cercetând unde se afla și ce făcea celălalt tip. M-a făcut să mă-ntreb 
prin ce trecuse Kael şi de ce anume se teme. Am încercat să nu 
las asta să-mi strice dispoziţia, gândindu-mă la ceea ce văzuse în 
Afghanistan. Eram sigură că era ultimul lucru despre care să vrea 
să vorbească în ajunul zilei sale de naștere. 

L-am condus pe Kael în casa tatei pentru a doua oară într-o 
săptămână. Brien fusese acolo doar de trei ori în total în cele patru 
luni de relație. Lui îi plăcea de tata... mă rog, îi plăcea să-ncerce să-l 
impresioneze în timp ce se uita la țâţele lui Estelle. Pe atunci ea era 
nou-nouţă şi sânii ei la fel. 

Ah. Brien era ultima persoană la care ar fi trebuit să mă gândesc. 
M-am uitat din nou la Kael ca să iau aminte că eram împreună acolo 
şi, totodată, să mă asigur că era în continuare în urma mea. 

Un clip rula pe ecranul televizorului. Era un cântec de-al lui 
Halsey, aşa că am ştiut c-o să-mi placă măcar o persoană dintre toţi 
oamenii ăștia necunoscuţi. M-am relaxat un pic. Austin avusese drep- 
tate în privinţa petrecerii, deocamdată. Erau numai vreo zece oameni 
acolo şi toți păreau să fi terminat liceul, slavă Cerului. Nu era nicio 
urmă de Sarina sau de alta dintre prietenele ei şi, din câte ştiam, era 
singura combinaţie a lui Austin din liceu. Nici Austin nu era de găsit, 
ceea ce însemna că fie fuma pe afară, fie era printr-o cameră cu vreo 

fată. Atâta vreme cât nu era vorba despre fosta mea cameră şi dacă 
fata era majoră, nu-mi păsa. 


Cinci sau şase oameni erau risipiţi prin tot livingul. Restul 


erau prin bucătărie, îngrămădiţi în jurul blatului cu băutură. Nu 
erau multe chestii de băut: o sticlă de vodcă, o sticlă şi mai mare 
cu whisky şi tone de bere. Am rămas la bucătărie, învârtindu-ne în 
jurul unui tip şi al unei tipe care păreau a fi în mijlocul unui scan- 
dal şi trecând de un tip cu o căciuliță gri. Nu-i puteam vedea părul, 
dar am bănuit că e soldat, dacă mă uitam la statura lui. Fratele meu 
părea să graviteze în jurul oamenilor din armată, chiar de când 
eram în liceu. 

Austin și cu mine făcuserăm de mici un pact că niciunul dintre 
noi nu ne vom înrola vreodată, dar el avea în continuare o atracție 
naturală spre viața militară. Dacă era din obişnuinţă sau din pricina 
senzaţiei de confort — atracţia lucrurilor familiare și toate chestiile 
astea — asta nu mai ştiam. Curiozitatea lui mă speria uneori. 

Kael stătea lângă chiuveta de la bucătărie, fără să ne atingem sau 
să ne vorbim, dar suficient de aproape încât să-i simt mirosul colo- 
niei de pe cămaşă. Aroma era dulce şi m-a făcut să mă întreb dacă 
nu cumva avea alte planuri în seara aceea. Nu eram naivă. Cluburile 
locale ca Lone Star şi Tempra se umpleau cu oameni singuri şi dor- 
nici de aventuri de o noapte. Dar nu voiam să mă gândesc la Kael în 
niciunul dintre locurile acelea. Am luat un pahar de plastic din gră- 
madă şi am turnat în el un pic de vodcă şi mult suc de afine. 

— Vrei şi tu? l-am întrebat. 

A scuturat din cap, nu. Părea încordat. Nu-mi dădeam seama 
dacă era mai încordat ca de obicei. M-a privit de parcă ar fi vrut să 
spună ceva, dar nu putea. Ochii i-au căzut pe paharul din mâna mea. 

— Beau un singur pahar de vreme ce conduc, am explicat, încer- 
când să mă apăr. 

Vinovăţia nu părea ceva potrivit, pentru că puteam oricum să 
mă duc la etaj şi să mă culc în vechiul meu pat, dacă simțeam nevoia. 

— Nu-mi place alcoolul prea mult. 

Nu trebuia să primesc nicio explicaţie, dar mă întrebam ce 
anume îl făcea să se simtă atât de tensionat. 

Era ca şi cum el îşi dorea să fie prezent, dar mintea îi hoinărea în 
toate direcţiile, între bucătărie şi un alt loc. Am încercat să ghicesc 
care era acesta, ba chiar m-am gândit să-l întreb direct, dar ideea asta 
îmi făcea inima să bată mai tare ca de obicei. 

— Eu o să iau doar o bere, a zis Kael. 

I-am dat o doză de bere din lada din fața mea, de lângă 
despărțitura dintre living şi bucătărie. Câteva rafturi pline cu foto- 
grafii de-ale tatei şi de-ale lui Estelle, de-ale mele și de-ale lui Austin 
când eram mai mici erau aşezate acolo. Mama fusese demult ştearsă 
din amintiri. 

Kael a studiat berea o clipă, răsucind-o în mână înainte de a o 
deschide. 

— Natural Light, ha? 

A ridicat din sprâncene. Erau atât de groase, îi umbreau ochii 
adânciţi în orbite şi-l ajutau să se ascundă de lume. Ca şi cum ar fi 
avut nevoie de ajutor să facă asta. 

— Da. Cea mai bună. 

Am luat o sorbitură din băutura mea. Am înghiţit repede, iar 
obrajii şi stomacul mi s-au încălzit brusc. 

Kael a luat o gură din berea apoasă. Am ridicat paharul şi l-am 
ciocnit de cutia lui cu bere. 

— La mulţi ani! O să bei legal în aproximativ trei ore, am glu- 
mit eu. 

— Și tu într-o lună, a spus, luând o gură de bere şi strâmbându-se. 

Nu-l puteam învinovăţi. Eu preferam vodca în locul berii. Era 
băutura mea preferată. Bea mai puţin, simte mai mult. 

Un alt avantaj pe care îl avea vodca: ştiam exact cât să beau 
înainte de a mă îmbăta prea tare. Stăpâneam vodca, în mare parte. 
Beam de când Austin şi cu mine trecuserăm la petreceri serioase, de 
seniori, în Carolina de Sud. 

Austin şi cu mine eram probabil singurii boboci de acolo. Am 
cercetat locul când am ajuns, dar n-a trecut mult până când Casey, o 
tipă populară de vreo 17 ani, a venit direct la Austin. Era una dintre 


gagicile populare din ultimul an. Popular. Uram acest cuvânt. Austin 


însă nu-l ura. Ştia că e şansa lui de a intra în gaşca lor. În momentul 
în care i-a complimentat genele lui Casey — a fost ceva jalnic, gen Ai 
cele mai lungi gene din lume — ei bine, aia a fost. Cinci minute mai 
târziu, erau limbă în limbă, iar eu am rămas să explorez petrecerea 
de una singură. 

Singura persoană care a vorbit cu mine a fost un băiat care avea o 
pată de muştar pe tricou. Avea canini ascuţiţi, ca de lup, şi mirosea ca 
un medicament cu aromă de portocală. L-am lăsat în holul de lângă 
baie şi am găsit sticla de vodcă în congelator. Era răcoroasă când se 
ducea în jos pe gât. Probabil de aceea am băut rapid atât de multă. 
Prea rapid. Prea mult. Am alergat la toaletă cu o mână peste gură, 
ca să nu vomit. Din nefericire, m-am ciocnit de tipul care mirosea a 
medicament, care m-a privit de parcă eu eram cea demnă de milă. 
Poate chiar eram? Adică, eu eram aceea care împingea oamenii din 
calea ei ca să ajungă la toaletă. 

Dar asta fusese atunci şi asta era acum. Petrecerea asta era dife- 
rită. Eu eram diferită. Învăţasem cum să beau. Şi nu mai eram fata 
care nu putea pleca de lângă un tip înspăimântor fără să se pună pe 
sine la îndoială. Alături de Kael mă simţeam în siguranţă. Interesată şi 
interesantă. De parcă eu eram fata cea populară de la petrecerea asta. 

Kael studia totul din priviri. Nu era ostentativ, dar privea. Analiza. 
Era atent. 

Ne-am uitat unul în ochii celuilalt şi m-a surprins când a rupt 
tăcerea dintre noi. 

— Exact cum îmi imaginam că voi petrece când voi împlini 21 de 
ani, a zis el, luând încă o gură de bere. 

Şi încă una. 

Cineva a dat mai tare un cântec vechi de-al lui Usher şi am zâm- 
bit în pahar. Oamenii de la petrecere voiau în mod clar să facă atmo- 
sferă dacă puneau Usher de pe vremuri. Îmi plăcea grupul acesta, deşi 
încercam să nu-mi placă. Eram o nostalgică înrăită. 

— Oau. Usher. În fine, scoate tu tot sarcasmul din ce-am zis eu. 

Kael a zâmbit. Nu-l cunoşteam pe tipul ăsta, dar vai, îmi plăcea la 
nebunie când se purta aşa. Relaxat şi amuzant. Am râs, iar el m-a pri- 
vit — mi-a privit gura, ochii, apoi din nou gura. Nu era deloc subtil. 

Oare era conştient de felul în care se uita la mine? 

Trebuia să fie conştient de felul în care mă privea. 


Simţeam că ameţesc şi nu avea nimic de-a face cu vodca. 


— Kare! 

Vocea lui Austin a bubuit peste toți şi toate, acoperind inclusiv 
blenderul la care tocmai se pregătea o băutură fosforescentă, care 
speram să nu se împrăștie mai târziu peste gresia din baia tatei. 

— Ia uite, ai venit! 

M-a luat în braţe. Şi el mirosea a bere. 

Gândul s-a evaporat la fel de iute cum venise. M-a sărutat pe păr. 

— Uită-te la tine, a zis, ridicând paharul de plastic. 

Ştiam că e beat. Nu o luase razna. Nu era războinic. Dar ameţit 
era cu siguranţă. 

— Ai băut ceva? 

Ochii verzi ai lui Austin erau injectați. Mi-am reamintit că toc- 
mai ieşise de la închisoare şi că probabil avea nevoie să bea ceva. 

Faptul că închisoarea ajunsese că facă parte din vocabularul meu 
era ceva în sine, dar refuzam să fiu altfel decât relaxată toată seara 
respectivă. Eram acolo ca să socializez şi acum, că era şi Kael acolo, 
voiam să se distreze. 

— Da. 

Am ridicat paharul şi Austin a dat din cap, ca şi cum ar fi zis 
bravo. 

— Ai făcut cunoștință cu toată lumea? 

Încurca puţin cuvintele. Avea părul răvăşit şi ridicat în mijlo- 
cul frunţii. 

— Deocamdată nu. De-abia am ajuns aici. 

— Pari fericită. Eşti fericită? m-a întrebat fratele meu geamăn. 

Era roşu în obraji. Mi-am pus mâinile pe umerii lui. 

— 'Tu pari beat. Eşti beat? l-am necăjit eu. 

Într-un fel drăgăstos, desigur. Dar l-am necăjit. El era beat. Eu 
eram fericită. Dar nu aveam de gând să vorbesc despre asta în fața 
unui cuplu care se certa şi-n faţa lui Kael. 

— Sunt. Așa ar trebui să fii şi tu, mi-a zis Austin cu convingere. 
E tare bine să fiu din nou aici. 

Şi-a ridicat braţele. Fericirea lui era molipsitoare şi-mi dădea o 
energie pe care n-o mai simţisem de foarte mult timp. 

Austin a ridicat paharul spre mine, apoi spre Kael. I-a luat o clipă 
să-şi dea seama că aceasta nu era printre invitați. 

— Bună. 

Austin i-a întins mâna lui Kael. Am tresărit, dorindu-mi să-mi 
fi turnat mai multă vodcă în pahar. 

— Hei, eu sunt Kael. Mă bucur să te cunosc. 

Cei doi şi-au strâns mâna de parcă ar fi făcut o afacere de un 
miliard de dolari. 

— Kael. 

Austin a căzut pe gânduri câteva clipe. 

— Mă bucur să te cunosc, frate. Avem de băut pe aici şi pizza e 
pe drum. Ea ştie totul pe-aici, a zis, arătând spre mine cu paharul. 
Ar trebui să veniţi cu mine în living. 

Kael s-a uitat la mine, iar eu am ridicat din umeri. Ştiam că e fie 
cea mai bună, fie cea mai proastă idee să-l urmăm pe Austin în living. 

— Uite, umplețţi-vă paharele şi veniţi cu mine. 

Am încercat să-i prind privirea lui Kael, dar el se uita la Austin, 
care-l întreba cât timp fusese în armată. Austin îşi dădea seama. Şi 
fără să i se spună îşi dădea seama. 

Ştiam că Austin nu mă va pune într-o situaţie stânjenitoare între- 
bându-mă prea multe de față cu Kael, dar mai ştiam, după cum se 
uita la mine, c-o să-mi pună o groază de întrebări mai târziu. Cuplul 
certăreț a dispărut pe coridor, probabil ca să facă sex de împăcare 
în baia de la etaj. 

— Îmi pare bine că ai venit, mi-a zis Austin, conducându-ne în 
living. 

S-a uitat din nou la Kael, iar eu mi-am dat ochii peste cap. Austin 
şi cu mine nu ne amestecam unul în viața amoroasă a celuilalt. Nu 
că în privința mea ar fi fost multe de ştiut. Avusesem un singur iubit 
serios la care mă hotărâsem să nu mă gândesc în seara respectivă și, 
pe măsură ce treceau lunile, îmi dădusem seama că de fapt relaţia nu 


era atât de serioasă pe cât credeam. Auzisem cuvintele te iubesc de la 


cineva care mă iubea cu adevărat. Austin era diferit, se îndrăgostea în 
fiecare săptămână de altcineva. Cumva reușea să fie corect în privința 
asta, canalizându-şi dorinţa în contactul fizic. Dacă ăsta era lucrul 
care-i făcea viața un pic mai bună, cine eram eu să-l judec? Aveam 
aceeaşi dorință, dar nu aveam pe nimeni care să mi-o satisfacă. 

Kael şi cu mine eram înghesuiți laolaltă într-un capăt al canapelei. 
Nu îngrămădiți. Nu lipiţi. Înghesuiţi. Austin şi un tip care se pre- 
zentase drept Lawson stăteau pe o pernă; Kael şi cu mine stăteam 
pe cealaltă. 

— Îmi pari foarte cunoscut, i-a spus Lawson lui Kael după câteva 
minute. 

Kael a enumerat câteva lucruri care păreau luate din jargonul 
militar şi Lawson a clătinat din cap. 

— Nu, nu de-acolo. 

— Spui asta tuturor, a zis Austin. 

Apoi a luat controller-ul de la jocul video dintr-un coş de sub 
ecranul imens. 

— Cine are chef să jucăm ceva? 

— Eu nu, a zis Lawson. E momentul să plec. Trebuie să mă tre- 
zesc la ora cinci, sunt de serviciu. 

El şi Austin s-au ridicat în picioare şi au făcut salutul ăla specific 
băieţilor, în care-şi lovesc palmele şi apoi ciocnesc pumnii. 


După ce s-a făcut mai mult loc, m-am mutat un pic la o parte 


pe canapea. Nu mai eram înghesuiți, dar coapsa mea o atingea în 
continuare pe a lui Kael. 

— Vrei să te joci? 

Austin a ridicat telecomanda spre Kael, care a scuturat din cap. 

— Nu, nu mă prea joc de obicei. 

Ah, slavă Cerului. 

— Cine vrea să se joace? a-ntrebat Austin din nou, ridicând tele- 
comanda ca să vadă dacă e vreun amator. 

Uşa de la intrare s-a deschis şi a apărut un chip cunoscut. Nu-mi 
aminteam numele lui, dar ştiam că el şi Austin o ardeau împreună 
înainte ca fratele meu să meargă la unchiul nostru, ca să se țină 
departe de belele. Mda, fiindcă chestia asta mergea la perfecţie. 

— Mendoza! 

Austin s-a dus repede la ușă ca să-l întâmpine pe tipul care purta 
un tricou al echipei Raiders. Austin strângea întotdeauna oamenii 
în jurul lui. Se pricepea la asta. 

Tipul, adică Mendoza, l-a îmbrățișat pe Austin. Privirea i s-a 
oprit asupra mea, în timp ce eu l-am privit fix. Obrajii mi s-au îmbu- 
jorat. El l-a privit apoi pe Kael. 

— Martin! a spus, desprinzându-se de frate-meu. 

S-a apropiat de canapea, iar Kael i-a întins mâna. Mi-a luat mai 
mult timp decât ar fi trebuit să-mi dau seama că se cunosc şi că 
Martin e numele de familie a lui Kael. 

— Credeam că nu ieşi nicăieri în seara asta. 

Ochii lui Mendoza, de culoarea mierii, mă studiau. 

— Aşa intenționam, a zis Kael. 

Mendoza s-a uitat din nou la mine, apoi la Kael. 

— Corect, a zis el, zâmbind. 

— Voi doi vă cunoaşteţi? 

Austin a făcut un semn spre cei doi. Eu stăteam acolo, observând 
scena. Confuză. Austin era la fel de surprins ca mine. 

— Mda, am fost colegi în pregătirea de bază. Şi am fost în misiune... 

— Mendoza, ea e Karina, l-a întrerupt Kael, privindu-mă. 

— Sora mea, le-a spus Austin ambilor băieţi. 

— Ne-am mai cunoscut. Nu ştiu dacă-ţi aminteşti, am zis. 

N-ar fi trebuit să mă roadă faptul că Mendoza şi Kael se ştiau, 
dar mă rodea. Bazele militare păreau întotdeauna atât de mici, dar de 
fapt erau nişte orăşele cu sute de mii de oameni. Când cineva spunea: 
„Ah, tatăl tău e în armată. Pariez că-l cunoaşte pe vărul meu Jeff, și 
el e tot în armată!“, lucrurile nu mergeau exact așa. Aşadar, faptul 
că Mendoza îi cunoştea pe Kael și pe Austin şi pe mine era într-un 
fel mai mult decât o coincidenţă. 

— Îmi amintesc. Ne-am întâlnit de câteva ori. 

Mendoza şi-a înclinat capul într-o parte. 

— N-am fost la castel într-o seară? Când a fost asta, acum două 
veri? 

M-am gândit la sfârşitul acelei veri, când am călătorit cu duba 
tatei, care era plină cu prieteni de-ai lui Austin. Înghesuiţi ca sar- 
delele. 

— Ba am fost, i-am zis. Uitasem de asta. 

Brien era şi el acolo. De-abia ne cunoscuserăm, de fapt. N-am 
precizat asta. 

— Frate-tău şi nenorocitul ăla de castel. 

A râs, iar Austin i-a arătat degetul mijlociu. Kael se uita la noi 
doi de parcă eram nebuni. 

— Ai auzit de el? Castelul lui Dracula? am întrebat. 

Suna ridicol când ziceai asta cu voce tare. A clătinat din cap, iar 
eu i-am explicat mai departe: 

— Nu e un castel adevărat, ci un turn înalt de stâncă despre care 
toată lumea spune că era bântuit. 

— ESTE bântuit! a zis Austin. 

: — Este bântuit, am spus, dându-mi ochii peste cap. 

Fusesem la castelul lui Dracula de cel puţin cinci ori, cu Austin, 
de când ne mutaserăm aici. Nu ştiam dacă povestea cu puştiul care 
s-a electrocutat în vârful lui era adevărată, dar vechiul turn avea 


reputaţia că e bântuit de stafii. „Stafii autentice!“, aşa spunea toată 


lumea. Erau tot felul de poveşti. 

— În orice caz, e un turn şi oamenii se duc noaptea acolo ca să 
bea şi încearcă să nu fie prinşi, i-am explicat lui Kael. 

— Acum face pe şmechera, dar e mereu prima care fuge înapoi 
la maşină. 

Austin a ridicat paharul către Kael şi Mendoza, râzând. 

— Ah, du-te dracului. 

L-am săgetat cu privirea, iar el a râs şi mai tare. Mendoza a înce- 
put să-l tachineze pe Austin. 

— Uuuu, cred că surioara a crescut de când am văzut-o ultima 
oară, a spus el, luând o sticlă cu o licoare închisă la culoare de pe 
masă. Vrea cineva shoturi? a întrebat pe toată lumea. 

Toată lumea a băut un shot din băutura aceea caldă. Adică toată 
lumea, în afară de Kael. Câţiva au strigat „Pentru Austin!“ şi 
„Bine ai revenit, frate!“ Austin a făcut o reverență la mişto ca să le 
mulțumească amicilor lui care-i sărbătoreau întoarcerea. Nu eram 
sigură dacă vreunul dintre ei ştia că fusese arestat. M-am uitat la tipii 
ăia... mă rog, nu eram sigură că vreunul dintre ei şi-ar bate capul cu 
ceva atât de banal ca o noapte petrecută în închisoare. Dar poate că-i 
judecam prea dur. 

Ne-am mutat cu toţii în bucătărie ca să aplaudăm întoarcerea 
lui Austin în Ft. Benning. Mi-am pus paharul de shoturi în chiuvetă 
şi am mai strâns câteva. Un tip într-un tricou albastru-deschis care 
a spus Până la fund! mi-a luat paharul înapoi din mână şi a cerut 
să-i fie umplut din nou. În mod clar, era soldat. Venise cu un tip 
care părea mai tânăr şi care purta un tricou maroniu pe care scria 
MURPH. Tot soldat. Uitam mereu cât de mult mă îndepărtasem 
de viața din garnizoană. Desigur, vedeam în continuare soldaţi în 
post şi la magazinul alimentar. Încă le zâmbeam când treceam de 


poartă şi intram în Marele Loc, dar nu mai aveam prieteni soldaţi. 


Nici măcar unul. 

Asta dacă n-o puneam la socoteală pe Stewart. Ea era singura mea 
amică din armată. Dar chiar dacă-mi plăcea de ea şi o respectam, chiar 
dacă mă simțeam apropiată de ea, nu puteam pretinde că-mi este prie- 
tenă. Aşa cum Mali ne reamintea frecvent, clienţii nu ne erau prieteni. 

Am deschis robinetul şi am clătit câteva pahare doar ca să-mi 
ocup timpul cu ceva. M-am bucurat că nu m-a văzut Austin. Ar fi 
făcut din nou mişto de mine că sunt atât de responsibilă. N-ar fi fost 
deloc un compliment. Doamne, era atât de ciudat că se-ntorsese, 
că eram acasă la tata, înconjurată de toți oamenii ăştia. Nu încăpea 
nicio îndoială: asta era lumea lui Austin, iar eu eram doar o musafiră. 

Totuşi, nu eram aceeaşi persoană care fusesem înainte să plece. 
Mă simţeam bine când îmi aminteam de asta. Iar Austin, oricât de 
mult i-ar fi plăcut să adune oameni în jurul lui, se şi agăța de ei, în 
acelaşi timp. Ceea ce era riscant în cazul lui, pentru că el era deseori 
cel care dădea bir cu fugiţii, la fel ca mama noastră. Şi deseori lăsa 
inimi frânte în urma lui, tot ca ea. 

M-am apropiat de Kael, Austin şi Mendoza. 

— Mai vrei un pahar? a-ntrebat Mendoza. 

— Nici gând. 

Am scuturat din cap și am ridicat mâna, simbolul universal pen- 
tru nu, mulțumesc. Stomacul încă mă ardea de când tequila își făcuse 
loc pe dinăuntru. Aroma era puternică — destul de bună, dar foarte 
puternică față de vodca ieftină diluată cu suc de portocale pe care-o 
beam de obicei. 

— Haide. Nu mai vrea nimeni? 

Austin îl fixa din ochi pe Kael, care a spus și el nu. N-a mai fost 
nevoie să ridice mâna sau că scuture din cap. Se pare că „nu“ e un 
răspuns suficient când vine din partea unui tip. 

Austin s-a răsucit spre Mendoza şi i-a umplut din nou paharul. 

— Încearcă să bea cât de multe shoturi poate înainte să-l cheme 
nevastă-sa la culcare, l-a necăjit Austin. 

După felul în care zâmbea Mendoza când îl tachina frate-meu, 
îmi dădeam seama de legătura dintre ei. Era un tip de treabă, 
Mendoza ăsta. Puteam să simt asta. Nu mi-era niciodată ușor să 
prevăd ce fel de oameni voi cunoaşte prin fratele meu geamăn, pentru 
că el nu avea un singur tip de amici. De obicei era vorba de soldaţi, 
dar putea fi mai degrabă o chestie geografică. Mai degrabă vaga- 
bonzi. În mare parte prietenoși. Dar fiecare grup avea elementele 
sale imprevizibile. 

— Păi, văd că săptămâna asta l-a lăsat să iasă din casă, s-a auzit 
o altă voce de bărbat. 

M-am răsucit şi l-am văzut pe tipul cu tricoul pe care scria 
Bottom's Up! ţinându-şi paharul într-un fel oarecum ameninţător. 
Avea un chip pătrăţos, buze subțiri şi o tunsoare scurtă şi urâtă. 

Mendoza a râs, dar ochii i-au rămas serioşi. Nu ca atunci când 
glumise cu Austin. Tipul cu tricoul a rânjit, arătând cu sticla de Bud 
Light spre Mendoza. 

— Câţi copii mai ai? 

Întrebarea a fost pusă pe un ton neutru. 

— Trei, a răspuns Mendoza, fără niciun pic de umor, de data asta. 

Atmosfera din cameră s-a schimbat. Simţeam asta. Kael încre- 
menise lângă mine. Austin s-a apropiat de cei doi imbecili. 

— Trei? Doar atât? Mi s-a părut că te văd ieşind de la magazin 
cu vreo zece... 

— Nu eşti haios, Jones. Nici tu, Dubrowski. Comedia nu e punc- 
tul vostru forte. Acum calmaţi-vă sau plecaţi de-aici, s-a răstit Austin, 
arătând spre uşă cu bărbia. 

Poate că avea privirea tulbure, dar era total prezent. Nu le mai 
suporta tâmpeniile. 

În cameră se lăsase tăcerea, în afara muzicii enervante din jocul 
video care se tot repeta în fundal. 

— Linişteşte-te, plecăm oricum, a zis Bottom's Up! 

Nimeni n-a scos un sunet când Jones şi Dubrowski şi-au pus 
berile pe blat, au deschis uşa din spate şi au plecat. Mendoza şi Austin 


s-au holbat unul la altul preţ de o clipă. Am încercat să nu mă uit, 


dar i-am zărit cu coada ochiului. 

— Cine erau tipii ăia? l-am întrebat pe Austin după ce s-a închis 
uşa. 

— Sunt din noua mea companie, a răspuns Mendoza. Am crezut 
că sunt de treabă și mi-era milă că sunt așa de tineri şi nu au deloc 
familie pe-aici, înţelegi? 

— Nu mai fi atât de cumsecade, ce dracu’! 

Austin l-a pocnit pe Mendoza peste spinare şi am izbucnit cu 
toţii în râs. 

— Nu vezi unde ajungi? Acum hai să bem ceva şi să nu mai pier- 
dem vremea sau tequila cu cretinii ăştia. 

— Asta nu e o tequila oarecare, prieteni. 

Mendoza a ridicat sticla. 

— Este o Anejo foarte veche. Plăcută şi delicată. 

Mi-a arătat eticheta, iar eu am dat din cap, încercând să citesc 
ce scria pe ea. Apoi i-a arătat-o lui Kael. 

Anejo sau nu, știam că n-ar trebui să mai beau. Cu toată toleranța 
față de vicii pe care o moştenisem de la mama, îmi dădeam seama 
că alcoolul îmi pătrunde în sânge. Aveam obrajii roşii — îi simţeam. 

Dar Kael era într-un fel mai puţin neclar. 

Ştiţi momentele acelea când cineva ţi se pare că arată altfel? Ca 
atunci când atingi ecranul şi apare un filtru peste fotografie? Cum 
totul apare mai intens colorat, un pic mai vibrant? 

Când s-a întâmplat asta, Kael se sprijinea de blatul din bucă- 
tăria tatei, răspunzând la întrebările tâmpite ale fratelui meu. Am 
simţit ceva când l-am privit stând acolo, cu Austin, cu spatele drept 
şi cu ochii mai jucăuşi ca de obicei. Era în continuare întruchiparea 
seriozităţii, dar era ceva ce emana dinspre el în acel moment. 

Ceva puternic şi misterios. Trebuia să aflu mai multe. 

— De unde eşti? 

— De pe lângă Atlanta. Tu? 

Kael a luat o gură de bere. Apoi încă una. Mi-am amintit că 
spusese că provine din Riverdale. Era mai ușor de zis Atlanta, pre- 
supun. Îmi plăcea să ştiu asta, de parcă m-aș fi aflat într-unul dintre 
secretele sale. 

Austin şi-a încrucişat braţele. 

— De peste tot. Ft. Bragg, Texas şi din alte câteva locuri. Ştii tu, 
copil de cadru militar. 

Kael a dat din cap. 

— Mda. Nici nu-mi pot imagina, frate. 

S-a auzit soneria. 

— Pizza? Aşa sper. N-am mâncat nimic toată ziua, a zis Austin, 
dispărând din bucătărie. 

— Ți-e foame? l-am întrebat pe Kael. 

— Oarecum. Ţie? 

Am dat din cap că da. 


— Mergem? am zis şi am făcut un semn spre living. 


El m-a aprobat, mi-a zâmbit şi şi-a aruncat doza de bere la 
gunoi. 

— Mai vrei una? am întrebat, privind paharul meu aproape gol 
şi întrebându-mă dacă să-l umplu din nou sau nu. 

— E-n regulă. Unul dintre noi trebuie să mai şi conducă, a zis. 

— Ah, am făcut eu, muşcându-mă de buza de jos. 

Umărul lui Kael s-a atins de al meu. Stătea atât de aproape de 
mine. 

— Eu pot rămâne aici. 

A făcut ochii mari. 

— Şi tu poţi rămâne. E loc cât vrei. 

Ne opriserăm din mers, dar nu-mi puteam aminti când anume. 
Se uita la mine, iar eu ridicasem privirea spre el. Ţin minte cum genele 
lui lungi îi umbreau ochii căprui. Felul în care mirosea a scorţişoară. 
Pentru prima dată, acel miros nu mi-a amintit de altceva în afară de 
el. Creierul meu se scurtcircuitase şi nu mai ştiam ce spun. 

— Adică, nu eşti obligat să rămâi aici. Poţi lua maşina mea sau 
un Uber. Cum vrei, ziceam şi eu aşa, pentru că eu în mod evident 
nu conduc, iar maşina ta... 

Kael s-a aplecat spre mine. Am făcut eforturi serioase să nu mă 
pierd cu firea. 

— O să-mi mai iau o bere, mi-a şoptit el. 

S-a oprit puţin, atât de aproape de gura mea, încât am simţit o 
durere în străfundul stomacului. 

S-a îndepărtat relaxat şi şi-a mai luat o bere. Am înghiţit în sec, 
clipind nedumerită. 

Oare credeam c-o să mă sărute? 

Asta credeam, da. 

Probabil de-asta gâfâiam de parcă urcasem în fugă o grămadă 
de trepte. 

M-am adunat cât am putut de repede. 

— Ăăă, da. Şi eu, am zis, cu un glas răgușit şi evident ciudat. 

Am deschis congelatorul ca să iau nişte gheaţă. Aerul rece i-a 
prins bine feței mele înfierbântate. L-am lăsat să mă învăluie câteva 
clipe înainte de a-mi umple paharul. 

Kael mă aștepta lipit de perete, sorbind din bere. Nu mă puteam 
linişti. Ah, m-a făcut să mă simt pe marginea prăpastiei într-o clipă 
şi atât de calmă în secunda următoare. 

Tăceam amândoi când am intrat în living. În casă era acelaşi 
număr de oameni — mai puţin cei doi imbecili — dar mulțimea 
părea înghesuită, pentru că toţi se îngrămădeau în living. Nu mă 
ajuta deloc faptul că inima-mi bătea ca disperata, indiferent cât de 
mult încercam să mă liniştesc. 

Austin vorbea cu băiatul care adusese pizza. Am văzut cum îi 
dă nişte bani, vârând apoi un teanc de bancnote în buzunarul de la 
spate. Din câte ştiam, Austin lucra doar câteva ore pe săptămână la 
K mart şi-şi suplimenta veniturile cerându-i din când în când bani 
tatei. Fratele meu nu s-a priceput niciodată să țină de bani. Chiar şi 
atunci când avea vreo slujbă pe timp de vară, cheltuia salariul în ziua 
în care-l primea. Nu eram nici eu mai brează, aşa că nu-] judecam, 
dar de unde veneau toți banii ăia? Nu avea nicio logică. 

— Kare! Aduci tu nişte farfurii? mi-a strigat Austin, împărțind 
oamenilor cutiile cu pizza. 

Nu ştiam ce se întâmplă, dar mintea mea nu putea procesa mai 
multe lucruri în seara asta. Voiam doar să mă distrez, să nu-mi fac 
griji pentru lucrurile pe care nu le puteam controla. Încercam să fac 
asta de ani întregi — poate că aceasta era seara în care avea să-mi 
şi iasă? 


+ 


Capitolul treizeci și șapte 


Jeanşii negri erau cei mai buni prieteni ai unei fete. Se deosebeau de 
jeanşii obişnuiţi de culoare indigo. Îţi făceau picioarele să pară mai 
lungi. Şi nuanţa lor închisă era grozavă când erai la o întâlnire şi tre- 
buia să faci ceva cu degetele unsuroase de pizza. Nu că acum eram 
la o întâlnire. Sau era o întâlnire? 

Felul în care Kael se uita la mine mă făcea să-mi pun întrebări. 
Şi faptul că acceptase să vină la petrecere mă făcea să-mi pun între- 
bări. Dar nu puteam fi sigură de niciun răspuns, ca în tot ce-l privea 
pe Kael. 

Stăteam unul lângă altul pe canapea. Kael îşi ținea farfuria goală 
pe un şerveţel, în poală. Farfuria era curată, iar şerveţelul era fără 
pată. Farfuria mea avea o aşchie de crustă tare pe ea şi un strop neter- 
minat de pepperoni. Şerveţelul meu era împroşcat cu sos de pizza. 
Totuşi, jeanşii mei negri nu aveau pe ei urme unsuroase. Măcar atât. 
Nu eram curată şi ordonată. Nu aşa cum era Kael. Şi cu siguranţă nici 
ca Estelle, gospodina perfectă a cărei fotografie era agățată deasupra 
noastră, într-o ramă neagră şi groasă. Mai degrabă ca un nor mare 


136 Cele mai strălucitoare stele 


Anna Todd 137 


şi negru. Nu-i vedeam chipul, dar îi simțeam apropierea, apăsarea. 
Ştiam bine poza aceea — fusese făcută într-una dintre numeroasele 
lor vacanțe. Tata era lângă ea, etalând un zâmbet imens şi bronzul 
de Florida. Un American Gothic? de pe litoral. 

Kael s-a aplecat să ia o cutie de pizza. 

— Poţi să-mi dai şi mie un şerveţel? l-am rugat. 

Un alt tip ar fi făcut mişto de măcelul meu cu sos roşu, dar el n-a 
zis nimic, a luat doar nişte pizza şi câteva şerveţele, lăsându-se apoi 
la loc pe perna de pe canapea. Simţeam căldura pe care o emana. 
Imaginaţia mea se juca subtil cu ideea asta. La fel şi trupul meu. 

— Vrei şi tu? m-a întrebat. 

Mi-a întins farfuria lui, pe care erau două felii groase, cu multă 
brânză. Am clătinat din cap, mulțumindu-i. 

— Văd că mai ai un frate geamăn. 

Austin a arătat spre Kael şi aproape toată lumea s-a uitat la el, 
apoi la mine. Tricoul şi perechea de jeanşi erau practic identice cu ale 
mele. M-am gândit la fotografia cu tata şi Estelle, stând unul lângă 
altul în cămăşile lor hawaiiene asortate de la Old Navy, şi m-am 
imbujorat de stânjeneală. Kael a zâmbit vag. Un zâmbet foarte mic, 
dar l-am văzut, era acolo. 

— Ha, ha, am zis, dând ochii peste cap. Ai fost plecat cam mult 
timp, deeeeci... 

Toată lumea a izbucnit în râs. 

— Destul de corect. 

Austin a luat o mușcătură dintr-o bucată de pizza cu pepperoni. 
Brânza i s-a scurs pe felie, iar el a prins-o cu limba. Uneori se purta 
ca un adolescent, ca şi cum ar fi încetat să se maturizeze după clasa 
a zecea. Făcea parte din farmecul lui, cred — inocenţa asta. Avea 
un suflet bun şi asta se vedea cu ochiul liber. Era genul de băiat care 
provoca un incendiu şi apoi te salva din mijlocul flăcărilor. 


3 American Gothic este o pictură în stil modernist, semnată de Grant Wood, care 
înfăţişează un bărbat şi o femeie. (N.t.) 


M-am întrebat dacă fata asta nouă înţelegea în ce se bagă, dacă 
ştia că se joacă cu focul. O brunetă drăguță, cu pistrui şi cu ochi 
de-un albastru-închis, aproape bleumarin. Bluza îi punea în valoare 
culoarea ochilor, iar modelul larg, cu volane, se potrivea cu părul 
ei — mânecile înfoiate îi cădeau peste braţe în valuri, iar şuviţele i se 
revărsau peste umeri în bucle lungi. Stătea pe podea, la picioarele lui 
Austin, privindu-l ca o floare ce se rotea după soare. Atracția pe care 
o simţea față de el era limpede ca lumina zilei. Felul în care aproape 
îl implora să-şi întoarcă fața spre a ei, să-i spună ceva, orice. Felul în 
care își ținea umerii pentru a-i expune gâtul lung și grațios. Nu stătea 
turcește, aşa cum stăteau ceilalți. Acea postură jenantă şi copilăroasă 
nu era pentru ea. Îşi pusese un picior peste celălalt, cu glezna lângă 
genunchi, şi se lăsase pe o parte, astfel încât picioarele ei să formeze 
o săgeată cu vârful îndreptat spre fratele meu. Fata asta era vulnera- 
bilă şi deschisă. Dar şi calculată. 

Limbajul trupului putea fi uneori atât de evident. 

Oare Austin ştia că ea plănuia deja primul lor sărut, prima ieşire 
în oraş? 

Farfuria de carton i-a alunecat un pic din mână şi ea a prins-o. 
Austin a privit-o, zâmbind și mulțumindu-i, iar fata şi-a ţuguiat 
buzele şi şi-a trecut degetele prin păr. Era evident ca naiba şi pen- 
tru mine, care nu eram ţinta gesturilor ei. Mi-am luat privirea de la 
fratele meu şi de la fata de la picioarele lui. Mai văzusem filmul ăsta 
de multe ori. 


138 Cele mai strălucitoare stele 


Capitolul treizeci și opt 


— Mendoza pare de treabă, i-am spus lui Kael. 

— Mda. Este. 

Kael s-a uitat la prietenul lui, care oferea paharul lui special cu 
tequila cuiva care tocmai intrase. Mi se părea că-l mai văzusem pe 
tipul acela şi înainte. La bucătărie, poate. Mi-am amintit tricoul lui 
cu carouri albe şi negre. După cum puţea a fum, era evident că toc- 
mai fusese afară, la o ţigară. Cel puţin oamenii din grupul ăsta erau 
destul de simțţiţi să nu fumeze în casă, spre deosebire de alți amici 
de-ai lui Austin cu care mai avusesem de-a face. 

— E însurat? am întrebat. 

Kael s-a încruntat un pic şi a dat din cap. 

— Marfă. 

Nu ştiam despre ce să mai pălăvrăgesc. Aş fi putut vorbi despre 
vreme sau despre Falconsf, dar ar fi părut un gest disperat. Eram 
ameţită de la alcool şi simţeam cum devin paranoică din cauza tăcerii 


4 Atlanta Falcons, echipă de fotbal american din NFL. (N.t.) 


lui Kael şi, deşi eram agitată, disperată nu eram. N-aveam de gând 


să fiu fata care cere atenţie la o petrecere. O petrecere la tata acasă, 
dintre toate locurile posibile. 

Kael a dat din cap şi apoi... nimic. Ar fi trebuit să fiu deja obişnuită 
cu barierele pe care le tot ridica, cu distanţa pe care o punea între 
noi, dar lăsase puţin garda jos de când venise la petrecere, suficient 
cât să-ncep să uit că această distanță existase vreodată. Dar era totuși 
acolo, apăsătoare. 

Şi uite de-asta nu-mi plăcea să ies la întâlniri. Sau ce-o fi fost asta. 

Ştiam că mă port caraghios. Adică nu trecuseră decât vreo două- 
zeci de minute de când mă hotărâsem să admit că sunt atrasă de el. 
Stătuserăm unul lângă altul la bucătărie și îi simţisem căldura tru- 
pului. Nu conta că nu ne atingeam. Simţeam cum mă atrage. Era 
puternic, acest magnetism. Aproape animalic în intensitatea sa. O 
clipă, m-am pierdut în atracția aceasta fizică, apoi rațiunea a preluat 
controlul şi am început să caut motivele pentru care ar putea să nu 
mă placă sau de ce chestia asta ar putea să nu funcționeze. Eram atât 
de romantică. 

Mi-am aruncat privirea în jur, către prietenosul Mendoza care le 
turna câte un shot lui Austin şi brunetei sale pline de volănaşe. Către 
cei trei tipi care stăteau pe podea — mă uitam la ei şi în acelaşi timp 
ascultam glasurile care răzbăteau dinspre bucătărie. Toţi erau plini 
de viaţă în felul lor, vorbind, ascultând, bând, râzând, jucându-se 
cu telefoanele. Toţi în afara persoanei cu care chiar voiam să intru 
în legătură. 

Eram din ce în ce mai supărată şi, când Austin şi fata aceea au 
început să se giugiulească (ceea ce le-a luat mai puţin de cinci minute), 
am simţit că nu mai pot sta acolo. Aveam nevoie de o gură de aer. 

M-am ridicat de pe canapea şi Kael nu s-a obosit să-mi arate 
dacă a observat sau nu. 

M-am aşezat în balansoarul mamei, resimţind toată încărcătura aces- 
tei situaţii. Nu pentru prima oară, m-am gândit că era metronomul 
schimbărilor mele de dispoziţie. Mica mea glumiță. Doar că nu era 
deloc amuzantă. 

Uitasem de câte ori ieşisem aici, pe terasă, de-a lungul vieții mele. 
Dacă mă simțeam neliniştită şi singură, dacă voiam să mă gândesc 
la ceva sau doar să visez cu ochii deschişi, mă aşezam în balansoar. 
Am continuat să ies pe terasă multă vreme după ce a plecat mama, 
uneori credeam c-o voi găsi stând acolo. Iar când tata se gândea să-l 
trimită pe Austin să stea cu unchiul nostru, regele filmelor porno, 
tot în balansoar mă puteaţi găsi. Era ceva liniştitor la mişcarea lui 
înainte şi înapoi, atunci când se împingea în arcul său şi revenea la 
poziţia inițială. Puteam fi în culmea panicii, dar după câteva minute 
petrecute în balansoar, respirația mi se potolea şi simțeam cum mă 
calmez. De cele mai multe ori, în orice caz. 

Când Brien şi cu mine eram certaţi, mă instalam aici, încer- 
când să înțeleg mai bine lucrurile. Dar de multe ori, Estelle se ținuse 


după mine ca să vadă dacă mă poate ajuta cumva. Se uita la mine cu 


o privire pe care ea o voia empatică, dar care mie mi se părea doar 
sinistră. Era ca şi cum încerca să-mi vândă ceva. O maşină la mâna 
a doua, poate. O mamă la mâna a doua, mai degrabă. 

Spunea chestii de genul „Ştii, şi eu am fost tânără cândva“. Atunci 
eu trebuia să răspund: „Ah, dar şi acum eşti tânără“ şi „Eşti atât de 
drăguță“. Dar nu făceam asta. Nu-i ofeream ce-şi dorea, chiar dacă 
era adevărat. Apoi îmi spunea că totul va fi bine, că treceam prin nişte 
momente dificile, dar că înţelegea cum mă simt. Asta mă enerva cel 
mai tare. Cum putea să-nțeleagă cum mă simt când nu mă cunoştea, 
când nici eu nu mă cunoşteam cum trebuie? 

Şi iată-mă din nou, stând pe veranda tatei, fără să am habar 
de ceea ce simt cu adevărat. Voiam să mă apropii de Kael, dar mă 
simţeam deranjată de tăcerea lui. Voiam să-l rog să vină lângă mine 
în balansoar, dar eram prea timidă. Voiam... orice aş fi vrut, nu 
obțineam, aşa că mă bosumflasem ca un copil mic. 

Am dat un pic din picioare ca să pun balansoarul în mişcare când 
ușa s-a deschis cu un scârțâit şi Kael şi-a făcut apariția pe verandă. 
S-a rezemat de balustradă, privindu-mă cu ochi tulburi. Părea cumva 
mai matur. Nu eram sigură că-mi plăcea asta. 

Felinarul stradal a bâzâit şi s-a aprins, discret, deasupra curții 
tatei. Vedeam maşini, copaci, case — dar numai contururile lor. 
Nu-mi dădeam seama dacă asta se-ntâmpla pentru că se întuneca 
sau pentru că mă ameţisem. Nici nu-mi prea păsa. Trecuse ceva vreme 
de când nu mai băusem decât un pahar de vin şi mă ameţisem așa. 
De fapt, mă simţeam destul de bine. 

Mă legănam în față şi-n spate şi eram conştientă de faptul că 
răsuflarea mi se sincronizase cu ritmul balansoarului. Asta mă ajuta 
să pretind mai lesne că nu-l observasem pe Kael. N-aveam de gând 
să fiu eu prima care să spună ceva. Am tăcut şi mi-am păstrat gân- 
durile pentru mine. Doamne, băiatul ăsta era tare greu de descifrat. 

Poate din cauza felului în care se purta cu mine — obser- 
vându-mă fără să mă judece. Asta era ceva rar. Deseori simţeai cum 

oamenii te măsoară, încercând să ghicească ce e cu tine. Cine ești și 
ai oare ceva ce-mi trebuie mie? Nu şi Kael. El doar observa. Îmi plă- 
cea asta. Dar într-un fel, nu mi se părea corect. El știa multe lucruri 
despre mine, iar eu aproape că nu ştiam nimic despre el. Puținele 
lucruri pe care le ştiam le puteam număra pe degetele de la o mână. 
În mod aproape reflex, exact asta am făcut. 

Unu: Era fermecător într-un fel liniștit şi puternic. 

Doi: Avea un magnetism de netăgăduit şi astfel atrăgea oame- 
nii spre el. 

Trei: Te făcea să vrei să afli ce gândeşte despre tine. (Sau poate 
doar mi se părea mie?) 

Patru: Se purta de parcă ar fi avut ceva cu adevărat important 
de spus. 

Cinci: Nu exista punctul cinci. Aşa de puţine lucruri ştiam des- 
pre el. 

În privința lui, totul părea atât de complex şi de necomplicat 
în acelaşi timp. Nu-mi vorbise prea mult înăuntru — mă întrebase 
doar dacă nu vreau o felie de pizza, dar în mod clar venise după mine 
afară. Aşa că de ce stătea pur şi simplu acolo cu acel câmp de forță 
împrejur, mutându-şi greutatea de pe un picior pe altul şi uitându-se 
la mine de parcă vorbele ar fi fost o povară prea greu de dus? Am dat 
să spun ceva ca să risipesc tensiunea, dar m-am oprit exact la timp. 
N-aveam de gând să-i înlesnesc misiunea. Voiam să-i dau să guste 
din propriul lui medicament şi să văd dacă-i place. 


Capitolul patruzeci 


Asfinţitul făcea loc nopţii. Cerul se-ntuneca de-acum, umplându-se 
de cele mai strălucitoare stele. Ştiam că toată lumea credea că sunt 
magice, diamante suspendate în văzduh şi așa mai departe, dar mie 
mi se păreau triste. Stelele păreau atât de curajoase şi de străluci- 
toare, dar când lumina lor ajungea la noi, ele mureau, erau deja dis- 
părute. lar cele mai mari dintre stele? Ele ardeau cel mai repede, de 
parcă propria strălucire ar fi fost prea intensă ca să o poată duce. La 
naiba. Uite cum deveneam sentimentală. De fiecare dată când beam 
ceva, mă gândeam cât de fragile sunt lucrurile. Puteam să trec de la 
frumuseţe la disperare într-o clipită. Sau într-o singură sclipire de 
stea. După cum am zis, la naiba. 

— Pot să stau lângă tine? a-ntrebat Kael în cele din urmă. 

Oare văzuse umbra care-mi străbătuse chipul? 

Am dat din cap şi m-am dat un pic la o parte ca să-i fac loc. 

— Ăsta e renumitul balansoar? a zis. 

Am dat iarăşi din cap. Mai aveam o doză sau două din propriul 
lui medicament pe care trebuia să i le administrez. De fapt, nu era 

chiar aşa. Încercam doar să-mi păstrez calmul. Dacă tot aveam de 
gând să mă îndoiesc în privința mea, măcar o puteam face mimând 
stăpânirea de sine. 

— Nu l-a luat cu ea? a-ntrebat el, în aerul nopţii. 

Am ridicat brusc capul, privindu-l direct în ochi. 

— Poftim? 

— Când a... 

Îşi dădea seama că atinsese o coardă sensibilă, dar nu-şi mai 
putea retrage cuvintele. 

Am clipit. Se referea la mama, desigur. În ciuda naturii sale rezer- 
vate, îi plăcea să pună întrebări dureroase. 

— Plecat? am terminat propoziţia în locul lui. Nu, n-a luat nimic. 

Nici măcar pe noi. 

Nici măcar pe mine. 

Nu prea aveam chef să vorbesc despre mama, dar m-am bucurat 
că întrebase — m-am bucurat că-și amintise de balansoar. Era o per- 
soană care se pricepea să asculte, trebuia să recunosc. Am stat acolo 
o vreme, doar cu stelele între noi, ceea ce-mi convenea de minune. 
Voiam doar să stau lângă Kael, să ştiu că e acolo. În acel moment, 
era suficient. 

Liniştea n-a durat totuşi prea mult. 

— Ah, frate, ai murit! 

— Nu, hei, Austin — fii atent! 

— Frate! Eşti nebun. Ce mama naibii! 

Era doar un joc video jalnic, dar ceva îl făcuse pe Kael să intre în 
alertă. Imposibil să nu observi cât de atent era la tot ce-l înconjura. 
Nici nu-mi puteam închipui cât de greu era să nu te poți relaxa nici- 
odată. Trebuie să fi fost foarte obositor. S-a răsucit, pregătit să spună 
ceva, dar a fost întrerupt de tipetele sălbatice ale celor dinăuntru. 

— L-ai terminat, frate. L-ai omorât cu o singură lovitură! 

— Da, la naiba! E ţeapăn, nu mai mişcă, frate! 

Am clătinat din cap. Kael și-a încleştat maxilarul. 

Măcar eram de acord asupra unui lucru. 


Capitolul patruzeci și unu 


— Mă port ciudat, nu-i aşa? a întrebat Kael, pigulindu-şi degetele. 

Cum naiba trebuia să reacţionez la asta? 

— Tu crezi că te porţi ciudat? 

Cea mai bună cale de a evita să răspund la o întrebare era s-o 
repet. Învăţasem asta de la tata. 

Kael a oftat. 

— Mda, probabil? a spus, schițând un zâmbet. 

Îmi plăcea la nebunie cum i se transforma tot chipul când zâm- 
bea. Nu m-am putut abține şi am izbucnit în râs. 

— Mă rog, n-aş spune ciudat. Dar acum mă ignori şi peste un 
minut... 

— Te ignor? a repetat el, speriat. 

— Mda, i-am explicat. Nu prea mă băgai în seamă. 

A părut de-a dreptul surprins. Aproape jignit. 

— Nu asta era intenția mea. 

A şovăit. 

— Mi-e oarecum greu să mă obişnuiesc cu faptul că m-am întors. 
A trecut o săptămână şi e atât de... diferit? E greu de explicat. Nu-mi 
amintesc să fi fost atât de ciudat ultima oară când am revenit. 

— Nu-mi pot imagina, i-am spus. 

Pentru că nu puteam. 

— Totul stă în detalii. Cum ar fi aparatele de cafea cu capsulele 
alea mici ale lor. Sau posibilitatea de a face duş zilnic şi de a-mi spăla 
hainele la maşină, cu capsule de detergent. 

— Presupun că în armată nu există capsule de detergent, am zis. 

Tata le-a urât mereu, aşa că şi atunci când s-a întors acasă şi le 
putea folosi, a refuzat categoric. Lui îi plăcea detergentul pudră de 
modă veche şi asta mă umplea de scârbă. 

— Uneori există. Soţiile trimit pachete bărbaţilor lor şi aşa facem 
și noi rost de câte ceva, a spus el. 

M-am întrebat dacă lui îi trimitea cineva pachete, dar nu i-am zis 
asta. În plus, era rândul meu să râd acum, însă n-am făcut-o. Dacă 
voiam să-l cunosc mai bine pe tipul ăsta, să aflu cine e, atunci poate 
că trebuia să fac eu primul pas. Să nu mă mai eschivez. Să construiesc 
un pod. Să găsesc puncte comune şi aşa mai departe. 

— Ştii, am început eu, tata se-ntorcea mereu acasă de parcă par- 
ticipase la Survivor. Era un fel de glumă la noi în familie. Deşi nu era 
amuzantă. 

Nu mă pricepeam deloc la asta. Gândeam de şapte ori fiecare 
cuvânt care-mi ieşea din gură. 

— E-n regulă. 

A surâs, evident amuzat de trăncăneala mea. M-a privit drept 
în ochi. 

— Serios, Karina. E-n regulă. Și tu eşti în regulă. 

Am continuat, de data asta mai relaxată — mai încrezătoare. 

— Avea tot felul de pofte ciudate şi mânca de la Taco Bell timp 
de o săptămână-ntreagă după ce se întorcea acasă. 

Kael a dat încet din cap, muşcându-şi buzele. 

— De câte ori a fost plecat? 


— De patru ori. 


— Oau. 

A răsuflat adânc. 

— Iar eu mă vait că am fost plecat de două ori, a spus, încercând 
să râdă. 

— Păi e mult, totuşi. Şi eşti de-o vârstă cu mine. Eu stau aici şi 
mă plâng, deşi n-am fost niciodată plecată pe front. 

— Te-ai gândit vreodată să te înrolezi? 

Am scuturat iute din cap. 

— În armată? Nu. Nici gând. Austin şi cu mine am spus că n-o 
vom face niciodată. 

Asta a sunat de parcă am fi fost gemenii ăia dubioşi despre care 
citeşti în cărţile siropoase şi care-şi fac promisiuni bizare unul celui- 
lalt. Unul trăieşte în tenebre, iar celălalt trebuie să ducă la bun sfârşit 
moştenirea lor de gemeni. Nu voiam să mă gândesc ce rol aş fi avut 
eu în această saga. 

— De ce nu? Pur şi simplu nu te atrage? m-a întrebat Kael. 

— Nu ştiu, am început. 

Grijă mare, Karina, m-am avertizat. Nu voiam să-l jignesc, dar 
gura mea era faimoasă pentru că vorbea fără aprobarea creierului. 

— Am făcut un pact într-o bună zi. Nici măcar nu-mi amin- 
tesc de la ce a plecat, dar tata era de mult în cea de-a treia lui 
misiune şi... 

Mi-am amintit de fumul care cuprinsese toate coridoarele. 
Simţisem mirosul focului înainte de a vedea vâlvătaia. 

— Şi mama a făcut... mă rog, să spunem că a transformat livin- 
gul într-o ruină. O ruină carbonizată. 

Kael m-a privit uluit. 

— A spus că a fost de la un pistol cu lipici, ştii, un pistol din ăla 
pentru lucru manual. Dar a fost de la o ţigară. A adormit pe canapea 
cu o țigară aprinsă în mână şi abia se trezise când am ajuns eu val- 
vârtej de la etaj şi am găsit camera plină de fum. A fost o demenţă, 


am spus. 

Câţiva oameni au ieşit din casă. Alți câţiva au intrat. Agitaţia 
specifică unei petreceri. M-am oprit din vorbit. Ultimul tip care a 
leșit purta un tricou alb cu o pată roşie pe piept. Mi-am înfrânat 
Imaginaţia care voia să transforme pata de sos de pizza în altceva. 
Kael nu şi-a luat deloc privirea de la mine. Felul în care se uita la 
mine era foarte intens. Am simțit că mă doare stomacul și, în cele 
din urmă, a trebuit să întrerup contactul vizual cu el. Tipul cu pata 
de sos a coborât scările şi s-a urcat în maşină. Mi-am amintit că îl 
văzusem la bucătărie. Era unul dintre prietenii liniștiți ai lui Austin. 
Cei liniştiți plecau întotdeauna primii. 

— Şi apoi? m-a încurajat Kael să continui. 

— S-a dus direct spre uşă, s-a îndreptat spre ieşire de parcă s-ar 
fi dus să cumpere lapte sau suc de portocale. N-a strigat după noi. 
Nu ne-a căutat. Nu... nimic. 

Kael şi-a dres glasul. I-am studiat expresia ca să mă asigur că nu 
e stânjenit de aceste detalii. 

— Deci... ştii testele alea în care eşti întrebat ce ai salva dacă 
ti-ar lua casa foc? 

— Nu prea, a zis el. 

— Cred că e o chestie de pe Facebook. Te-ntreabă ce obiecte ai 
salva dacă ţi-ar arde casa şi se presupune că răspunsul trebuie să-ți 
dezvăluie personalitatea. Dacă spui că ţi-ai scoate din foc albumul 
cu fotografii de la nuntă, asta spune un lucru despre tine. Dar dacă 
alegi colecţia de viniluri, asta spune altceva. 

Kael a ridicat din sprâcene, de parcă n-ar fi auzit în viaţa lui ceva 
mai absurd. 

— Ştiu, nu-i aşa? 

Mi-am continuat povestea. 

— În orice caz, e o tâmpenie, dar în timp ce fumul era din ce în 
mai gros şi am luat-o la goană pe scări ca să-l scot pe Austin, mi-aduc 
aminte că mă gândeam: testul ăla e cel mai caraghios lucru care a existat 
vreodată. Cine s-ar mai gândi la obiecte într-un moment ca ăsta... Dar 
apoi m-am gândit la ce anume spune tâmpenia asta de test despre mine. 


— Eu cred că încercai să-ţi ţii mintea departe de senzația de 


panică. Cred că spune despre tine că ai instincte bune. 

M-am gândit o clipă la replica lui, apoi am continuat. 

— Aşadar, am dat buzna în camera lui Austin şi l-am zgâlțâit ca 
să-l trezesc. Am fugit la parter — cu el în fața mea, strângându-mă 
cu putere de încheietură şi, când am ajuns pe peluză, mama noastră 
stătea pur şi simplu acolo, uitându-se la fum. Nu ca şi când încer- 
case să dea foc casei, nimic de genul ăsta. Mai degrabă nu-şi dădea 
seama ce se întâmpla. 

— Karina... 

— Era ca într-un film din ăla vechi, ştii tu, unde nebuna aprinde 
focul şi devine fascinată de el, parcă ar intra în transă... 

Am râs un pic — nu voiam să par dubioasă. 

— Scuze, toate poveştile mele sunt exagerate. 

— Karina... 

Doamne, îmi plăcea la nebunie felul în care-mi rostea numele. 

— Ah, e... 

Voiam să spun e-n regulă. Asta spuneam mereu când poves- 
team întâmplarea asta. Nu c-aş fi spus-o foarte des. Dar acolo, stând 
pe întuneric alături de Kael, care mă îmboldea să vorbesc, care mă 
asculta fără să mă judece... În fine, am ştiut că nu e-n regulă. Nu era 
deloc în regulă. Aș fi putut să mor. Austin ar fi putut să moară. Nu 
era deloc în regulă. Dar ceea ce nu era în regulă era, de obicei, rea- 
litatea mea. 

- Eşti o povestitoare bună. 

Era o replică amabilă. Nu tu, Doamne, maică-ta pare să fi fost 
dusă cu capul. Eram o bună povestitoare. Îmi plăcea cum suna asta. 
Mai ales siguranţa cu care o spusese. 

— Deci da, nici nu mai ştiu de la ce-am pornit... 

Vorbeam mult, spuneam poveşti lungi cu o grămadă de înflori- 
turi şi alte mici divagaţii pe ici-pe colo. 

— Că nu vrei să te înrolezi, mi-a reamintit Kael. 

— Ah, da. 

Mi-am adunat gândurile. 

— Adică, tata era plecat foarte mult timp, venea acasă şi trebuia 
să se antreneze în continuare. Era mereu plecat şi mereu nefericit. 
Mama la fel. Stilul ăsta de viață practic a distrus-o, înţelegi? 

A dat din cap. 

— Aşa că frate-meu şi cu mine ne-am jurat după incendiu că 
n-o să ne trăim viaţa așa 

— Înţeleg, a zis Kael, privind în jur prin curte, apoi spre mine. 
Vrei să auzi şi versiunea mea? 


Am scuturat din cap, încordată. Mi-a zâmbit. 


— Înţeleg. Pe bune, chiar înțeleg. Dar pentru mine, un puști de 
culoare din Riverdale, faptul că m-am înrolat mi-a schimbat traiec- 
toria vieţii. A fost lucrul care mi-a transformat toată familia. Tatăl 
străbunicului meu a fost sclav, iar eu am ajuns aici, ştii? Singura slujbă 
pe care o avusesem vreodată a fost la magazinul Kroger, iar acum 
conduc o maşină decentă, o pot ajuta pe mama... 

S-a oprit brusc. 

— Continuă, l-am îndemnat. 

Aşa mi-am câştigat un zâmbet larg. 

— Şi toate rahaturile de genul ăsta. E greu, da. Câteodată e greu 
ca naiba, dar e singurul mod prin care mi-am permis să merg vreo- 
dată la facultate. Să trăiesc pe cont propriu fără o educaţie. 

Am stat şi-am analizat ce-mi spunea. Avea argumente extrem de 
puternice. Era incredibil cât de diferită era experienţa lui cu armata 
faţă de a mea. 

— Am priceput, i-am zis. 

— Orice poveste are două aspecte, ştii? 

Am dat din cap, şoptind: 

— Mda. Cel puţin două. 

Am înclinat capul şi l-am întrebat: 

— Mama ta e acum mândră de tine? 

— A, desigur. Spune tuturor la biserică şi oricui are chef s-o 
asculte că fiul ei e soldat. În oraşul meu, asta e o mare realizare. 

Acum era sfios. Era mai mult decât adorabil. 

— O celebritate locală, l-am tachinat, înghiontindu-l în umăr. 

— Corect, a zis, cu un zâmbet. Nu ca Austin, a glumit el când 
l-a auzit pe fratele meu zbierând din nou. 

— Ah, cred că ar fi bine să intrăm. Trebuie să-i reamintesc că 
oricând poate pica poliția militară şi, din câte ştiu, nimeni nu e major 
în afară de Mendoza. 

Mi-am scos telefonul din buzunar şi m-am uitat la ceas. 

Era aproape unsprezece şi jumătate. 

— Încă vreo treizeci de minute, cel puţin, l-am tachinat. 

Petrecerea se potolise. Măsuţa de cafea era plină cu sticle de bere şi 
pahare de plastic; controller-ul stătea părăsit în faţa televizorului. 
Câteva trupuri moleşite zăceau pe canapea şi alţi câțiva oameni se 
făcuseră comozi pe jos. Erau în majoritate tipi (şi mai ales din armată, 
mi-am zis), în afară de fata care mai devreme stătuse încolăcită în 
jurul lui Austin. Acum stătea singură pe podea, legănându-se uşor 
in ritmul muzicii, cu umerii mişcându-i-se relaxat. Practic, făcea 
acelaşi lucru pe care-l faci când eşti singur-singurel la o petrecere şi 
vrei să spui e-n regulă, sunt în regulă, totul e în regulă. 

— Mai vrei ceva de băut? l-am întrebat pe Kael. 

A ridicat sticla goală de bere, scuturând-o. 

— Da, te rog. 

Ne-am croit drum afară din living, călcând cu atenţie peste trupu- 
rile înveşmântate în blugi. Bucătăria era goală. Încercările lui Estelle de 
à crea un decor pe care-l numea French Country — un prosop de vase 
pe care scria CAFE, un cocoș de ceramică, un mic semn de metal pe 
care scria Boulangerie şi despre care Elodie spunea că Estelle îl pronunță 


greşit — se zăreau printre mormanele de sticle goale şi cutii de pizza. 


Totuşi, când îl vedeam pe Kael aici, printre atâtea lucruri familiare, 
când îl simţeam aproape de mine emanând căldura aceea blestemată... 
bucătăria părea deodată atât de mică. Acum el părea supradimensionat, 
mai mare decât viața însăşi, şi când m-am strecurat pe lângă el, aproape 
l-am lovit cu cotul în coaste. S-a tras un pic mai departe, înspre frigider. 
Sigur că eu trebuia să iau gheaţă din tava congelatorului. 

— Scuze, a zis şi aproape s-a împiedicat de picioarele mele încer- 
când să se dea la o parte. 

— E-n reg...gulă, m-am bâlbâit eu. 

Mă făcea să mă simt atât de... emoționată. Poate nu ăsta e cuvân- 
tul potrivit. Nu eram încordată sau panicată, genul de lucruri care vin 
odată cu emoţiile. Pur şi simplu mă făcea să mă simt ca şi cum totul 
era mai aproape de suprafață, autentic şi mai viu ca oricând. Când 
mă aflam în preajma lui, creierul meu procesa totul atât de repede, 
dar lucrurile păreau atât de liniștite, atât de calme atunci când se 
deschidea în faţa mea. Mă simţeam inspirată, spontană, stăpână pe 
mine şi echilibrată, toate deodată. 

Inima mi-a luat-o la galop când mi-am aruncat privirea spre el şi 
l-am surprins uitându-se la mine şi jucându-se cu lănțişorul pe care-l 
avea la gât. Poate era efectul băuturii, dar în timp ce-mi umpleam din 
nou paharul, am simțit privirea lui Kael asupra mea, măsurându-mă 
din cap până-n picioare. Nu mă cerceta în felul acela grețos şi osten- 
tativ în care mă studiau alți tipi. Când mă privea el, era ca şi cum 
m-ar fi văzut pe mine, cea adevărată — cine eram, nu cine încercam 
să fiu. S-a uitat în ochii mei preţ de o clipă, apoi şi-a coborât privirea. 
Pieptul mi-a tresărit. Nu erau fluturi, erau ditamai mierlele. Nişte 
mierle mari, strălucitoare, care băteau din aripi, făcându-mi inima 
să-şi ia zborul. Am inspirat adânc, ca să mă calmez. Am simţit cum 
se uită la mine şi am încercat să ignor junghiul din străfundul sto- 
macului. Am pus sticla la loc pe blat şi am amestecat băutura cu suc 
de mere. Cineva terminase tot sucul de merişoare. 

— Ce gust o să aibă chestia asta? 

Acum stătea chiar în spatele meu. Nu ştiam exact dacă se mișcase 
el sau mă mişcasem eu. I-am văzut umbra pe chiuveta de metal şi 
am sperat din tot sufletul să nu-mi audă inima bătându-mi ca dis- 
perata în piept. 

M-am întors încet cu faţa la el. Era atât de aproape. 

— Ori grozav, ori deloc. 

Am ridicat din umeri. El a făcut jumătate de pas în spate. Trupul 
imi fremăta. 

— Şi eşti dornică să-ţi asumi acest risc? m-a întrebat, zâmbind 
din spatele paharului. 

Voiam să-i spun să nu era nevoie să-l ascundă — zâmbetul, adică. 
Că-mi plăcea la nebunie când era amuzant, când mă tachina. Dar 
mai aveam nevoie de câteva shoturi ca să fiu atât de tupeistă. 

— Mda. Presupun că da. 

Mi-am vârât nasul în pahar şi am mirosit. Nu era aşa de rău. Am 
luat o sorbitură. Nu era chiar oribil. Dar poate c-ar fi trebuit să-l bag 
la microunde şi să mă prefac că e cidru? 

— Bun? a întrebat. 

— Mda, am zis. 

Am ridicat paharul. 

— Vrei să guşti? 

— Nu, mersi. 

A clătinat din cap, ridicând berea. 

— Mereu bei bere? l-am întrebat. 

— Mda, mai mereu. N-am mai băut demult, totuşi, a spus; zâm- 
bind fără să vrea. Pentru că am fost plecat. Pentru că am fost acolo, 
m-a lămurit. 

— Ahhh, pentru că ai fost plecat. 

Mi-a luat o secundă să mă prind, indiferent de câte ori repetase 
cuvântul „plecat“. 

— Corect. Da, Plecat. Acolo. 

Eram o idioată, care repeta tot ce spusese el. 

— Oau. Mda, adaptarea trebuie să fie ciudată. 


7 


De fiecare dată când îmi reamintea că viața lui era atât de diferită 


de a mea, mă simțeam zguduită. I-am observat din nou ochii sticloși... 
frumoşii lui ochi căprui. Poate că era la fel de ameţit ca mine. M-am 
înclinat spre el ca să-l întreb dacă e beat, dacă se simte bine. Exact 
atunci Austin a dat buzna înăuntru cu Mendoza în spatele lui. Mi-a 
stricat tot momentul. 

— Hei, oameni buni! E groaznic de linişte aici, a zis, bătând din 
palme ca şi cum ar fi dorit să sperie un animăluţ. 

Kael şi cu mine ne-am îndepărtat unul de celălalt, instinctiv. 

— Fratele meu. Pleci? a întrebat Austin. 

Medoza a dat din cap şi Austin a continuat: 

— Mulţumesc că ai venit. Ştiu că ţi-e greu să scapi. 

— Mda. 

Mendoza s-a întors spre Austin, apoi spre Kael. Simţeam că sub 
ochii mei avea loc ceva important, dar nu eram în stare să ghicesc 
exact ce era. 

— Data viitoare adu-o şi pe Gloria, a zis Austin, întinzându-se 
după sticla de tequila şi adăugând: Mai bei un pahar înainte să pleci? 

Mendoza s-a uitat la ceasul gros şi alb pe la mână și a scuturat din cap. 

— Nici gând, frate. Trebuie să mă duc acasă. Copiilor le e foame 
şi Gloria e obosită. Puştiul ăla o ţine trează toată noaptea. 

— Nu mă refeream la tine. 

Austin a atins cheile maşinii pe care Mendoza le avea la curea. 

— Ci la mine. 

Mendoza a turnat o cantitate considerabilă de tequila în paha- 
rul lui Austin. Nu era treaba mea să-mi fac griji pentru fratele meu. 
Era petrecerea lui şi eu nu aveam de gând să fiu matroana casei. În 
niciun caz în seara asta. 

— Mă bucur că te-am cunoscut, i-am spus lui Mendoza când 
şi-a luat la revedere. 

— Ai grijă de băiatul meu, mi-a şoptit. 

Apoi l-a îmbrățișat pe Kael şi a ieșit pe uşa laterală, lăsându-mă 
să mă-ntreb la ce mama naibii se referea. 

— Frate, îmi place la nebunie de tipul ăsta. E un băiat de nota 10. 

Austin era exuberant, neobişnuit chiar şi pentru el, Mă făcea să 
fiu un pic agitată. Nu mi-era teamă că va intra în vreun bucluc. Nu 
în adevăratul sens al cuvântului. Mi-era pur şi simplu greu să-l văd 
cum stă acolo legănându-se. 

— Sora mea! Frumoasa mea surioară geamănă. 

Austin şi-a petrecut brațul în jurul meu. Mişcările îi erau fluide 
şi obrajii îi erau roşii. Era clar pulbere. 

— Nu e frumoasă? l-a întrebat pe Kael. 

Am încremenit. ÎI uram pe Austin când vorbea despre înfăţişarea 
mea. Kael a dat din cap, evident stânjenit. 

— Uite ce ai crescut. Ţi-ai cumpărat casa ta şi aşa mai departe, a 
zis Austin, strângându-mă în braţe. Adică, uită-te la tine, ai o slujbă 
stabilă şi aşa mai departe. Plăteşti facturi... 

— Şi aşa mai departe? am terminat eu propoziţia în locul lui. 

— Essact, a zis el. 


Ceva de pe rădăcina nasului lui mi-a atras atenţia. M-am apro- 


piat de el. 


— Tu ţi-ai spart cumva nasul? l-am întrebat şi am ridicat mâna 
spre faţa lui. 

S-a smucit, râzând şi îndepărtându-se de mine. 

— Nu e spart. E doar, ăăă.... mutat un pic din loc. 

Apoi s-a răsucit spre Kael cu un zâmbet tâmp întins pe toată fața. 

— Ai grijă cu ea, frăţioare. Nu-s genul ăla de om care să-i 
amenințe pe oameni din cauza surioarei sau ceva de genul ăsta. Deloc. 
Zic doar că soră-mea, ei bine... poate să te înșele şi, frate... 

A făcut un semn ca şi cum şi-ar fi tăiat capul. Kael şi-a lăsat ochii 
în jos, fără să se dea gol cu ce gândeşte. 

— Glumesc. E o bomboană. 

M-a îmbrățișat din nou. 

— O bombonică de soră. Nu-i aşa? 

O, da, era praf. 

Bucătăria se aglomera acum cu oameni care veneau să-şi reum- 
ple paharele, de parcă schimbarea de atmosferă fusese anunţată la 
microfon sau ceva de genul ăsta. Când Kael s-a uitat la mine, m-am 
simţit ca un copil. Probabil păream atât de imatură, aproape lup- 
tându-mă cu fratele meu care-şi pierduse cu totul controlul. Și aşa 
mai departe. 

— Corect. Mulţumim pentru buletinul de ştiri, am zis, elibe- 
rându-mă de sub braţul lui. Noua ta prietenă te așteaptă. Pare cam 
singură. 

Am făcut semn cu capul spre living. 

— Serios? E drăguță, ha? Se duce la şcoala de asistente medicale, 
ne-a spus el cu mândrie. 

Kael a afişat o mutră impresionată, dar nu era la fel de beat ca 
Austin şi mi-am dat seama că făcea mişto de fratele meu. Mai ales 
pentru că-şi ascundea gura în spatele sticlei de bere. 

— Vrei să spui că fetița aceea vrea să fie asistentă când o să se 
facă mare? După ce termină liceul şi dă cu nasul de viață? 

Aşa mă purtam eu cu Austin — îl necăjeam cu orice ocazie. Făcea 
parte din dinamica noastră de frați gemeni. Nu aveam chestia aia 
proverbială cu cititul reciproc al gândurilor şi nici nu ne simțeam reci- 
proc suferința. Nimic ciudat de genul ăsta. E adevărat că-l înțelegeam 
mai mult decât pe alți oameni. Şi simțeam față de el o apropiere pe 
care n-o puteam explica. Dar mulți frați simt asta, mai ales când 
au trecut prin divorțul părinților şi prin toată mizeria care a venit 
la pachet cu asta. Dar nu era nimic legat de faptul că eram gemeni. 

Aşadar, sincer, remarca mea nu avea nicio legătură cu fata respec- 
tivă. Aşa ne purtam noi unul cu celălalt, pur şi simplu. Ca şi ce-i 
spusese el lui Kael. (Acel comentariu la care mi-am jurat că n-o să 
mă gândesc obsesiv decât mai târziu, când aveam să fiu singură). 

— Are nouăşpe ani, bine? Şi chiar se duce la școala de asistente 
medicale. 

Austin şi-a dus paharul de plastic la buze, sorbind ultimele pică- 
turi din licoarea din care băuse toată seara. | 

— Sunt sigură. 

Mi-am dat ochii peste cap. 

— Şi următoarea Barbie va fi... 

Mi-a luat o clipă să-mi dau seama că toată lumea se uita peste 
umărul meu la ceva. Poliţia militară, mi-a trecut prin cap preţ de o 
fracțiune de secundă. La naiba. Am dat cu toții de dracu. M-am răsu- 
cit cu faţa spre ofițeri, ca să le dau un fel de explicaţie sau să-ncerc să 
negociez cu ei. Numai că, atunci când m-am întors, am văzut că nu 
era deloc poliția militară. Era fata în bluză cu volane şi auzise fiecare 
cuvânt pe care-l rostisem. 

La naiba. Eu eram cea care dăduse de dracu. 

Fata a rămas cu gura căscată. Eu la fel. Stăteam acolo în tăcere. 
Încremenite. Ca două căprioare în lumina farurilor. 

Tocmai o insultasem, insinuând nu numai că era la liceu, dar 
şi că mâine-seară fratele meu se va giugiuli cu altcineva. Ceea ce nu 
doar că-l făcea pe frate-meu să pară un dobitoc, ci era şi teribil de 
nepoliticos față de ea. 

Ochii i se umpluseră de lacrimi. 

— Scuze..., am zis. Îmi pare atât de rău... Nu era nimic împotriva 
ta, voiam doar să... 

Părea atât de necoaptă cum stătea aşa, îmbufnată, cu buza de 
jos tremurându-i. La naiba. Nu voiam să-i ofer o scuză pe jumătate 
nesimţită şi nici să inventez ceva care s-o facă să se simtă mai bine. 
Dar nici nu-i puteam spune că arăta ca o fată de liceu şi cu siguranţă 
nici că, după toate probabilitățile, fratele meu se va giugiuli cu altci- 
neva — dacă nu mâine, atunci poimâine. 

Am rămas câteva clipe în prag, cu spatele la grupul de oameni, 
neştiind dacă să-i cer din nou scuze — şi gândindu-mă cum să-l 


160 Cele mai strălucitoare stele 


Anna Todd 161 
impac şi pe Austin, deşi probabil el nu era supărat pe mine. Îmi 
cunoștea simțul umorului mai bine ca oricine. Şi-mi răspundea pe 
măsură. 

Dar Austin a vorbit înaintea mea. 

— Frumos, Kare, a zis el. Foarte frumos. 

S-a dus spre fată şi a luat-o în braţe, ocrotitor. 

— Asta e soră-mea, Karina, a spus, strângând-o uşor de umăr. 
Karina, ea e... 

Fata l-a întrerupt. 

— Poți să-mi spui Barbie, a zis cu voce stinsă. 

Toți cei din cameră au izbucnit în râs. Un râs curajos, enorm, 
hohotitor. 1-0 pentru Barbie. Şi cine ar fi putut-o condamna? Cu 
siguranță nu eu. Mi-am dat voie să răsuflu adânc. 

Totul ar fi fost OK dacă ne-am fi oprit aici. Gafă făcută şi rezol- 
vată. Circulaţi, oameni buni, nu e nimic de văzut aici. Doar că Austin 
trebuia să deschidă gura aia mare a lui. 

— Nu-ţi bate capul cu ea, a zis, îndreptându-şi bărbia spre mine. 
E ofticată. Ea e mereu ofticată, s-a corectat. 

Cuvântul a sunat alunecos. Răutăcios. Am dat să spun ceva, dar 
se părea că nu terminase. 

— Îi place să se joace de-a sora mai mare. Singurul adult din 
cameră. Ignor-o şi gata. 

M-am simţit rănită. Profund. Ştiam c-o jignisem pe fata aceea 
şi-mi părea rău. Dar n-o făcusem intenţionat. Era o glumă proastă 
între frate şi soră şi avusesem ghinion că ieşise prost. Dar ceea ce 
spusese Austin despre mine durea. Durea de-adevăratelea. 

Voiam să spun ceva în apărarea mea — orice —, dar fără să fac o 
scenă. Dacă mă ofticam de față cu toată lumea, dovedeam că Austin 
are dreptate şi-i făceam pe toți să creadă că eram nebună sau că eram 
mereu ofticată. Am ieşit din încăpere cu o durere crescândă în piept. 
Acum era rândul meu să plâng. 


+ 


Capitolul patruzeci şi șase 


Rahat, Austin. De când crezi tu că eu sunt mereu ofticată? Faptul 
că-mi fac griji pentru tine nu înseamnă că sunt ofticată. Cineva tre- 
buia să ia atitudine și, evident, ție nu-ți păsa de viitorul tău de vreme 
ce de-abia ai ieşit din închisoare și primul lucru pe care l-ai făcut a 
fost să dai o petrecere cu o grămadă de alcool și băutori minori. În 
garnizoană. La tata acasă. 

Astea erau gândurile care mi se tot învârteau prin cap în timp 
ce urcam scările spre fosta mea cameră. Atmosfera din casă era din 
ce în ce mai tensionată. Trebuia să fug. Trebuia să iau o pauză de 
la Austin. De la vodcă. De la petrecere. Nu eram sigură că aveam 
nevoie să mă-ndepărtez de Kael şi, pentru un moment, aproape că 
am uitat că era acolo. 

Pentru un moment. 

Aproape. 

N-avea cum să fi ratat schimbul de replici. Probabil își imagi- 
nase că sunt rea, că sunt o nemernică. Nu era adevărat. Chiar nu 
era. Am încercat să nu le dau de furcă altor fete. Femeile au destule 

pe cap. Hormoni. Menstruaţie. Sutiene cu sârme. Standarde duble. 
Tipi imbecili. Trebuia să ne susţinem, nu să ne mâncăm între noi. 
Chiar credeam chestia asta. Dar... mereu exista un dar, nu-i aşa? Nu 
mă puteam abţine să nu le judec instantaneu pe celelalte femei. Le 
priveam atent, încercând să-mi dau seama cine sunt, unde se află în 
ierarhia noastră invizibilă. Părea o răutate că puneam problema în 
felul ăsta, dar nu era ca şi când le comparam pe ele cu mine — mai 
degrabă mă comparam pe mine cu ele. 

Fata cu bluză cu volane era mai drăguță ca mine. Avea pielea 
netedă şi frumoasă, şolduri zvelte şi picioare lungi. Şi un păr superb. 
Purta ceva ce-o avantaja și-i scotea în evidenţă cele mai armonioase tră- 
sături. Eu mă îmbrăcam în ce aveam cât de cât curat sau cu ce găseam 
la reduceri. Nu concuram cu Katie, Barbie sau cum o fi chemat-o. (OK, 
aici am fost rea). Chiar nu concuram. Mai întâi, era de alt nivel decât 
mine şi apoi, ținta ei era fratele meu. Asta fusese clar de la bun înce- 
put. Deci această comparaţie, această competiţie... nu era legată de tipi. 

Dacă ar fi fost legată de tipi, de ce m-aş mai fi comparat cu fetele 
de pe Instagram sau de la televizor, aşa cum am făcut atunci când 
am văzut-o pe Madelaine Petsch pe ecran? Era perfectă. Chiar şi la 
televizorul meu ultraperformant, avea tenul desăvârşit al unei păpuşi 
de porțelan. Fără nicio pată, fără niciun coş. Aproape că-mi venea să 
devin vegană, dacă asta trebuia să fac ca să arăt așa. 

Mă tot gândeam la lucrurile astea. Încercam să-mi dau seama de 
unde veneau. De unde venea toată această nesiguranţă. Nu-mi păsa 
că băieții se uitau la alte fete mai mult ca la mine. Mă deranja însă că 
unele fete mă făceau să mă simt inferioară. Nu puteam explica de ce, 
dar era greu să-mi iau gândul de la asta. Şi știam că nu numai eu fac 
aşa. M-am gândit la Elodie, pariziana frumoasă şi blondă, cu pomeţi 
superbi şi ochi de căprioară. Stătea cu o oglindă în brațe, pigulindu-şi 
chipul, spunând ce ten oribil are şi că ochii îi sunt asimetrici şi nasul 
descentrat. Toate femeile făceau asta? 

În acele momente îmi lipsea mama cel mai mult. Ce bine ar fi 
fost să pot vorbi cu ea despre toate astea, să am pe cineva în care să 


mă pot încrede, care să mă asculte fără să mă judece. Așa a fost din- 


totdeauna, aş fi întrebat-o? Iar ea mi-ar fi spus, Nu, n-a fost niciodată 
atât de rău, rețelele de socializare şi selfie-urile și surorile Kardashian 
au stricat totul. Sau ar fi spus, Da, dintotdeauna lucrurile au stat de 
fapt așa. Pe vremea mea mă comparam cu Îngerii lui Charlie. Apoi 
ar fi scos la lumină vechiul ei album cu fotografii şi am fi râs de coa- 
furile ei din anii 80. 

Pe cine păcăleam? 

Asta nu s-ar fi întâmplat niciodată. 

Capitolul patruzeci și şapte 


Uşa dormitorului meu era închisă. Oare era cineva înăuntru? NI -ar 
fi fost ceva neobişnuit să găsesc un soldat leşinat la mine-n pat -sau 
un cuplu giugiulindu-se. Nu pe Austin şi pe Katie, însă. Ei e =r au 
încă la bucătărie, probabil vorbind despre mine. Lui Katie probabil 
că-i trecuse supărarea și, fată deşteaptă cum era, răsucise situaţia 
ca să fie în avantajul ei şi o folosise ca să se apropie şi mai mulE= de 
frate-meu. Uniţi împotriva dușmanului comun în toată povesstea 
asta. Iar Austin îşi dăduse seama că era pe cale să câştige ceva, aşa 
că probabil vorbea la nesfârşit despre cât sunt eu de enervant =% şi 
cum mereu am fost naşpa. Avea două feţe, una care mă apáræ cu 
ferocitate, indiferent ce s-ar fi întâmplat. Şi una care mă folosea ca 
recuzită, un piedestal care-l ridica pe el la statutul de şmecher. Nu 
era nevoie să ghicesc în stele ca să ştiu care dintre ele era preze mtă 
în bucătărie. 

Indiferent cât aş fi încercat, nu puteam scăpa de obiceiul de a —mi 
imagina ce credeau sau spuneau alții despre mine. Aşa făceam. tot 


timpul, deşi ştiam că nu va ieşi nimic bun de-aici. Era ca atunci 
când îţi jumuleşti pielițele de la unghii — te scarpini şi te zgârii 
până sângerezi. Asta făceam şi acum, mi-i închipuiam pe toţi cei 
din bucătărie, întrebându-mă ce spuneau sau gândeau ei. Chiar şi 
cei care nici nu ştiau cum mă cheamă probabil credeau că sunt vreo 
fandosită care o vorbea de rău pe dulceaţa de Katie. Cineva proba- 
bil întreba cine sunt şi altcineva răspundea, ah, e sora lui Austin, 
şi apoi toţi îşi aminteau că eram fata care se tot învârtea pe acolo, 
adunând sticle şi cutii goale de pizza, de parcă aş fi lucrat în tura 
de noapte la Friday. 

Ah. 

Uram felul în care-mi funcţiona mintea. Am încercat să-mi spun 
că nu făcusem nimic oribil, că oamenii înțeleseseră că glumeam. N-aş 
fi vorbit așa despre nimeni dacă aș fi ştiut că e acolo, nici măcar dacă 
ar fi fost adevărat. 

Acum înţelegeam. 

Nu e ciudat că oamenii mereu cer să audă adevărul, dar când îl 
aud, nu-l prea pot suporta? Ca să fiu sinceră, şi eu eram la fel. Voiam 
să aflu adevărul, dar mă refugiam în minciuni. Erau la îndemână 
când voiai să te fereşti de adevăr — minciunile, adică. 

M-am oprit în fața camerei mele. Bănuiam că nu e nimeni înă- 
untru; petrecerea asta era mult mai calmă decât majoritatea celor 
pe care le dăduse Austin pe vremuri, înainte de a se muta la unchiul 
nostru. Şi trebuia să recunosc că Austin părea un pic schimbat acum, 
mai echilibrat. Sau poate doar voiam să se calmeze și felul ăsta de a 
gândi mă împiedica să văd adevărul. 

Am bătut la uşă, apoi am aşteptat un moment înainte de a intra 
în camera mea, acum goală. 

Am rămas o clipă în prag, măsurând totul din priviri şi inspi- 
rând mirosul. Doamne, câtă nostalgie, era mirosul fostei mele 
vieţi. Încercasem din răsputeri să încep un nou capitol, să dau 
pagina... ce fac de obicei oamenii când vor să meargă mai departe 
şi să fie pe picioarele lor. Am rămas acolo uitându-mă la vechiul 


166 Cele mai strălucitoare stele 


Anna Todd 167 


meu dormitor şi gândindu-mă la dormitorul meu cel nou. Era o 
diferență izbitoare. 

Camera arăta la fel ca întotdeauna. Aceeaşi cuvertură violet cu 
floricele albe. Aceleaşi perdele asortate, cu o arsură într-un colţ, din 
singura zi în care am fumat. Am fost pedepsită pentru asta. Părinţii 
mei n-au observat perdeaua arsă, din fericire pentru mine, dar le-a 
mirosit a fum de ţigară de pe hol. După care mi-au interzis să mai 
ies cu Neena Hobbs, singura fată din clasa mea care avea voie să se 
radă pe picioare — şi care mă făcuse să-mi doresc să fumez exact 
ca ea. 

Dulapul meu era plin cu prostioarele obişnuite pentru o adoles- 
centă. Tuburi vechi de ruj cu sclipici care expiraseră de ani întregi. 
Un morman de bentiţe şi elastice de păr. Bileţele de la cea mai bună 
prietenă a mea, Sammy. Pixuri cu gel în toate culorile pământu- 
lui. Toate păstrau câte o amintire. Câteva, chiar mai multe. Nu 
mă puteam convinge să arunc nimic. Nici bentiţele care văzu- 
seră multe culori de păr şi tunsori nereuşite. Nici măcar glossul 
de buze lipicios pe care mi-l dăduse mama pe furiș, atunci când 
tata a zis că nu am voie să mă machiez până la liceu. Am luat 
tuburile şi le-am răsucit în palmă. Aveau nume de genul BERRY 
BEAUTIFUL, PUCKER PINK şi SWEETER THAN SWEET. În 
mod straniu, atunci când ţi le aplicai pe buze, toate aveau aceeaşi 
culoare rozalie, aceeaşi strălucire zaharisită şi lipicioasă care-mi 
ajungea întotdeauna în păr. 

Nu trecuse mult timp de când mă mutasem la mine acasă, dar 
camera asta semăna deja cu o capsulă a timpului. Nu mai dormi- 
sem aici din ziua în care mă mutasem. Dacă stau să mă gândesc mai 
bine, nici măcar nu mai intrasem aici. Uneori mi se părea că m-am 
mutat de ani întregi — alteori că trecuseră doar câteva zile. Mi-am 
trecut degetul peste praful de pe dulap. Estelle se asigurase că toate 
camerele din casă sunt curate, în afară de asta. M-am întrebat oare 
cum era camera lui Austin. Acolo şi-a jucat rolul de Martha Stewart? 
Probabil. Avea reguli diferite pentru băieţi şi fete. 


Mi-am dat seama că nu mai schimbasem mobila de prin clasa a 


şaptea sau ceva de genul ăsta. Mi-am amintit cum stăteam pe foto- 
liul-pară violet când Josh, tipul căruia i s-a părut o idee bună să-mi 
dea o turtiţă de mălai drept cadou de ziua mea, s-a despărțit de mine. 
Mama lui îi spusese că trebuie să ia note mai mari, deci dacă voia 
să-şi urmeze cariera dorită de jucător de fotbal american, trebuia să-şi 
păstreze capul limpede şi să stea departe de fete. Am fost suficient de 
proastă să-l cred. Dar fix de-a doua zi el a început să umble cu una 
dintre cele mai populare fete. Prin şcoală s-a dus vorba că mă pără- 
sise pentru ea. Clasa a şaptea mi-a cultivat nesiguranța bine de tot. 

Acel fotoliu era echivalentul interior al balansoarului de pe 
verandă, plin de drame, vise şi amintiri. Cred că erau multe lacrimi 
de adolescentă în pânza aceea violet. 

Noptiera mea era plină de cărți. Manualul meu de economie 
din ultimul an de liceu şi ediţia cartonată a volumului You, de 
Caroline Kepnes, adunau tot praful. Cumpărasem alt exemplar din 
You când îmi dădusem seama că îl uitasem pe al meu acasă la tata 
şi n-am vrut să mai trec pe acolo câteva zile. Tata şi Estelle nu erau 
căsătoriţi de mult timp, iar eu detestam să stau în preajma porumbe- 
ilor însurăței — plecam de fiecare dată când prindeam ocazia. Asta 
însemna că aveam două exemplare, trei dacă puneam la socoteală 
şi versiunea audio. Pe aceasta o cumpărasem ca să aud cum perso- 
najele prind viață cu un alt glas decât al meu. Era una dintre cărțile 
mele preferate şi mereu îmi dorisem să am câte un exemplar în fie- 
care casă. Era una dintre puţinele poveşti pe care le iubeam atât eu, 
cât şi tata. Am luat-o şi am deschis-o la întâmplare. Îmi mai abătea 
atenția de la ale mele. 


Intri într-o librărie şi ţii mâna pe uşă ca să fii sigur că nu se 
trânteşte. Zâmbeşti, stânjenită că eşti o fată drăguță, dar unghi- 
ile nu-ţi sunt date cu ojă, iar puloverul tău cu anchior e bej și e 
imposibil să-şi dea cineva seama dacă porţi sau nu sutien, însă 
nu cred că... 

Când am auzit pe cineva ciocănind la uşă, aproape c-am sărit 
în sus, speriată. 

— La naiba! 

— Karina? 

— CE?! 

Vorbisem pe un ton furios, aşa cum se-ntâmplă atunci când te 
sperii. 

— Karina, te simţi bine? 

Era Kael. 

— Pot să intru? 

— Sigur, am spus. 

Am şi dat din cap, deşi n-avea cum să mă vadă prin deschiză- 
tura uşii. 

A intrat încet şi a închis uşor uşa. Micul pocnet a sunat atât de 
zgomotos. Atât de clar. 

— Te simți bine? m-a întrebat venind spre mine şi oprindu-se la 
câţiva paşi distanță de pat. 

Am oftat. 

— Mda, am zis, ridicând din umeri şi închizând cartea. 

— Aşadar, mereu citeşti la petreceri? 

Când a spus asta, mi-am amintit de o carte pe care o citisem anul 
trecut. Aveam niște sentimente amestecate față de cărţile astea, dar 
o aşteptam cu interes pe următoarea din serie. Deci, în acel moment 
eram îndrăgostită de ea. 

— Eu doar... nu ştiu. Am fost copleşită, poate? Fata aceea... 

Am ridicat mâna în care ţineam cartea. 

— M-a auzit spunând lucrurile alea, iar acum Austin e un cretin 
şi ea se simte probabil ca naiba. 

Kael a dat uşor din cap. 

— N-aveai de unde să ştii c-o să intre. 

— Totuşi. 

— Încearcă să nu-ţi faci prea multe griji. Ştiu c-o să-ţi faci procese 
de conştiinţă din cauza asta, pur şi simplu așa eşti tu... 


— Ce anume ştii?! 


Acum el părea prins cu mâţa-n sac. Era clar că nu asta avusese 
de gând să spună. Sau poate că ar fi vrut s-o spună altfel. L-am luat 
puţin prin surprindere. 

— Cum adică pur și simplu așa sunt? m-am răţoit. 

Speram că nu intenţionase să spună ceea ce credeam eu. 

A inspirat profund. 

— Voiam să spun doar că ştiu că-ți faci multe griji şi că pui multă 
presiune asupra ta. Şi multă vinovăţie. 

Mi-aş fi dorit să mă ridic, să-i spun să iasă dracului din camera 
mea, dar am rămas acolo, ţinând cartea strâns, cu picioarele 
încrucişate sub mine. 

— Şi de unde ştii asta? am întrebat, fără să vreau de fapt să aflu 
ce are de spus. 

Deja devenisem pentru el genul ăla de fată, genul pe care tre- 
buie s-o supraveghezi, poate chiar genul de care trebuie să ai grijă. 
Uram gândul ăsta. 

Nici în ruptul capului n-aveam să fiu genul ăla de fată. 

În niciun caz. 

— Haide, m-a presat el. 

Nu mai părea nesigur în privinţa a ceea ce spusese sau urma să 
spună; părea iritat. 

— Te porţi ca şi cum m-ai cunoaşte. Eşti pe aici de cât timp — de 
o săptămână? Şi jumătate din ea ai fost dispărut în misiune. 

— Deci te-a deranjat când nu m-am întors? m-a întrebat. 

De ce vorbea atât de mult dintr-odată? Şi cum puteam să-l fac 
să tacă? 

— Nu contează. Ideea e că tu nu mă cunoşti, aşa că nu-mi spune 
că fac ceva sau sunt o victimă sau ceva de genul ăsta. 

Vocea îmi suna miorlăită şi dramatică. 

— Nu asta fac. 

A oftat, trecându-şi palmele peste obraji. 

— Şi cu siguranţă n-am spus că eşti o victimă. 

— Ai spus: „Pui multă presiune asupra ta“. 

— Nu contează, a zis el, înfrânt. Uită tot ce am spus. 

Eram atât de furioasă, atât de stânjenită și supărată. Nu ştiam 
că-mi direcționam toate sentimentele spre Kael. Bănuiesc că urcase 
în camera mea ca să vadă ce fac. Un gest foarte frumos. 

— Îmi pare rău, am zis. Sunt supărată şi mă descarc pe tine. Cred 
că mă-ncadrez — am desenat în aer nişte ghilimele imaginare — în 
categoria mereu ofticată. 

— Nu cred c-ar trebui să te judeci atât de aspru. Oamenii fac 
lucruri nasoale. Așa suntem, mi-a zis. 

Încerca să schimbe vorba şi îi eram recunoscătoare, pentru că 
mă simţeam ca un rahat. Practic îmi dispăruse orice urmă de entu- 
ziasm, dar Kael încă părea diferit de zilele trecute, chiar şi după ce 
aburii beţiei se evaporaseră. 

— Oamenii sunt meniţi să facă lucruri nasoale? Ce deprimant, 
i-am spus. 

Dar într-un fel îmi plăcea cum suna asta, aşa cinic cum era. 

S-a așezat lângă mine pe pat şi cadrul de metal a scârțâit. Era 
prea mare pentru patul meu. Părea un om în toată firea într-o căsuță 
pentru păpuşi. Simțeam c-o să-mi ţină o predică, poate chiar c-o să 
mă întrebe dacă mi-am făcut temele. Mă fixa cu ochii lui atotştiutori 
şi, pentru prima dată, nu şi-a mutat privirea în altă parte şi nici nu 
a coborât-o în podea. 

— Asta e viaţa, a zis. 

Mă privea în continuare. 

— Viaţa e deprimantă? 

— Toate viețile cu care m-am intersectat, a replicat el. 

Nu-l puteam contrazice, deși remarca asta făcea ca totul să devină 
atât de apăsător. 

— Mda. Presupun că ai dreptate. 

Am fost prima care şi-a mutat privirea. 

— Tu eşti cea care mi-a spus că atunci când stelele se sting, binele 
din lume moare. 


A chicotit uşor. 


— E cel mai deprimant lucru pe care l-am văzut şi l-am auzit 
vreodată. 

A rostit rar ultimele cuvinte. Am râs şi l-am privit în ochi. Era 
mai înalt ca mine cu un cap când stăteam jos, iar jeanşii lui negri şi 
pielea lui închisă la culoare erau atât de frumoase alăturate. 

Kael şi-a pus mâinile pe picior, iar mie mi-a tresărit stomacul, 
gândindu-mă că mă va atinge. Dar el şi-a frecat pulpa cu palmele. 

— Ce ai la picior? l-am întrebat. 

Cu toate vocile de la parter, nu auzeam nimic în afară de 
respirația încetinită a lui Kael şi bâzâitul aparatului de aer condiționat 
din tavan. 

— Este..., a început el să vorbească. 

Simţeam cum ezită la fiecare cuvânt rostit. 

— Mă doare uneori. Nu-i mare scofală. 

— Pot să te-ntreb de ce? am zis. 

Mi-am amintit de primul masaj pe care i-l făcusem şi de faptul că 
nu-şi scosese pantalonii deloc — mi se păruse că-l văd şchiopătând, 
dar nu eram foarte sigură de asta. 

— Nu trebuie să-mi spui. Doar că... poate am cum să te ajut, 
ştii? i-am zis. 

A închis ochii şi n-a spus nimic preţ de câteva clipe. 

— Nu trebuie să... 

Am dat să-i spun că-mi părea rău că pusesem întrebarea asta, 
dar el s-a aplecat şi s-a prins de marginea jeanşilor, suflecându-i 
în sus. 

Era un moment foarte intens, iar aerul dintre noi încremenise. 

Şi exact atunci, tăcerea a fost spartă de soneria unui telefon mobil. 
Mobilul lui Kael. Am tresărit speriată. Kael şi-a lăsat pantalonii şi s-a 
ridicat în picioare, scoțându-și telefonul din buzunar. S-a schimbat 
la față când s-a uitat la ecran şi l-a dat pe silențios. Inima îmi bătea 
cu putere, luând-o la galop. 

— E totul în regulă? am spus. 

Faţa lui atrăgătoare s-a strâmbat când s-a uitat la numărul de 
pe ecran. A ignorat apelul. Mi s-a părut că a primit şi un mesaj, dar 
nu puteam fi sigură. 

— Mda, a zis. 

Nu-l credeam. 

Şi-a vârât telefonul în buzunar și s-a uitat la mine. Mi-am îndrep- 
tat imediat privirea spre piciorul lui, iar el a făcut un pas în spate. 
Apoi a studiat camera de parcă ar fi căutat din priviri ceva invizibil. 

— Eu... ăăă... Trebuie să plec, s-a bâlbâit. 

Se mişca foarte repede, ca un adevărat soldat, şi a deschis ușa 
inainte să apuc să-l opresc. Numele lui mi-a rămas pe limbă când s-a 
întors şi s-a uitat la mine, de parcă ar fi vrut să spună ceva. Ne-am 
privit în ochi preţ de o fracțiune de secundă, apoi a părut că se 
răzgândeşte și mi-a întors spatele. Nu ştiam ce să cred despre cele 
întâmplate. Fuseserăm atât de apropiaţi. Îmi deschisesem sufletul 
în fața lui și el îşi deschisese sufletul în fața mea... apoi dispăruse. 

Eram atât de copleșită de tot ceea ce se întâmplase, încât nici 
măcar n-am priceput de ce am izbucnit în plâns în clipa când el s-a 
făcut nevăzut. 


Capitolul patruzeci şi opt 


M-am trezit cu o durere de cap cumplită. Aveam un gust ciudat în 
gură şi mâinile mi se păreau prea mari pentru trupul meu. Până şi 
părul mă durea. M-am rostogolit şi mi-am îngropat fața în pernă ca 
să nu fiu nevoită să deschid ochii. Am cotrobăit prin aşternuturi ca 
„să-mi găsesc telefonul — când mă băgasem în pat, sub pătură? — şi 
am simțit ecranul rece sub vârful degetelor. M-am răsucit încet. Am 
deschis ochii cu prudenţă. 

Două apeluri ratate şi un mesaj de la Austin: „Unde eşti? . 

Dar, desigur, persoana la care mă gândeam era Kael. 

Minunat. 

Era destul de nasol că el era ultima persoană la care mă gândi- 
sem înainte să adorm. Trebuia să fie şi prima persoană la care m-am 
gândit când m-am trezit? Mi l-am imaginat stând pe pat lângă mine. 
Aproape că simțeam urma pe care trupul său o lăsase pe saltea. Şi-i 
vedeam chipul când se îndreptase spre uşă. 

Trebuia să rezolv cumva situația asta. 

Trebuia să stau departe de tipul ăsta. 

De unde o fi rămas cu impresia că o să fiu aici ori de câte ori o să 
aibă el chef să apară? Cine se credea, cu jocul ăsta tâmpit de-a v-aţi 
ascunselea? Băiatul ăsta făcea mişto de mine cu replica lui Deci te-a 
deranjat că nu m-am întors? Fireşte că m-a deranjat, Kael. Exact aşa 
cum știai că se va întâmpla. 

Aseară își deschisese sufletul, lăsase garda jos şi-mi permisese să 
intru în mintea lui. A vorbit. A ascultat. A râs. Şi felul în care înce- 
puse să-şi ridice jeanşii... Ne apropiaserăm atât de mult, iar apoi el 
s-a transformat la loc în străinul pe care soțul lui Elodie se întâmpla 
să-l cunoască. 

Nu mai voiam să-l văd niciodată. 

Dar trebuia să-l văd. 

Nu voiam să știu unde se dusese cu 0 seară în urmă. 

Dar trebuia să aflu. 

N-ar fi trebuit să-l las să rămână peste noapte în seara în care 
Elodie l-a adus acasă. N-ar fi trebuit să-l aduc cu mine la tata acasă. 
Şi n-ar fi trebuit să-l aduc cu mine la nenorocita asta de petrecere. 

Nu-mi plăceau deloc furia asta și regretele. Cum îndrăznea să 
mă facă să mă simt în halul ăsta? 

Îmi învățasem lecţia. Aminteşte-ţi asta, Karina, când îţi începi 
ziua. 

La naiba! Ziua de azi! 

Trebuia să mă duc la muncă. M-am uitat repede la telefon să 
văd cât e ceasul. Era nouă, iar eu trebuia să fu la serviciu la zece. Nu 
conta că mă simţeam ca naiba. N-aveam cum să trimit pe altcineva 
în locul meu într-un timp atât de scurt. Şi oricum, aveam nevoie de 
bani ca să plătesc ultima factură de la cablu, aşa că trebuia să îndur. 
Eram obişnuită. Cel puţin nu aveam pe nimeni programat până după 
prânz. Doar dacă veneau oameni fără Programare. Asta nu era aşa 
de rău, totuşi, pentru că majoritatea clienților noi nu vorbeau mult 
la prima şedinţă. Măcar atât. 

Să mă dau jos din pat a fost cea mai grea parte. Adică prima 
parte mai grea. După asta — mai degrabă o răsucire pe burtă decât 


o rostogolire — mi-am pus pantalonii, apoi tricoul. Am scos un elas- 


tic vechi din dulap şi mi-am prins părul într-o coadă, gândindu-mă 
întruna la ce se întâmplase cu o seară în urmă. 

Nu voiam să recunosc, dar începeam să simt o atracţie incredibilă 
față de el. Mă simțeam dependentă. Nu era alt cuvânt pentru starea 
asta. Chipul lui frumos. Trupul lui puternic. Vocea lui încrezătoare. 
Îmi plăcea la nebunie că nu pierdea vremea cu pălăvrăgeala, ca şi cum 
ar fi ştiut din instinct ce anume era important. Îmi dădeam seama că 
alți tipi îl priveau cu mare respect. Dar mai era ceva la mijloc. Ceva 
care-l făcea să se transforme dintr-un om obişnuit de la o petrecere, 
cu o bere în mână, într-un soldat ultravigilent şi alert. Ce încercase 
Mendoza să-mi spună despre băiatul lui? 

În timp ce străbăteam camera, vocea lui Kael din mintea mea a 
fost acoperită de sforăitul lui Austin. M-am bucurat că dormea. Nu 
voiam să vorbesc cu el. Şi nici cu altcineva, de fapt. Fac repede pipi şi... 

— Ah, rahat! Ah... îmi pare rău. Nu ştiam că mai e cineva aici. 

Am ieşit rapid din baie, încercând să-mi arunc privirea în altă 
parte. Chiar s-a întâmplat asta? 

Am dat cu spatele până pe hol, neștiind dacă ar trebui să plec sau 
să aştept să iasă ea din baie. Încercam să-mi dau seama care e eticheta 
într-o astfel de situaţie şi atunci uşa băii s-a deschis şi a apărut Katie. 

— Ştii să-ţi faci intrarea, nu-i aşa? 

Avea o periuță de dinţi în mână, iar părul frumos pieptănat îi 
ajungea până la umeri. 

— Hei, ăăă, bună. 

Era penibil ca naiba. 

— Hei, scuze. 

— Devine deja un obicei la noi. Eu te iau prin surprindere. Tu 
îţi ceri scuze. 

Apoi a izbucnit în râs. Cred că era amuzant, într-un fel. 

— Haide, e-n ordine, a zis. Pe bune. Nu m-am supărat. M-ai 
prins cu garda jos aseară. Cu ce-ai spus, adică. 

— Da, în legătură cu asta... 

— Nu, chiar e-n ordine. Pe bune. Mă rog, partea aia cum că eu 
aş fi încă la liceu n-a fost mişto deloc, dar legat de cealaltă parte, cea 
despre fratele tău, nu mi-ai zis nimic din ce nu ştiam deja. 

— Stai. Vrei să spui că...? 

— Nu sunt o idioată, Karina. Am auzit multe despre fratele tău. 
Dar, spre deosebire de tine, eu nu cred tot ce aud. 

Expresia ei era una atotştiutoare. Ochii ei albaştri mă stră- 
pungeau de-a binelea. Acum nu mai semăna deloc cu o liceană. 
Nu ştiam dacă e de vină mahmureala sau şocul de a fi dat peste ea în 
baie în felul ăsta, dar ce mama naibii se întâmpla? 

— Asta ce vrea să-nsemne? 

— Poate altă dată, bine? A fost o noapte grea. 

A făcut o pauză și s-a întins teatral, făcând ca tricoul ei larg să 
se ridice suficient cât să văd că asistenta Katie trebuia să beneficieze 
urgent de o epilare cu ceară. 

— Sunt obosită şi chiar vreau să mă-ntorc în pat. În plus, a adă- 
ugat ea, e răcoare aici. 

Şi cu asta, s-a răsucit pe călcâie şi s-a întors lângă fratele meu. 


Capitolul patruzeci și nouă 


Elodie nu era acasă când am ajuns eu. Nu mai țineam minte dacă 
era sau nu la muncă — de-abia ştiam că trebuie să lucrez eu — şi nici 
n-am fost atentă dacă maşina ei era sau nu pe alee. 

Am făcut un duş rapid, dar tot mă simţeam ca naiba când am ieşit 
din baie. Brien avea o trusă antimahmureală la el în dormitor. Tylenol 
Extra pentru dureri de cap. Benadryl pentru față umflată. Pedialyte 
pentru remineralizare. Şi Alka-Seltzer ca să aline durerea de stomac. 
Era ca un cerceta depravat, mereu pregătit. Ce n-aş fi dat acum pen- 
tru câteva pastile de Tylenol! Lasă-l pe fostul iubit, ia-i medicamentele. 
Părea un plan bun. Am căutat prin toată casa, dar n-am găsit nimic. 
Am scotocit până şi-n sertarul cu pacheţele de sos de soia şi beţişoare 
chinezeşti, în speranța că voi găsi vreo folie de Tylenol sau de Advil 
pe-acolo. Nu mi-ar fi păsat nici dacă ar fi fost expirate. N-am găsit niciun 
fel de pastilă, dar am dat peste o prăjitură cu răvaș pe care am rupt-o. 


Nu-ţi trebuie forță ca să te laşi în voia sorții. 
Nu-ţi trebuie decât înțelegere. 

De fapt, prăjitură cu răvaş, nu-mi trebuie decât o aspirină. 

Mi-am făcut o ceaşcă de cafea şi m-am așezat la masa de la bucă- 
tărie, holbându-mă-n gol. Mama, tata, Austin, Kael — toţi factorii 
de stres din viața mea mă apăsau cu putere. Mă băteau pe umăr, mă 
trăgeau de mușchii de pe spinare. Voiam să mă dau cu capul de pereţi, 
să urlu şi să zbier şi să plâng. Dar trebuia să plec la serviciu şi, după 
cum îmi reamintea toată lumea, eu eram cea responsabilă. 

Fă ce ai de făcut, mi-am spus. Pune un picior în faţa celuilalt şi 
fă ce trebuie. Așa o să scapi şi de ziua asta. 

Cu această consolare în minte, am ieșit din casă şi m-am dus la 
salon. Uşile erau descuiate când am ajuns acolo, iar semnul pe care 
scria DESCHIS clipea în fereastră. Mali era la birou, întâmpinând 
un tip şi o tipă între două vârste, care veniseră la un masaj pentru 
cupluri. M-am bucurat că am intrat exact când erau conduşi spre 
una dintre încăperi, ca să nu fiu nevoită să-i preiau eu. Femeia părea 
entuziasmată. Bărbatul părea plictisit, de parcă soţia lui îl târâse cu 
forța aici, ca să repare relația sau ceva de genul ăsta. Îţi dădeai seama 
intotdeauna. Din cauza asta masajul pentru cupluri era cel mai jos 
pe lista preferințelor mele. Mai bine masam nişte călcâie groase şi 
pline de bătături, şi asta chiar uram din tot sufletul. 

— Bună dimineaţa, scumpo, mi-a spus Mali când s-a întors. Sau 
nu e atât de bună? m-a întrebat ea, cercetându-mi chipul cu privirea. 

Întotdeauna mă citea. 

— Mahmureală, i-am zis. 

M-am gândit că e cel mai bine să recunosc măcar jumătate din 
problemă. Ea mi-a privit părul ud, fața umflată şi ochii tulburi. 

— Hmm, a făcut. 

Urma să fie o zi grea dacă Mali, dintre toți oamenii posibili, avea 
de gând să mă calce pe nervi. 

— Elodie e aici? am întrebat. 

De unde stăteam, nu vedeam orarul. 

— Da, şi încă a venit la timp, mi-a spus Mali, dând din cap apro- 
bator şi făcând o mică aluzie la mine, cel mai probabil. 


Primul client era programat la ora unu. 

— Nu întârzie atât de... 

— Ţi-a venit clientul, a zis Mali, privind spre uşă. 

— N-am niciun client până la... 

— Nu-i adevărat, a spus ea. lată. Uită-te pe orar. 

A arătat către numele mâzgălit pe linia albastră din dreptul orei 
zece. 

— Şi-a schimbat cineva programarea? Nu bat pân-acolo, i-am 
spus. 

S-a auzit clopoțţelul de la intrare, iar Mali s-a răsucit, adre- 
sându-se clientului cu cea mai dulce voce a sa. 

— Mikael? Pentru programarea de la ora zece? Tu eşti? 

Aproape m-am sufocat când m-am întors şi am dat cu ochii de 
Kael. Era acolo, îmbrăcat într-un tricou gri şi pantaloni de alergare. 
Erau negri, mulaţi pe picior, cu un semn Nike pe fiecare coapsă. Părea 
epuizat sau mahmur. Ca mine. 

— Kael, am zis, ca şi cum mi-aş fi spus mie însemi că e acolo. 

— Hei, a răspuns. 

Hei? 

Venise să discute cu mine? Sau să-i fac un masaj? Sau amândouă? 

Era prea mult. 

A aşteptat răbdător să-mi revin şi să-i bifez numele în agendă. 
M-am uitat insistent la Mali până când a dispărut — deși nu prea 


voia — cu un rânjet întipărit pe față. L-am privit pe Kael şi am deru- 


lat filmul ultimelor 24 de ore. 

Nu-mi place de el, mi-am zis. Chestia asta cu dependenţa era o 
tâmpenie. Trecuse însă destul de mult timp de când nu mai intra- 
sem în contact cu vreun mascul, aşa că era firesc să mi se strecoare 
în minte. Eram singură, asta era tot. Toţi ne simțim uneori singuri. 
E ceva natural. 

— Pe-aici, te rog. 

Glasul meu era detaşat, profesional. Şi nu doar tonul meu 
putea fi distant. Am tras draperia şi am intrat în încăperea mea de 

lucru. Exact atunci Elodie şi-a făcut apariţia de după colț, ca un mic 
Hopa-Mitică francez. 

— Bună! a zis ea, cu o voce pițigăiată şi veselă. 

M-a speriat de moarte şi m-am îndepărtat ca arsă de Kael. 

— Am plecat înainte să te trezeşti tu. Am... 

S-a oprit când a văzut cine e cu mine. 

— Kael? Bună! 

L-a pupat de câte două ori pe fiecare obraz, iar eu m-am dat la 
o parte. De fapt, m-am lipit cu spatele de perete. O metaforă potri- 
vită, m-am gândit. 

— Elodie. Cum îți merge? 

Au vorbit puțin, pe un ton firesc şi vesel. Dar când Kael şi-a pus 
mâinile pe coatele ei — un gest prietenos și total nedeplasat — m-am 
simţit cuprinsă de un val de furie. Atunci mi-am dat seama că mi-am 
pierdut minţile complet. 

— Practic, mi-e foame tot timpul. Parcă nu mă pot sătura nici- 
odată. 

Elodie a râs. Kael i-a zâmbit şi eu m-am trezit bucurându-mă că 
nu râsese odată cu ea. Da. Îmi pierdusem minţile. Elodie s-a uitat 
la mine, iar eu i-am evitat privirea. Cred că se-ntreba ce se-ntâmplă 
acolo. 

Cum aş fi putut să-i spun când nici eu nu ştiam? 

— Păi, ne mai vedem, a spus ea şi s-a întors la Mali. 

Am intrat în cameră fără să-i arunc nicio privire lui Kael. De 
obicei, eram mult mai politicoasă cu clienţii; nu mă-ntorceam nici- 
odată cu spatele la ei. Dar acum exact asta făceam. N-are decât să 
vină după mine. Să simtă cum e să vezi pe cineva dispărând pur şi 
simplu pe ușă. 


Capitolul cincizeci 


Camera era întunecată, aşa că am aprins câteva lumânări. Era una 
dintre acele mici gesturi care mă ajutau să-mi încep ziua. Aproape 
un ritual. Mali avea câteva brichete Bic în fiecare încăpere, dar eu 
preferam chibriturile. Îmi plăceau senzaţia pe care o aveam când 
treceam bățul de chibrit peste gudron şi mica explozie care aprindea 
flacăra. Mult mai frumos decât zgomotele pe care le făceau briche- 
tele — clic, clic, clic. 

Simţeam privirea lui Kael, care se oprise imediat ce intrase. Poate 
că-și evalua ruta de evadare sau poate chiar se gândea să plece din 
prima. Cine putea şti? L-am ignorat cât timp am aprins lumânările. 
Cu aromă de migdale, de la Bath and Body Works. 

— Mă-ntorc peste câteva minute, ca să te las să te dezbraci, i-am 
zis, dar el a-nceput să-şi scoată tricoul înainte să apuc să ies. 

Am pufnit ca să-mi arăt disconfortul, apoi m-am întors cu faţa 
spre perete. Simțeam mișcările imperceptibile pe care le făceau 
muşchii umerilor săi când şi-a scos tricoul peste cap. 

— Puteam ieşi. 

— Trebuia doar să-mi scot pantofii şi tricoul, mi-a zis el. 

Era totuşi un client, indiferent de ce se-ntâmplase sau nu se-ntâm- 
plase între noi. Indiferent de ceea ce simţeam. Deşi nu ştiam ce simt. 
Nu voiam să mă port nepotrivit cu el la locul meu de muncă. Dacă 
um fi fost afară, l-aş fi plesnit peste față. Dar aici... în fine, slujba mea 
era să vindec, nu să rănesc. 

M-am holbat la peretele violet-închis şi am încercat să mi-l ima- 
ginez bleumarin. Încă nu mă hotărâsem în ce culoare să-l zugrăvesc, 
dar Mali îmi dăduse încuviințarea ei ieri, aşa că era o victorie pe săptă- 
mâna asta dementă. Aroma curată şi masculină se răspândea în încă- 
pere şi am simţit cum răsuflarea mea devine mai lentă. M-am zgâit la 
flacăra lumânării până am auzit masa scârțâind şi foşnetul moale al 
cearşafului. Am numărat până la zece după ce mişcările au încetat. 

— La fel ca înainte să apăs? am întrebat. 

Stătea acolo întins pe masă, cu faţa în sus, cu abdomenul dezgolit. 
Pătura subțire şi cearşaful erau trase doar cât să-i acopere şoldurile. 

A dat din cap. Minunat. Să revenim la treabă. Avea ochii deschişi 
și mă urmărea cu privirea. 

— De obicei încep cu spatele, deci clientul stă întins pe burtă, 
i-am spus. 

— Clientul, a zis. Corect. Eu sunt ăsta. 

Kael s-a răsucit şi şi-a sprijinit capul în suportul special. Am luat 
un prosop fierbinte din încălzitor şi am încercat să-l consider pur şi 
simplu programarea de la ora zece dimineaţa — o chestie de-a drep- 
tul imposibilă. Oare juca un fel de joc cu mine? Mie aşa mi se părea. 

I-am aşezat prosopul fierbinte pe spate. Căldura aceea umedă îl 
ajuta să-şi relaxeze muşchii şi făcea masajul mai eficient. Am luat un 
alt prosop şi i-am şters braţele şi picioarele. În tăcere, m-am concentrat 
asupra pielii sale fine, inspirându-i aroma: cedru şi foc de tabără, cred. Şi 
cu siguranţă săpun solid. Kael nu era genul care să se spele cu gel de duş. 

Am dat să-mi torn în palmă nişte ulei de mentă, dar m-am oprit 
când mi-am amintit că-l refuzase la prima şedinţă — acel nu scurt 
fusese una dintre primele sale replici monosilabice. Mi-am frecat 


mâinile ca să le încălzesc, deşi mi-ar fi plăcut să-l iau prin surprin- 


dere şi să-i pun degetele mele reci ca gheaţa pe pielea fierbinte. Un 
pic de răzbunare pentru caruselul în care mă purta el. 

Mă enervam din nou. De fapt, eram foarte aproape să-i spun 
să coboare de pe masă şi să plece dracului de-acolo, sau măcar să-l 
pun să-mi explice ce era în mintea lui. Regretam deja faptul că-mi 
deschisesem sufletul în faţa lui. Toate lucrurile pe care le ştia despre 
mama, despre tata... despre mine. Am dat muzica tare pe telefon. 
Banks. Să-i spună el lui Kael că eu m-am săturat de jocul ăsta de-a 
aşteptarea. M-am asigurat că volumul e destul de tare pentru ca el să 
audă versurile, dar nu exagerat, ca să nu-i deranjeze pe ceilalți clienţi. 
Vedeţi — îmi păstram profesionalismul. 

Pantalonii de trening ai lui Kael erau uzaţi şi tivul se decolorase 
de la prea multe spălări. Aşa se întâmplă cu negrul, se transformă în 
vineţiu. Grozav. Gândul mi-a zburat la noaptea trecută — la petre- 
cere, la dormitorul meu, la aşternuturile violet. Din nou, amintirea 
despre noi, stând singuri. Kael, care îşi coborâse armura emoțională. 
I-a lăsat pe dinafară pe acei paznici invizibili. 

Mi-am rotit privirea prin cameră şi am văzut strălucirea violet: 
din toate colţurile. De ce eram înconjurată de violet? În acel moment, 
m-am simţit norocoasă că am şapte creiere, fiecare gândindu-se la 
altceva în același timp. Era propriul meu flux de informaţii şi slavă 
Cerului că puteam schimba programele astfel încât următoarele 55 
de minute să nu fie stânjenitoare pentru niciunul dintre noi. 

Comedie? Dramă? Serial TV? 

Alege tu, Karina. 

Era bine să mă pot gândi la alte lucruri în timp ce-i masam tălpile 
şi-mi treceam palmele peste gambele lui. Tylenol. Trebuia să trec pe 
la farmacie după serviciu şi să-mi iau nişte Tylenol. De ce mai aveam 
nevoie — de şampon? Am încercat să-i ridic un pic cracul pantalo- 
nilor, dar erau strânși la bază. Nu cedau. Kael s-a tras de pantaloni. 
Atunci i-a sunat telefonul, dar n-a răspuns. Nu puteam să fiu atât de 
băgăcioasă şi să-l întreb cine era. 

Eram gata să-i spun că majoritatea clienților preferă să-şi închidă 
telefoanele, pentru că întreruperile li se par dezagreabile. Dar pe cine 
incercam să păcălesc? Kael nu era ca majoritatea clienţilor. 

Mi-am mutat mâinile pe partea din spate a coapsei lui şi mai 
sus, pe spatele lui gol. Am încercat să mă gândesc la ce film o să mă 
uit când o să mă trântesc pe canapea după serviciu, dar era greu să 
mă gândesc la altceva în afara mușchilor săi de pe umeri, atât de 
proeminenți sub pielea fină şi închisă la culoare. Chiar sub claviculă 
avea un punct care-l durea când îl apăsam. 

— Te doare? l-am întrebat. 

— Da, a răspuns. 

— Tot timpul sau doar acum? 

— Nu-i acelaşi lucru? 

— Nu. 

L-am apăsat pe muşchi cu degetele mari. 

— O, da. Acolo mă doare tot timpul. 

— De ce n-ai spus nimic până acum? 

Nu-mi amintesc să fi simţit locul acela dureros, dar nu avea cum 
să se agraveze atât de mult într-o săptămână. 

— De ce să-ţi fi spus? a zis. 

Aş fi vrut să-i văd ochii când a vorbit. 

— Pentru că doare? 

Am apăsat mai tare şi el a gemut. Țesutul s-a separat sub atin- 
gerea mea fermă. 

— Pentru că te-am întrebat? 

— Totul mă doare, a zis. Tot corpul. Tot timpul. 


Capitolul cincizeci și unu 


Îmi plăcea meseria mea. Dar nu-mi plăceau deloc stereotipurile. 
Muncisem din greu ca să devin maseur terapeut, luasem ore de ana- 
tomie, sport, fiziologie, chiar şi psihologie şi deontologie în afaceri. 
Am făcut practică ore în şir, am luat examenul de maseuză și licența. 
Am făcut toate astea și tot am fost nevoită să îndur glumele clasice 
despre Finalizările Fericite. 

Îmi amintesc prima oară când un tip a insinuat că sunt o pros- 
tituată în uniformă. Ochii i-au sclipit când i-am zis că lucrez într-un 
salon de masaj. Eram la o cafenea, savurând un latte și o carte, când 
un bărbat mai în vârstă s-a aşezat lângă mine şi m-a întrebat ce citesc. 
Am discutat un pic — părea destul de simpatic. Asta până când 
conversaţia a ajuns la meseriile noastre. El mi-a spus că e avocat la o 
firmă prestigioasă. Mi-am dat seama că încearcă să mă impresioneze 
aruncând câteva nume de clienți importanţi şi vorbind despre taxa 
orară a biroului de avocatură. 

I-am spus că eram de curând maseuză calificată şi că de-abia 
aşteptam să-mi încep cariera. Eu tot vorbeam despre sănătate şi 

echilibru, despre legătura dintre minte şi corp şi despre cum tera- 
pia prin masaj era o industrie în curs de dezvoltare, când el a ridicat 
din sprâncene, s-a apropiat de mine şi a zis: „Ah, eşti... maseuză“. 
Insinuarea lui era evidentă, la fel ca şi intenţiile sale. Pe lângă nemer- 
nicii cu oferte scârboase, glumele astea veneau şi din partea priete- 
nilor şi a rudelor — și erau mult mai nasoale. 

Majoritatea clienţilor erau respectuoşi şi păreau să priceapă faptul 
că prea puţine prostituate se ascund sun titulatura de maseur tera- 
peut. De curând avuseseră loc arestări la un mic salon din cealaltă 
parte a orașului şi asta ne zguduise un pic. Solicitasem o slujbă acolo 
inainte să mă angajeze Mali şi m-au străbătut fiorii doar când m-am 
pândit la asta. În plus, așa am ajuns s-o apreciez şi mai mult pe Mali, 
dacă era posibil aşa ceva. Conducea o afacere solicitantă, încercând 
să ne apere cât mai bine interesele. 

Îmi plăcea slujba mea la nebunie, faptul că puteam alina durerea 
și-i puteam vindeca pe oameni folosindu-mi mâinile. Îmi plăcea să-i 
ajut să se vindece, atât mental, cât şi fizic. Munceam din pasiune şi 
uram faptul că domeniul pe care-l iubeam atât de mult era denigrat 
din cauza câtorva fete. N-aș fi devenit în ruptul capului una dintre 
acele persoane care-și asumă riscuri aiurea, care calcă granița bunului 
simţ, indiferent dacă era vorba despre bani sau dorinţă. Aşa că m-am 
străduit să mă concentrez la tratamentul pe care-l ofeream, fără să 
arunc nicio privire inutilă spre trupul lui Kael, deși era foarte greu. 

Acum era întins pe spate, cu braţele de-o parte şi de alta. Am 
inspirat profund. Nu voiam să mă uit la pielea lui dezgolită. 

Nu mă gândisem niciodată la un client în felul acesta şi n-aveam 
de gând să încep acum. Mă rog. Începusem deja, dar n-aveam de gând 
să continui. Am încercat să-mi abat atenţia cu un pic de fiziologie, 
gândindu-mă la denumirile tuturor mușchilor pieptului. Pectoralis 
major. Pectoralis minor. Serratus anterior. Îmi amintesc că am învăţat 
la cursuri că femeile preferă instinctiv bărbaţii care au piept şi umeri 
puternici, ceva legat de nivelul de testosteron. Deci, nu eram depla- 
sată. Era doar biologie. 


— Îmi place muzica asta. 
Vocea lui Kael a străpuns întunericul, luându-mă prin sur- 


prindere. 

— Mulţumesc, am zis. 

Voiam să-i spun că Kings of Leon era una dintre trupele mele 
preferate şi că primul lor album era o capodoperă pentru mine. Dar 
nu mai voiam să-mi deschid sufletul în faţa lui. 

Când am terminat să-i masez coapsele pe deasupra pantalonilor, 
m-am mutat înspre partea de sus a mesei, spre capul lui. Mi-am lipit 
vârfurile degetelor de scalpul său, apăsându-i cu fermitate pielea fină 
de pe gât. Ochii lui, care stătuseră închişi tot timpul cât îi masasem 
picioarele, s-au deschis lent. 

Oare mă văzuse holbându-mă la trăsăturile lui puternice, la curba 
profundă a buzelor sale? Am refuzat să fiu eu astăzi cea care sparge 
gheața. Plecase prea brusc aseară, fără niciun avertisment şi fără 
nicio explicație. Avea tupeul să apară aici şi să se poarte ca şi cum 
nimic nu se întâmplase? 

Poate că de asta eram atât de supărată. Pentru că nu se-ntâm- 
plase nimic. 

Mi-am trecut degetele peste pieptul lui, cu mişcări circulare. 
Muşchii lui încordaţi parcă se dezintegrau sub atingerea mea. 
Aproape că-i simțeam tensiunea ieşindu-i prin pori. 

— Eşti tăcută azi, a zis. 

Mâinile mele s-au oprit locului. 

— Nici tu n-ai spus nimic, am ripostat. 

— Tocmai am spus că-mi place muzica. 

Mi-am dat ochii peste cap, strângând din buze. 

— Tu vrei să spui ceva, simt asta. 

— Ah, simţi asta, am zis. Corect. Am uitat. Mă cunoşti atât de 
bine. 

Sarcasmul e cel mai bun prieten al unei fete. 

— De ce eşti aici? 

— Ştiai că voi veni. 

— Mi-ai spus că vrei un masaj. N-ai zis când. Nu mi-ai zis o oră, 
i-am explicat. Nimic de genul ăsta. 

A rămas mut preţ de câteva clipe. 

— Mda, aşa credeam şi eu, am murmurat. 

Kael şi-a scos iute mâna de sub pătură, iar degetele lui mi s-au 
incolăcit în jurul încheieturii. Ochii îi erau două iazuri adânci şi nu 
mă puteam uita decât în străfundările lor. Nu m-am mișcat niciun 
milimetru. Totul s-a oprit. Chiar şi răsuflarea mea. Totul era cel 
puţin intens. 

— De ce nu-mi spui ce se-ntâmplă în căpşorul ăla al tău, 
Karina? 

Nici nu m-am gândit înainte de a vorbi. 

— E prea mult. 

M-am postat lângă el, cu şoldurile în dreptul pieptului său. 

— Prea... am spus, dar n-am fost în stare să termin propoziţia. 

Avea degetele atât de calde în jurul locului unde mi se zbătea 
pulsul. Cred că bătea ca dementul sub degetele lui. 

— Las-o baltă, mi-a şoptit. 

Pupilele îi erau atât de negre în lumina lumânărilor, studi- 
indu-mă cum îmi caut vorbele. Nesiguranța mea îmi spunea că el 
căuta ceva mai mult, încercând să-mi descopere un punct slab. 

— Deci poţi să pleci? am zis eu cu asprime. 

A închis ochii, iar genele dese i-au măturat obrajii. Nu-mi venea 
să cred că existase un moment când crezusem că-l citesc, dar nu 
văzusem de fapt cine este. 

— Merit chestia asta, a zis. 

Încă nu-mi eliberase mâna. 

— Merit chestia asta şi ceva pe deasupra. 

A deschis ochii. 

— Aşadar, dă-mi ceea ce merit. 

Am oftat, trăgându-mi mâna. El m-a strâns mai tare, dar eu tot 
mi-am tras-o înapoi. 

— Ce facem aici? l-am întrebat. 


Aveam atâtea lucruri de spus. Atâtea întrebări. Dar gândurile 


mele puneau piedică vorbelor. Nu aveam nici cea mai vagă idee ce 
avea în mintea aceea a lui. Nu ştiam de unde să încep. 

— Vorbim. Mă rog, încercăm să o facem. 

M-am îndepărtat de masă, iar el s-a ridicat în capul oaselor, 
întorcându-se spre mine. 

— Vorbesc serios. De ce ai venit aici? 

S-a uitat fix la mine. Fără cuvinte, doar privirea aceea. 

— Acum te-ntorci la chestia asta. 

Am vorbit destul de tare ca să mă poată auzi în ciuda muzicii, dar 
nu suficient de tare cât să mă poată auzi cineva din afara încăperii. 

— Uite. 

Şi-a îndreptat spinarea. A ridicat mâna ca şi cum ar fi vrut să mă 
atingă, dar a lăsat-o jos înainte să-mi dau seama ce-ar fi trebuit să fac. 

— Îmi pare rău că am plecat aseară. Ceva... prietenului meu i 
s-a întâmplat ceva şi a trebuit să plec. N-ar fi trebuit să dispar aşa, 
dar am... 

A rostit cuvintele de parcă i le-ar fi smuls cineva cu forța. 

— Nu pot. Dar a trebuit să plec. 

— Dacă prietenul tău avea nevoie de tine, de ce n-ai spus aşa? 
Aş fi înţeles. 

A ridicat din sprânceană. 

— Nu ştiu. Cred că m-am panicat. 

Şi-a coborât privirea. 

— Nu sunt, ăăă, atât de priceput la chestiile astea. 

Se opintea în propriile cuvinte. 

— Nici eu. 

Mă plimbam în sus şi-n jos prin încăpere. O încercare zadarnică 
de a mă îndepărta de el. 

— Şi nu te-ntreb dacă ieşim împreună sau ceva de genul ăsta, 
n-am loc de genul ăsta de lucruri în viaţa mea acum, am început eu 
să bat câmpii. Vii şi pleci, iar eu m-am săturat de chestiile astea în 
viața mea. Nu mai vreau aşa ceva. 

— Nu intenţionam să vin şi să plec. | 
— Dar atunci, ce intenționai să faci? | 
Umerii i s-au gârbovit, în semn de înfrângere. | 
— Mi-aş dori să ştiu. Sincer, Karina, de-abia ştiu ce zi e astăz;, 
deci şi eu sunt confuz. Să-ntâlnesc pe cineva era ultima grijă pe care 
o aveam în minte. | 
— Asta sunt eu? O persoană pe care ai întâlnit-o? | 
A ridicat din umeri. | 
— Nici asta nu ştiu ce înseamnă. Dar știu că am dat patru ture | 
prin cartier, spunându-mi să nu vin aici. 
M-a privit lung. 


— Dar uite-mă aici. 
Pentru prima oară, eu eram cea care rămăsese fără cuvinte. 


Capitolul cincizeci și doi 


Sunt momente când nu trebuie să spui nimic. Momente când totul 
e uşor şi poţi sta în aceeaşi încăpere cu cineva sau te poţi bucura de 
câteva clipe fără să vorbeşti, când totul se aşază la locul lui. Acesta 
nu era un astfel de moment. 

Puteai să tai aerul cu cuțitul. 

Probabil că şi Kael a simțit asta. 

— Am cheltuit o grămadă de bani pe masaje, a zis el, într-o primă 
încercare de a face conversație. 

— Înseamnă că ai grijă de tine, am spus. 

Am râs amândoi şi m-am simţit uşurată. Felul în care râsul lui s-a 
amestecat cu al meu era ca o muzică. Era unul dintre acele momente 
pe care aş fi dorit să le îmbuteliez și să-l port într-un flacon în jurul 
gâtului, aşa cum păstrase Angelina Jolie sângele iubitului ei. 

OK, ăsta a fost un gând bizar. De ce-mi umbla mintea în halul 
ăsta? 

— Dacă te face să te simţi mai bine, a zis Kael, să știi că regret. 

— Că ai plecat aseară? am clarificat eu. 

A dat din cap, legănându-şi picioarele lungi şi musculoase peste 
marginea mesei. Eram surprinsă că nu atingeau pământul. 

— Voiam să fiu acolo cu tine, în camera aceea, ascultându-ţi 
poveştile. Îmi place la nebunie când spui poveşti... te-aş putea asculta 
ore întregi, a zis. 

Am dat muzica puțin mai tare ca să ne acopere vocile. „The Hills“ 
ne emoționa pe amândoi. Aspru şi plin de tensiune, cântecul perfect 
intre noi, umplându-ne tăcerea. 

Îmi place la nebunie când... 

— Şi atunci de ce n-ai rămas? l-am întrebat în cele din urmă. 

— Era vorba de un prieten... 

Expresia lui Kael s-a schimbat. 

— Prieten? am întrebat şi mi-a căzut fisa. Ah, ai o... 

— Nu genul ăla de prietenie, a zis el. 

Voia să mă liniştească şi asta mi s-a părut încântător. M-a stră- 
bătut un curent electric. 

— Unul dintre amicii mei trece printr-o perioadă nasoală. Ăăă, 
m-a sunat soția lui și a trebuit să mă duc acolo. 

Chipul lui Kael era împietrit. 

Eram derutată. Îşi deschidea sufletul, dar aveam nevoie de mai 
mult. 

— Şi dacă ai plecat să-ţi ajuţi un prieten, de ce nu mi-ai putut 
spune? Aş fi înţeles dacă mi-ai fi zis... 

M-a întrerupt. 

— Nu se cade să vorbesc eu despre problemele lui Mendoza. 

— Mendoza? 

Am străbătut încăperea, oprindu-mă fix în faţa lui. A oftat. Şi-a 
muşcat buza. 

— Nu e treaba mea, Karina. Nu vorbesc despre asta. 

I-am apreciat loialitatea față de prietenul lui. Chiar i-o apreciam, 
dar nu eram şi eu prietena lui? Nu eram cineva important? Se pare 
că nu. 

— Şi asta e foarte departe de adevăr. Tu să nu vrei să vorbeşti. 


Mi-aş fi dorit ca vorbele mele să-l rănească sau măcar să-l facă 
să transpire un pic. Nu s-au întâmplat nici una, nici alta. 

M-a privit de parcă ar fi fost supus unui test cu detectorul de 
minciuni, iar eu l-aş fi întrebat cum îl cheamă şi dacă e albastru cerul. 
Mulţumit de sine. Liniştit. Calm ca naiba. 

Capitolul cincizeci și trei 


Nu era nici măcar ora prânzului și eu de-abia aşteptam. să se ter- 
mine ziua. Cum îndrăznea să vină aici şi să-mi complice viaţa în 
halul ăsta? Nu voiam decât o existență normală. O slujbă plăcută. 
O casă drăguță. Un tip de treabă. Alţi oameni aveau lucrurile astea. 
De ce nu şi eu? 

Am inspirat profund şi am încercat să mă îmbunez puţin. Dar am 


avut grijă să nu mă topesc de tot. Nu în faţa lui. Gata cu chestia asta. 
— Am terminat aici? l-am întrebat. 


A ridicat din umeri. 

— Mai am zece minute. 

Mi-a arătat telefonul ca dovadă, 

— Bine. Dar trebuie să te porți ca un client obişnuit. A sta e slujba 
mea şi, spre deosebire de tine, eu pot fi dată afară. 

Kael şi-a luat privirea de la mine şi a început să se holbeze la 
peretele din spatele meu, concentrându-se asupra raftului pe care-mi 
|ineam boxa şi prosoapele curate. Lângă prosoape, într-o mică ramă 
de lemn, era o poză de-a mea cu Austin şi Sammy. Era balul bobocilor, 


iar Sammy şi Austin au mers împreună, asta fiind cea de-a doua lor 


încercare ca pereche. Eu m-am dus singură: 

Sammy şi cu mine eram gătite pentru balul din acea seară. 
Rochia ei era de un roşu-strălucitor, cu spatele gol. A mea era vio- 
let, dacă stau să mă gândesc. Violet ombré. Decolteul era pastelat, 
aproape mov, dar culoarea se schimba cu cât rochia îmi cobora pe 
trup, de la nuanţa cea mai deschisă spre cea mai închisă, astfel că 
poalele păreau înmuiate în cerneală. Ne-am cumpărat rochiile de la 
JC Penny, dar am păstrat etichetele ca să le putem returna a doua zi. 

— Bine. Client obişnuit. Am băgat la cap, a spus el. 

Încerca să mă facă să râd, dar nu mai aveam de gând să cedez. 
A dat din umeri şi s-a întins din nou pe spate. De data asta am făcut 
ce făceam de obicei cu clienţii noi sau cu cei fără programare şi i-am 
aşezat un prosop moale peste ochi. 

Am dat muzica mai încet şi i-am ridicat braţul drept. I l-am 
îndoit uşor din cot, apoi am tras uşor, iar muşchii lui puternici de 
pe spate s-au mişcat drept răspuns. Am ajuns până la bicepşi. Nu 
erau umflaţi în mod artificial, alimentaţi cu suplimente şi cu vizite 
zilnice la sală. Îi simţeam trupul robust sub mâinile mele şi mi-am 
dat seama că muşchii aceia erau rezultatul unui efort fizic imens. Al 
vieții grele de soldat. 

Mi-am folosit antebraţul ca să-l apăs pe nodul de sub biceps, 
unde avea cicatricea care semăna cu un M neterminat. Pielea roza- 
lie era pufoasă şi fină. A trebuit să mă stăpânesc din răsputeri ca să 
nu-mi trec din nou degetul peste ea. Am încercat să nu mă gândesc 
la durerea pe care trebuie s-o fi simţit când se alesese cu chestia asta 
care-i era crestată pe trup. 

Cicatricea era adâncă, ca şi cum ar fi fost lăsată de un cuţit 
zimţat. M-a durut inima pentru el. Mi-am 'strecurat degetele pe sub 
antebraţul său, acea parte a trupului său care era cea mai bogată în 
pigment. Avea bronzul tipic unui soldat, asemănător cu cel al fermi- 
erilor, dar mai pronunțat din pricina soarelui arzător al deşertului. 
I-am luat mâna într-a mea şi l-am apăsat cu degetul mare pe baza 

palmei, ţinându-l acolo. Am simţit cum degetele i se relaxează şi am 
mutat presiunea de-a lungul palmei. 

Oare nu trecuse decât o zi de când stătuserăm împreună, unul 
lângă altul, pe patul din camera pe care-o avusesem în copilărie? 

Am început să mă gândesc la Mendoza, întrebându-mă dacă era 
OK. Plecase de puţin timp când îl sunase pe Kael. Iar până să plece 
Kael, trecuseră doar douăzeci de minute, aşa că, dacă Mendoza locuia 
in apropiere de tata, nu putuse ajunge acasă decât de vreun sfert de 
oră. Speram că nu condusese. 

— E atât de bine, mi-a zis Kael când i-am îndoit încheieturile, 
apăsând pe margini şi trăgând uşor în acelaşi timp. 

— De-abia am învăţat chestia asta, i-am spus. 

— Pe bune? 

— Mda, am văzut un tutorial pe YouTube şi am încercat mai 
intâi pe mine. E foarte plăcut. Mai ales pentru oamenii care-şi folo- 
sesc mult mâinile. 

— Stai aşa, ai învăţat asta de pe YouTube? m-a întrebat, 
ridicându-şi puțin capul. | 

I-am tras prosopul la loc pe ochi şi l-am apăsat uşor cu palma 
pe frunte ca să-l fac să se întindă la loc. 

— Da. Îmi e de ajutor. 

— Eşti clar milenială. 

— Şi tu la fel. 

I-am aşezat brațul la loc pe lângă trup şi m-am mutat pe partea 
cealaltă. 

— Practic, da. Măcar spune-mi că ai diplomă şi că n-ai învăţat 
totul de pe YouTube. 

— Ha. Ha. 

Mi-am dat ochii peste cap. 

— Sigur că am diplomă. 

Mi-am adus aminte că era ziua lui. 

— Apropo, la mulţi ani! 

— Mulţumesc. 


Mi-am văzut mai departe de treabă şi i-am acordat chiar zece 


minute în plus. Când am terminat, mi-a mulțumit, a plătit, mi-a 
lăsat un bacşiș gras și a mormăit un la revedere superficial, ca un 
bun client. 

Faptul că-mi oferise ce-i cerusem şi că uram chestia asta mă 
ardea ca o cafea proastă. 

N-am fost niciodată mai mulțumită să termin cu clienții pe ziua 
respectivă. Mali mă rugase să mai preiau o clientă fără progra- 
mare după şedinţa aia groaznică cu Kael. Nu ştiu dacă era de vină 
dispoziţia mea sau clienta, dar nimic din ce făceam nu-i era pe plac. 
Ba o apăsam prea încet, ba prea tare. În cameră era frig, nu putea 
primi două pături, apoi picioarele i s-au încălzit prea tare sub pături, 
puteam să îndepărtez una dintre ele? Şi puteam să sting lumânarea, 
pentru că aroma îi provoca dureri de cap? 

Am încercat s-o fac să se simtă cât mai bine şi să mă calmez 
în privinţa ei. Era ca o încercare prin care mă trecea universul, o 
încercare la sfârşitul căreia să-mi dau seama dacă-mi stricase sau 
nu Kael ziua. Cumva totul era legat de el şi imaginaţia a început să 
mi-o ia razna — îmi închipuiam viaţa acelei femei, cum se chinuia 
într-o căsnicie de rahat. Poate că eram singura persoană din viața ei 
pe care-şi putea revărsa furia. Mai bine pe mine decât pe copiii sau 
familia ei, sau chiar pe ea însăşi. A început să-mi fie milă de ea, toată 


lumea are câte o zi proastă. Chiar şi când mi-a spus că trebuie să-mi 


tai unghiile... şi a plecat apoi fără să-mi lase bacşiş. E posibil să-i fi 
arătat degetul mijlociu când a ieşit pe uşă. 

Clientul de la ora unu a fost OK, slavă Domnului. Şi tipa venită 
fără programare a fost în regulă — o tânără drăguță de la studioul 
de yoga de pe o stradă din apropiere. Aproape că a adormit de-ndată 
ce s-a întins pe masă şi avea pielea moale, niciun mușchi încordat 
care să mă solicite. 

Cu toate astea, m-am bucurat când ziua de lucru s-a terminat şi 
m-am dus spre casă. Slavă Cerului. Mali îmi dăduse un Ibuprofen şi 
asta mi-a mai calmat durerea zvâcnitoare de cap. Dar tot mă simţeam 
ca naiba. Eram neliniştită şi iritată şi nimic nu mă făcea să mă simt 
mai bine. 

Nu mă puteam gândi decât c-o să mă trântesc în pat, cu draperiile 
trase şi cu aşternuturile în cap. Voiam beznă şi linişte. Dar apoi am 
cotit pe stradă, ajungând la căsuţa mea și l-am văzut așteptându-mă 
pe verandă. 

Cea mai mare problemă şi bucurie a mea împachetată frumos şi 
livrată direct la uşa mea. 

Kael. 

Părea agitat, cum stătea acolo cu căştile la urechi şi cu o privire 
pierdută. Era atât de cufundat în gânduri, că aproape nici nu m-a 
observat când am ajuns lângă el. 

— Ai venit să-ţi iei banii înapoi? l-am întrebat, încercând să păs- 
trez o atmosferă destinsă. 

Nu mă deranja deloc că era acolo. Nu eram intimidată. Deloc. 
Eram calmă. Nu lăsasem să mă afecteze atitudinea lui, nu aşa cum 
credea el c-o făcuse. Nu pe mine. 

— Nu vreau banii înapoi, mi-a spus, clătinând din cap. Cred c-ar 
trebui să ne terminăm discuţia. 

— Serios? Despre ce discuţie e vorba? 

Făceam pe niznaiul şi el ştia asta. Şoarecele şi pisica. Ştiţi voi, ca 
o joacă de adulți. 

— Despre a întâlni pe cineva. Ştii tu, dacă ieşim împreună 
sau nu. 

— Cu siguranţă nu ieşim împreună, am zis cu un râs forțat şi 
fals. 

— Păi atunci ce facem? 

— Mai devreme nu ştiai, i-am reamintit. 

— Nici tu, mi-a întors el replica. 

Ţinea o portocală în mână. Era o portocală mare, dar părea mică 
în mâna lui, cu un mic abţibild pe ea pe care scria SUNKIST. O mân- 
gâia uşor cu degetul mare, dar nu o decojise încă. 

— Vreau să aflu mai multe despre tine. E tot ce-ţi cer, OK? 

La cât de bine arăta, mă îndoiam că ar fi fost nevoit vreodată să 
pună această întrebare. Cine n-ar fi vrut să spună da fără să se gân- 
dească măcar? Eu eram singura idioată care ar fi putut confunda 
lucrurile. Cum puteam simţi o atracţie atât de puternică față de tipul 
ăsta şi totuşi să fiu atât de nesigură pe sentimentele mele? Pe senti- 
mentele lui? 

L-am privit atent. Nu m-am putut abţine şi mi-am trecut ochii 
în sus şi-n jos pe trupul lui puternic. Purta un tricou militar gri şi 
pantaloni negri de trening. Nu mi se părea corect să arate atât de bine 
indiferent cu ce ar fi fost îmbrăcat. 

— Şi cum ai de gând să faci asta? l-am întrebat. 

Păream să reacționez aşa cum sperase el. Era încântat, ca şi cum 
ăsta ar fi fost planul lui de la bun început. Îmi plăcea că are un plan. 
Ideea unui plan mă făcea să mă simt importantă. El mă făcea să mă 
simt importantă. 

— Punându-ţi întrebări despre tine. Cum altfel? 

Era atât de jucăuş, atât de diferit de bărbatul stăpân pe sine pe 
care-l cunoscusem în ultimele câteva zile. 

— Bine. 

Eram sceptică. 

— Dă-i drumul. 

Mi-a arătat locul liber de lângă el. 


— Măcar aşază-te lângă de mine. Ce fel de întâlnire mai e și 


asta? 

— Nu e o întâlnire. Doar o ardem împreună, ca să ne cunoaștem 
mai bine. Asta-i tot. 

O spusesem mai mult pentru urechile mele decât pentru ale lui, 
dar Kael nu trebuia să ştie asta. M-am aşezat în vârful scărilor de 
pe verandă şi mi-am lăsat picioarele să se bălăngăne peste treptele 
de mai jos. 

— Tot spui că nu ne cunoaştem, așa că o să ajung să te cunosc, 
chiar dacă e ultimul lucru pe care-l fac, m-a asigurat el. 

Era atât de încrezător. Pe vorbele sale, pe zâmbetul său. Chiar 
şi felul în care s-a sprijinit pe treptele de beton emana încredere în 
sine. Am simţit acea tresărire familiară în stomac şi apoi în jos, pe 
picioare. 

— Bine, bine. Lasă vrăjeala, întreabă-mă ceva. 

Trebuia să-mi abat cumva atenţia de la felul în care mă făcea să 
mă simt — era aproape dureros să-l văd cum îşi linge buzele, în timp 
ce decojea portocala. 

— Am doar una, dar o putem împărți, mi-a zis. 

Îmi plăcea la nebunie versiunea asta jucăuşă a lui. 

— Halal întâlnire, am glumit, iar el a scuturat din cap. 

— Nu, ai zis că nu e întâlnire. 

— Touché. Acum vreau să aud întrebările sau pun capăt prema- 
tur acestei non-întâlniri, l-am avertizat. 

Ştiam amândoi că e o amenințare goală. 

— În orice caz, tu eşti cel care nu spune nimic despre sine 
însuși. 

— Zi tu prima, mi-a propus. 

M-am gândit la ce voiam să aflu despre el. Erau atât de multe 
lucruri. 

Muzică. Asta mi-a trecut prima dată prin cap. O să-l întreb des- 
pre muzică! 

— Care e trupa ta preferată de care n-a auzit nimeni niciodată? 

S-a răsucit spre mine, cu ochii mari, fericit. 

— Foarte multe, îmi plac trupele necunoscute. Aproape duma 
din astea ascult. Ce zici de Muna? De-abia i-am descoperit, Sunt 
grozavi. 

— Muna nu e o trupă necunoscută, au fost în turneu cy Harry 
Styles. 

I-am spus că-mi plăcea muzica lor şi că Elodie şi cu tine am 
încercat să facem rost de bilete la concert, dar s-au vânduţ atât de 
repede, încât a trebuit să iau câțiva clienți în plus ca să-mi Permit să 
le cumpăr când s-au repus în vânzare. 

— Harry Styles, zici? Dacă ai putea merge la orice CONcert, din 
toate timpurile, care ar fi acela? m-a întrebat. 

Am dat cu putere din cap la auzul numelui lui Harry Styles şi 
m-am gândit ce concert aş alege. Alanis Morissette fusese herdi 
răspunsul meu la întrebarea asta, dar cu Kael am dat Primy] răs- 
puns care mi-a trecut prin minte. Era un sentiment eliberator, să 
fii sincer în felul acesta. Îmi plăcea cum mă scotea din Catapace. 
Nu i-am dat răspunsul pe care credeam că şi-l doreşte. I-am oferit 
adevărul. 

— Shawn Mendes, i-am zis. 

— Shawn Mendes? a repetat el. 

Simţeam că va face mişto de mine, așa că m-am străduit däit 
discuția mai departe. 

— Şi tu? l-am întrebat. 

— Eu, mă rog, aş spune probabil fie Amy Winehouse, înainte să... 

S-a oprit. A fost adorabil, ca un semn de respect, Oarecun Am 
zâmbit, îndemnându-l să continue. 

— Fie Kings of Leon la primul lor turneu. Pe vremea câzg cadă 
aproape necunoscuți. 

— O să fac o listă cu trupe necunoscute înainte de Urnitoarea 
noastră şedinţă... de pierdut vremea împreună sau cum se Mmeşte 
chestia asta, am spus. 

— Următoarea noastră non-întâlnire, a zis el. 


Cred că ne-am bucurat amândoi când am auzit cuvântul „urmă- 
toarea“. 

— Corect, am zis, uşurată şi entuziasmată în acelaşi timp. 

— Aşadar, a spus Kael. Uite altă întrebare pentru tine. Dacă l-ai 
putea descrie pe Austin într-un singur cuvânt, care ar fi acela? 

— Hmm. 

Mi-am atins nasul, gândindu-mă ce adjectiv i s-ar potrivi cel mai 
bine fratelui meu geamăn. 

— Bine-intenţionat? am întrebat, în cele din urmă. 

Dar nu eram prea sigură. Nu era cuvântul pe care-l căutam. Nu 
chiar. 

— Sunt două cuvinte, a zis el. 

— De fapt, se scrie cu cratimă, deci e un singur cuvânt. 


Îi plăcea asta. Îmi dădeam seama. 


— Are intenţii bune, am continuat. Doar că face nişte alegeri 
greşite, care nu se potrivesc cu bunele lui intenţii. 

— Înţeleg, a zis el. 

Şi chiar mi se părea că înţelege. 

— Rândul meu, am spus. Dar tu? Despre surioara ta? 

Expresia i s-a înăsprit preț de o clipă, aproape ca şi când mi-aş 
fi putut imagina răspunsul lui. Apoi, la fel de repede, a revenit la 
normal. 

S-a gândit un moment, parcă nevoind să răspundă. I-am citit 
asta pe chip, dar până la urmă a rostit: 

— Sclipitoare. 

— Sclipitoare? am repetat. 

Ce mod încântător de a fi văzut de cineva, mai ales de cineva 
din familia ta. 

A dat din cap. 

— Da, e genială. Şi nu lasă nimic să-i stea în cale. Liceul e una 
dintre acele şcoli private de fiţe unde se predau doar materiile la care 
elevii sunt buni. Ea se pricepe la ştiinţe. Ar fi putut intra acolo de la 
nouă ani — a avut notă mare la admitere —, dar mama nu poate șofa 


204 Cele mai strălucitoare stele 


Anna Todd 205 


și n-a lăsat-o să meargă cu autobuzul de una singură decât atunci 
când a împlinit 14 ani. Acum ia autobuzul şi traversează oraşul, în 
fiecare dimineaţă şi-n fiecare după-amiază. 

— Oau, a fost tot ce-am reuşit să spun. 

Sigur că sora lui Kael era un copil-minune într-ale ştiinţelor. Era 
induioşător şi comic s-o compari pe adolescenta asta genială care lua 
autobuzul până-n capătul opus al orașului ca să ajungă la şcoala ei de 
elită cu frate-meu care intra în bucluc şi când stătea acasă. 

— Mai departe? a spus Kael, schimbând subiectul. 

I-am pus o întrebare simplă. 

— Ce-ţi place să faci în timpul liber? 

— Să merg la masaj, a zis el zâmbindu-mi, şi să lucrez la casa 
mea. Am cumpărat un duplex cât am fost plecat. Mai ţii minte când 
m-ai dus în parcare să-mi recuperez cheile? Acolo ar fi trebuit să 
fie. În orice caz, am cumpărat duplexul nefinisat şi acum îl pun la 
punct — muncesc pe îndelete la partea mea ca s-o pot închiria şi să 
mă pot muta în cealaltă parte şi să repet faza. Poate să mă extind spre 
Atlanta când va fi posibil. 

— Şi eu mi-am cumpărat casa din același motiv, i-am spus. 

A mușcat din portocala decojită. Parfumul dulce îmi lăsa gura 
apă. 

— Adică partea cu renovarea. Nu mai suportam să stau cu tata 
şi cu nevastă-sa, aşa că am găsit pe net căsuţa asta şi totul merge lent, 
adică, renovarea e atât delentă. 

Am lungit cuvântul, ca să accentuez ideea. Kael a râs, apropi- 
indu-se puţin de mine. 

— Am observat. 

— Nu crezi că mă descurc? am întrebat. N-ai văzut gresia de la 
dug? 

Fac pariu că se crispase tot când văzuse câte treburi neterminate 
zăceau împrăştiate prin toată casa. 

Era aproape de mine, atât de aproape încât simțeam mirosul 
răsuflării sale cu aromă de portocală. Nu știu dacă eu sau Kael, dar 


unul dintre noi se apropia şi mai mult de celălalt. La momentul în care 
terminaserăm cu întrebări de genul cât timp îţi poți ține respiraţia 
şi ce sunet am fi în stare să ascultăm cât e ziua de lungă fără să ne 
enerveze, ajunseserăm la câțiva centimetri distanță. 

Era magnetism pur. O atracţie irezistibilă. 

— Te-aş putea asculta toată ziua, a spus el, luându-mă prin sur- 
prindere. A devenit unul dintre lucrurile mele preferate. 

Ochii îi erau fixaţi asupra gurii mele. 

Inima îmi bătea de parcă voia să-mi sară din piept. 

— Şi eu mi-aş dori să te aud vorbind în fiecare zi, i-am mărturisit. 

Ne simţeam atât de apropiaţi acolo, strânși unul în altul pe 
veranda mea, fără să observăm nici maşinile, nici oamenii care tre- 
ceau pe lângă noi. 

— Într-o bună zi o să regreți că ai spus asta. 

Răsuflarea lui Kael mi-a acoperit obrajii şi buzele umede şi 
lacome. 

Gura lui era atât de aproape de a mea. Urma să mă sărute, aici, 
acum, din senin, cu aroma de portocale pe buze? 

Gura mea tânjea după atingerea buzelor lui. Nu-mi dorisem nici- 
odată ceva atât de tare cum îmi doream să mă sărute, acolo, la mine 
pe terasă. 

Urma oare să mă sărute? 

Buzele lui mi-au răspuns curând la întrebare. S-a înclinat şi 
şi-a lipit gura delicată de gura mea. Totul a încremenit. Traficul. 
Ciripitul păsărilor. Chiar şi zgomotele din mintea mea. Nu mai 
aveam cuvinte. Nici gânduri. Nu mai exista decât el. 

La început a fost timid, blând... până când mi-am vârât 
limba printre buzele lui şi l-am gustat. Aroma aceea mi-a creat 
dependenţă şi am ştiut că nu mă voi sătura niciodată de el. Aveam 
nevoie de fiecare atingere şi voiam să profit de orice ocazie ca să 
obțin asta. 

Acel prim sărut s-a transformat în mult mai multe pe măsură 
ce am trecut graniţa dintre întâmplare şi promisiune. Cunoşteam 

acest pericol. Dacă nu învățasem nimic din trecutul meu, măcar îmi 
insuşisem lecţiile din aproape toate numerele revistei Cosmopolitan 
şi din fiecare comedie romantică din ultimii douăzeci de ani. Chestia 
asta nu avea cum să funcţioneze, sub nicio formă. 

Dar trebuia să-mi asum riscul. 

Indiferent de sacrificiu, trebuia să-mi asum acest risc. 


Capitolul cincizeci şi cinci 


Kael parcase în spatele salonului când am ieşit de la serviciu în ziua 
următoare, iar imensul său Ford Bronco şiroia de apă. Purta un tri- 
cou cu mânecă lungă, cu numele producătorului imprimat pe partea 
din faţă, şi jeanşi albaştri cu margini zdrenţuite, de parcă ar fi fost 
folosiți ani întregi. Voiam să ating denimul moale şi uzat şi să simt 
textura materialului cu degetele. 

— Ce cauţi aici? De unde ştiai când scap? 

Eram surprinsă să-l văd la mine la serviciu, aşteptându-mă cu 
maşina proaspăt spălată şi cu pantofi noi în picioare. Încântată, dar 
surprinsă. 

— Mi-a şoptit o păsărea, a zis el, scoțându-şi ochelarii de soare 
şi deschizându-mi portiera din dreapta. 

— Păsăreaua aceea are cumva un adorabil accent franțuzesc? 
l-am întrebat. 

A ridicat din umeri. 

— E confidenţial, a spus cu o mutră neutră. 

l-am zărit mica sclipire din ochi. Cum fusese posibil să-mi fie 
dor de el peste noapte, deşi stătuse pe veranda mea aproape până la 
miezul nopții, iar acum să apară din nou? 

— Ce cauţi aici? am repetat. 

N-aveam de gând să mă urc, pur şi simplu, în mașină, ca să-i fac 
lui viaţa uşoară. 

— Am venit sperând să te conving să ieşi la o întâlnire cu 
mine. 

— O întâlnire? Credeam că am stabilit că nu ieşim împreună, că 
doar pierdem vremea, ca să vedem unde ajungem cu asta. 

Şi-a vârât mâinile în buzunare şi a rămas acolo, lângă portiera 
deschisă. 

— Nu trebuie să-i spunem întâlnire, atunci. Dar ţi-ar plăcea să 
pierdem vremea împreună în seara asta, dacă tot nu lucrezi până 
mâine la prânz? 

Am spus da fără să mă prefac că mă mai gândesc. N-avea niciun 
sens. Ştiam amândoi că aş fi mers oriunde m-ar fi invitat. M-a ţinut de 
cot cât am intrat în maşină şi a închis portiera în urma mea. Faptul 
că mi-a deschis portiera a fost atât de politicos. Era un gentleman 
fără să facă niciun efort. De-abia aşteptam s-o cunosc pe femeia care 
ii crescuse pe el şi pe sora lui, copilul-minune. 

— Am pus la cale ceva pentru tine. Am compilat niște muzică, 
mi-a zis şi a făcut, timid, o pauză, şi vreau să te duc la restaurantul 
meu preferat din tot oraşul ăsta. 

Eram din ce în ce mai entuziasmată. 

— Am găsit cinci trupe de care cred că n-ai auzit niciodată. Una 
se numeşte Chevelle. Pe vremuri, când eram în perioada de pregă- 
tire, am cunoscut un tip care le cânta versurile la nesfârşit. Erau din 
oraşul lui natal şi, când am absolvit, le ştiam aproape toate melodi- 
ile pe dinafară. Nu ştiu dacă-ţi vor plăcea, dar dacă i-ai fi ascultat 
inainte de a te îndrăgosti de Shawn Mendes, lucrurile ar fi stat altfel. 

Îmi plăcea la nebunie cum rostea cuvintele ca să capete forță, să 
devină mai plăcute la ascultat. 


Era în acelaşi timp vesel şi îngândurat, aproape şi departe. Ca un 


whisky aspru şi ca un vin rafinat. Îmi plăcea la nebunie felul în care 
totul se contrazicea la el. Era un bărbat fascinant şi de-abia aşteptam 
să aflu mai multe despre persoana lui. 

— Nu-l amesteca pe Shawn în povestea asta, i-am zis zâmbind. 

— Am văzut posterul acela din fosta ta cameră, acasă la tatăl tău. 
Nu m-am gndit la el atunci, dar mi-l amintesc acum. 

Kael a luat-o pe autostradă în timp ce lumina zilei se stingea pe 
cer. 

— El e John Mayer al generaţiei noastre, am încercat să-i explic. 

Kael a pufnit. 

— John Mayer e John Mayer al generaţiei noastre. 

Câteva minute mai târziu, a tăcut, iar eu m-am bucurat să ascult 
muzica, în timp ce înaintam pe drumul lung şi întortocheat pe care 
nu mai mersesem niciodată. O să-mi amintesc mereu felul în care 
soarele şi luna dansau pe cer în seara aceea şi ce senzaţie de linişte 
îmi dădea tăcerea lui. 

I-am ascultat glasul când m-a întrebat chestii aiurea, aşa cum 
făcuse la prima noastă „întâlnire“ la mine pe verandă. Aceea va 
rămâne pentru totdeauna cea mai mişto non-întâlnire din viața mea. 

— Câţi fraţi ţi-ai fi dorit să ai? 

— Care e cântecul tău preferat din Friends? 

— De câte ori te-ai uitat la Regele Leu? 

Începusem să mă simt foarte în largul meu alături de el, acolo, pe 
locul din dreapra al Fordului său Bronco. Și totuşi, simțeam cum hao- 
sul pândeșşte undeva, în apropiere. Totul mergea prea bine. Începeam 
să simt prea multe pentru tipul ăsta. 

Pe ecranul telefonului mi-a apărut numele fratelui meu şi am vrut 
să-l ignor, dar apoi m-am răzgândit. Auzeam muzica bubuind în fun- 
dal, iar el vorbea atât de împleticit că aproape nu înţelegeam ce spune. 

— Kareeee, vino să mă iei. Te rog, Katie. S-o ia naiba pe Katie. 
S-o ia naiba pe Katie şi pe fostul ei iubit şi telefonul ei nenorocit.., 
bolborosea Austin. Kare, te rog, vino să mă iei. 

Haosul. Nu mai pândea — se dezlănţuise. 

Nu puteam spune nu. L-am rugat pe Kael să mă ducă la adresa 
pe care mi-a dat-o Austin şi am mers direct acolo. Când am ajuns, 
doi tipi se rostogoleau în mijlocul străzii. Din trupurile lor nu dis- 
tingeam decât un tricou roşu şi unul negru. 

— Lasă-l în pace! 

Am recunoscut vocea lui Katie înainte s-o zăresc. 

— Haide, Nielson, sparge-l! s-a auzit un glas în fundal. 

Alte câteva replici de încurajare toxică s-au auzit înainte să-mi 
dau seama că în tricoul roşu era Austin. Părea că-l prinsese de gât 
pe un tip şi n-avea de gând să-l elibereze prea curând. 

— Încetaţi! a strigat Katie din nou. 

M-am dus repede la ea. Avea chipul murdar de dâre de lacrimi 
amestecate cu rimel. 

— Ce s-a întâmplat? am întrebat, prinzând-o de umeri. 

Kael striga numele lui Austin, încercând să-i despartă pe cei doi 
bătăuşi. 

— Fostul meu şi Austin... 

A început să plângă isteric şi n-a putut să-mi spună mai multe 
decât ceea ce vedeam cu ochii mei. 

Sirenele poliţiei s-au auzit în depărtare, în vreme ce Austin a slă- 
bit strânsoarea ca să-l poată pocni pe tip în zona coastelor. Semănau 
cu nişte băieţei care se luptau în dormitorul lor plin de afişe cu lup- 
tători profesionişti, dar erau oameni în toată firea, iar poliţiştii se 
apropiau vertiginos. 

L-am strigat pe Austin, iar Kael a încercat să-l tragă de tricou 
ca să-l despartă de celălalt tip. Dacă îl arestau din nou, dădea de 
naiba. Sirena a tăcut şi vocile au devenit mai zgomotoase. Erau doar 
vreo cinci oameni afară, dar când toţi urlau în acelaşi timp, era un 
vacarm total. 

Totul s-a întâmplat atât de repede. 

Poliţiştii militari au ieşit în grabă din maşină, îndreptându-se 
direct spre Kael. Am ţipat şi am dat să alerg spre el când trupul lui 


Austin s-a izbit de pământ, lovindu-mă de bărbatul cu care se bătea 


şi al cărui cot sau pumn zbura direct spre fața mea. Mi-am ridi- 
cat mâinile ca să-mi apăr faţa şi l-am auzit pe Kael urlând. Nu era 
doar un urlet, ci mai degrabă un geamăt gutural de durere. Era de-a 
dreptul animalic în intensitatea sa şi m-a străbătut din cap până-n 
picioare. M-am întors spre el, fără să mă mai gândesc că trebuie să 
mă apăr. N-am văzut decât că polițistul militar scosese bastonul, iar 
Kael era culcat la pământ, cu piciorul drept încercând să se protejeze 
de atacul ofițerului. 

Un alt țipăt a sfâşiat aerul. Poate că era Katie. Poate că eram chiar 
eu. Nu voi şti niciodată. Știu însă că-n acest timp Austin s-a strecu- 
rat afară din mijlocul nebuniei şi a ajuns la maşina lui Kael, reuşind 
cumva să-şi suie fundul de beţivan în Bronco şi să se întindă. Kael 
şi cu mine eram chestionaţi de Poliția Militară. 

— Unde vă duceaţi? 

— Sunteţi siguri că nu eraţi la petrecere, bând ceva? 

— Să văd un act de identitate, soldat. 

Mai târziu, în parcare, după ce Kael s-a oprit din tremurat, m-am 
uitat urât la poliţişti. Celălalt bătăuș plecase şi el, totuşi ei îi ceruseră 
actele de identitate lui Kael. 

Când i-am spus că nu era corect să fie tratat în felul ăsta, mai 
ales că el nu se bătuse cu nimeni, mi-a spus să nu sfidez autoritatea, 
pentru că era periculos. Dă-i unui om putere şi o să distrugă lumea, 
aşa-mi spunea mama mereu. 

Se dovedea că avea din ce în ce mai multă dreptate. 

O oră mai târziu, am ajuns în cele din urmă din nou la maşină. 
Austin s-a trezit când aproape ajunseserăm acasă la tata. Frate-meu 
era clar dus — când întreba de Katie, când întreba de mama, când 
cerea un sendviș cu unt de arahide. 

— Cred că e mai mult decât beat, mi-a zis Kael, după ce l-a ajutat 
pe Austin să intre în casă şi să urce scările. 

Apoi efectiv l-a băgat în pat. Totuşi, tata avusese tupeul să-mi 
scrie un mesaj în care mă-ntreba dacă nu cumva Kael condusese 

băut, la câteva minute după ce plecaserăm de-acolo. M-am întrebat 
de ce tata era treaz la o oră atât de târzie în timpul săptămânii, dar 
nu i-am răspuns la mesaj. Eram sătulă de tâmpenii. 

— Ce vrei să spui? 

L-am privit tăios pe Kael. Nu era momentul să aruncăm cu 
acuzaţii absurde. Cum că frate-meu se drogase. De-abia își permi- 
lea să se tundă, darămite să cumpere droguri şi să-şi întreţină şi 
pasiunea pentru alcool şi mâncare mexicană. 

— Nimic, gândeam cu voce tare, mi-a răspuns Kael. 

— Nu te mai gândi. 

Îi luam apărarea lui Austin pentru că era fratele meu geamăn. 
Nu se droga, doar băuse mai mult decât ar fi fost cazul. 

— Cred că-i mai bine să nu mai vorbim deloc, am spus, doar ca 
să-l enervez, ceea ce era total nedrept, dată fiind mai ales altercaţia 
cu poliţiştii. 

Încă nu-mi venea să cred cum se purtaseră cu el. De parcă ar fi 
avut ceva personal împotriva lui — aproape îl loviseră cu bastonul 
peste piciorul deja rănit. Imaginea aia fusese îngrozitoare, iar amin- 
tirea ei — de o sută de ori mai rea. 

— Îmi pare rău, chiar îmi pare, i-am spus lui Kael, luându-l de 
mână ca să mă calmez. 

Degetele lui, calde şi familiare, s-au împletit cu ale mele şi m-am 
simţit din nou cu picioarele pe pământ. 

— Îmi pare rău pentru toată povestea. Pentru că i-ai luat apăra- 
rea lui Austin și ai fost atacat de nenorociţii ăia de poliţişti militari, 
pentru că a trebuit să-l dădăceşti pe frate-meu, îhhh, îmi pare rău 
pentru că-ţi tot complic viaţa în ultima vreme. 

Kael a oftat în liniştea din maşină, mi-a luat mâna şi şi-a apro- 
piat-o de buze. 

— Meriţi orice complicaţie pe care o aduci cu tine. 

S-a aplecat să mă sărute. 

— Sper să ai mereu aceleași sentimente pentru mine, mi-a spus, 
cuprinzându-mi fața în mâinile lui mari. 


— Mereu, zici? 

— Bine, poate nu mereu, nu vreau să te sperii, a spus. 

— Aproape mereu? 

A dat din cap, a zâmbit şi m-a tras mai aproape de el. Chiar şi 
în mijlocul unei crize, mă făcea să mă simt în siguranță. Era vorba 
despre cum percepeam lucrurile, iar eu aveam nevoie de o mică doză 
de realism. Dar în loc să cobor cu picioarele pe pământ, pluteam 
prin văzduh alături de cea mai strălucitoare stea dintre toate. Vocea 
mamei îmi răsuna în minte când l-am sărutat din nou pe Kael: Cele 
mai strălucitoare stele ard atât de repede, trebuie să le iubim cât avem 
ocazia. Îmi spusese chestia asta o singură dată, dar chiar şi după 
atâţia ani, o mai ţineam minte. Cred că acum, când nu mai era prin 
preajmă, nu-mi permiteam să uit toate dovezile ei de înțelepciune și 
toate poveştile pe care le adunase de-a lungul anilor. 

— Mergem acasă? l-am întrebat pe Kael, ştiind că-şi va da seama 
că mă refer la casa mea. 

A încuviințat şi am mers spre casă în cea mai adâncă tăcere, iar 
cuvintele mamei mi s-au evaporat din minte în timp ce înaintam 
pe autostradă. 

Nu ştiu ce m-aș fi făcut fără slujba mea. Nu era vorba doar de faptul 
că-mi puteam plăti facturile — deşi şi asta era important. Era vorba 
despre a descuia ușa de la intrare, a aprinde luminile, a mă asigura 
că avem prosoape curate şi suficiente recipiente cu ulei. Fiecare mică 
sarcină mă scotea din carapacea mea și mă făcea să intru în legătură 
cu lumea din jurul meu. Eram sigură de talentele mele de maseuză, 
mândră că făceam ceva care-i ajuta pe oameni să-şi descâlcească 
viețile. Astăzi aveam nevoie de asta mai mult ca niciodată, căci încer- 
cam să descâlcesc nebunia din propria-mi existență. 

Mali a înţeles de ce întârziasem. Mă îndemnase să-mi iau liber 
când am sunat-o să-i spun ce se întâmplase, dar nu m-am putut hotărî 
să tac asta. Kael avea treabă la garnizoană toată ziua, iar eu simţeam 
nevoia să-mi mut mintea în altă partă. M-am gândit să mă duc cu el, 
dar mi-era frică să nu mă confunde cineva cu tânăra lui soție. Mai 
frică decât mi-ar fi plăcut. Nu-mi convenea deloc să fiu departe de el 
și chiar l-am sunat în drum spre serviciu. 


M-am bucurat că aveam de lucru, dar fusesem nevoită să înfrunt 
o zi plină şi eram gata să plec acasă, mai ales că el spusese că va trece 
pe la mine după ce ies din tură. Trebuia să muncesc până la patru, 
dar m-aş fi evaporat cu o oră mai devreme dacă n-ar fi venit un cli- 
ent fără programare la trei. 

Eram obosită, epuizată de întâlnirea groazei din seara trecută. 


Felul în care Kael încercase să-i vină în ajutor lui Austin cu Poliţia 
Militară, felul în care mă sărutase pe frunte când i-am plâns în 
braţe, în drum spre casă. Austin nu-şi amintea nimic din toate 
astea. Sigur că nu-şi amintea. Era praf. Ştiam că nu era vorba doar 
de alcool — deşi era suficient de rău. (Comportamentul mamei ar 
fi trebuit să fie un avertisment pentru amândoi.) Dar era mai mult 
decât asta, de atâta lucru îmi dădeam şi eu seama după pupilele lui 
mari şi negre. Era dezorientat şi neîngrijit, ca un om care fusese 
lăsat legat la ochi în pădure şi care încerca să-şi găsească drumul 
spre luminiş. Când mi-a strigat numele, nici măcar nu putea rosti 
primele litere. N-am auzit decât un „K“ strangulat. Oare Kael avea 
dreptate? Ceva mai mult decât băutura îi luase în stăpânire trupul 
şi-i înnegura minţile? 

Nu voiam altceva decât să-mi limpezesc mintea de lucrurile 
întâmplate aseară şi, cu siguranță, nu-mi mai doream să trec nici- 
odată prin ceva atât de înspăimântător. Toată lumea spunea că nu 
sunt atât de speriată pe cât ar fi trebuit. Nu ştiu exact ce însemna astă, 
Era un compliment? Elodie a făcut ceai şi a stat cu mine și cu Kael, 
în timp ce eu vorbeam şi plângeam, încercând să-mi dau seama cë 
anume se petrece. Încercând să ies din beznă. Când n-am mai putul 
vorbi, el m-a luat în braţe şi m-a dus în pat. Să fiu ținută aşa în braţe, 
Să fiu ridicată aşa... parcă voia să mă salveze. 

Eram epuizată. Trupul mi s-a topit laolaltă cu salteaua până Ii 
prânz. 

Kael nu era afectat de incident, ci doar furios. Cred că era nevoile 
de ceva mai mult decât un idiot de polițai militar care probabil fusese 
bătut în liceu şi care se răzbuna acum pe fiecare persoană de culoni 

care-i ieşea în cale. M-am uitat la ştiri, era o epidemie care cuprin- 
sese toată țara. Kael nu voise să joace cartea rasismului, aşa cum îi 
spunea el, dar eu exact asta voiam. Voiam să joc naibii tot pachetul. 
Cel puţin puteam folosi acest privilegiu pentru un scop nobil. Dar 
nu-ți dai seama cât de neputincios ești până când nu-ţi propui să 
faci un lucru însemnat. 

Am văzut clar asta. Fiecare clipă împuţită de prejudecată şi 
rasism. Îmi iubeam fratele şi nu voiam sub nicio formă să-l văd 
tânit, dar... indiferent cât era de terminat, Austin fusese tratat ca un 
cetățean respectabil. Felul în care poliţaiul îi protejase capul când l-a 
Ajutat să intre în maşina de patrulare, în care Austin chiar trebuia să 
stea preţ de două minute. Îl batjocorea fățiș pe poliţai sau încerca s-o 
Incă, Noroc că nu prea putea vorbi inteligibil. Ar fi fost chiar amuzant 
dacă n-ar fi fost atât de tragic. 

Era îngrozitor să văd cât de mult seamănă cu mama. 

Încă nu pricepeam exact ce se întâmplase, totul se petrecuse atât 


dle repede. ÎI strigam pe Austin, apoi pe Kael, apoi am văzut cum 
polițaii scot bastoanele, i-am protejat piciorul lui Kael... M-au tre- 


“ut fiorii. OK, poate că încă mă deranja chestia asta. Pur și simplu 
Hu avea logică. Cât de repede veniseră, cât de repede trecuseră de la 
Macul asupra lui Kael la a-mi spune să-l duc pe fratele meu înapoi 
in Bronco, după ce-l scoseseră de acolo. Chiar şi atunci când ne-au 
“hestionat, erau tăioşi şi înfipţi, dar ne-au lăsat repede în pace. Toate 
smânuntele incidentului. 

Pe la jumătatea zilei de lucru, am primit un mesaj de la Kael. 
Pleca de la garnizoană şi voia să treacă pe la mine după ce se oprea 
iii pic pe la duplex, ca să lase nişte vopsea. I-am spus să descuie cu 
“ela de sub preşul de la ușă, pe care scria Hello. Era uzat şi literele nu 
Mal erau clare ca odinioară, dar era tocmai bun pentru ascuns cheia. 

O să ţin patul cald, scria în mesaj. 

Am oftat, strângând telefonul la piept. Am avut senzaţia de 
“Iiherare pe care o simţi când te scufunzi într-o baie fierbinte sau 
Aiud te strecori într-un pat cald. Pat. Când m-am gândit la Kael 


aşteptându-mă în pat... Avea un fel de a face lucrurile să pară mai 
uşoare. 

I-am trimis un sărut, iar el mi-a trimis altul înapoi. Mi-era atât 
de dor de el încât simţeam fizic golul lăsat de absenţa sa. La trei 
după-amiaza, nu mai era niciun client fără programare. Nici măcar 
unul. Era marţi. Trebuia să profit de fiecare clipă alături de Kael îna- 
inte de a mă duce să iau cina la tata acasă. M-am gândit să-i propun 
şi lui Kael să vină, dar nu voiam să stric cu nimic mica noastră bulă 
de fericire, mai ales din cauza tatei. Nu-mi imaginam că Austin îi 
spusese ceva despre incident, aşa că era foarte posibil să nu știe nimic. 
Contam, de fapt, pe asta. 

Voiam să trec peste cină fără nicio complicaţie sau dramă. 
N-aveam chef să merg, tot ce voiam era să stau în pat lângă Kael. 
Eram complet dependentă de el şi asta mă speria și mă încânta deo- 
potrivă. 

Erau atât de multe chestii pe care voiam să le fac şi-n toate era vorba 
despre Kael. Exista însă un singur lucru pe care eram obligată să-l 
fac — să merg să iau cina acasă la tata. 

Încă-mi simţeam propriul gust pe buzele lui Kael când l-am săru- 
tat din nou. Eram încolăcită în jurul trupului său, lipită de el. Era 
atât de cald, pielea şi corpul său erau atât de frumoase, ca şi cum ar 
[i fost plămădit direct din pământul cel mai roditor. 

I-am lins pielea, doar ca să-i simt gustul. Nu mă mai preocupa 
nimic în afară de el şi de gemetele lui când îi muşcam uşor pielea. 
Inainte de a-l cunoaşte, nu m-aș fi gândit niciodată că poate exista 
genul ăsta de întâlnire. Brien şi cu mine am început să ieşim împre- 
ună fără să spunem asta. Am ştiut că suntem un cuplu doar când mi-a 
zis că n-ar trebui să port pantaloni atât de scurţi în faţa prietenilor 
lui. Nu m-a protejat în niciun alt fel, doar voia să pară bărbat în fața 
amicilor lui. Masculinitatea toxică în toată splendoarea sa. 

Nici nu ştiam că o întâlnire sau cum s-o fi numit asta putea fi aşa. 
Brien şi cu mine ne giugiuleam mult la început. Nu ştiu exact ce s-a 


întâmplat, dar atracţia fizică dintre noi s-a transformat în altceva. În ceva 
căldut... şi distructiv în același timp. Nu era ceva bun pentru niciunul din- 
tre noi. Mă rog, pentru mine nu era bun în niciun caz. Mi-aş fi dorit să-mi 
dau seama de asta la momentul respectiv. Oricum, am început nesătui 
şi înfierbântaţi, dar ne-am săturat repede de bâjbâiala noastră agitată şi 
neexperimentată. Apoi se pare că ne-am irosit timpul petrecut împre- 
ună mergând la filme şi la mall. După aceea ne-am despărțit şi ne-am 
recombinat de câteva ori. Pentru că ne simțeam singuri sau plictisiţi sau 
orice scuză mi-am mai găsit ultimele dăți când am trecut pe la el. 

N-am simţit nimic din ce simt acum, alături de Kael. Cu Brien, 
n-am încercat să număr de câte ori inspiră şi expiră pe minut. N-am 
încercat să-i aud inima bătându-i în piept. 

L-am sărutat din nou pe Kael. Şi-a coborât mâinile pe spatele 
meu, strângându-mă de fund. 

— Doamne. 

A gemut, lipindu-se de gâtul meu şi sărutându-mă. 

— Ca şi cum ai fi fost făcută doar pentru mine. 

Şi-a dus mâinile în partea din față a chiloților mei. M-a mângâiat 
uşor, trecându-şi degetele peste mine. Am încercat să stau locului, era 
atât de bine. Nu voiam să-l opresc şi nici nu voiam să fac din asta un 
capăt de ţară. În timp ce şoldurile mi se legănau și urcau încet şi mă 
înecam cu propria răsuflare, i-am şoptit numele şi am închis ochii, 
Trupul mi s-a încordat şi mi s-a relaxat și m-am agăţat de trupul lui 
când mi-am dat drumul. 

Mi-am ţinut ochii închişi când mi-am revenit din starea de 
graţie, intrând imediat în următoarea. Speram din tot sufletul că nu 
va fi ca Brien şi nu mă va întreba cum a fost. Brien se purta de parcă 
în tot ce se-ntâmpla era vorba despre el. Nu credeam că și Kael e la 
fel şi mi-a dovedit că aveam dreptate, când mi-am aşezat capul pe 
pieptul lui şi tăcerea s-a instalat, plăcută, între noi. 

— Vreau să-ţi arăt ferestrele astea noi care au venit pentru apar 
tamentul meu, mi-a zis Kael din senin, desenând cerculețe cu degetul 
pe şoldul meu gol. 

— La asta te gândeşti după ce aduci fetele la orgasm? 

— Doar pe tine. Lucrurile mele preferate, proiectele de reno- 
vare şi tu. 

Părea cuprins de timiditate când a zis-o şi asta m-a făcut să chi- 
cotesc. 

— De-abia aştept să termini cu duplexul ca să te poţi apuca de 
casa mea, am glumit. 

Îmi plăcea fantezia în care Kael îmi demola dulapurile din bucă- 
tărie, fără tricou pe el. Nu era asta fantezia fiecărei fete? Un tip devo- 
tat şi muncitor — doar pentru ea. 

Mi-am îngropat capul în pieptul lui, de parcă mi-ar fi putut auzi 
gândurile. 

— Mhmm, de-abia aştept să lucrez la casa ta, ca să pot dormi 
aici în fiecare noapte, în patul ăsta. 

M-a strâns şi mai tare la piept. 

— Îmi place când ai liber. Îţi trebuie mai multe zile libere. 
Imaginează-ţi cum ar fi să avem o zi întreagă numai pentru noi, a 
zis, cu gura în părul meu. 

Îmi plăcea la nebunie cum degetele lui groase îmi răsuceau 
țuviţele castanii, jucându-se ușor cu ele. Mă făcea să mă gândesc 
la felul în care-mi mângâiase pielea, făcându-mă să-mi dau drumul 
lără ca măcar să-mi scoată chiloţii. | 

Am dat din cap — eram atât de mulțumită şi de înfierbântată. 
Mă simţeam dintr-odată obosită şi mi-am dat seama că aş putea să 
dorm dacă aş vrea. Era o premieră pentru mine, să fiu atât de rela- 
xată în timpul zilei încât să pot adormi. Bănuiam că are de-a face cu 
persoana lângă care mă aflam. 

Kael fredona un cântec, povestindu-mi despre o trupă pe care o 
descoperise într-un bar din Kentucky după ce terminase pregătirea 
dle bază şi cum le auzise piesa la radio. Îmi plăcea la nebunie când 
ora obosit şi glasul îi era şi mai profund ca de obicei. 

Sunt atât de relaxat, încât ai crede că şi eu mi-am dat dru- 


Mul, a zis. 


Mi-am ridicat chipul ca să mă poată vedea. 

— Şi vrei asta? 

L-am sărutat pe bărbie. A zâmbit. 

— Asta e o întrebare retorică? 

Am clătinat din cap. Am început să-i sărut bărbia, apoi am cobo- 
rât pe claviculă şi umeri. Pielea îi era atât de moale sub buzele mele. 
I-am sărutat de două ori cicatricea de pe umăr. 

A început să-mi vorbească, să mă încurajeze, să-mi spună cât e 
de excitat, dar exact atunci i-a sunat telefonul. L-a luat de pe noptieră 
şi a citit ce era scris pe ecran. 

— E Mendoza, mi-a zis, arătându-mi telefonul. 

Am dat din cap şi i-am spus să răspundă. 

— Hei, tu... 

A dat să vorbească, dar a fost întrerupt de nişte ţipete. 

— Hei, hei, frate, mai încet. Totul e în ordine. 

Glasul lui Kael era din nou diferit — acum vorbea mai degrabă 
sergentul Martin. 

Mă uimea şi mă impresiona. Dovedea atâta compasiune, încât 
efectiv aveam impresia că-i văd sufletul strălucind. M-am gândit că 
toată compasiunea asta pe care o simţeam ne va aduce într-o bună 
zi sfârşitul pentru că niciunul dintre noi nu părea s-o poată controla, 
Dar deocamdată eram amândoi în viață şi el îmi demonstra cum 
arată un bărbat grijuliu. Cu pielea maronie, minunată, cu o privire 
plină de înţelegere şi o inimă bună. Exact aşa arată. 

— Nu, nu. E-n regulă, amice. Mai bine spui unde eşti, nu? Şi eu 
vin să mă-ntâlnesc cu tine, să bem o bere, să jucăm darts, ce vrei tu, 

Kael s-a dat jos din pat, trăgându-şi pantalonii pe el înainte ca 
prietenul lui să-i răspundă. 

Nu ştiam ce să fac, aşa că stăteam acolo, pe pat, în timp ce Kael 
străbătea camera de la un capăt la celălalt, ca și cum ar fi fost într-o 
misiune de luptă. Privirea i s-a oprit asupra mea preţ de câteva 
secunde ca să-mi aducă aminte că ştia că încă eram acolo, dar era 

Atât de concentrat la discuţia cu Mendoza, încât momentul era extrem 
de impresionant şi palpitant. 

— Doar eu. N-o să-i spun Gloriei unde eşti. Nici eu nu vreau să 

alle Karina. 

S-a uitat la mine. Nu vorbesc serios, mi-au transmis ochii lui. 

Stiam asta. 

S-a încălţat şi i-a spus lui Mendoza că e pe drum. 

— Uite, fii atent, du-te la loc înăuntru şi comandă niște beri. La 

naiba, o să beau și tequila cu tine, dar nu pleca, aşteaptă-mă. 

Avea de gând să-şi facă rău? M-am dat jos din pat şi m-am apro- 
plat de el. A ridicat un deget ca să-mi facă semn să tac. 

— Ajung imediat, totul e-n regulă. Nu vorbi cu nimeni până nu 
Ajung eu acolo, l-a instruit pe Mendoza. 

— E totul în ordine? l-am întrebat. 

A dat din cap. 

— Mendoza e beat şi spune că-l spionează unii. Paranoia asta se 
Irapge de la faptul că trebuie să te uiţi în urmă tot timpul. De la faptul 
Că-ţi vezi camarazii sărind în aer. Îl înțeleg, a spus el. 

Vorbele lui m-au răscolit. 

— Îmi pare rău că trebuie să plec din nou. 

M-a sărutat pe frunte, apoi pe obraji, apoi pe gură. 

— Mă-ntorc de-ndată ce termin acolo. 

— Să nu conduci după ce bei tequila, i-am zis. De fapt, mai bine 
të duc eu. 

A clătinat din cap. 

- Îmi pare rău, Kare, dar dacă te vede după ce i-am zis că nu vei 
veni, nu va mai avea încredere în mine. N-o să beau tequila acolo şi 
Nici el n-o să bea. O să-l conving să vină la Steak and Shake cu mine. 
Doar milkshake-uri, mi-a spus. 

— Trebuie să mă duc la tata, dar o să am telefonul cu mine. Nu 
prea am chef să merg. Sunt atât de obosită, i-am zis, lipindu-mă de 
pleptul lui ca să-i mai simt o dată atingerea înainte să plece. 


| 


N! 
| 
N 
j 
i 
W 
f 


— Ce-ar fi să nu te duci, atunci? E doar o seară. Ai muncit de 


te-ai spetit în ultima vreme şi ţi-ai irosit tot timpul liber distrându-mă 
pe mine. 

M-a îmbrățișat. 

— Oricum deteşti să mergi acolo. De ce nu faci pauză o săptă- 
mână? 

Nu-i puteam vedea chipul, dar vocea lui era destul de convingă- 
toare. Avea dreptate, de ce eram atât de dornică să mă pun în situația 
neplăcută de a mă duce la cina asta programată în fiecare săptămână, 
doar ca să nu-i supăr pe tata şi pe nevasta lui supusă? Chiar dacă 
Rory şi Lorelai sunt obligate să meargă acasă la bunica lui Rory, când 
intervine ceva, nu se duc. Puteam să fac şi eu la fel. Eram om în toată 
firea, puteam să nu mă duc. 

— Te i..., a-nceput Kael să spună când s-a desprins de mine. 

M-am prefăcut că nu-l aud. Voiam ca nimic să nu ne strice mica 
bulă de fericire şi, dacă-ncepea să-mi spună că mă iubeşte deși ne 
cunoşteam doar de o săptămână, n-aveam să-l iert niciodată. 

— Ai grijă şi scrie-mi când ajungi acolo ca să-mi spui dacă sunt 
toate în ordine, bine? l-am rugat. 

A dat din cap, m-a sărutat din nou şi s-a îndreptat spre ușă. 

— Ce-ai de gând să faci în seara asta? m-a întrebat. 

M-am hotărât rapid. 

— În seara asta o să trag un pui de somn până când te-ntorci. 

Un zâmbet i s-a întins pe tot chipul, dar ochii i-au rămas 
preocupați. 

— Mendoza e-n regulă, da? l-am întrebat. 

A dat din cap. 

— Mda, Kare. O să fie totul în ordine, m-a asigurat el. 

M-am trântit în pat gândindu-mă câţi soldaţi din toată lumea 
aveau demonii ăştia care-i urmăreau mult timp după ce plecaseră 
de pe front. Acasă nu era un loc atât de sigur pentru ei. Am aţipit 
întrebându-mă cât de dezlănțuiţi erau demonii care-l urmăreau pe 
soldatul meu. 

Kael dormea în patul meu când m-am întors de la magazin. I-am 
scris tatei că nu pot să ajung, spunându-i atât: îmi pare rău că nu pot 
veni, şi am dormit trei ore, după care m-am dus la magazin. L-am 
sunat în timp ce mă plimbam printre rafturile cu produse congelate 
şi i-am zis că n-am chef să vin. Asta era. Nu i-a plăcut răspunsul 
meu, dar m-a lăsat să închid pentru că-l suna Austin pe cealaltă linie. 
Elodie era la o altă întâlnire cu grupul de sprijin, găteau împreună de 
data asta. Părea fericită că ieşea şi socializa, mai ales că găsise vreo 
două soţii care se purtau frumos cu ea. Erau noi în garnizoană şi 
nu voiau să aibă nimic de-a face cu nemernicele răutăcioase cărora 
li se părea distractiv s-o ia pe Elodie la ţintă. Pentru că şi ele erau 
nou-venite, erau capabile să vadă situația aşa cum era. Adică o haită 
de fete răutăcioase care nu se maturizaseră şi care cumva credeau că 
è OK să laşi invidia să-ţi călăuzească fiecare gest. Noile prietene ale 
lui Elodie nu voiau decât să bea vin şi să se uite la Netflix, aşa că, dacă 
nu punem vinul la socoteală, era perfect pentru Elodie. 

Kael nu avea tricou pe el şi purta nişte boxeri care-i accentuau 
coapsele musculoase. M-am gândit la prima zi când l-am văzut, în 
sala de aşteptare, atunci când a refuzat să-şi scoată pantalonii şi nici 
nu m-a lăsat să-i ating piciorul drept. Nu trecuse atât de mult timp 
de când străinul ăsta cu nume ciudat stătuse întins pe masa mea 
de masaj, şi iată-l acum aici, la mine în pat, cu brațul atârnat peste 
margine. 

l-am luat mâna şi am strâns-o într-a mea, am dus-o la buze şi 
l-am sărutat cu tandreţe. El nu s-a mişcat. Să-i ţin mâna așa... atin- 
pându-i fiecare deget, mângâindu-i micile pliuri din jurul încheie- 
urilor... pur şi simplu, mâna lui într-a mea era cel mai bun leac. Îmi 
plăceau la nebunie mâinile lui — cât de mari erau, cât de puternice. 
M-am gândit cum mă cuprindeau, cum mă atingeau, cum mă adu- 
ceau pe culmile extazului şi dincolo de el. I-am lăsat încet mâna în 
jos, mi-am scos pantofii şi pantalonii şi m-am urcat în pat lângă el. 
fsa trezit de-ndată ce m-am încolăcit în jurul lui, agăţându-mă de el 
a de un colac de salvare. 


Colac de salvare. Asta începea să devină pentru mine. Ar fi tre- 


buit să mă îngrijorez din pricina asta, dar nu era aşa. Nu fusesem 
niciodată genul cerșetor de atenţie, nu făcusem niciodată pe domnița 
aflată la ananghie. Pur şi simplu nu e stilul meu. Şi totuși... iată-l pe 
acest cavaler întins confortabil la mine-n pat. 

Ar fi trebuit să-mi amintesc că nu toate basmele se sfârşesc cu 
au trăit fericiți până la adânci bătrâneți. 

Când a deschis ochii, Kael a părut derutat preț de câteva clipe. 
Apoi am văzut cum revine la realitate. 

— Hei. 

Şi-a lipit trupul de al meu. Încercam să intrăm unul pe sub pielea 
celuilalt, nimic altceva nu părea că aduce destulă apropiere. 

— Cum a fost la magazin? Ai nevoie de ajutor să cari pungile în 
casă? m-a întrebat. 

— A fost bine, eu... 

M-a întrerupt înainte de a-mi termina fraza. 

— De ce eşti încă îmbrăcată? s-a văicărit el, deşi nu mai aveam 
pantalonii pe mine. 

Faptul că acest bărbat mă dorea îmi dădea o senzaţie de plutire 
la care nici măcar nu visasem vreodată. Nu mă mai simţisem nici- 
odată așa. Niciodată. Ştiam că e un clișeu, dar nu-mi păsa. Nu-mi 
păsa decât de bărbatul din fața mea, care se apropia de mine din ce 
în ce mai mult. 

Kael s-a sprijinit într-un cot, aplecându-se peste mine și pri- 
vindu-mă fix. Unghiurile chipului său continuau să mă surprindă, 
de parcă, de fiecare dată când se uita la mine dintr-o altă perspec- - 
tivă, îi vedeam o altă latură. Felul în care mă studia... a înghiţit în 
sec, parcă dorindu-și să mă devoreze. A fost o mişcare fină, aproape 
insesizabilă, şi totuşi un gest atât de intens încât a trebuit să închid 
ochii ca să nu mă prăbuşesc. 

Simţeam căldura emanată de chipul său apropiindu-se de mine 
şi buzele lipindu-se de ale mele. Degetele lui calde mi-au tras tricoul 
deasupra buricului, apoi în sus, iar eu m-am ridicat un pic ca să mi-l 

poată scoate de tot. Am simţit aerul rece pe piele, dar fiorul electric 


care-mi străbătea corpul venea de la Kael. 


— Mi-a fost dor de gura ta. f 
rința, fiecare răsu- 


e şi mi 


A vorbit încet, iar fiecare cuvânt îi trăda do 
flare îi dezvăluia pofta. Şi-a apropiat degetele de buzele mel 


e k Fă arta . . | ; 
le-a atins ușor. I le-am lins, trecându-mi limbă peste pielea lui moale 
că iar el şi-a lins la început 


pânească. Auzeam asta 


peste unghiile tari. I le-am mușcat în joa 
buzele, apoi şi le-a mușcat. Încerca să se stă 
in respiraţia lui, o vedeam pe chipul lui. Mă dorea. 
— Kael, am zis, inspirând adânc. Clipa35ta- Acum... 
— Cuvintele, cuvintele tale... | 
Glasul lui Kael era răgușit, iar ochii lui negri erau înneguraţi. 
— Gustul lor. 
S-a aplecat să mă sărute. 
— Cuvintele tale au gust tare bun. E mai bine să le guşti decât 
să le auzi. e 
S-a retras puțin şi apoi şi-a înclinat capul, sărutându-mă din 
nou. 4 
atingere şi o sărutare in 
păbătut tot trupul, ca o 
printre buzele mele, 


Era mai mult decât un sărut. Era o 
acelaşi timp, şi ceva inexplicabil mi-a st 
senzaţie de pură excitare. El şi-a strecurat limba 
despărțindu-le ca să mă guste mai bine. 


i j iată A i j lui 
Trupul mi se trezise la viață. Eram atât de vie sub Gica 
um mintea mi se deschide. 


fermecată. Când mă mângâia, simţeam c 
e a lui mă făcea să alung 


Spaţii vaste erau limpezite, fiecare mişcar 

haosul din mintea mea, să mă liniştesc. 
— Fiecare părticică din tine, mi-a zis, țrecându-şi buzele p. 

obrazul meu şi făcându-mă să-nchid ochii, are un gust atât de 

bun. 

am cum se lipește de mine, 


ptea creierului. Am întins 
ura, țintuindu-mi mâna 


Avea o erecţie tare ca piatra. Îl simțe 
iar trupul meu reacţiona la atingerea lui înai 
mâna să-l ating, dar el mi-a prins încheiet 
deasupra capului. 


— Te grăbeşti? 
Și-a lăsat din nou capul în jos, de data asta ca să-mi sărute ce se 
revărsa din sutien. M-am cutremurat. 


— M-am gândit toată ziua la ţâţele tale. Cum ar fi să le simt în 
mâinile mele. 

A întins mâna lui mare şi mi-a acoperit tot sânul cu ea. Mi-am 
dat ochii peste cap şi jur că simţeam efectiv cum leşin şi îmi revin 
simultan. Mi-a supt sânii până când am simţit înțepătura dulce a 
sângelui care ieşea la suprafaţa pielii. Mă marca. Mă însemna. Mă 
făcea a lui. 

Mi-am încordat coapsele — îl doream atât de tare. 

— La gustul lor. 

M-a muşcat uşor, strecurându-și limba pe sub dantela de la suti- 
enul meu. 

— Mi-a fost dor de tine, am reușit să spun printre gemete. 

Îmi sugea acum sfârcul, mușcându-l cu blândeţe. Durerea ames- 
tecată cu plăcere îmi trimitea un fior chinuitor prin tot trupul. 

— Ah, şi mie mi-a fost dor de tine. 

— Vreau..., am gemut. 

Nu mai puteam să respir. 

— Ce, Karina? Ce anume vrei? m-a întrebat el. 

Mă tachina. Mă tortura. 

Am înghiţit cu greu, gura îmi era foarte uscată. Toată umezeala 
mi se mutase într-o altă parte a trupului. Nu pricepusem niciodată 
de ce oamenilor le place atât de mult sexul, de ce sexul îi pune să facă 
lucruri nebuneşti. Cu toate astea, dacă atunci, pe loc, Kael mi-ar fi 
cerut să jefuim împreună o bancă, în timp ce-mi sugea și-mi mușca 
sfârcul cu tandrețe, aş fi acceptat cu bucurie. Să nu fiu cu el. Să nu-i 
simt mâinile pe trupul meu, gura pe pielea mea... asta ar fi fost ade- 
vărata crimă. 

— Mai mult, Kael. Vreau mai mult... 

Abia am scos ultimul cuvânt înainte să mă ia în brațe şi să mă 
ridice — ne-am rostogolit şi am ajuns astfel deasupra lui. Îi simţeam 

erecţia apăsându-mi peste chiloţi și zvâcnind, lipită de sexul meu 
care pulsa. 

Voia să-i spun să mi-o tragă. Nu-mi păsa dacă durea. Voiam să 
plonjeze înăuntrul meu. Să ia de la mine până când nu mai rămânea 
nimic de luat. Voiam să-mi scoată chiloţii şi să-mi lipească trupul 
de al lui. 

Ca şi cum mi-ar fi citit gândurile, şi-a luat degetele de pe şoldurile 
mele şi mi le-a strecurat în chiloţi. Am gemut şi mi-am lăsat capul pe 
spate, uşurată şi excitată. Tot trupul îmi vibra datorită lui. 

Degetul gros al lui Kael mă chinuia, mișcându-se în sus şi-n jos, 
peste umezeala lipicioasă, dar nu acolo unde-mi doream mai mult. 
Stia unde să mă atingă, îmi dădeam seama după felul în care-mi mân- 
gåia trupul, după încrederea cu care-mi vorbea în acest timp. Mi-am 
mişcat şoldurile, astfel încât degetul lui să-mi atingă clitorisul. Am 
gemut şi brusc am simţit două degete în chiloți, despicându-mă. Am 
simțit o mică pişcătură, apoi un val de plăcere extremă. 

— Vreau să te ling, să te sug, să te gust, să te chinui. 

Fiecare cuvânt era mai degrabă o şoaptă. Ochii lui scoteau văpăi. 
Încă o pişcătură. 

— La naiba. 

Mi-am mişcat din nou șoldurile, frecându-mi miezul de scula 
lui. Era butonul care-mi aprindea trupul, iar Kael îi testa toate cir- 

cuitele. Şi-a luat degetele de pe carnea mea şi şi le-a dus la gură, ca 
să mă guste. L-am privit, simţindu-mă ca o zeiță care hrăneşte un 
muritor flămând. Şi-a supt degetul, închizând ochii. 

— Vino-ncoace, mi-a zis, prinzându-mă de talie. 

M-a ridicat şi m-a apropiat de buzele lui. 

— Eu... Eşti... 

Începusem să pun o întrebare, dar limba lui mi-a răspuns dese- 
nându-mi cercuri pe trup. Voiam să mă retrag, să-i spun... să-mi 
cer scuze că nu eram rasă de tot. Toate nesiguranțele mele ieșeau la 
suprafață, luptându-se cu durerea şi cu plăcerea dinăuntrul trupu- 


lui meu. 


Nu ştiu cum a fost posibil, dar, pentru prima oară, plăcerea a 


câştigat războiul din mintea mea şi m-am gândit doar la mâinile 
lui Kael pe coapsele mele, chiar sub mijloc. Felul în care mă ţintuia 
locului cu limba. Când trupul a-nceput să mi se cutremure deasupra 
lui şi de pe buze mi-au ieşit câteva cuvinte indescifrabile, şi-a folosit 
degetul ca să-şi ajute limba vrăjită, iar eu mi-am dat drumul atât de 
tare, încît m-am prăbuşit peste trupul lui cald şi puternic. 

M-a strâns la piept, încolăcindu-şi braţele în jurul meu şi 
lipindu-mă de el. În timp ce savuram bucuria de după orgasm, m-am 
întrebat dacă alţi băieţi cunoşteau trupul femeii așa cum îl cunoștea 
Kael, iar asta m-a făcut să mă gândesc la fetele dinaintea mea pe care 
le atinsese, le sărutase şi le făcuse să-i şoptească numele când juisau. 

— Eşti atât de frumoasă când îţi dai drumul, mi-a spus la ureche, 
trecându-şi degetele peste spatele meu. | 

Voiam să mă pedepsesc cumva, să-mi reamintesc că e prea fru- 
mos ca să fie adevărat, dar felul în care mi-a cuprins fața cu ambele 
mâini şi m-a sărutat m-a făcut să uit de toate îndoielile care mă 
cuprindeau. Avea această putere, iar asta mă înspăimânta şi mă înfi- 
ora în acelaşi timp. 


 ———— 

Tura mea din dimineaţa următoare a fost atât de lungă încât de-abia 
am fost în stare să-mi țin ochii deschişi. Era spre sfârşitul şedinţei şi 
Stewart îmi povestea despre mutarea ei iminentă în Hawaii. Însemna 
mult pentru ea — promovarea pe care o vizase se finalizase, în cele 
din urmă. Stewart vorbea surescitată despre partenera ei şi despre cât 
de optimistă era aceasta despre mutarea micii ei afaceri în Hawaii. 
Crea nişte rochiţe drăguţe, cu model floral, şi le vindea online și în 
câteva magazine locale, aşa că afacerea ei era portabilă. De fapt, era 
probabil să se descurce mai bine într-un orăşel de la ocean decât în 
apropierea graniței dintre Georgia şi Alabama, la o distanţă de cinci 
ore de coastă. 

M-am lăsat puţin distrasă de gândurile mele în timp ce Stewart 
vorbea. La fiecare mişcare, îl simțeam pe Kael în mine, curgându-mi 
prin trup. La douăsprezece ore după acel moment exploziv, îmi amin- 
team fiecare clipă şi fiecare atingere. De-abia reuşisem să aterizez la 
loc pe pământ. | 


— O să-şi amenajeze un magazinaş din acelea chiar pe plajă. E 


convinsă că e făcută să trăiască pe plajă, a zis Stewart, tresărind când 
am apăsat-o mai tare. 

Avea multe noduri sub piele, dar suporta durerea mai bine ca 
majoritatea oamenilor. 

Am râs un pic în timp ce ea vorbea în continuare. Cum stătea 
aşa, cu fața în jos şi capul în suportul special, vocea îi era un pic 
înăbușită, dar asta e ceva cu care te obişnuieşti. 

— I-am amintit că vom locui în apropiere de garnizoană, de 
vreme ce nu putem locui în garnizoană, a zis. 

Armata trebuia să se modernizeze. Mi se părea incredibil că ea 
îşi putea servi ţara ca orice femeie heterosexuală, dar n-avea parte 
de aceleaşi beneficii pentru familia ei ca un soldat heterosexual. Se 
pare că nu întreba, nu povesti era înlocuit de nu-mi pasă, nu merită. 

Kael mi-a spus odată că a cunoscut o lesbiană aflată pe patul de 
moarte în Germania în urma unor răni căpătate în război şi parte- 
nera ei de viaţă n-a fost anunţată. Au fost anunţaţi doar părinţii ei 
homofobi, care au lăsat-o să moară singură. Cei cu putere de decizie 
din armată s-au ascuns în spatele regulamentului şi au scăpat cu fața 
curată, în ciuda gestului lor de o neglijenţă îngrozitoare. 

— Am auzit că sunt tare drăguţe casele din garnizoană, dar noi 
am găsit o locuinţă cochetă la câțiva kilometri distanță de bază. Are 
o curticică unde să ţinem căţeii. Apropo de căţei, e aproape imposibil 
să-i luăm cu noi în Hawaii. Oamenii ne tot spun că animalele stau 
în carantină luni întregi înainte de a fi eliberate. E o bătaie de cap pe 
care încercăm s-o rezolvăm. 

Am ascultat-o pe Stewart vorbind tot restul şedinţei, dar, din- 
colo de fiecare cuvânt, îl vedeam pe Kael. Mâinile lui bătătorite peste 
coapsele mele, gura lui între ele, deschizându-le larg. Nu mă înspăi- 
mânta să fiu atât de expusă. Felul în care mă atingea, în care mă pri- 
vea, de parcă ar fi descoperit ceva în interiorul meu şi l-ar fi făcut să 
înflorească. ÎI imploram să-mi muşte ușor pielea, să-şi înfigă degetele 
înăuntrul meu. 

Mă durea stomacul, tânjeam cu tot trupul după trupul lui. După 
noaptea trecută, nu-mi mai era teamă de ce-avea să se întâmple cu noi 
mai departe. N-aveam niciun plan, dar nici nu ne trebuia aşa ceva. 
Aveam timp să înaintăm în ritmul nostru şi să transformăm această... 
relaţie în exact ceea ce voiam să devină. lar acum, asta însemna să 
ne petrecem fiecare clipă punând împreună la îndoială totul legat de 
lumea în care trăiam. 

M-am trezit numărând minutele până la sfârşitul şedinţei de 
tratament a lui Stewart ca să-mi pot verifica măcar telefonul. Voiam 
să iau legătura cu el în orice fel cu putință. Aveam nevoie să mă 
simt mai aproape de el. Cel puţin să-i văd numele pe ecranul tele- 
fonului. Să recitesc mesajele pe care mi le trimisese de dimineaţă. 
Voiam să văd fotografia făcută de mine, cu noi întinşi în pat şi 
brațul lui încolăcit leneş peste mijlocul meu. Avea ochii închişi 
şi un zâmbet imens pe faţă. Încă trei minute. Părea chinuitor de 
mult. Nu credeam că Stewart va observa că-mi domolesc atinge- 
rile, mişcându-mi cu blândeţe mâinile peste pielea ei ca s-o relaxez 
după masajul profund. 

Am mai răbdat un minut şi am încheiat şedinţa cu două minute 
mai devreme. M-am simţit puţin vinovată, dar şi un pic aţâţată. Am 
inşfăcat telefonul de pe raft în secunda în care mi-am luat mâinile 
de pe trupul ei. 

Niciun mesaj nou, dar aveam un apel ratat de la tata. Mă rog, 
asta putea să aștepte. N-aveam chef să vorbesc cu el. Singurele lucruri 
la care mă puteam gândi erau gura lui Kael, care avea gust de bal- 
sam de buze, şi cât de tare râsese când mă împiedicasem de o placă 
de gresie din baie. Ne mutaserăm din dormitor în baie, incapabili 
să ne desprindem unul de altul, să ne oprim atingerile, să încetăm 
explorarea reciprocă. 

— Karina? 

Vocea lui Stewart m-a făcut să tresar. Telefonul mi-a căzut din 
mână, iar poza cu mine şi Kael s-a deschis pe ecran. 

— O, Doamne, scuze! 


Mi-am ascuns fața printre şuviţele de păr şi m-am aplecat să-l 
culeg repede de pe podea. 

— Te las să te îmbraci. Ne vedem la recepție, i-am spus, lăsând-o 
singură. 

Când am ajuns pe hol, a trebuit să-mi muşc buzele ca să nu 
izbucnesc în râs. În mod normal, m-aş fi îngrozit de o chestie ca 
asta. Indiferent cât de neînsemnată ar fi fost. Oare Stewart se simțea 
stânjenită sau credea oare că mi-am pierdut minţile? De data asta, 
creierul meu nu prea gândea cum o făcea de obicei, decât dacă n-avea 
încotro. Nu mă puteam gândi decât că eram deja obsedată de Kael şi 


cât de larg va zâmbi când îi voi povesti cum mi-am scăpat telefonul 


în faţa lui Stewart. 

Pentru Kael simțeam ceva între îndrăgosteală dulce și anihilare 
totală. Era ceva puternic şi dezlănțuit. Kael era netemător ca o fiară 
şi totuşi, bun şi tandru. Aduna o sumă întreagă de contradicții. Toate 
conflictele posibile. Avea o fire animalică. Iar lucrul ăsta era mai sigur 
şi mai liniştitor decât tot haosul pe care îl presupune faptul de a-ți 
lua un angajament. Eram înspăimântată pentru că, indiferent cât 
de palpitant era să plonjez în sufletul lui Kael şi în liniștea pe care o 
adusese în viața mea, până seara trecută, temerile mele mă făcuseră 
să lupt împotriva a toate, chiar împotriva propriilor dorinţe. Când 
a adormit la pieptul meu și când s-a trezit apoi, în miez de noapte, 
strigând pe cineva pe nume Nielson, apoi pe Phillip, mi-am promis 
mie şi lui Kael c-o să-mi înfrunt toate fricile, că n-o să las marele 
necunoscut să preia tot controlul. Meritam să mă desprind şi să tră- 
iesc — să trăiesc cu adevărat. Iar el merita acea latură a mea care nu 
trebuia neapărat să știe ce se va întâmpla, în orice minut. 

Și trăiam, acum că îndoielile şi nesiguranța mea se risipiseră 
suficient cât să simt că vibrația dinăuntrul meu se transformă din 
panică în entuziasm. 

Aşa arăta oare fericirea? 

— E atât de plăcut să te văd aşa, mi-a zis Stewart, strângându-mă de 
mână când i-am întins pixul şi chitanţa. 

Am zâmbit, scuturând din cap. 

— Poftim? Aşa am fost mereu. 

Am râs amândouă şi am simţit că împărtăşesc ceva cu ea. Da, 
cred că aşa arată fericirea. 

— Ne vedem săptămâna viitoare, mi-a zis. 

Mă bucuram pentru Stewart şi pentru schimbarea care-o aștepta, 
dar urma să-mi fie tare dor de ea. 

Am făcut curăţenie în cameră cât am putut de repede şi de meti- 
culos. Am aruncat prosoapele la spălat şi am verificat baia, ca să fiu 
sigură că e totul curat şi că nu era nevoie să schimb lumânarea par- 
fumată. 

N-am aşteptat ca Elodie să termine cu clientul ei, am strigat doar 
un pa în direcţia lui Mali şi m-am cărat. Cu fiecare zi, îmi plăcea din 
ce în ce mai mult casa mea şi mă bucuram că am doar cinci minute 


de mers pe jos până acasă. I-am scris lui Kael ca să mă asigur că e 


încă la mine. 

*Sunt pe drum. Mi-a fost dor de tine. Sper că eşti încă la mine-n 
pat © * 

Nu mi-am luat ochii de la ecran cât timp am ieșit şi am cotit pe 
alee. Era răcoare, iar norii blocau soarele. M-am gândit, simţindu-mă 
doar un pic caraghioasă, că atunci când o să-l văd pe Kael, cerul se 
va însenina brusc. Alte câteva minute. Fereastra de mesaje a apărut 
acolo, cu cele trei puncte gri prezente, apoi dispărând dintr-odată. 

Mi-am luat privirea de la telefon şi m-am uitat pe străduţă. Nu 
zăream Fordul lui Kael parcat pe stradă, în faţa casei mele. Nu se 
vede de aici, m-am gândit. Dar când am ajuns la capătul străzii şi 
am dat să traversez, ochii mi s-au oprit asupra unui Buick negru, 
parcat la mine pe alee. Nu-l observasem până acum. Nu trebuia 
să văd semnul de pe bară pe care scria US ARMY ca să ştiu că era 
al tatei. 

M-am simţit de parcă mi-ar fi aruncat cineva o găleată de apă 
rece în cap. Acum eram agitată. Neliniștită. Aproape că voiam să mă 
întorc şi să mă ascund în spatele tomberoanelor de gunoi de pe alee, 
scriindu-i un mesaj lui Kael şi spunându-i să scape de tata. Sincer, 
aşa aş fi făcut, dar glasul tatei a bubuit, străbătând curtea şi strada şi 
ajungând la urechile mele. 

Uşa de plasă era deschisă. M-am apropiat repede şi am văzut 
silueta tatei, cu spatele la mine. Era în căsuţa mea, cu mâinile ridi- 
cate şi urlând. Se auzea şi vocea lui Kael. 

— N-ai nici cea mai vagă idee! a strigat el. 

Mi-am simţit tot trupul străbătut de fiori şi ceva din creierul 
meu, un detaliu minuscul al unei amintiri îngropate, mi-a spus să 
mă opresc acolo, chiar înainte de a pune piciorul pe verandă. 

Am rămas ascunsă pe alee, în timp ce ei se certau. Şi se cer- 
tau foarte pătimaș, fiecare vorbă era o lovitură. Afghanistan. 
Muşamalizare. Cum îndrăzneşti să vii aici. Criminalule. Familia mea. 
Fiica mea. Fiica mea. 


236 Cele mai strălucitoare stele 


Anna Todd 237 


M-am lipit de perete şi m-am făcut mică, într-o încercare zadar- 
nică de a mă proteja de ceea ce auzeam. Dar fireşte, nu ştiam ce 
înseamnă ceea ce auzeam. Nu-mi dădeam seama decât că visul meu 
de a trăi fericită până la adânci bătrâneţi tocmai se sfârşise. Şi înce- 
puse coșmarul. 


Capitolul șaizeci 


— Să nu crezi că nu te-am recunoscut din clipa în care ai intrat în 
casa mea, a spus tata. 

Era furios. Ultima oară când l-am văzut atât de mânios a fost 
când a găsit „AVOCAŢI DE DIVORŢ“ în istoria căutărilor mamei 
de pe calculatorul familiei. Mda, tata era genul de bărbat care veri- 
fica istoria căutărilor soţiei. 

— De ce n-ai zis nimic atunci? Dacă erai atât de îngrijorat de 
intenţiile mele cu privire la fiica ta? 

Vorbele lui Kael m-au lovit direct. 

Ce-a fost asta? Ce se întâmpla? 

Mă simţeam ca într-un parc de distracţii, cu oglinzi tăiate în 
forme bizare, deformate ca să te deruteze arătându-ţi o imagine dis- 
torsionată a realității. A ceea ce credeai tu că e realitatea. Totul în 
jurul meu părea strâmb, de-abia îmi mai simţeam picioarele atin- 
gând iarba. 

— La început, nu eram sigur. Apoi l-am întrebat pe Mendoza 
dacă tu erai. Ai crescut mult de-atunci. 

— Pentru că eram un copil. Terminasem liceul de câteva luni. 

— Tot copil eşti şi acum. Umbli pe-aici punând întrebări, îţi bagi 
nasul unde nu-ţi fierbe oala. 

— Ei au venit la mine. Am fost adus la interogatoriu pentru că 
el a încercat să-şi zboare creierii, OK? 

Kael se străduia să se stăpânească. Îmi dădeam seama de asta 
după pauzele pe care le făcea între cuvinte. 

— Ăla a fost un ghinion, asta ţi-o garantez. Dar asta nu trebuie 
să se afle. 

Vocea tatei era acum mai joasă. Amenințătoare. Dar şi un pic 
înfricoşată. 

— O să dăm de dracu: cu toţii! Nu-ţi dai seama de asta, băiete? 

— Nu-mi spune băiete! Nu sunt băiatul tău, ce naiba. 

M-am ridicat, fără să-mi pese dacă mă văd. 

Ştiam că trebuie să intru în casă, de dragul tatei. Nu puteam 
să las situaţia să escaladeze, dar îmi dădeam seama că nu pot avea 
incredere în niciunul că-mi va spune tot adevărul. Uram chestia 
asta. 

— O să dăm cu toţii de dracu’. Eu mă pensionez, tu eşti atât de 
aproape de demobilizarea aia pe motive medicale pe care o vrei, a 
spus tata. Mendoza — el primeşte ajutorul de care are nevoie şi poate 
rămâne în armată. Nu-i putem lăsa să-și bage nasul. 

— Să-şi bage nasul? Au murit oameni nevinovaţi, iar tu ai ştiut 
şi ai ascuns chestia asta! a urlat Kael exact când am deschis uşa. 

Când m-a zărit, furia i s-a transformat în panică. Cu un reflex 
lent, tata s-a răsucit ca să vadă ce-i captase atenţia lui Kael. 

— Karina, te-am avertizat în privinţa lui. 

Tata a făcut un gest dinspre Kael înspre mine. Era foarte priceput 
să bage orice problemă sub covor. 

— "i-am spus că aduce belele şi nu m-ai luat în serios. 

— Ce mama naibii se întâmplă? 

Inima îmi bătea cu putere. Kael arăta diferit, din nou ca un străin. 
Îmi făcea sângele să-mi îngheţe în vene. 


— Spuneţi-mi despre ce vorbeaţi! am ţipat şi, pentru că niciunul 


dintre ei nu zicea nimic, am urlat: Acum! 

Kael s-a întins spre mine, dar eu m-am smucit. 

— Pot să-ţi zic eu ce se întâmplă, taică-tău e un nenorocit şi a... 

— Tâmpenii! a încercat tata să-l întrerupă. 

— Lasă-l să vorbească! m-am răstit la tata. 

Îmi tremurau mâinile. Tot trupul îmi tremura. 

— El e de vină, Karina. E un narcisist senil care s-a convins de 
nu ştiu ce complot, că sunt cu tine din cauza lui. Nu e adevărat, el e 
vinovat de tot! 

Kael începea să-şi piardă masca de dur. Voiam să-l liniştesc. 
Voiam s-o iau la goană. 

M-am postat între ei, în timp ce vorbele lor zburau pe lângă mine, 
iar eu încercam să-mi dau seama care era adevărul. 

— Mendoza... Poliţia Militară care a venit dracului peste noi! El 
e responsabil pentru tot. 

Tata şi-a strâns pumnii. 

— Că veni vorba de cariere militare, ţi-a spus că e pe punctul să 
fie exclus disciplinar din armată? 

Am simţit cum mă schimb la față. Sângele îmi colora obrajii, în 
timp ce pieptul îmi zvâcnea sub uniformă. 

Am încercat să-i descifrez chipul lui Kael, dar n-am putut. Nu 
puteam da la o parte masca sub care se afla acel Kael de care mă 
îndrăgostisem. 

— Acum nici nu-ţi mai pasă, nu-i aşa, Martin? Ţi-ai făcut baga- 
jele ca să te muţi la Atlanta. Zvonurile circulă repede. Ţi-ai cumpărat 
o casă acolo, nu-i aşa? Un alt proiect pe care să-l distrugi. 

Tricoul de golf al tatei era ridicat, ieşindu-i din pantaloni, iar 
pielea îi era roşie, iritată toată. Ca a unui mincinos sau ca a unui om 
nevinovat la proces. Nu-mi dădeam seama prea bine. 

— Ai cumpărat o casă în Atlanta? am întrebat, întorcându-mă 
spre Kael. 

Aveam un nod în gât. N-a zis nimic, dar eu nu m-am lăsat. 

— Aşa ai făcut? 

L-am împins cu putere în piept, dar el nu s-a clintit. Era îmbră- 
cat în uniformă. Combinația aceea de verde cu maroniu fusese 
dintotdeauna blestemul vieţii mele. Se părea că lucrurile nu se 
schimbaseră. 

L-am împins din nou, iar el m-a prins de încheieturi. 

— Nu e chiar aşa. El răstălmăceşte totul, Karina. Pe bune. Ăsta-seu. 

S-a lovit cu degetele în piept. 

— A falsificat un raport, nu-l lăsa să te păcălească. A semnat 
hârtia aia ştiind foarte bine ce s-a întâmplat. Negi asta, Martin? l-a 
îmboldit tata. 

Cunoşteam acel ton. Îl disprețuiam de când învăţasem să-l 
desluşesc. 

— Negi faptul că ai venit la mine-n birou, tremurând, cu picio- 
rul bandajat, şi te-ai semnat în josul acelei pagini? Tu ai semnat-o. 
Mendoza a semnat-o. Lawson a semnat-o. Toţi! Şi acum ai decis, după 
aproape doi ani, să te-ntorci şi să dezgropi morţii? 

Tata se purta ca un ofițer. Îl ascultam supusă. La fel şi Kael. Era 
greţos să văd cum tata ştia să-şi modeleze tonul vocii ca să-şi domine 
soldaţii — şi, de altfel, pe oricine. 

— Prietenul lui a murit, Kare... 

— Nu-mi spune aşa, m-am răstit. 

Simţeam că mi se întoarce stomacul pe dos. Pielea cenușie a tatei 
i se aduna în pliuri în jurul maxilarului. Chestia asta, combinată 
cu părul cărunt, îl făcea să arate ca un personaj malefic. Kael părea 
rănit şi jignit, mai degrabă erou decât antierou. Dar aparențele pot fi 
inşelătoare. Ştiam bine asta. Voiam să dispară amândoi. Fațada unei 
vieţi normale... stabilitatea aceea pe care eram convinsă că o am âlă- 
turi de Kael se dusese naibii. Sfărâmată în cioburi minuscule, pe care 
era prea primejdios chiar și să încerci să le ridici de jos. 

— Prietenul lui a fost împuşcat într-un schimb de focuri atunci 
când Mendoza i-a omorât pe acei oameni nevinovaţi, Stiţi câte 
anchete se fac în astfel de cazuri? Sunteţi copii, 


Acum ni se adresa amândurora. 

— Îi ajutam! Le-am văzut chipurile când s-au întors. Tu. 

A ridicat un deget acuzator spre Kael. 

— Te-am văzut cum i-ai cărat trupul până la bază, deşi de-abia 
puteai să mergi. 

— Îţi protejai propria piele! s-a răstit Kael la tata. Te-a durut în 
cot de noi şi de vieţile noastre! 

Tata vorbea peste el. Mie-mi vâjâia capul. 

— Spune-i fiicei tale cum te-ai folosit de vieţile tinerilor şi tinere- 
lor ca să primeşti promovări şi medalii. Spune-i că din cauza ta, pen- 
tru că ne-ai tot ameninţat, prietenul meu îşi pierde naibii mințile din 
pricina vinovăţiei şi nici măcar nu poate vorbi despre asta pentru că... 

Kael a făcut un pas spre tata. Eu nici măcar n-am mai încercat 
să stau între ei. 

— Spune-i că Mendoza te-a implorat să-l laşi să se autodenunțţe. 
Victimele acelea îl bântuie şi tu nu-l lași să se vindece, ca să nu-ți pui 
pensionarea în primejdie! 

— Victimele acelea îl bântuie? Tu auzi ce spui, Martin? Eşti sol- 
dat. Şi eu sunt soldat. Am văzut şi am făcut lucruri pe care majori- 
tatea oamenilor nici nu şi le pot imagina. 

Tata vorbea cu Kael pe limba lui proprie. Îi auzeam cuvintele, 
dar, spre deosebire de ei, nu-mi puteam închipui acele imagini pline 
de moarte şi distrugere aşa cum puteau s-o facă ei. 

— Ştii ce anume îl va bântui? Că nu-şi va mai putea hrăni fami- 
lia şi că nevastă-sa va rămâne singură cu copiii pe cap şi fără nicio 
sursă de venit. Asta-l va bântui. Trebuie să vă maturizați. Şi tu, şi el. 
Ăsta nu e un blestemat de joc video. Astea sunt probleme de oameni 
în toată firea și, dacă nu le poţi gestiona, atunci eşti un militar ratat. 
Fie vrei să-ţi protejezi prietenul şi pe familia lui, fie vrei să se vindece, 
În lumea reală nu le poți avea pe amândouă. 

Tata invoca mereu „lumea reală“ când voia să demonstreze ceva, 
adică faptul că el era adult, iar ceilalți — eu sau Austin sau, în cazul 
de faţă, Kael — nu erau. 

— N-o să rezolvi asta culcându-te cu fiică-mea, decât dacă nu 
cumva vrei să te bagi şi mai mult în bucluc. 

Tata îl ameninţa fățiș pe Kael. Apoi s-a răsucit spre mine. 

— Încearcă să mă degradeze înainte de retragere şi eu nu voi 
permite asta. Îmi pare rău, draga mea. 

Tata se străduia din răsputeri să se stăpânească, încercând să 
intre în pielea părintelui, la care ştia însă să renunţe atât de rapid. 
Era ciudat cum îşi putea schimba glasul, statura, ca să intre în rolul 
pe care-l juca. În acel moment, voia să pară părintele îngrijorat. 

— Chestia asta te depăşeşte pe tine şi orice sentimente ai avea 
tu. Pune vieţile oamenilor în pericol, inclusiv pe el însuşi, încer- 
când să facă lumină într-un caz închis, pe care niciunul dintre noi 
nu trebuie să-l redeschidă. Asta va atrage atenţie şi asupra ta. Te-ai 
gândit la asta? 

Nu-mi dădeam seama dacă vorbeşte cu mine sau cu Kael. 

— N-am făcut altceva decât să-l întreb pe Lawson dacă ai fost tu. 

Kael s-a întors spre mine. 

— Nu ştiam, Karina. N-aş minţi niciodată în privinţa asta. Nu 
ti-am spus şi restul pentru că... 

— Pentru că ştia că aşa e cel mai bine pentru toată lumea, l-a 
intrerupt tata. 

M-am uitat ţintă la Kael în timp ce el se chinuia să-mi explice. 
Incercam să-mi găsesc echilibrul, centrul de greutate. Trebuia să pro- 
cesez totul, dar era dincolo de puterea mea de înțelegere. I-am cercetat 
privirea, dar n-am găsit ceea ce căutam. Era inexpresiv, se închidea 
in sine, luând tăcerea mea drept îndoială. 

— Nici măcar nu l-am recunoscut de la început pe tatăl tău, 
ti-o jur. 

Kael s-a întins să mă prindă de mână. Cronometrul cuptorului a 
pornit aiurea, iar eu m-am gândit ce ironic era să aud sunetele astea 
de avertizare nesfârșite, ca şi cum casa mea încerca să scape din hao- 
sul care cuprinsese totul. 

Apoi m-a luat tata în primire. 


— Te-a folosit ca să se răzbune pe mine, Karina. A încercat să 


te ia de lângă mine. Aveam poza ta pe birou, a văzut-o toată lumea. 
Gândeşte-te cât de distantă ai fost în ultima vreme. Cina la care n-ai 
venit. Nu mi-ai răspuns la telefon. El te-a influenţat, nu-i aşa? 

M-am gândit. M-am gândit la asta intens. M-am gândit cât de 
uşor îi venea tatei să denatureze adevărul. Se pricepea la asta de 
minune. Ar fi trebuit să se facă politician. 

Şi totuşi, Kael îmi spusese că tata e complicat, dar mie nu-mi 
păsase. Apoi îmi spusese c-ar trebui să iau o pauză şi să nu mă duc 
la cină. Și pe asta o trecusem cu vederea. Şi faza cu planul lui de a se 
retrage şi casa din Atlanta. Şi faza cu schimbarea lui subită de com- 
portament, cum, din excentric şi imprevizibil, a ajuns să mă susțină 
constant. Şi faptul că-mi spunea că pot avea încredere în el? Mi-a 
presărat tot chipul cu săruturi tandre după ce a făcut tot ce-a vrut cu 
mine. Îmi venea să vomit doar când mă gândeam la asta. 

— Karina, eşti fiica mea. N-am niciun motiv să te mint. 

Am izbucnit în râs. 

— Asta e o minciună în sine. 

— Nu-l cunoşti bine. Gândeşte-te la asta. 

Tata îmi vorbea de parcă eram copil. Ca și cum era gata să-mi 
spună că exagerez, copiii de vârsta ta sunt atât de emotivi. 

— Mă sperie cât eşti de influențabilă, iar el e iresponsabil, Karina. 
Îşi pune cariera în pericol cerând răspuns la nişte întrebări despre 
ceva ce s-a sfârşit. 

— N-am pus întrebări despre nimic altceva în afară de Lawson, 
a zis Kael în acelaşi timp în care eu am întrebat: 

— Cât sunt de influenţabilă? 

— Tu l-ai dus pe Mendoza la balamuc. Nu-i aşa? Am ochi şi 
urechi peste tot în garnizoană. Ai uitat asta? 

Tata renunţase la masca părintelui preocupat. Acum era un ade- 
vărat lup. 

— Era în curtea lui, fluturând o armă prin aer. Mi-a zis că nu 
merită să mai trăiască. 

Vorbele astea l-au atins adânc pe Kael. Puteam s-o simt. Simţeam 
tot ce simţea şi el, dincolo de emoţiile care mă copleşeau. Aiton 
că mă prăbuşeam sub povara asta. 

— Mi-a spus că e un monstru. Un monstru. Gabriel Mendoza 
crede că e un monstru? Dacă el e un monstru, noi suntem Satana 
in persoană. 

Vocea lui Kael se strecura în bezna care mă sfâşiase în două. 
Jumătate din mine era înfricoşată că povestea asta o să-l înghită 
cu totul. Trebuia să-l scot din nisipurile astea mișcătoare, dar cum 
puteam s-o fac când nu ştiam ce anume sau pe cine să cred? Ştiam 
că trag amândoi de mine, folosindu-mă ca pe un pion ca să-şi facă 
rău unul altuia. Chiar dacă nu era premeditat din partea hui Kael — 
şi sincer, nu-mi imaginam cum ar putea așa ceva să fie adevărat, dar 
nici nu puteam exclude de tot posibilitatea. Erau în continuare min- 
ciuni. O grămadă de minciuni. 

— Karina, scumpo. Ştii să discerni binele de rău. Poate nu crezi 
că am fost cel mai bun tată pentru tine şi fratele tău, dar ştii că aş 
face orice pentru tine şi pentru soldaţii din subordinea mea. Mi-am 
dedicat viaţa întru servirea țării mele. Nu voiam să le fac niciun rău 
când am încercat să-i ajut. Spune-i asta şi lui, Karina, dacă nu vrea 
să fie exclus disciplinar din armată. 

Şi-a ridicat mâinile ca şi cum s-ar fi rugat. 

Îl mai văzusem făcând asta o singură dată, când mama se pregă- 
tea să plece pentru prima oară. Se ţinea după ea prin living, enume- 
rându-i toate motivele pentru care viaţa lor împreună era în regulă. 
Nu bună, ci în regulă. 

O să fii în regulă, i-a spus el. 

Totul va fi în regulă. 

Dincolo de mâinile lui împreunate şi suferința aproape credibilă 
din ochii lui, vedeam însă acea sclipire pe care o zărise şi mama, cu 
atâţia ani în urmă. 

— Haide, Karina. Nu-ţi doreşti asta pentru el. O să-i distrugă 
viitorul. 


Kael se evapora, încet-încet, din micul meu living. Se sprijinea 
de peretele pe care chiar el îl vopsise după ce eu am încercat să agăţ 
un ceas şi a ieșit un dezastru. Casa, exact ca viaţa mea, devenea prea 


dificil de reparat. 

— Nu se poate uita la copiii lui fără să vadă fețele acelor oameni. 
Ştii asta? Îl chinuie cumplit. Nu e întreg la cap din cauza asta. 
Niciunul dintre noi nu mai este. 

Kael mă făcuse să-mi deschid sufletul, îmi devorase trupul şi 
mintea într-un timp atât de scurt. Aş fi făcut orice să-i vindec dure- 
rea în orice alt moment de când îl întâlnisem, dar nu acum, când 
totul era tulbure. 

— Toţi suntem așa. Cu toţii avem demoni care ne ţin treji noap- 
tea. Poate susține că are sindrom posttraumatic dacă trebuie, dar e 
obligatoriu să încetezi să mai deranjezi balaurul adormit. Ăsta e ulti- 
mul avertisment. Ne pui pe toți în pericol, inclusiv pe ea. 

Tata a arătat spre mine, folosindu-mă ca să-l distrugă pe Kael. 

Dacă era convins că mă lăsam amăgită, de ce credea că lui Kael 
o să-i pese că mă pune în pericol? Tatăl meu era un mincinos. Foarte 
priceput. Nu-i servea nimănui decât lui însuși, dar era foarte, foarte 
priceput la asta. Mama îmi povestea despre bărbatul pe care-l cunos- 
cuse în ultimul an de liceu şi cum o curta când ea îl servea cu un 
morman de clătite în fiecare marți. De acolo izvorăşte tradiția fami- 
liei Fischer. 

Bărbatul de care s-a îndrăgostit avea ochi blânzi şi o inimă caldă, 
Cică îi spunea raza mea de soare, aşa cum îmi spunea ea mie. Bărbatul 
acela a dispărut, încet-încet, transformându-se în omul ăsta rău și 
manipulator de care mă tot împiedicam. 

— Gândeşte-te, Martin. Nu-ţi pune viitorul în pericol. O să mă 
asigur că demobilizarea ta pe motive medicale merge strună atâta 
timp cât îmi promiţi același lucru despre pensionarea mea. 

Făcea planuri diabolice chiar acolo, în faţa mea. Îi cerea lui Kael 
să ignore durerea prietenului său şi să ia o decizie egoistă doar că 
să-şi asigure spatele. 

— Eşti dezgustător, i-am spus, înainte de răspunsul lui Kael la 
propunerea asta. 

— Nu te băga. 

M-a alungat cu un gest. Uite cum îmi ridiculiza inteligența, forța 
de a face propriile alegeri. Se hrănea din nesiguranța mea. Oare Kael 
făcea același lucru? 

M-am uitat la Kael, apoi la tata. 

— Amândoi, afară. 

Glasul îmi tremura, dar vorbele mele le-au ajuns la urechi. 

— Martin, nu fi prost şi nu te băga în ceva ce nu poţi controla. 
N-o să mai existe niciun colac de salvare după asta, a spus tata, în 
ciuda cererii mele brutale. 

— leşiţi din casa mea, am zis, de data asta mai tare. 

Kael mă implora cu ochii şi tata cu vocea. 

— leşiți. Acum, am spus în clipa în care Elodie a intrat în casă. 

S-a oprit, surprinsă de scena din fața ochilor ei. 

— Oare să...? a dat să întrebe. 

— Nu. Tu rămâi. Ei tocmai plecau, i-am zis. 

Tata a cedat primul. Ca să nu se dea în stambă în faţa lui Elodie, 
sunt convinsă. Nu-mi păsa de ce o face, m-am bucurat doar să-l văd 
ieşind din living şi închizând uşa în urma lui. 

Kael era mai încăpățânat. Tremura. Îi vedeam umerii tresăltând 
sub uniformă şi m-am silit să repet vorbele de mai devreme. 

— leşi din casa mea, i-am spus, cât de convingătoare puteam fi, 
cu vocea frântă şi inima sfâşiată. 

— Karina, te rog, ascultă-mă. 

Am ridicat mâna ca să-l opresc. 

— Dacă vrei să mai vorbesc vreodată cu tine, ieşi din casa mea 
și lasă-mă să răsuflu. 

Am refuzat să ridic privirea spre el. Ştiam eu de ce. 

Eram pe punctul de a-i cădea în braţe, ca să ne vindecăm amân- 
doi. I-am văzut durerea arzătoare din privire în clipa în care s-a întors 
și a ieşit, în cele din urmă, pe uşă. 


Capitolul saizeci si unu 


Când m-am trezit a doua zi de dimineaţă, capul îmi zvâcnea. Tot 
trupul mă durea. Inima îmi era sfâşiată. Toate au venit peste mine, 
copleşindu-mă. 

Kael. 

Tata. 

Trecutul lor comun. 

Tata acuzându-l pe Kael că mă folosea ca pe un pion într-un soi 
de răzbunare pentru ceea ce se întâmplase în Afghanistan. Pentru ce 
făcuseră acolo. Pentru ceea ce trebuise Kael să suporte. Pentru ceea 
ce fusese obligat să muşamalizeze. 

O parte din mine credea că tata nu făcea decât să creeze scenarii 
şi că toată povestea asta se derula, în mod obsesiv, numai în mintea 
lui. Era doar o coincidenţă faptul că tata şi Kael se cunoscuseră vre- 
odată. O coincidenţă, ca atunci când dai peste o veche cunoştinţă 
la film sau când te gândeşti la cineva de la care nu ai primit de mult 
nicio veste şi te trezeşti cu un mesaj de la persoana respectivă. lar 
faptul că tata şi Kael erau în aceeaşi companie era exact genul ăsta 

de situaţie. O circumstanţă extraordinară. În plus, se cunoscuseră 
când erau amândoi plecaţi din ţară. Şi pe lângă toate astea, soțul lui 
Elodie se-ntâmpla să fie cel mai bun prieten al lui Kael. Era prea mult 
chiar şi pentru cineva dispus să creadă toată povestea. Durerea mă 
făcea să-mi doresc să mă torturez de una singură doar ca să nu mai 
simt agonia pe care o trăiam deja. 

Exact asta încercasem să evit cu Kael. 

Ştiam că, mai devreme sau mai târziu, îşi va da arama pe faţă, 
aşa cum facem noi, cele mai egoiste dintre creaturi. N-ar fi trebuit 
să ignor acea voce din mine care-mi spunea că ne îndreptăm cu cea 
mai mare viteză spre neant şi că rămânem fără combustibil. Am 
simțit asta din felul în care se desprinsese de lângă mine când eram 
apropiați. Era o nebunie cum mă făcuse să-mi deschid inima, trans- 
formându-mă într-o ciudăţenie de arțar, a cărui sevă — gândurile 
mele cele mai intime şi mai profunde — se revărsase dinspre mine 
spre el. Kael — absorbise, dar închisese robinetul când venise vorba 
de el însuşi. 

Totuşi, lăsase să-i mai scape câte ceva, de pildă când stătuserăm 
in patul meu, îmbrăţișaţi, în toiul nopţii. Dar acum totul era diferit, 
chiar dacă eu credeam că relaţia noastră nu fusese premeditată. Mi-a 
promis, la nesfârșit, că vrea să încerce, orice o fi fost asta. 

A fost, a fost, a fost, îmi spuneam întruna. 

În timp ce mă îmbrăcam, am încercat să mă gândesc la altceva în 
afară de Kael. La altceva decât la mintea lui sclipitoare şi profundă. 
Aş fi putut petrece zile întregi admirându-i strălucirea. Întruchipa tot 
ceea ce trebuia să fie un bărbat, primul pe care-l iubisem vreodată, 
şi s-a dovedit a fi un alt model de serie. 

Chiar şi aşa, trupul meu tânjea după carnea lui fierbinte. Apoi 
m-am gândit la sfatul pe care i l-am dat lui Sammy după ce s-a 
despărțit din nou de Austin, şi anume că el era doar o mică parte din 
viaţa ei, că peste un an nici nu va mai conta. În cinci ani, de-abia va 
mai exista în amintirea ei. Sammy mi-a spus că nu-l va uita niciodată 
pentru că va fi mereu în preajma mea şi că unde sunt eu, e şi Austin, 


dar lucrurile se schimbă. În mod clar. Mă învârteam prin cameră 


şi la fiecare pas, simțeam că mă doare trupul din cauza a ceea ce se 
întâmplase cu o seară în urmă. Resimţeam fiecare grăunte de durere. 

Chiar şi aşa, trupul meu nu înţelesese că acum îl uram pe Kael. 

Îi doream atingerea. Aveam nevoie să-l simt, să-i simt pielea peste 
pielea mea. Nu mi-l puteam alunga din minte, se instalase acolo atât 
de confortabil. Degetele mele tânjeau să-l atingă în timp ce căutam 
prin sertare ceva subțire şi comod de purtat. Am anulat ce aveam 
de făcut pe ziua respectivă, ignorând tonul iscoditor al lui Mali. Am 
închis telefonul înainte de a începe să plâng. M-am concentrat la 
îmbrăcat. Desigur, azi trebuia să fie zi scurtă la muncă şi, desigur, 
Kael şi cu mine ne făcuserăm planuri să plecăm cu maşina cât mai 
departe de oraş. Pregătiserăm întrebări unul pentru celălalt, alesese- 
răm nişte piese pe care să le ascultăm. Chiar cu o seară înainte, Kael 
plănuia să ne împletim viețile. 

Sau cel puţin, aşa credeam eu. 

Poate că-şi făcea doar planuri cum să se răzbune pentru ceea ce 
se întâmplase în misiunea aia nenorocită. 

Cum se dusese totul de râpă atât de repede? 

Credeam că dacă mă aranjez, dacă fac un duş şi mă spăl pe dinţi, 
s-ar putea să mă simt un pic mai bine. Nu chiar ca un zombi, în orice 
caz. Dar când am ajuns în baie şi am văzut tubul lui de pastă de dinți 
cu scorţişoară, rulat la capăt, aproape că m-am sufocat. Detestam 
halul în care mă simţeam. Era îngrozitor. Răul depăşea binele pe 
care-l trăisem. Nu eram sigură dacă ceva din toate astea merita atâta 
suferință. Nu voiam să mai simt niciodată aşa ceva. Atunci şi acolo 
am decis că n-o să-mi mai îngădui niciodată să intru în acea zonă 
periculoasă. 

I-am înşfăcat pasta aia de dinţi grețoasă şi am aruncat-o în coşul 
de gunoi. N-am nimerit coșul şi, când s-a izbit de perete, a lăsat o 
dâră neagră de cel puţin zece centimetri. Începeam să urăsc casa asta 
şi parcă şi ea o simţea. De-asta se prăbușea, odată cu mine. 

Duşul m-a ajutat un pic să-mi revin, dar tot arătam ca naiba. Mi-am 
pus pe mine nişte colanţi negri şi un tricou. Mi-am uscat părul cu 
prosopul şi l-am dat cu un pic de spray cu sare. Făcea minuni Cu părul 
meu des. Voiam ca ziua să treacă repede, asta era tot ce-mi doream. 
M-am ciupit de obraji ca să le dau un strop de culoare. 

Am auzit vocea lui Elodie imediat ce am ieşit pe hol. Părea că-i 
spune cuiva să tacă, dar era singură cu laptopul pe genunchi. Din 
difuzor se auzea glasul lui Phillip. 

— Nu mă minţi, i-a zis el. 

Mi s-a părut că nu aud bine, dar Phillip a repetat. 

— Nu mă minţi, Elodie. Soţia lui Cooper i-a spus că erai acolo. 
Soţia lui îi spune tot, spre deosebire de a mea. 

Elodie plângea. A trebuit să mă prind strâns de cadrul uşii ca 
să nu mă bag în treburile ei. Nu ştiam despre ce vorbește Philip, dar 
ştiam că nu-mi place tonul lui. Nu-i văzusem niciodată fața asta şi 

nici vocea asta nu i-o cunoșteam. Nu-mi dădeam seama dacă soția 


lui era obișnuită sau nu cu aşa ceva. 


— Nu te mint. Ne-am oprit acolo pentru cel mult o oră. Am mers 
la întâlniri, apoi la casa aceea. Nu erau bărbaţi acolo, i-a spus ea. 

Am bătut cu degetele în perete ca s-o anunţ pe Elodie că vin. A 
tresărit şi şi-a şters lacrimile, aşa cum ştiam că va face. 

— Phillip, e şi Karina aici, a zis. 

Ca să-l avertizeze, presupun. 

Nu știam ce aveau de împărțit, dar nu-mi plăcea cum vorbea cu 
prietena mea, care-i purta copilul în pântec. 

— Hei, Karina, a zis Phillip, pe un ton drăguţ şi prietenos, total 
opus celui de mai înainte. 

I-am aruncat un „hei“ neutru şi m-am dus la bucătărie. Farfuriile 
se adunaseră morman în chiuvetă. Coşul cu rufe din colțul bucătă- 
riei dădea pe dinafară. Nici măcar nu puteam pune debandada asta 
pe seama disperării pe care o simțeam, pentru că despărțirea se 
petrecuse cu 12 ore înainte. Am reuşit să iau o îmbucătură dintr-o 
portocală, apoi mi-am adus din nou aminte de el, de gustul de pe 
buzele lui de când m-a sărutat pentru prima oară. l-am simţit căl- 
dura, gustul dulce de la acel prim sărut şi am aruncat portocala la 
coşul de gunoi. 

Începusem să-mi fac un obicei din a arunca lucrurile la coş. 

Elodie a ieşit de pe Skype şi a venit după mine la bucătărie. Ochii 
îi erau injectaţi; avea vârful nasului roşu ca focul. 

— Totul e-n regulă? am întrebat, lingându-mi ultimul strop de 
suc de pe buze. 

A dat din cap şi s-a așezat în fața mea, la masă. Nu voiam s-o 
presez, dar era clar că nu se simţea bine. 

— Elodie, ştii că poţi vorbi cu mine, da? 

— Ai destule probleme. 

A încercat să zâmbească, să pară puternică. 

— Elodie, putem vorbi despre orice. Am timp pentru tine. 

A clătinat din cap. 

— Nu, nu. Mă simt bine. Pe bune, face o dramă din toate din 
cauza altor soldaţi. De ce trebuie să dramatizeze atâta lucrurile? N-au 

altceva mai bun de făcut? m-a întrebat, trăgându-şi nasul. Tu cum te 
simţi? a zis şi s-a întins spre mine. 
M-am prefăcut că nu observ şi mi-am lăsat mâinile în poală. 
— Sunt bine. Obosită doar, am minţit. 
Dacă ea mă minţea în faţă, puteam face şi eu la fel. 


Capitolul șaizeci şi trei 


Mi-am petrecut ziua citind. Elodie mergea la salon şi de-acolo se 
ducea direct acasă la una dintre celelalte neveste. În loc să-mi fac 
griji pentru ea, am încercat să fac alte lucruri care-mi plăceau îna- 
inte de a-l întâlni pe Kael. Adică nu cu mult timp în urmă. Asta 
însemna să citesc o carte întreagă de poezie, noul stil hipsteresc de 
volum cu coperte negre şi titluri atrăgătoare. Îmi place la nebunie 
marketingul de calitate, aşa că am mai comandat trei de pe Amazon. 
De fiecare dată când comandam ceva online, simţeam că primesc 
nişte bile albe pentru că am suficienţi bani cât să-mi permit să le 
cumpăr. După ce am căutat pe Amazon cam mult şi m-am con- 
vins să nu cumpăr un aparat de spălat cu presiune pe care nu l-aş fi 
folosit niciodată — cel pe care pusesem ochii se numea The Clean 
Machine — am intrat pe Facebook. Voiam să-mi limpezesc un pic 
mintea..Era mult mai simplu să mă concentrez la problemele oricui 
altcuiva, dar nu la ale mele. 

M-am simţit mai bine — deşi oarecum ruşinată — când am văzut 
că Melanie Pierson divorțează. Melanie era cu un an mai mare decât 

mine şi s-a culcat cu Austin în ultimul ei an de liceu. S-a prefăcut 
că mă place, fără îndoială ca să se apropie de frate-meu. Până într-o 
bună zi, când înotam şi a văzut dungile micuţe şi albe din partea de 
sus a coapselor mele. Eu nu le observasem, nici măcar nu ştiam ce 
inseamnă vergeturile, până când ea şi-a transformat mâna într-o 
pheară şi m-a numit „tigru“. O altă persoană care încerca să-şi cos- 
metizeze imaginea jalnică făcând mişto de altcineva. 

Fără îndoială, Melanie a crezut c-o să scape din orășelul ăsta 
măritându-se cu un soldat, şi uită-te acum la ea. Se-ntoarce acasă cu 
coada între picioare. Anunţă pe toată lumea despre ceea ce face, aşa 
că ştiam de o săptămână că se mută înapoi. Fără exagerare. 

Am trecut de la profilul ei la profilul lui unchiu-meu, care pos- 
tase nişte poze cu pietre care seamănau cu nişte oameni. Asta fac 
dintr-un bărbat plictiseala şi lipsa de motivaţie. M-am întrebat cum 
ar reacționa oamenii dacă aş posta un emoji cu inimioara frântă. Sau 
un paragraf interminabil despre suferință și despre cum mă devo- 
rează ea pe dinăuntru şi despre cum probabil merit să simt fiecare 
strop de agonie pentru că sunt atât de disperată să primesc atenție, 
incât am pierdut controlul asupra vieţii mele. 

M-am întrebat dacă Melanie va avea aceeaşi reacție în faţa ghini- 
onului meu cum am avut eu când a venit vorba de ea. Oare mă vedea 
ca pe afurisita de soră a lui Austin de care nu poți scăpa niciodată, 
fata care purta un costum de baie ce lăsa prea multe la vedere, lucruri 
pe care ea le găsea suficient de respingătoare ca să se ia de mine în 
faţa tuturor? M-am întrebat și cum ar reacționa Sammy dacă mi-ar 
vedea postarea — dacă i-ar fi milă de cea mai bună prietenă a ei sau 
ce-om mai fi fost noi. De-abia mai vorbeam, dar eu tot o consideram 
cea mai bună prietenă. Cel puțin dacă mă-ntreba cineva. Nu că mă 
întreba cineva vreodată. O obişnuință, presupun. 

Am ieşit de pe Facebook înainte să merg mai departe cu micul 
meu experiment social. M-am mutat pe verandă. Afară era tempera- 
tura perfectă: era suficient de cald cât să nu pui o jachetă pe tine, dar 
nu cât să fie înăbuşitor şi umed. Am luat cartea de poezie şi o bere 


pe care o lăsase Kael în frigider şi mi-am petrecut următoarea oră 


afară, la aer curat. Am băut o gură din berea cafenie şi n-am simţit 
altceva decât gustul lui Kael. 

Era peste tot. Devenise totul. Am dat paginile cărții şi am simţit 
fiecare poezie ca şi cum ar fi fost citită de glasul lui Kael, pe măsură 
ce săream de la pagină la pagină. 

Pielea ta are culoarea întunecată 

A nopții de catifea 

Ochii tăi înstelați 

Locuiesc în constelații 

Am închis cartea şi am aruncat-o cât colo pe terasă. The Chaos 
of Longing era exact ceea ce simțeam şi voiam volumul ăsta cât mai 
departe de mine. I-am tras un picior cărticelei roz şi am văzut cum 
dispare în mormanul de buruieni de lângă verandă. 

Apoi m-am simţit vinovată. Nu era vina poetului că prima 
mea iubire durase numai o săptămână. M-am târât s-o recuperez 
şi mi-am înfipt mâna în buruienile ațoase. Erau prea lungi, prea 
încurcate, crescute sălbatic peste tot la mine-n curte. Căsuţa asta 
era singurul lucru care n-avea să se preschimbe în ceva ce de fapt 
nu era. Ştiam în ce mă bag când am semnat contractul pentru 
cumpărarea acestei case practic părăsite de la capătul unei străzi 
de lângă un complex comercial. Casa era exact ceea ce ştiam că 
e. Sigur, se prăvălea și era neîntreținută, dar pentru asta semna- 
sem. Muncisem pe brânci ca s-o înfrumuseţez. Casa mea. Pentru 
mine. Şi totuşi, devenise un alt lucru care-mi amintea de Kael. Am 
început să scot buruienile din curte. Aveam nevoie de o ocupaţie 
şi toată ziua la dispoziţie să fac ce vreau, atâta vreme cât Mali 
nu trecea cu mașina pe lângă casa mea şi nu mă vedea smulgând 
buruienile din curte. Timpul se scurgea şi am trecut de la smul- 
sul vegetației la măturatul pietrişului de pe alee. Începuse să pună 
stăpânire şi pe curte. 

M-am gândit la Kael şi la planurile lui de renovare a duplexului. 
Avea un talent pentru redecorare şi uram că-mi spusese că ar trebui 

să pavez aleea şi că, de-acum înainte, când voi vedea pietriş cenuşiu, 
mă voi gândi la el. 


Nu te mai gândi la asta, mi-am zis. Poate chiar cu voce tare, dar 
acum nu mai puteam fi sigură. Nu-l lăsa să te facă să te întorci împo- 
triva casei. E tot ce ai. 


Capitolul șaizeci şi patru 


La început, mi s-a părut că Fordul Bronco alb care a parcat lângă 
casa mea e un miraj. Soarele apunea, deci stătusem acolo cel puţin 
două ore. În mod clar, mintea îmi juca feste. M-am ridicat şi m-am 
holbat, privindu-l neclintită. 

De-abia când a coborât din camionetă m-a lovit. Era la mine 
acasă şi eu îl lăsam să vină spre mine. 

— Karina. 

Vocea lui dansa spre mine, hipnotizându-mă. 

Am deschis gura să zic ceva şi am auzit glasul tatei în cap, urmat 
de cel al lui Kael, apoi din nou pe al tatei. N-am avut destul timp 
să-mi dau seama ce simt sau ce trebuia să fac. 

— Nu poţi veni aici. Am nevoie de timp, Kael, i-am zis când a 
ajuns pe iarbă. 

Mă durea spatele. Stăteam cu o mână-n şold şi cu cealaltă apă- 
rându-mi ochii de soarele arzător. 

— Arată bine curtea. 

S-a uitat în jur şi a arătat în spatele meu, ignorând ce-i spusesem. 

— Kael. Nu poţi fi aici. 

— Karina, te rog, m-a implorat el. 

I-am văzut chipul cu coada ochiului, i-am zărit tristețea din pri- 
viri când s-a răsucit spre mine. Mi-am lăsat mâna mai jos, ca o lașă, 
ca să nu-i văd faţa. 

— Am nevoie de timp. Nu sunt genul de fată căreia îi place s-o 
urmăreşti, Kael. N-o să-ţi repet asta. 

I-am zis acelaşi lucru pe care i l-am spus şi lui Estelle când a sunat 
şi a încercat să mă îndulcească. În acel moment, singurii oameni în 
care puteam avea încredere erau Austin și Elodie. Şi la ce noroc aveam 
eu cu oamenii, urmau să mă trădeze şi ei. 

Kael se holba la mine, simţeam asta. Observa tot ce simțeam, 
absorbea tot, aşa cum facem amândoi când vine vorba de oameni. 

— Lasă-mă să mă-ndrăgostesc de tine, Karina. 

Glasul îi era atât de blând, încât nu ştiam dacă-l aud sau nu aşa 
cum trebuie. 

— Poftim? 

S-a apropiat, iar eu m-am dat în spate, mărind distanţa dintre 
noi. 

— Sunt atât de aproape, Karina. Lasă-mă să mă-ndrăgostesc de 
tine. Mă cunoşti. 

Şi-a atins pieptul, iar eu am scuturat ferm din cap. 

Cum îndrăznea să arunce cuvântul acela de parcă n-ar fi însem- 
nat nimic? De parcă trebuia să-l iert doar pentru că folosise acel 
cuvânt. 

— Să nu îndrăzneşti să foloseşti chestia asta împotriva mea, am 
şuierat în aerul serii dintre noi. 

Copacii foşneau pe măsură ce furia mea creştea. Mi-am zis că 
Mama Natură mă ajuta, dându-mi forță. 

— Nu fac asta, Kare, a zis el, apropiindu-se din nou. 

Mi-am înfipt unghiile în pumnul strâns până când era să-mi 


sfâşii pielea. 


— Nu-mi spune aşa, l-am avertizat. Casa aia din Atlanta? Voiai 
să te muţi acolo fără să-mi spui! 

Nu-mi păsa cât de tare vorbesc sau cine mă auzea. 

— Nu te cunosc deloc, i-am zis, imitându-i tonul. 

Voiam să-mi simtă tonul şi să-l usture. Cred că, atunci când ochii 
ni s-au întâlnit în cele din urmă, a văzut ceva în expresia mea care l-a 
făcut să dea înapoi, pentru că a ridicat mâinile, s-a răsucit şi a plecat, 

M-am prăbușit în iarbă după ce s-a îndepărtat şi am stat acolo 


până când stelele mi-au uscat lacrimile şi luna m-a indemnat să mă 


duc în patul meu şi să-l las în pace pe al ei. 

Capitolul şaizeci și cinci 


Mali s-a purtat frumos cu mine a doua zi. Am crezut c-o să mă ia la 
rost, dar ştia că s-a întâmplat ceva şi m-a lăsat în pace. M-am con- 
centrat asupra clienţilor, încercând să le ofer relaxare. Nu trebuiau 
să fie şi ei la fel de distruși ca mine. Tura a trecut fără evenimente 
neobişnuite. Încet, dar fără evenimente. Scurtul drum spre casă a fost 
dificil. Mă tot gândeam la ultima oară când bătusem aceeași cale, cum 
incepusem plină de bucurie şi terminasem cuprinsă de disperare. 

Aşa s-a desfăşurat viața mea preț de câteva zile. Am muncit. Am 
dormit. Cred că m-am uitat la câteva filme împreună cu Elodie. Nu 
sunt sigură. Serios, totul a fost în ceaţă. Nu ştiu exact cum a fost, câte 
zile trecuseră de la despărţire, când am venit acasă de la serviciu şi 
l-am găsit pe Austin aşteptându-mă. 

Avea faţa roșie şi părul răvăşit. Mâinile îi erau rigide şi degetele 
albe îi tremurau. Nu era nicio maşină pe alee sau parcată pe stradă, 
așa că nu mi-am dat seama cum ajunsese acolo. 

— Ce s-a întâmplat? Eşti bine? l-am întrebat, uşor panicată. 


Fusese în vizită la mine o singură dată de când se întorsese. 
A clătinat din cap. 
— Eu şi tata ne-am contrat. 


M-am aşezat lângă el pe cimentul rece. 

— Aţi ţipat unul la altul? Sau v-aţi încăierat? 

— Amândouă. L-am pocnit. 

— Austin! 

— Ela sărit la mine. M-a făcut să-mi ies din fire, Kare. Ştii cum 
e el. Stă acolo ca și cum ar fi vreun mare şmecher. Fă asta. Nu face 
ailaltă. Când eram eu de vârsta ta... 

— Ştiu, ştiu. Am avut şi eu partea mea de predici, crede-mă. 

Austin şi-a continuat văicăreala ca şi cum nici nu m-ar fi auzit, 

— Ştii, nu-i pasă de ea. Nu dă doi bani pe ea. Când l-am întrebat 
dacă a mai dat vreun semn sau ceva de genul ăsta a izbucnit pur şi 
simplu în râs. Jur, Kare, a râs, naiba să-l ia. Chiar de față cu Estelle. 
Nu crezi că a primit vreun semn de la ea, nu-i aşa? Nici tu? 

Am clătinat din cap. Eram obişnuită să clatin din cap când venea 
vorba de mama. Ea. Alei. Mama mea. Ştiam exact despre ce vorbea. 

— Nu. 

Măruntaiele îmi luaseră foc. 

— E aproape, totuşi. Ştiu că e. O simt. 

— Austin. 

I-am luat mâna. N-am fost niciodată o familie caldă, cu excepția 
mamei. Când eram mici, mă îmbrățişa din nimic, cum ar fi pentru 
că lipisem un abţibild vesel pe un caiet de teme sau pentru că-mi 
făceam curat în cameră fără să mă roage. Chiar și când am crescut, 
mă mângâia pe spate în fiecare seară înainte de culcare. Uneori scria 
cuvinte peste bluza mea de pijama cu unghiile ei lungi. 

Noapte bună. 

Te iubesc. 

Ursuleţul Kare. 

— Nu poți să-ți faci griji pentru ea, Austin. E adult. A luat pro- 
priile decizii. O să înnebuneşti dacă ajunge să te obsedeze. 

Eram o mare ipocrită. Nu puteam să-mi iau gândul dela mama, 
oricât aş fi încercat. O vedeam la coadă la magazin. Îi auzeam glasul 
In minte când spălam vasele. Mă duceam seara la culcare plângând 
până când adormeam. Era peste tot. Nu era nicăieri. Iar eu eram atât 
de furioasă pe ea şi pe lumea întreagă. Cum a putut să dispară aşa? 
Cum a putut să plece şi să nu ia legătura cu noi? Cum de avea puterea 
asta magică asupra noastră? 

__ M-am săturat de locul ăsta, Karina. Vreau să mă duc în altă 
parte. Nu înapoi la Rudy, doar... altundeva. Tu nu mai simţi nevoia 
asta? 

Uau. Nevoia. Asta mi-a adus aminte de tot. 

Mi se părea atât de demult, zilele acelea în care plănuiam să eva- 
dăm. Am stabilit totul, până-n cel mai mic detaliu. Eu voiam să fiu 
chelneriţă, iar el să schimbe cauciucuri şi să pună benzină, depinde 
unde nimeream. Eu urma să-mi găsesc un restaurant drăguţ, cu feţe 
de masă în pătrăţele şi cu o ospătăriţă tupeistă și mai bătrână pe nume 
Phyllis care să-mi spună „puştoaico“ şi să mă ia sub aripa ei. Austin 
ar fi muncit din greu şi ar fi stat departe de belele. Ar fi venit mai 
devreme la serviciu în majoritatea zilelor. Patronul benzinăriei ar fi 
remarcat ce bun angajat e şi, după o vreme, l-ar fi învăţat să repare 
mașini. Austin s-ar fi priceput la reparaţii. Numai să fi vrut să-şi 
pună mintea la contribuţie ca să rezolve probleme, nu ca să le creeze. 

Am inventat atât de multe aventuri atunci, stând pe canapeaua 
extensibilă din camera lui Austin, după ce trecuse ora de culcare. 
Ştiam că nu vor observa. Ei nu mai veneau să ne verifice. Eram doar 
nişte puşti şi deja îi consideram pe părinții noştri ei. Ei și noi. 

I-am spus lui Austin că nu mai veneau să ne verifice pentru că 
eram mai mari — aproape 12 ani, apoi 13 şi 14. Avea 15 ani când a 
incetat să mai întrebe de ce. Vorbeam ore întregi, visând Ja viitoa- 
rele noastre călătorii, la orăşelul care va deveni casa noastră. Urma 
să ne obișnuim acolo și să fim cine voiam noi să fim. El voia să fie 
acel mecanic. Eu voiam să fiu acea chelneriţă. Sau el pute deveni 
muzician, iar eu pictoriţă. Sau suflătoare în sticlă. 


Voiam ca Austin să creadă asta mai mult decât voiam eu s-o 
cred. Mă jucam cu vorbele, atrăgându-l în acest scenariu până când 
mi-am dat seama că acceptase posibilitatea unui viitor mai bun. 
Şi când simţeam că s-a prins de fantezia pe care ne-o construise- 
răm, îmi potoleam răsuflarea şi uneori credeam şi eu în acest vii- 
tor glorios. În acele nopţi vorbeam în şoaptă, punându-mi palmele 
peste urechile lui Austin ca să nu mai audă valurile de porcării 
care veneau din dormitorul părinţilor noştri, din celălalt capăt al 
holului. 

— Unde am putea pleca? l-am întrebat. 

— Arizona. Barcelona. Oriunde. La naiba, m-aş duce să locu- 
iesc cu bu... 

— Ştii măcar unde ţi-e paşaportul? am zis. 

— Da. Şi al tău. Sunt amândouă acasă la tata, în sertar. 

Înainte să ne mutăm în Georgia, tata ne-a spus c-o să fim trimiși 
în Germania. Mama s-a bucurat mult, aşa cum n-o văzusem bucu- 
rându-se de multă vreme. Ea îşi dorise întotdeauna să viziteze oraşul 
Miinchen; se pare că una dintre prietenele ei se mutase acolo după 
liceu. 

Ne-am grăbit să ne scoatem paşapoartele. Mama a căutat pro- 
gramul trenurilor de-a lungul Europei şi a învăţat câteva cuvinte de 
bază în germană. Ne spunea guten morgen, când ne trezea în fiecare 
dimineaţă, şi guten tag când ne întorceam de la școală după-amiaza. 

— Kare, mi-a zis ea într-o zi. Ascultă aici: „Schönes wetter heute, 
nicht wahr?“ 

Zâmbea cu gura până la urechi. 

— Tocmai am spus „E o vreme minunată azi, nu-i așa?“. 

— Mamă, am luat-o eu peste picior. Plouă. 

— Ah, nu le lua pe toate literal, a zis ea râzând. Ce zici de asta: 
„Das sind meine kinder, Karina und Austin. Ja, sie sind sehr gut erzo- 
gen. Vielen dank“. 

Austin a dat buzna în cameră când şi-a auzit numele. Mama 
i-a surâs. 

— Am spus „Aceştia sunt copiii mei, Karina şi Austin. Da, sunt 
foarte cuminţi. Mulţumesc“. 

— Ai spus că Austin e cuminte? Mamă! Eşti caraghioasă. Nu-i 
poți minţi pe bieţii nemți în halul ăsta. Îi dau trei zile până să încalce 
vreo lege internațională sau ceva de genul ăsta. 

— Ha. Ha. Ha. Karina, a spus Austin. 

Am râs şi mama ne-a făcut spaghetti de casă în seara aceea. 

Era uşor să-mi amintesc acea perioadă fericită. Erau atât de rare. 


+ 


Capitolul șaizeci și şase 


Mama îşi revenise. Era plină de viaţă, fără să fie dezechilibrată. 
Limpede la minte şi stăpână pe situaţie fără să fie hiperconcentrată. 
Înţelegătoare şi iertătoare, era ca acele mame de la televizor care 
păreau să ştie întotdeauna ce să spună. Îşi petrecuse vremea făcând 
curat şi alegând lucrurile, punând în cutii toate lucrurile noastre. 
Farfuriile ei de colecţie şi bijuteriile vintage. Jucăriile şi hainele noas- 
tre. Televizorul nu mai tăcuse așa de când începuse decăderea ei. 

— Or să valoreze ceva într-o bună zi, a zis mama, răsfoind vechile 
ei reviste. Când cuvântul tipărit va fi complet dispărut. 

Îi plăcea să ne avertizeze în privinţa viitorului aproape la fel de 
mult cum îi plăcea să aflăm cât de bine pregătită e pentru acesta. 

Stăteam la masa din bucătărie în după-amiaza aceea; mama era 
în picioare în spatele meu, trăgându-mi sadic suvițele printr-o cască 
de vopsit părul. Sufeream bucuroasă, doar ca să am și eu părul ca 
fetele pe care le chema Ashley şi Tiffany. Casa noastră era toată împa- 
chetată înainte ca firma de mutări să-şi facă apariţia. Totuşi, mamă 

îşi lăsase discurile de vinil afară şi chiar începuse Că cânte cot la cot 
cu Alanis Morrissette, când aceasta era extrem de at pagaabă. 

— Durează numai două ore să ajungi de la Paris la Londra. Vă 
vine să credeţi? a întrebat ea. 

Dansa în jurul meu, cu nişte mănuși ciudate de plastic în mâini. 
Când a-nceput „You Oughta Know“ a ridicat braţele, ca şi cum ar fi 
fost cântecul ei de luptă. Îmi amintesc cum arăta in ziua aceea. Era 
machiată cu dermatograf şi în părul castaniu şi lung avea codițe 
împletite, risipite la întâmplare. Era frumoasă» fericită. 

— Karina, o să ne distrăm atât de mult. Imaginează-ți oamenii 
pe care o să-i cunoaştem. Toți sunt altfel acolo, amestecați, şi nimănui 
nu-i pasă ce fac ceilalți. Oamenii n-or să ne judece. O să fie incredi- 
bil, Kare, a promis ea. 

De ce fericirea pare atât de scurtă, dar disperarea rămâne lipită 
de tine la nesfârşit, ca un musafir nedorit? 

A doua zi, în timp ce Austin şi cu mine eram la şcoală, tata ne-a 
dat vestea. Nu mai plecam în Europa. Primise alte ordinė, ceea ce 
insemna că urma să fim staționați în Georgia» la numai două state 
distanță. Tata a zis că e mai bine aşa, pentru şansele lui de promo- 
vare. Mama a zis că era cel mai rău lucru care i S€ putea întâmpla 
sufletului ei sau ce-i mai rămăsese din el. p 

În dimineața următoare, am găsit o sticlă goală de gin în baie. 
Am pus-o într-o plasă şi am dus-o afară, la tomberon, ajutând-o să 
scape de dovada incriminatoare. Favorizarea infractorului, cred că 
aşa i se spune. La acel moment, nu sticla goală mă îngrijora, ci faptul 
că în ea fusese gin, ceea ce înseamnă că terminase rezerva de vodcă. 


+ 


Capitolul șaizeci şi șapte 


— Vrei să stai aici o vreme? 

M-am uitat la Austin şi, preţ de-o clipă, am văzut-o în el — ceva 
din ochii lui, din forma gurii sale. Mereu am fost o combinaţie a tră- 
săturilor părinților noştri şi asta mă înspăimânta. 

— Nu, a oftat el. Nu știu. Trebuie să-mi lămuresc nişte lucruri. 
N-o pot face de la tine de pe canapea. 

— E mai ieftin decât la Barcelona, am glumit. 

— Mă gândeam să stau cu Martin. 

Cuvintele lui m-au lovit. O lovitură neaşteptată. 

— Martin? 

Voiam să-l fac să-i rostească numele. 

— Kael. 

— De când sunteți voi doi aşa prieteni? 

Nu-mi puteam ascunde durerea din glas. 

— Nu ştiu, de vreo săptămână sau ceva de genul ăsta. 

A izbucnit în râs. Simţeam că rămân fără aer. 

— A fost foarte des pe la Mendoza. 

— Serios? 

Nu-mi venea să cred. 

— Uite, ştiu că între voi s-a întâmplat ceva şi ştiu că s-a termi- 
nat. Şi asta-i tot ce ştiu. Mi-ai spus că n-a fost nimic serios, că faza cu 
tata a fost o încurcătură, corect? m-a întrebat, privindu-mă în ochi. 

Mă provoca să fiu sinceră. 

Asta era o provocare la care nu mă băgam. 

— Deci dacă nu e ceva mai mult şi nu vrei să-mpărtăşeşti cu 
mine, nu văd care e problema să dorm la el. E singurul în afară de 
Mendoza care doar stă cuminte pe-acasă şi nu aduce gagici în fiecare 
seară. Nu intră-n bucluc. 

Voiam să vomit. Eram uşurată şi devastată. Ce combinaţie dis- 
trusă. 

— Nu spun să nu fii prieten cu el. 

Am pufnit frustrată. 

— Doar că... 

Nu mă puteam gândi la un motiv îndreptățit să-i spun lui Austin 
să nu stea la Kael, pentru c-ar fi trebuit să-i povestesc câte ceva şi asta 
nu era posibil. I-ar fi urât pe toţi, poate chiar şi pe Mendoza. 

Era suficient că-i uram eu. 

— Dacă nu vrei s-o fac, spune-mi şi gata. Dar să ştii că nu mai 
pot sta la tata, Kare. Nu mai pot. 

Am dat din cap. I-am înţeles nevoia de a se îndepărta de tata. 
Trebuia să stea acasă la Kael. Sau acasă la Martin. Îmi plăcea că-i 
spunea Martin, soldatul care făcea doar ce i se comanda, care se 
oferise să-l ajute pe fratele meu la nevoie. Nu bărbatul de care m-am 
îndrăgostit, atât de profund și de absurd. 

Nu-l mai văzusem de mult — doar pe contul de Instagram, unde 
mă uitasem la niște poze de-ale noastre împreună. 

Se schimbase atât de mult într-un timp atât de scurt. Descrierile 
pozelor păreau atât de inteligente atunci, „Atlanta refuză să dea ochii 
acum cu noi“, aşa scrisesem sub o fotografie cu noi în mașină, cu 
un exemplar al cărţii Cincizeci de umbre ale lui Grey pe bord. Mă 


pregăteam pentru filmul care urma să apară şi reciteam volumul, și 


era şi mai palpitant când aveam un bărbat dominator în pat când 
închideam cartea. Mi-a explodat cauciucul chiar când voiam să ple- 
căm spre Atlanta, excursia care n-a mai avut loc niciodată. 

Trebuia să scap de chestiile astea și să alung gândurile despre 
Kael care-mi invadau mintea. Îmi tremurau mâinile. Credeam că 
depăşisem momentul. à 

— lar mă sună tata, a zis Austin, schimbând subiectul. 

— Ai de gând să-i răspunzi? 

— Nu. 

O maşină a trecut pe lângă noi şi un băieţel de pe bancheta din 
spate ne-a făcut cu mâna. Austin i-a făcut și el cu mâna, ba chiar i-a 
zâmbit. 

— Mi-am găsit şi slujbă, mi-a spus Austin, un minut mai târziu. 

Soarele apunea şi cerul îşi schimba culorile în jurul nostru. 

— Pe bune? am zis eu, însuflețită. Asta e o veste grozavă. 

Mă bucuram sincer. Nu mai avusese o slujbă de când fusese dat 
afară de la restaurant. 

— Unde? 

A şovăit. 

— E cu Martin. 

— Sigur că da. 

Mi-am lăsat capul între genunchi. 

— Renovează duplexul, ştii? Cel în care locuiește. Mă plăteşte, 
pe mine, pe Lawson, pe toţi cei care-l ajutăm. Eu o să muncesc cel 
mai mult acolo, de vreme ce restul trebuie să muncească în cursul 
săptămânii. Scot mocheta, chestii de-astea. 

Trebuia să mă bucur pentru fratele meu, chiar dacă îşi lega viața 
de singura persoană de care eu încercam să mă detaşez. 

— Voi doi semănaţi mult, ştii asta? mi-a spus, cu un zâmbet pe față. 

Era prima oară când părea oarecum bucuros de când venisem. 

Am clătinat din cap. 

— Nu e deloc adevărat. 

— Cum spui tu, Karina. 

— Ce mai face Katie? am întrebat, aducând iar vorba despre 
viaţa lui. 

Ştiam că erau din nou împreună, văzusem pe Facebook. Presupun 
că deocamdată fostul ei iubit ieşise deja din peisaj. 

— Bine. Mă ajută. Mă ţine pe linia de plutire. Şi se trezește 
devreme ca să se ducă la școală, așa că ies mai puţin în oraş, ştii? 

Părea mândru de el însuşi şi l-am lăsat să fie. Eram doi indivizi 
total diferiţi chiar dacă ocupaserăm cândva același pântec. 

— Asta-i bine. Mă bucur pentru tine, i-am spus. 

M-am întins pe spate pe verandă, cu capul lângă al lui. Eram 
aproape copii din nou. 

— Mulţumesc. N-o să-l aduc pe aici dacă nu vrei asta, dar să ştii 
că mă ajută mult. 

M-am zgâit la cer, implorând stelele să iasă la joacă. Voiam să 
ştiu că pot conta pe ele. Voiam să am o certitudine. 

— E-n regulă. Mă văd oricum cu altcineva. 

Vorbele mi s-au desprins de pe buze, diabolice ca însăşi minciuna. 

— Pe bune? a-ntrebat el. 

— Mda. Nu vreau să vorbesc despre asta, i-am zis, ştiind că se va 
descotorosi de orice complicație când va avea ocazia. 

— Bine, m-a aprobat el. Deci nu te superi dacă vine să mă ia 
de-aici în scurt timp. 

A rostit aceste cuvinte repede, de parcă asta le-ar fi schimbat 
sensul. 

— Austin, m-am văicărit eu. Bine. Mă duc înăuntru. Chiar tre- 
buie să-ți iei o maşină. 

— O să-mi iau acum, că am de lucru. 

Mi-a zâmbit, alungându-mi puţin durerea. 

— Sunt mândră de tine, pe bune. Şi vezi, n-a fost nevoie deloc să 
te înrolezi în armată, am glumit. 


Ştiam că n-avea să-şi ducă planul la capăt, indiferent cât ar fi 
insistat tata. 


Am auzit huruitul de la motorul maşinii lui Kael înainte de a o 


zări. Trupul mi-a reacționat la fel de iute ca mintea şi a trebuit să mă 
silesc să intru în casă înainte ca el să vireze pe strada mea. 

Mişcaţi-vă, le-am zis picioarelor mele. 

Acum, le-am spus. 

Dar el coborâse din camionetă şi înainta pe iarbă până să apuc 
să mă mişc un centimetru din loc. Nu îi vedeam privirea. Purta o 
şapcă de baseball. I-am citit confuzia pe chip când a văzut că n-o 
iau la goană. 

Aş fi vrut să ştie că nu aveam încotro. Aș fi vrut să o iau din loc. 
Aş fi vrut cu disperare să mă clintesc şi să fug înăuntru, să mă ascund 
sub aşternuturi şi să mă prefac că nimic nu s-a întâmplat vreodată. 

— Karina. 

Glasul lui Kael era o pedeapsă înfășurată în mătase. 

Aveam un nod în gât şi nu puteam să vorbesc. Îmi simțeam limba 
greoaie ca un pietroi. 

Arăta la fel şi asta m-a luat prin surprindere. Cum era posibil să 
fi trecut doar o săptămână de când îl atinsesem? Părea cu neputinţă. 
Trupul mă trăda, amintindu-și de căldura corpului său acum, când 
stătea în curtea mea, atât de departe de mine. 

Fratele meu s-a ridicat, acoperindu-l preţ de o secundă pe Kael. 
Exact ce-mi trebuia ca să-mi revin. 

— Ne vedem mai târziu, i-am spus lui Austin cât am putut de 
relaxat, fără să mă uit la Kael. 

Meritam un Oscar. Am apăsat mânerul uşii de plasă şi nu m-am 
uitat în urmă. După ce am intrat, când am auzit zgomotul încuieto- 
rii, mi-am lipit trupul de ușa de la intrare. Era o încercare de a mă 
echilibra, de a mă ţine pe picioare. N-a funcționat. Am plâns atât 
de mult, încât am alunecat pe podea. Acolo am rămas până când 
Elodie s-a întors de la muncă şi m-a momit cu imaginile de la eco- 
grafie. Micuţul avocado avea acum lungimea unei banane. Era atât 
de fericită, că m-a apucat plânsul din nou. 

Am acceptat să-nchid salonul în locul lui Elodie, pentru că o durea 
spatele. Şi mi-a convenit că Mali a plecat devreme ca să scoată câinii 
la plimbare, căci partida de poker a soţului ei se lungise şi nu ajungea 
acasă la timp. Dar rămăsesem singură la salon şi uram chestia asta. 

Imaginaţia mea era problema, felul în care îi plăcea să se ducă la 
extreme — şi asta încă foarte repede. Începeam să mă sperii aiurea, 
așa cum făceam când rămâneam singură în casa părinţilor mei şi 
cum încă mai fac şi acum uneori, la mine acasă. Mă gândeam la toate 
acele legende urbane pe care toată lumea le considera atât de amu- 
zante. Apelul vine din interiorul casei! Eu una n-am gustat niciodată 
gluma asta. Şi nici pe cea cu tipul ascuns sub patul fetei, lingându-i 
degetele ca ea să creadă că e câinele. Mda... asta mă înspăimânta 
de-a binelea. 

Nu mai aveam mult. Nu erau clienți programaţi şi mă-ndoiam 
c-o să mai vină cineva fără programare în următoarele douăzeci de 
minute, aşa că mi-am închis camera şi mi-am pregătit lucrurile de 
care aveam nevoie pentru a doua zi de dimineaţă. Firma de curăţenie 


fusese seara trecută pe-acolo şi totul arăta destul de bine. Am mai 


îndreptat lucrurile pe ici-pe colo şi m-am asigurat că am stins lumâ- 
nările. Chestii de genul ăsta. Am stins luminile, pe rând, apoi am 
încuiat uşa din spate — inclusiv cu lacătul — şi am închis veioza de 
pe birou. 

Am luat-o practic la fugă spre recepţie cât luminile erau încă 
aprinse şi am stins becurile de sus. Am pornit lanterna telefonului 
şi m-am dus la fereastra din colț ca să aprind veioza cu picior. Lăsam 
mereu o lumină aprinsă, ca să nu intre cineva prin efracţie. Mali mi-a 
zis că şi în şcoli se procedează la fel, din acelaşi motiv. Doar când 
m-am gândit la o intrare prin efracție m-am speriat. 

Te mai sperii mult de una singură, Karina? 

Am râs un pic de mine, spunându-mi că sunt o papă-lapte. Era ca 
acele scenarii gen CSI pe care mi le imaginam pentru alți oameni. Şi 
Lege & Ordine? Prea multe maratoane de Lege e Ordine îşi făcuseră 
în mod evident efectul asupra minții mele. 

Şi atunci am văzut o umbră apropiindu-se de uşă şi practic mi-a 
sărit inima din piept. Cred că am şi țipat un pic. Am rămas neclin- 
tită, încercând să-mi recapăt suflul şi să-mi potolesc bătăile inimii. 
Umbra se apropiase şi mai mult şi atunci am văzut că era un băr- 
bat — un tânăr, dar nu un băieţel. Poate un soldat, având în vedere 
tunsoarea. Era cam târziu să mai treacă pe aici cineva. În plus, nu-l 
recunoşteam și asta mă neliniştea un pic. 

Nu mai rămăsesem niciodată singură noaptea în salon şi cu 
siguranță n-o să mai rămân niciodată. Şi-mi doream din tot sufletul 
să-l fi ascultat pe Kael când mi-a zis să-mi iau din nou spray parali- 
zant. M-am uitat la tubul roz gol care-mi atârna legat de geantă. Nu 
că-i haios că era roz? Ca şi cum ar fi trebuit să fie „drăgălaş şi femi- 
nin“ ca să mă apăr noaptea de bărbaţi. 

Bărbatul a încercat uşa şi eu mi-am făcut apariţia, aprinzând 
din nou cealaltă lampă. Am stins lanterna şi am luat distanță față 
de ușă. 

— Hei, scuze, aţi închis? 

Era calm. Avea o voce destul de prietenoasă. 

— Mda, mă rog, peste zece minute. 

Aveam un glas de şoarece mort de frică. 

Aşa mă şi simţeam şi uram chestia asta. Curaj; Karina. 

— Ah, scuze. Cred că mi-am sucit ceva la spate în timpul antre- 
namentelor şi speram să mă ajutaţi voi cumva. 

Părea destul de sincer, dar tot nu-i puteam zări chipul. | 

— Poţi veni mâine-dimineaţă? Pot ajunge aici devreme, am s 
presupunând că atunci ar fi trebuit să fie la serviciu, dê! simțindu-mă 
vinovată pentru că, la urma urmelor, era un soldat ca!® sinea, A 

— Cred că pot fi scutit de antrenamente dimineață PO intra să 
mă programez? a-ntrebat el. | 

Am ridicat privirea la beculeţul roşu al camerei de luat veduri 
de pe perete şi am descuiat ușa. Mă tot gândeam la Lege & iiai 
şi la cum va reacționa Mali când îmi va descoperi cadavrul, mâine 
dimineață. 

Bărbatul a intrat şi m-a privit în ochi. Era un pic tulburător, dar 
avea o privire sinceră, într-un fel ciudat, M-a urmat la recepție, iar 
eu am luat orarul de hârtie, pentru că deja închisese™ computerul. 
M-am uitat la programul meu de mâine, $ 

— Am un loc liber mâine la 10 şi unul la 12, dar aş putea veni la 
9 sau la 8 jumate, dacă tot ai bătut drumul până aici în seara asta, 
i-am spus. 

Nu ştiam de unde venise, dar încercam să-mi recit replicile 
obişnuite pentru clienţi, pe care le folosisem în toat€ locurile unde 
lucrasem. Dacă te pui la dispoziţia unui client nemulțumit, îl poţi 
imblânzi, în afara cazurilor în care acesta e un mare dobitoc. Atunci 
chiar e treaba lui. 4: 

— Hai să punem la 9 jumate ca să fie mai linişte PESCH 

S-a uitat în spate, la orele de funcționare trecute pe ușa cu litere 
albe şi clare. | 

— Bine, am zis, înghițind în sec. 9 jumate să fie. Îmi spui cum 
te cheamă, te rog? 


|| 


— Nielson, mi-a răspuns el. 


Am notat numele. Mi se părea familiar, dar ştiam că nu-i văzu- 
sem niciodată faţa. Iar eu rețin fețele. 

— Tu eşti cea care... ştii tu, face masajele alea speciale? 

Vocea lui mi s-a cățărat pe piele ca o mie de păianjeni minusculi. 
Stomacul mi s-a întors pe dos. 

— Ce-ai spus? am întrebat, pe un ton acuzator. ? 

M-am uitat din nou spre cameră, de data asta într-un fel osten- 
tativ. El a observat. 

— Ăă... mda. În fine... am auzit că una dintre voi asta face, a 
scuipat el. Ştii tu. Masaje speciale... 

Îmi venea să vomit. Voiam s-o iau la goană. Dar m-am îmbăr- 
bătat şi am rămas pe poziţii. 

— Va trebui să-ţi cer să pleci, am zis, cât am putut de ferm. 

Apoi am luat receptorul telefonului fix şi l-am dus la ureche. 

A ridicat mâinile rânjind, predându-se la mişto. Şi-a dezvelit 
dinții şi mi s-a părut că zăresc o sclipire metalică în spatele maxi- 
larului. 

— Sigur, bine, bine. Te necăjeam. Scuze, scuze. 

Avea mâinile în continuare ridicate. 

— Nu ţi-am făcut nimic. Nu-i nevoie să te zbârleşti. 

L-am privit fix, fără să las receptorul jos şi sperând să nu-mi 
vadă mâinile tremurând sau nodurile degetelor albe şi încordate, care 
strângeau telefonul cât puteau de tare. După cele mai lungi câteva 
secunde din viața mea, s-a retras, mergând cu spatele spre uşa de la 
intrare. 

Totuşi, nu şi-a luat ochii de la mine. Acei ochi de un albastru- 
înghețat şi tenul palid erau atât de sinistre acum, încât mă speriau 
de moarte. Nu-l puteam lăsa să vadă că mă înspăimântă, aşa că am 
strâns din buze şi am ridicat telefonul, ca să-l vadă. 

Chiar când era pe punctul de a ieşi, străinul a zâmbit din nou. 

— Tu eşti fata lui Fischer, nu-i aşa? 

O alarmă mi-a sunat în cap. Cine era individul ăsta? 

Clopoţelul a scos un clinchet când el şi-a lipit spatele de uşă. 
Inima îmi bătea să-mi spargă pieptul. Te rog, pleacă, l-am implorat 
în sinea mea. Te rog, du-te. S-a răsucit şi a rămas în prag. Și în acel 
moment, exact când ușa se închidea încet, pe trotuar a apărut Kael. 
Am crezut c-o să leşin când l-am zărit. 

Kael. În carne şi oase. Nu mai eram singură. 


Capitolul şaizeci şi nouă 


Kael a deschis portiera şi am urcat la el în camionetă. Am încercat să 
nu mă gândesc câte rămăseseră nerezolvate între noi sau cât voiam 
să mă apropii de el şi să-i simt trupul cald în braţe. 

Kings of Leon se auzea încet din boxe. 

— Centura, mi-a amintit Kael, ca de obicei. 

— Nu eşti în situația de a-mi da comenzi, i-am zis. 

A zâmbit. 

— Îmi pornesc ceasul acum, am spus. Douăzeci de minute. 

Şi exact asta am făcut. Mi-am potrivit cronometrul de la iPhone. 

El a zâmbit din nou. Uram că-mi pierdeam sângele rece, şi încă 
rapid, dar uşurarea pe care am simţit-o când m-a privit, cu capul 
înclinat şi cu buzele întredeschise... în fine, asta n-o uram. 

— Ce e? l-am întrebat, vârându-mi bărbia în umăr ca să-mi 
ascund buzele. 

— E bine să pot respira din nou, a răspuns, cu ochii fixați asu- 
pra mea. 

Despre asta era vorba. Dependenţă. Recidivă. Nu mă puteam 
abține nici dacă mi-aş fi propus. 

— Mhmm, l-am necăjit eu. Întreabă-mă chestii, i-am zis, ca să 
alung tensiunea. 

Ori asta, ori cedam şi-i atingeam umerii, gâtul, buzele. 

Merita toată durerea pe care o simţisem în ultima săptămână 
doar ca să fiu aici, lângă el. După cum spuneam. Dependenţă. 

A închis radioul. 

— Eşti sigură că te simţi bine? Pari înspăimântată. Ştii, de tipul 
care tocmai ieşea din salon. 

Părea îngrijorat. Voiam să fie îngrijorat, chiar dacă nu aveam 
chef să recunosc asta. Am dat din cap. 

— Mda, mă simt bine. Pe bune. 

Mai târziu mi-am dat seama. Ştiam asta. Când am rămas sin- 
gură, fără trupul lui Kael lângă mine, fără protecţia pe care mi-o 
asigura prezența lui, mi-am dat seama ce se întâmplase, că indivi- 
dul ăla sinistru a venit şi a făcut o glumă dezgustătoare şi-l ştia pe 
tata după nume. Am coborât geamul ca să iau o gură de aer. Mirosea 
puţin a ploaie şi a râme. M-a ajutat să mă calmez. Vântul bătea, Kael 
conducea, iar motorul fiarei sale huruia zgomotos. Toate astea m-au 
ajutat să mă calmez. 

— OK, eşti sigură? 

A aşteptat un răspuns. Am dat din cap. 

— Câţi ani aveai când ţi-a căzut primul dinte? m-a întrebat el. 

M-am gândit preț de o clipă. 

— Şase? Aşa cred. Mama mi-a zis că-i mâncam. Îi înghițeam îna- 
inte să-şi dea ea seama, aşa că Zâna Măseluţă m-a ocolit de două ori. 

Şi-a muşcat buza, încercând să nu izbucnească în râs. Următoarea 
lui întrebare a fost: 

— OK, câte amenzi ai luat? În toată viața ta? 

Am înclinat din cap. 

— Amenzi rutiere? am întrebat. 

— Rutiere. 


— Trei. 
— Trei? De când conduci, de maximum patru ani? m-a tachinat 


el. Dacă mergi cu mașina de numai un an, ai rămas un pic în urmă. 


Ştii asta, nu-i aşa? 


Am dat din cap. El a continuat. 


— Câte animale de companie ai avut în viaţa ta? 

— Unul singur. Îl chema Moby. | l 

I-am explicat cât de mult l-am iubit pe individul ăla mic şi blă- 
nos până când a fugit pentru cea de-a 40-a oară şi nu s-a mai întors. 

— Ca pe balenă sau ca pe cântăreţ? a-ntrebat Kael. 

Mi-am înăbuşit râsul, dar mi-a scăpat un chicotit. 

— Ca pe niciunul. Pur şi simplu ne-a plăcut numele. 

Purta un tricou gri şi o geacă de piele. Geaca îi era strâmtă pe 
braţe şi avea jeanși negri, sfâşiați în genunchi, jeanșii mei preferaţi. 
Dintre toţi jeanşii creați vreodată. 

— De ce anume îți aminteşte gustul de macaroane cu brânză? 
m-a întrebat când a intrat pe autostradă. 

— De unde vii cu întrebările astea? 

Acum râdeam de-a binelea. A ridicat din umeri. 

— De ce, te-am încuiat? 

Am clătinat din cap. 

— Macaroanele cu brânză îmi amintesc de mama. 

M-am aplecat înainte, acoperindu-mi fața. 

— Ăsta-i mereu răspunsul meu. 

Mi-am luat mâinile de pe faţă şi mi-am dat părul negru şi răvăşit 
la o parte de pe obraji. 

— Dar ea face... făcea cele mai bune macaroane cu brânză din 
lume. Totul preparat în casă. În afară de macaroane, bineînţeles, i-am 
spus. Mi-a zis mereu că atunci când o să mă mărit o să-mi dea şi mie 
rețeta. Ceea ce e ciudat. 

Am râs strâmb. 

— Şi demodat, a adăugat el. 

— Complet demodat, l-am aprobat. 

— Mai am câteva întrebări, a zis. 

Se auzea semnalizatorul în timp ce aşteptam la semafor, în față la 
Kroger. Era vizavi de o spălătorie de mașini, cea unde mă despărțisem 
de Brien în timp ce-şi aspira maşina. Era obsedat să-şi aspire mașina. 

— Spune. 

L-am încurajat să continue ca să mi-l alung pe Brien din minte. 

— Când ţi-ai dat seama că eşti diferită de tot restul oamenilor 
din jurul tău? m-a întrebat. 

Exact atunci privirile ni s-au întâlnit. Era atât de întuneric în 
maşină, iar el ţinea o mână pe volan şi pe cealaltă în poală. Voiam 
cu disperare să-i ating degetele. Toată voinţa pe care o strânsesem 
în ultima săptămână se evapora acum atât de iute. M-am apropiat 
un pic de Kael şi am mutat geanta lui de piele mai încolo. Din geanta 
deschisă a căzut un teanc mic de hârtii; le-am aşezat pe locul gol de 
lângă mine. 

— Ce maşină îţi închipui c-o să conduci peste cinci ani? 

— Hmm, probabil pe aceeași. Nu ştiu, nu-mi pasă de maşini, 
i-am Zis. 

— Care e cea mai mare temere a ta? m-a întrebat el. 

La asta am răspuns fără să mă gândesc. 

— Să nu i se întâmple ceva rău lui Austin. 

Kael m-a privit şi, deşi n-a spus nimic, mi-am dat seama că simte 
că sunt îngrijorată pentru fratele meu. Kael era prima persoană care 
mă înţelegea fără niciun efort, era atât de plăcut să fiu din nou în 
preajma lui. Atât de plăcut că întrecuse îndoiala care-mi încețoşase 
mintea de la ultima noastră întâlnire încoace. 

— E rândul meu. 

Tăcusem la ultimele două întrebări. N-am avut niciun răspuns 
la prima lui întrebare pentru că nu văzusem niciodată un film din 
seria Marvel. 

— Acum simţi că mă cunoşti? m-a întrebat. 

Am clătinat din cap. 

— Am zis că e rândul meu. 


Eram acum aproape lipită de el, ceea ce l-a făcut să se uite la 
spațiul dintre noi. 

— Pune-ţi centura, pe urmă îţi vine rândul. 

De cum a rostit aceste cuvinte, niște faruri puternice au lumi- 
nat parbrizul. 

Virase pe contrasens. Un claxon a răsunat, iar Kael a smucit 
volanul, în vreme ce eu încercam să-mi recapăt suflarea. 

M-am mutat pe locul meu din celălalt capăt al cabinei şi mi-am 
prins centura de siguranţă. Kael privea drept înainte, ţinându-se 
strâns de volan. 

— Te simţi bine? l-am întrebat. 

Au trecut câteva secunde, iar el a înghiţit în sec. 

— Dar tu? m-a întrebat el, fără să se uite la mine. 

— Mda. Erai atât de îngrijorat de centura mea, că aproape ne-ai 
omorât. 

I-am atins mâna şi mi-am dat seama cât de tare strângea volanul. 

— Kael, i-am rostit numele cu blândețe, ca atunci când îl trezeam 
dimineaţa şi nu știa pe ce lume se află. 

I-am văzut acum aceeaşi expresie. 

— Kael, e-n ordine. Sunt OK. Amândoi suntem OK. Vrei să tra- 
gem pe dreapta? 

Nu spunea nimic. M-am întins peste mormanul de hârtii şi 
geantă şi i-am aşezat mâna pe picior. L-am strâns uşor prin materia- 
lul pantalonilor. 

— Trage pe dreapta. 

Nu mai era o întrebare. Îmi era clar că nu-şi revenise. 

— Kael. 

Am ridicat mâna. 

— O să-ți ating fața, l-am anunțat, neștiind cum va reacționa. 

Trupul meu urma să mă trădeze dacă aveam de gând s-o țin din 
sperietură în sperietură. El a dat încet din cap, iar eu mi-am pus uşor 
palma peste obrazul lui, mângâindu-i uşor pielea fierbinte. Am ținut-o 
acolo şi i-am trecut încet degetul mare peste firele de barbă de pe maxilar. 

A oprit pe marginea străzii înainte să fiu nevoită să-i rostesc din 
nou numele. Respira întretăiat, cu o răsuflare panicată. Mă bucuram 
că eram alături de el, atât de aproape, uitând discursurile pe care mi le 
ținusem în fiecare dimineaţă şi noapte, încercând să păstrez distanţa. 
Ar fi trebuit să ştiu că e imposibil să stau departe de el. 

— E-n ordine, am zis din nou, cuprinzându-i talia. 

— Karina. 

Respira zgomotos şi rapid, ca şi cum ar fi urcat în goană nişte scări. 
M-am aplecat şi am îngenuncheat pe scaun, cu trupul răsucit spre al lui. 

— Suntem în regulă. Uită-te. 

Mi-am frecat nasul de al lui şi ochii lui şi-au recăpătat concentra- 
rea. Arăta ca un băieţel, nu ca un veteran de război. Nu ca un bărbat. 
Mi s-a topit inima. Îmi venea să-i spun că mă-ndrăgosteam de el, că 
tot ce avea de făcut era să-mi explice ce se-ntâmplase, fără minciuni 
şi fără omisiuni. Aveam atâtea de vorbit. 

Acum însă voiam doar să-l liniştesc. Începea să-și revină — el 
ştia din ce anume. Se întorcea la mine. 

Mi-am apropiat trupul de al lui. 

— Stai să dau hârtiile astea la o parte, am zis şi le-am strâns în 
ordine. 

Deasupra lor era un dosar militar, cu steaua tipică a Armatei pe 
el. Kael a încremenit lângă mine. Am simţit schimbarea în aerul din 
jurul nostru când mi-am dat seama ce scrie pe formular. Maşinile 
treceau pe lângă noi pe şosea, dar nu-mi păsa. Voiam să fie calm, să 
poată respira. 

— Ale cui sunt formularele astea de înrolare? am întrebat, curi- 
oasă ca întotdeauna. Credeai că-ncerci să scapi? 

Nu mă puteam abţine. Am deschis dosarul. Atunci Kael a întins 
brațul, încercând să mi-l smulgă din mâini. 

— Nu-mi vine să cred că vrei să te înrolezi din nou, după tot 
ce ai... 

Și apoi am citit numele de pe prima pagină. 

AUSTIN TYLER FISCHER 


Capitolul şaptezeci 


Acum era rândul lui Kael să-mi rostească numele. Rândul lui Kael 
să mă aducă înapoi cu picioarele pe pământ. 

— Karina. Karina, a spus. Ascultă-mă, Karina. Există o expli... 

Cuvintele lui nu erau decât o bolboroseală. Îmi distingeam 
numele, dar nimic mai mult. De-abia îmi mai simțeam trupul. 

— Ce e asta, Kael? am reuşit să spun în cele din urmă. 

Camioneta era parcată pe banda de urgenţă, dar mie mi se părea 
că atârnă pe marginea unei stânci abrupte. 

Când nu mi-a răspuns, am scos un țipăt. N-aveam timp de pier- 
dut cu argumentele şi cu scuzele lui. Aveam dovada sub ochi. 

— DE CE E CHESTIA ASTA... DE CE E CHESTIA ASTA ÎN 
MAȘINA TA? 

Am trântit dosarul pe locul gol dintre noi. O camionetă ne-a 
claxonat şi Kael a băgat în viteză. 

— Nu plecăm de-aici până când nu-mi spui ce e asta și de ce e 
la tine în maşină! 

Eu eram un amestec de emoții: teamă, furie, dezgust, dispreţ. El 
era o statuie de marmură — frumoasă, dar rece. 

S-a auzit alarma telefonului. Cele douăzeci de minute expira- 
seră. Trecuseră doar douăzeci de minute? Austin chiar se înrolase 
în armată? Şi Kael ştia? Şi, mai ales... ce rol avea în povestea asta? 

— Răspunde-mi sau nu mai vorbi cu mine niciodată, i-am zis, 
scotocind în geantă după telefon. 

Ratasem un apel de la un număr local pe care nu l-am recunos- 
cut, dar nimic altceva. Am căutat numele lui Austin şi capul mi se 
învârtea atât de iute, încât totul era o ceață când am încercat să-i scriu 
un mesaj. L-am sunat, dar nu mi-a răspuns. 

— Tu l-ai convins, nu-i aşa? m-am răstit la Kael. Ai făcut asta ca 
să mă răneşti! am ţipat. 

— Am făcut asta pentru că are nevoie de disciplină. Am făcut-o 
pentru că trebuie să înceteze să-şi bată joc de viaţa lui. 

— O, Doamne! Eşti incredibil! Atât de departe vrei să duci ches- 
tia asta împotriva tatei? Îi trimiţi singurul fiu la război? 

Simțeam că mi se face rău. Am încercat să cobor geamul, dar 
n-am găsit butonul. M-am întins spre mânerul de la portieră, iar Kael 
a încercat să mă atingă. M-am smucit. 

— Să nu-ndrăznești! Să nu cumva să îndrăzneşti să pui mâna 
pe mine! 

Aproape am căzut din Bronco. 

— Pleacă de aici. Pleacă dracului de-aici. 

Lacrimile îmi udau fața şi părul mi se lipise de obrajii uzi. 

— Pleacă! am strigat, fără să-mi pese că e întuneric sau că voi 
rămâne singură pe marginea drumului. 

Îmi doream doar să fiu cât mai departe de el. 

Şi, desigur, pentru că universul mă ura, în clipa în care am atins 
pământul cu tălpile și am urlat la el să se care, cerul a început să 
plângă, acoperindu-mă cu lacrimi grele de ploaie, din cap până-n 
picioare. 


Mulţumiri 


Asta e acea parte ciudată a cărţii în care eu mă prefac că am câştigat 
un Oscar şi enumăr primii oameni care-mi trec prin cap, aşa că 
aveţi răbdare cu mine, ca să le pot oferi acestor persoane un pic din 
ceea ce merită. 


Flavia Viotti, agent extraordinar — Eşti o adevărată luptătoare, 
munceşti atât de mult şi eşti una dintre cele mai bune mame pe care 
le cunosc. Sunt atât de onorată că te-am întâlnit şi de-abia aştept să 
colaborăm şi pe viitor. Ai muncit din greu la cartea asta şi lucrul ăsta 
înseamnă mult pentru mine. 


Erin Gross — Tu mă desăvârşeşti. Literalmente. Mulţumesc că 
ai fost mâna mea dreaptă, mâna mea stângă, creierul, braţele etc. Eşti 
cea mai bună şi împreună cucerim lumea. Eşti atât de inovativă şi 
munceşti şi când dormi. Îmi eşti atât de dragă. 

Jen Watson zisă și Jenny from the block — Tu! Eşti prietena mea 
pe viaţă şi am trăit atâtea aventuri împreună, legate de muncă say 
mai degrabă nu, hahaha. De-abia le aştept pe următoarele. 


Ruth Clampett — Tu eşti cea care ne ajută cu meditaţia. Graţia 
şi bunătatea ta sunt două lucruri fără de care nu mai pot trăi. 


Erika — Tu eşti cea care mă sprijină mereu şi cariera mea nu ay 
fi existat fără influenţa ta asupra vieţii şi cuvintelor mele. Mulţumesc 
că-mi eşti un mentor grozav şi o femeie pe care o admir. 


Kristen Dwyer — Asta este cea de-a zecea noastră carte împre- 
ună! Cuuuum. Eşti minunată și de-abia o aştept pe cea de-a 1-a, 
a 12-a, a 99-a. 


Brenda Copeland — Ce om grozav de echipă eşti! Mă bucur că 
faci parte din echipa mea şi te-ai descurcat de minune cu prima carte 
haotică, pregăteşte-te pentru următoarea <3 


Tuturor editurilor mele din toată lumea, editorilor, echipei de 
vânzări, ilustratorilor, tuturor celor care au contribuit la realizarea 
visului meu, vă mulțumesc!! Timpul şi dedicarea voastră nu vor trece 
neobservate. 


